Split (1)

train · 28k rows

id stringlengths 36 36	title stringlengths 8 2.31k	content stringlengths 4 21.7k	datetime stringdate 1478-01-28 12:00:00+0700 2025-05-08 14:01:23+0700	domain stringclasses 9 values	url stringlengths 31 236
30851eb1-c949-4311-abe3-9880bb22a826	ក្រសួងសុខាភិបាល ប្រកាសរកឃើញករណីជំងឺផ្តាសាយបក្សីលើក្មេងប្រុសអាយុ ៣ឆ្នាំ ដែលរស់នៅស្រុកគិរីវង្ស ខេត្តតាកែវ (Video Inside)	ក្រសួងសុខាភិបាល នៅថ្ងៃទី៦ ខែកក្កដា ឆ្នាំ២០២៤នេះ បានចេញសេចក្តីប្រកាសព័ត៌មាន ស្តីពីករណីជំងឺផ្តាសាយបក្សីលើក្មេងប្រុសអាយុ ៣ឆ្នាំ ដែលរស់នៅស្រុកគិរីវង្ស ខេត្តតាកែវ។ ក្រសួងសុខាភិបាល បានឲ្យដឹងថា មានអ្នកជំងឺផ្តាសាយបក្សី ចំនួន០១ករណី កើតលើក្មេងប្រុសអាយុ៣ឆ្នាំ និងត្រូវបានបញ្ជាក់ថា វិជ្ជមានវីរុស ផ្តាសាយបក្សី ប្រភេទហាស់៥ អ៊ុន១ (H5N1) ពីវិទ្យាស្ថានជាតិសុខភាពសាធារណៈ និងវិទ្យាស្ថានប៉ាស្ទ័រ នៅថ្ងៃទី៥ ខែកក្កដា ឆ្នាំ២០២៤ ដែលមានទីលំនៅក្នុងភូមិពោធិ៍ ឃុំប្រាសាទជាន់ជុំ ស្រុកគីរីវង្ស ខេត្តតាកែវ។ ក្មេងប្រុសនេះ មានគ្រុនក្តៅ ក្អក ហត់ និងពិបាកដកដង្ហើម។ បច្ចុប្បន្ន ស្ថានភាពអ្នកជំងឺបានធូរស្រាល និងកំពុងទទួលបានការថែទាំ យ៉ាងយកចិត្តទុកដាក់ពីសំណាក់ក្រុមគ្រូពេទ្យ។ តាមការសាកសួរបង្ហាញថា ប្រហែល១០ថ្ងៃមុនចាប់ផ្តើមឈឺនៅភូមិមានមាន់ទាងាប់ ហើយនៅផ្ទះអ្នកជំងឺបានយកមកធ្វើម្ហូបបរិភោគ ក្មេងប្រុសបានប៉ះពាល់និងកាន់មាន់ងាប់។ ក្រុមឆ្លើយតបបន្ទាន់របស់ក្រសួងសុខាភិបាលថ្នាក់ជាតិ និងថ្នាក់ក្រោមជាតិ បាននិងកំពុងសហការជាមួយក្រុមការងារនៃក្រសួងកសិកម្ម រុក្ខាប្រមាញ់ និងនេសាទ និងក្រសួងបរិស្ថាន អាជ្ញាធរមូលដ្ឋានគ្រប់លំដាប់ថ្នាក់ ធ្វើការអង្កេតស្រាវជ្រាវយ៉ាងសកម្មលើការកើតឡើងនូវជំងឺផ្ដាសាយបក្សី និងធ្វើការឆ្លើយតបទៅតាមវិធីសាស្ត្រ និងពិធីសារបច្ចេកទេស បន្តការស្វែងរកប្រភពចម្លង ទាំងលើសត្វ និងមនុស្ស និងបន្តស្វែងរកករណីសង្ស័យ និងអ្នកប៉ះពាល់ដើម្បីទប់ស្កាត់ការឆ្លងបន្តទៅអ្នកដទៃទៀតក្នុងសហគមន៍ ព្រមទាំងចែកជូនឱសថតាមីស្តូ (Tamiflu) ដល់អ្នកប៉ះពាល់ជិតស្និទ្ធ និងធ្វើយុទ្ធនាការអប់រំសុខភាពប្រជាពលរដ្ឋនៅក្នុងភូមិដែលកើតហេតុខាងលើ។ ក្រសួងសុខាភិបាលសូមក្រើនរំលឹកដល់បងប្អូនប្រជាពលរដ្ឋទាំងអស់គ្នា សូមយកចិត្តទុកដាក់ប្រុងប្រយ័ត្នលើជំងឺផ្តាសាយបក្សីជានិច្ច ពីព្រោះជំងឺផ្តាសាយបក្សី H5N1 នៅតែបន្តគំរាមកំហែងដល់សុខភាពប្រជាពលរដ្ឋយើង ហើយក៏សូមជម្រាបដល់បងប្អូន ប្រសិនបើមានអាការៈក្ដៅខ្លួន ក្អក ហៀរសំបោរ ឬពិបាកដកដង្ហើម និងមានប្រវត្តិធ្លាប់បានប៉ះពាល់ជាមួយមាន់ទាឈឺ ឬងាប់ក្នុងអំឡុង១៤ថ្ងៃ មុនថ្ងៃចាប់ផ្តើមមានរោគសញ្ញា សូមកុំទៅជួបជុំ ឬទីប្រជុំជនដែលមានមនុស្សច្រើន និងត្រូវស្វែងរកការ ពិគ្រោះយោបល់ និងការពិនិត្យព្យាបាលនៅតាមមូលដ្ឋានសុខាភិបាល ដែលនៅជិតលោកអ្នកបំផុតឱ្យបានឆាប់ទាន់ពេលវេលា។ របៀបចម្លង៖ ជំងឺផ្តាសាយបក្សី H5N1 គឺជាជំងឺផ្តាសាយមួយ ដែលជាធម្មតាចម្លងរវាងសត្វបក្សី ឈឺ ទៅបក្សីផ្សេងទៀត ប៉ុន្តែជួនកាលវាអាចចម្លងពីបក្សីទៅមនុស្ស តាមការប៉ះពាល់ជិតស្និទ្ធជាមួយបក្សីដែលឈឺឬងាប់។ ជំងឺផ្តាសាយបក្សីលើមនុស្សជាជំងឺធ្ងន់ធ្ងរ ដែលតម្រូវឱ្យមានការធ្វើការព្យាបាលនៅ មន្ទីរពេទ្យទាន់ពេលវេលា។ ទោះបីជាវាមិនងាយឆ្លងពីមនុស្សទៅមនុស្ស ប៉ុន្តែបើវាអាចបំប្លែងខ្លួនអាចឆ្លងដូចនឹងជំងឺផ្តាសាយតាមរដូវកាលផងដែរ។ វិធានការបង្ការ៖ សូមលាងដៃឲ្យបានញឹកញាប់ ជាមួយសាប៊ូ និងទឹកមុនពេលបរិភោគ និងបន្ទាប់ពីប៉ះពាល់ជាមួយបក្សី ដាក់កុមារនៅឆ្ងាយពីសត្វបក្សី និងដាក់សត្វបក្សីនៅឱ្យឆ្ងាយពីកន្លែងរស់នៅកុំបរិភោគសត្វបក្សីឈឺឬងាប់ និងរាល់សត្វបក្សីដែលធ្វើសម្រាប់បរិភោគត្រូវចំអិនឲ្យឆ្អិនល្អ។ ក្រសួងសុខាភិបាលនឹងបន្តធ្វើការជូនដំណឹងដល់សាធារណជន អំពីព័ត៌មានទាក់ទងនឹងបញ្ហាសុខភាពសាធារណៈ តាមឆាណែលតេឡេក្រាម និងទំព័រហ្វេសប៊ុកផ្លូវការរបស់ក្រសួងសុខាភិបាល ក៏ដូចជាទំព័រហ្វេសប៊ុកផ្លូវការរបស់នាយកដ្ឋានប្រយុទ្ធនឹងជំងឺឆ្លង និងគេហទំព័រ www.cdcmoh.gov.kh។ សម្រាប់ព័ត៌មានបន្ថែម សូមទាក់ទងលេខទូរស័ព្ទទាន់ហេតុការណ៍របស់ក្រសួងសុខាភិបាល លេខ១១៥ ដោយឥតគិតថ្លៃ៕	2024-07-06T17:58:00+07:00	freshnewsasia.com	https://m.freshnewsasia.com/index.php/en/localnews/347557-2024-07-06-03-58-36.html
a5c7eaa4-bacc-4a39-a789-3572cd840fc2	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយ២នាក់	ក្រសួងសុខាភិបាល នៅថ្ងៃទី៥ ខែកក្កដា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ ២នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៥ខែកក្កដា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,២៩៦នាក់, អ្នកជាសះស្បើយសរុបចំនួន ១៣៦,២២៨នាក់, ស្លាប់សរុបចំនួន ៣,០៥៦នាក់៕	2024-07-05T19:34:00+07:00	freshnewsasia.com	https://m.freshnewsasia.com/index.php/en/localnews/347443-2024-07-05-05-34-27.html
8c39b38a-545a-4129-9703-d11e013043d1	គម្រោងគ្រប់គ្រងជំងឺ ទឹកនោមផ្អែម លើសសម្ពាធឈាម និងមហារីកមាត់ស្បូន	វេជ្ជបណ្ឌិត យក់ សម្បត្តិ រដ្ឋលេខាធិការ និងជានាយកគម្រោងលើកកម្ពស់គុណភាព និងសមធម៌សុខាភិបាល ដំណាក់កាលទី២ (H-EQIP 2) បានដឹកនាំកិច្ចប្រជុំ ស្តីពី ការអនុវត្តកម្មវិធីជាតិពិនិត្យសុខភាព និងគ្រប់គ្រងជំងឺទឹកនោមផ្អែម ជំងឺលើសសម្ពាធឈាម និងជំងឺមហារីកមាត់ស្បូននៅថ្នាក់ក្រោមជាតិ គាំទ្រអនុវត្តដោយថវិកា PBC 5 នៃគម្រោង H-EQIP 2 ដែលរៀបចំតាមទម្រង់ Hybrid (ការចូលរួមដោយផ្ទាល់ និងតាមរយៈប្រព័ន្ធ Zoom) ។ កិច្ចប្រជុំនេះ នាថ្ងៃទី៤ ខែកក្កដា ឆ្នាំ២០២៤ នៅទីស្តីការក្រសួងសុខាភិបាល ដោយទទួលបានការអនុញ្ញាតពី សាស្ត្រាចារ្យ ឈាង រ៉ា រដ្ឋមន្ត្រីក្រសួងសុខាភិបាល មានគោលបំណង៖ ១. ពិភាក្សាអំពីវឌ្ឍនភាពការអនុវត្តសកម្មភាពជំងឺទឹកនោមផ្អែម ជំងឺលើសសម្ពាធឈាម និងជំងឺមហារីកមាត់ស្បូន ២. រៀបចំក្រុមការងារដែលមានក្នុងរចនាសម្ព័ន្ធ នៃគម្រោង H-EQIP 2 ដើម្បីចុះពិនិត្យ និងវាយតម្លៃអំពីលទ្ធផល នៃការប្រើប្រាស់ប្រព័ន្ធកត់ត្រាវេជ្ជសាស្ត្រ (Electronic Medical Record – EMR) នៅខេត្តកំពត និងបាត់ដំបង ដែលបានដាក់ឱ្យដំណើរសាកល្បងកន្លងមក។ ទន្ទឹមនឹងការអនុវត្តសាកល្បងប្រព័ន្ធ EMR នេះ មូលដ្ឋានសុខាភិបាល ត្រូវធ្វើការកត់ត្រាដោយដៃឱ្យបានត្រឹមត្រូវរាល់ការពិនិត្យជំងឺទឹកនោមផ្អែម ជំងឺលើសសម្ពាធឈាម និងជំងឺមហារីកមាត់ស្បូន សម្រាប់ការផ្ទៀងផ្ទាត់ និងវាយតម្លៃនាពេលខាងមុខ ៣. ផ្តល់លទ្ធភាពជូនមន្ទីរសុខាភិបាល នៃរដ្ឋបាលរាជធានី ខេត្ត ដើម្បីដំណើរការអនុវត្តនីតិវិធីទិញបរិក្ខារពេទ្យ (ម៉ាស៊ីនវាស់សម្ពាធឈាម និងជួសជាតិស្ករ) សម្រាប់បែងចែកជូនមណ្ឌលសុខភាព និងត្រូវអនុវត្តការងារឱ្យបានឆាប់ ៤. នាយកដ្ឋានការពារសុខភាព ត្រូវត្រៀមយន្តការ និងក្រុមការងារដើម្បីដំណើរការយុទ្ធនាការទូទាំងប្រទេសអំពីការអនុវត្តកម្មវិធីជំងឺមិនឆ្លងនេះ អំឡុងចុងខែកក្កដា ឬ ដើមខែសីហា ឆ្នាំ២០២៤ ខាងមុខនេះ ៥. ក្រុមការងារហិរញ្ញវត្ថុ លទ្ធកម្ម និងបច្ចេកទេស ត្រូវរៀបចំយន្តការជាក្រុម Telegram ដើម្បីងាយស្រួលទំនាក់ទំនង និងប្រមូល ផ្តល់ របាយការណ៍ ក៏ដូចជាដោះស្រាយបញ្ហាផ្សេងៗក្នុងការអនុវត្ត។ ក្រុមការងារនេះ ត្រូវរៀបចំជាសេចក្តីណែនាំគន្លឹះខ្លីៗ និងមានទម្រង់ឯកសារសម្រាប់ការអនុវត្ត ជូនមន្ត្រីជំនាញទទួលបន្ទុកនៅតាមរាជធានី ខេត្ត គួរបញ្ជាក់ថា កិច្ចប្រជុំនេះ ក៏មានការអញ្ជើញចូលរួមពី អនុរដ្ឋលេខាធិការ អគ្គនាយករង រដ្ឋបាល និងហិរញ្ញវត្ថុ ប្រធាននាយកដ្ឋានថវិកា និងហិរញ្ញវត្ថុ នៃក្រសួងសុខាភិបាល ប្រធានមន្ទីរសុខាភិបាល នៃរដ្ឋបាលរាធានី ខេត្ត ទាំង២២ និងក្រុមការងារពាក់ព័ន្ធនៃគម្រោង៕	2024-07-05T17:44:00+07:00	kampucheathmey.com	https://www.kampucheathmey.com/health/732914
899fb219-de89-4bbe-9891-7389476515d6	រយៈពេល១៤ឆ្នាំ មន្ទីរពេទ្យគន្ធបុប្ផា បានព្យាបាល និងវះកាត់កុមារមានជំងឺបេះដូង ៨,០០០ករណី ដោយក្រុមគ្រូពេទ្យជំនាញជាជនជាតិខ្មែរ (Video inside)	លោកវេជ្ជបណ្ឌិត ប៉ុន ឡាឌីន ប្រធានផ្នែកវះកាត់បេះដូងកុមារ នៃមន្ទីរពេទ្យជ័យវរ្ម័នទី៧ ឬគន្ធបុប្ផាសៀមរាប ក្នុងឱកាសផ្តល់បទសម្ភាសដល់ក្រុមអ្នកសារព័ត៌មានថ្មីៗនេះ បានឱ្យដឹងថា ពេទ្យគន្ធបុប្ផា បានចាប់ដំណើរការសេវាវះកាត់ជំងឺបេះដូងពីកំណើតចាប់តាំងពីឆ្នាំ២០១១ ដោយមានការជួយបណ្តុះបណ្តាលពីគ្រូពេទ្យជំនាញបរទេស។ ក្រោយពីទទួលបានការបណ្តុះបណ្តាលរយៈពេល២ឆ្នាំ ពោលគឺនៅឆ្នាំ២០១៣មក ក្រុមគ្រូពេទ្យខ្មែរ បានចាប់ផ្តើមធ្វើដោយខ្លួនឯងទាំងអស់ ជាប្រចាំដោយធ្វើការវះកាត់ករណីធម្មតា រហូតដល់ករណីស្មុគស្មាញ និងផ្នែកបិទបេះដូងប្រហោង បានចំនួន៨០០០ករណី។ លោកវេជ្ជបណ្ឌិត បានបន្តថា បន្ទាប់មកក្រុមគ្រូពេទ្យជំនាញរបស់ខ្មែរយើងបានពង្រឹងសមត្ថភាព គឺអាចធ្វើការវះកាត់ពីកុមារធំ មកតូចៗ ដែលមានកុមារទំម្ងន់២គីឡូកន្លះក៏មាន បើគិតជាអាយុវិញមានអាយុ១អាទិត្យ ឬ៣ថ្ងៃក៏មាន។ លោកវេជ្ជបណ្ឌិត ប៉ុន ឡាឌីន បានឱ្យដឹងថា៖ ។ ដោយឡែកបើនិយាយអំពីអត្រាមរណភាពរបស់កុមារនៅក្នុងមន្ទីរពេទ្យគន្ធបុប្ផាជ័យវន្មទី៧ សៀមរាប មុនឆ្នាំ២០១១ ដែលមិនទាន់មានសេវាវះកាត់ជំងឺបេះដូងឃើញថា កុមារដែលទទួលមរណភាពភាគច្រើនជាអ្នកមានជំងឺបេះដូង។ ចំពោះការផ្តល់សេវាវះកាត់ជំងឺបេះដូង គឺផ្តល់ជូនទាំងអ្នកមាន និងអ្នកក្រ គឺមន្ទីរពេទ្យគន្ធបុប្ផាព្យាបាលទាំងអស់ដោយស្មើរៗគ្នា។ លោកវេជ្ជបណ្ឌិត ប៉ុន ឡាឌីន បានបញ្ជាក់យ៉ាងដូច្នេះថា៖ ៕	2024-07-04T23:40:00+07:00	freshnewsasia.com	https://m.freshnewsasia.com/index.php/en/localnews/347352-2024-07-04-09-40-34.html
e8ce366f-cdd0-4ebe-9074-d5ae44f31d0b	អ្នកឯកទេស ជំងឺទឹកនោមផ្អែម ៖ ជំងឺទឹកនោមផ្អែមប្រភេទទី១ ភាគច្រើនកើតលើកុមារ	លោកវេជ្ជបណ្ឌិត វី ឌុច្ជដាបានប្រាប់មជ្ឈមណ្ឌលព័ត៌មានដើមអម្ពិល នាថ្ងៃ៤ កក្កដាថា “ជំងឺទឹកនោមផ្អែមដែលកើតលើកុមារ ឬក៏យើងហៅថា ជំងឺទឹកនោមផ្អែមប្រភេទទី១ អាហ្នឹងភាគច្រើនវាកើតទៅលើកុមារ ។ មូលហេតុអាចនិយាយបានថា វាអាចកើតឡើងដោយសារកក្តាអង់ទីគ័រ ឬក៏ប្រព័ន្ធភាពស៊ាំនៅក្នុងខ្លួនយើងម្យ៉ាងដែលវាធ្វើការប្រឆាំង នឹងខ្លួនឯង ឬក៏កោសិកាលំពែងហ្នឹង ដែលធ្វើឲ្យខូចខាតកោសិកាមួយប្រភេទ របស់លំពែងដែលបញ្ចេញអ៊ីនសូលីន” ។ ដើម្បីការពារកុំឲ្យកុមារកើតជំងឺទឹកនោមផ្អែមនេះ លោកវេជ្ជបណ្ឌិតក៏បានផ្ញើសារទៅប្រជាពលរដ្ឋឲ្យមានការប្រុងប្រយ័ត្នផងដែរ ពិសេសស្រ្តីមានផ្ទៃពោះ ។ ការលើកឡើងរបស់លោកបែបនេះ បន្ទាប់ពីខាងក្រុមគ្រូពេទ្យនៃមន្ទីរពេទ្យគន្ធាបុប្ផាបានរកឃើញថា មានកុមារកម្ពុជាប្រមាណជា៧០០នាក់ បានកើតជំងឺទឹកនោមផ្អែមមួយប្រភេទ ៕	2024-07-04T23:05:00+07:00	dap-news.com	https://dap-news.com/national/2024/07/04/428223/
87fe89d4-16c7-460f-ada4-37c99ce9b463	បុគ្គលិកឆ្មបរបស់មន្ទីរពេទ្យបង្អែក ហ៊ុនសែនស្ទឹងត្រង់ បានយកលុយ៣០ម៉ឺនរៀល ពីអ្នកជំងឺទោះបីមានប័ណ្ណមូលនិធិសមធម៌	យោងតាមសេចក្តីប្រកាសព័ត៌មានរបស់មន្ទីរសុខាភិបាលខេត្តកំពង់ចាម នាថ្ងៃទី៤ កក្កដានេះបានឲ្យដឹងថា បន្ទាប់ពីទទួលដំណឹង ពីអ្នកប្រើប្រាស់បណ្តាញទំនាក់ទំនងសង្គម (Facebook) ចំពោះបុគ្គលិកឆ្មបម្នាក់ដែលធ្វើការនៅមន្ទីរពេទ្យបង្អែក ហ៊ុន សែន ស្ទឹងត្រង់ បានយកលុយចំនួន៣០ម៉ឺនរៀល ពីស្ត្រីអ្នកជំងឺម្នាក់មកប្រើប្រាស់សេវាសុខាភិបាល ទោះបីជាមានប័ណ្ណ មូលនិធិសមធម៌សុខាភិបាលក៏ដោយ ក្រុមការងារមន្ទីរសុខាភិបាលខេត្ត បានចុះធ្វើការស៊ើបអង្កេត និងស្រាវជ្រាវករណីនេះភ្លាមៗ។ បន្ទាប់ពីចុះពិនិត្យស្រាវជ្រាវ ករណីនេះបានកើតឡើងពិតប្រាកដមែន ដោយកាលពីថ្ងៃទី២៧ មិថុនា មានស្ត្រីឈ្មោះ ញ៉ែម សុខនាត អាយុ ៣០ ឆ្នាំ បានចូលសម្រាក នៅមន្ទីរពេទ្យបង្អែកស្ទឹងត្រង់ផ្នែកសម្ភព-រោគស្ត្រី ដោយសារទារកស្លាប់ក្នុងពោះ (អាយុ១២សប្តាហ៍) តាមរយៈពិនិត្យអេកូនៅកន្លែងឯកជន និងមានធ្លាក់ឈាមតាមទ្វារមាស ។ បន្ទាប់មកបុគ្គលិកឆ្មបបានរៀបចំព្យាបាលទៅតាមបច្ចេកទេស ។ លិខិតបញ្ជាក់ថា “បុគ្គលិកឆ្មបដែលបានព្យាបាលស្ត្រីមានឈ្មោះខាងលើ ពិតជាបានយកលុយប្រាកដមែន ទោះបីដឹងថា គាត់មានប័ណ្ណមូលនីធិសមធម៌សុខាភិបាលក៏ដោយ” ។ ក្នុងនោះដែរ មន្ទីរសុខាភិបាលខេត្ត បានធ្វើការណែនាំកែលម្អដល់បុគ្គលិកឆ្មប ដែលប្រព្រឹត្តកំហុស ព្រមទាំងទទួលអនុវត្តវិធានការវិន័យផ្សេងៗទៀត តាមក្រុមប្រឹក្សាវិន័យដើម្បីរៀនសូត្រ និងកែប្រែខ្លួនឲ្យបានល្អ ស្របតាម ក្រមសីលធម៌វិជ្ជាជីវៈវេជ្ជសាស្ត្រ ៕	2024-07-04T22:16:00+07:00	dap-news.com	https://dap-news.com/national/2024/07/04/428209/
c1f9c300-0039-457f-9a52-b59232ec84b4	ស្រ្តីបុគ្គលិកឆ្មបម្នាក់នៅមន្ទីរពេទ្យបង្អែកហ៊ុនសែនស្ទឹងត្រង់ ខេត្តកំពង់ចាម ត្រូវបានអនុវត្តវិន័យ ក្រោយយកលុយ៣០ម៉ឺនរៀល ពីអ្នកជំងឺម្នាក់ ដែលមានប័ណ្ណមូលនីធិសមធម៌សុខាភិបាល	មន្ទីរសុខាភិបាល នៃរដ្ឋបាលខេត្តកំពង់ចាម បានចេញសេចក្តីប្រកាសព័ត៌មានពាក់ព័ន្ធនឹងករណីបុគ្គលិកឆ្មបម្នាក់ ដែលធ្វើការនៅមន្ទីរពេទ្យបង្អែកហ៊ុនសែនស្ទឹងត្រង់ បានយកលុយចំនួន ៣០០,០០០រៀល ពីស្ត្រីអ្នកជំងឺម្នាក់មកប្រើប្រាស់សេវាសុខាភិបាល ទោះបីជាមានប័ណ្ណមូលនីធិសមធម៌សុខាភិបាល។ តាមរយៈសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅថ្ងៃទី៤ ខែកក្កដា ឆ្នាំ២០២៤នេះ បានឱ្យដឹងថា ក្រុមមការងារមន្ទីរសុខាភិបាលនៃរដ្ឋបាលខេត្ត បានចុះធ្វើការស៊ើបអង្កេត និងស្រាវជ្រាវករណីនេះភ្លាមៗ។ បន្ទាប់ពីចុះពិនិត្យស្រាវជ្រាវបានបញ្ជាក់ឱ្យឃើញថាករណីនេះបានកើតឡើងពិតប្រាកដមែន ដូចរបាយការណ៍ខាងក្រោម៖ នៅថ្ងៃទី២៧ ខែមិថុនា ឆ្នាំ២០២៤ មានស្រ្តីឈ្មោះ ញ៉ែម សុខនាត អាយុ ៣០ឆ្នាំ បានចូលសម្រាកនៅមន្ទីរពេទ្យបង្អែកស្ទឹងត្រង់ផ្នែកសម្ភព-រោគស្ត្រី ដោយសារទារកស្លាប់ក្នុងពោះ (អាយុ ១២សប្ដាហ៍) តាមរយៈពិនិត្យអេកូនៅកន្លែងឯកជន និងមានធ្លាក់ឈាមតាមទ្វារមាស។ បន្ទាប់មកបុគ្គលិកឆ្មបបាន រៀបចំព្យាបាលទៅតាមបច្ចេកទេស។ បុគ្គលិកឆ្មបដែលបានព្យាបាលស្ត្រីមានឈ្មោះខាងលើពិតជាបានយកលុយប្រាកដមែន ទោះបីដឹងថាគាត់មានបណ្ណមូលនីធិសមធម៌សុខាភិបាលក៏ដោយ។ មន្ទីរសុខាភិបាលនៃរដ្ឋបាលខេត្ត បានធ្វើការណែនាំកែលម្អដល់បុគ្គលិកឆ្មបដែលប្រព្រឹត្តកំហុស ព្រមទាំងទទួលអនុវត្តវិធានការវិន័យផ្សេងៗទៀត តាមក្រុមប្រឹក្សាវិន័យដើម្បីរៀនសូត្រ និងកែប្រែខ្លួនឱ្យបានល្អ ស្របតាមក្រមសីលធម៌វិជ្ជាជីវៈវេជ្ជសាស្ត្រ។ ក្រុមការងារមន្ទីរពេទ្យបង្អែកស្ទឹងត្រង់ និងមន្ទីរសុខាភិបាលសូមថ្លែងអំណរគុណដល់បងប្អូនសាធារណជន ចំពោះព័ត៌មានជាក់លាក់ដែលបានផ្ដល់មកឱ្យក្រុមការងារដើម្បីចូលរួមលើកកម្ពស់កែលម្អរគុណភាព ឱ្យកាន់តែប្រសើរឡើងនូវសេវាថែទាំព្យាបាលរបស់មន្ទីរពេទ្យបង្អែក និងមណ្ឌលសុខភាពទាំងអស់ក្នុងខេត្តកំពង់ចាម៕	2024-07-04T21:30:00+07:00	freshnewsasia.com	https://m.freshnewsasia.com/index.php/en/localnews/347320-2024-07-04-07-30-49.html
ddb5c71a-ff9e-44b5-ba0c-1ae5131da14c	វេជ្ជបណ្ឌិតជំនាញ ពន្យល់អំពីការកើតជំងឺទឹកផ្អែមលើកុមារ ប្រភេទទី១ (Video inside)	លោកសាស្រ្តាចារ្យវេជ្ជបណ្ឌិត ឃុន លាងឈុន អនុប្រធានមន្ទីរពេទ្យជ័យវរ្ម័នទី៧ ឬមន្ទីរពេទ្យគន្ធបុប្ផាសៀមរាប ទទួលបន្ទុកផ្នែកជំងឺទឹកនោមផ្អែមបានលើកឡើងថា ជំងឺទឹកនោមផ្អែមប្រភេទទី១ គឺភាគច្រើនកើតទៅលើកុមារដែលមានអាយុចន្លោះពី៤ទៅ១៤ឆ្នាំ។ លោកបានឱ្យដឹងថា រោគសញ្ញាសំខាន់ៗដែលឪពុក ម្តាយ ឬអាណាព្យាបាលត្រូវដឹងមានដូចជា៖ ហូបច្រើន ចុះស្គម ផឹកទឹកច្រើន នោមច្រើន អស់កម្លាំង។ ក្នុងករណីព្យាបាលមិនទាន់ពេលអាចបណ្តាលឱ្យកុមារសន្លប់ ហើយបើមិនបានព្យាបាលកុមារអាចនឹងស្លាប់បាន។ ដូច្នេះ សូមឪពុក ម្តាយ និងអាណាព្យាបាលត្រូវយកចិត្តទុកដាក់ចំពោះរឿងនេះ។ លោកសាស្ត្រាចារ្យវេជ្ជបណ្ឌិត បានបន្តថា ក្នុងរយៈពេល១០ឆ្នាំចុងក្រោយនេះមានការកើនឡើងដែលក្នុងមួយឆ្នាំមានរហូតដល់២០ករណី។ ជំងឺប្រភេទនេះមាននៅមន្ទីពេទ្យគន្ធបុប្ផា ទាំងនៅភ្នំពេញ និងសៀមរាប មានការកើនឡើងចំនួន៦៩៨នាក់ ក្នុងនោះនៅមន្ទីពេទ្យគន្ធបុប្ផាខេត្តសៀមរាប មានចំនួន៣០៩នាក់។ ក្មេងកើតជំងឺនេះ ភាគច្រើនមានអាយុពី ៤-១៤ ឆ្នាំ។ ជំងឺទឹកនោមផ្អែម គឺជាជំងឺដែលបណ្តាលមកពីការខ្វះខាតអាំងស៊ុយលីន ឬលំពែងមិនផលិតអាំងស៊ុយលីនគ្រប់គ្រាន់។ គេមិនទាន់បានដឹងច្បាស់នៅឡើយទេពីមូលហេតុនៃជំងឺនេះ៕	2024-07-04T21:28:00+07:00	freshnewsasia.com	https://m.freshnewsasia.com/index.php/en/localnews/347319-2024-07-04-07-28-59.html
02932194-69cf-4ff2-ae0b-09db2b98fcd5	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ១នាក់ ខណៈអ្នកជាសះស្បើយ ២នាក់ (Video inside)	ក្រសួងសុខាភិបាល នៅថ្ងៃទី៤ ខែកក្កដា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ១នាក់ ខណៈជាអ្នកជាសះស្បើយ ២នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៤ ខែកក្កដា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,២៩៦នាក់, អ្នកជាសះស្បើយសរុបចំនួន ១៣៦,២២៦នាក់, ស្លាប់សរុបចំនួន ៣,០៥៦នាក់៕	2024-07-04T19:23:00+07:00	freshnewsasia.com	https://m.freshnewsasia.com/index.php/en/localnews/347303-2024-07-04-05-23-34.html
3d23ad50-1dc8-4621-a8a2-f4199cb46e52	មន្ទីរសុខាភិបាលខេត្តកំពង់ចាម បញ្ជាក់ថា បុគ្គលិកឆ្មបនៅមន្ទីរពេទ្យបង្អែកហ៊ុនសែនស្ទឹងត្រង់ ពិតជាយកលុយពីអ្នកជំងឺ ទោះបីដឹងថា គាត់មានប័ណ្ណមូលនីធិសមធម៌សុខាភិបាល	ខេត្តកំពង់ចាម ៖ មន្ទីរសុខាភិបាលនៃរដ្ឋបាលខេត្តកំពង់ចាមនៅថ្ងៃទី៤ ខែកក្កដា ឆ្នាំ២០២៤ បានចេញសេចក្តីប្រកាសព័ត៌មានបញ្ជាក់ថាបុគ្គលិកឆ្មបនៅមន្ទីរពេទ្យបង្អែកហ៊ុនសែនស្ទឹងត្រង់ដែលបានព្យាបាលស្ត្រីម្នាក់ពិតជាបានយកលុយប្រាកដមែន ទោះបីដឹងថា គាត់មានប័ណ្ណមូលនីធិសមធម៌សុខាភិបាលក៏ដោយ, មន្ទីរសុខាភិបាលនៃរដ្ឋបាលខេត្ត បានធ្វើការណែនាំកែលម្អដល់បុគ្គលិកឆ្មបដែលប្រព្រឹត្តកំហុស ព្រមទាំង ទទួលអនុវត្តវិធានការវិន័យផ្សេងៗទៀត តាមក្រុមប្រឹក្សាវិន័យដើម្បីរៀនសូត្រ និងកែប្រែខ្លួនឲ្យបានល្អ។ មន្ទីរសុខាភិបាលនៃរដ្ឋបាលខេត្តកំពង់ចាម មានកិត្តិយសសូមជម្រាបជូនដល់សាធារណជនឲ្យបានជ្រាបថា បន្ទាប់ពីបានទទួលដំណឹងពីបងប្អូនអ្នកប្រើប្រាស់បណ្តាញទំនាក់ទំនងសង្គម (Facebook) ករណីបុគ្គលិកឆ្មប ម្នាក់ដែលធ្វើការនៅមន្ទីរពេទ្យបង្អែកហ៊ុនសែនស្ទឹងត្រង់ បានយកលុយចំនួន៣០០,០០០៛(សាមសិបម៉ឺនរៀល) ពីស្ត្រី អ្នកជំងឺម្នាក់មកប្រើប្រាស់សេវាសុខាភិបាល ទោះបីជាមានប័ណ្ណមូលនីធិសមធម៌សុខាភិបាលក៏ដោយ ក្រុមការងារ មន្ទីរសុខាភិបាលនៃរដ្ឋបាលខេត្ត បានចុះធ្វើការស៊ើបអង្កេតនិងស្រាវជ្រាវករណីនេះភ្លាមៗ។ បន្ទាប់ពីចុះពិនិត្យស្រាវ ជ្រាវបានបញ្ជាក់ឱ្យឃើញថាករណីនេះបានកើតឡើងពិតប្រាកដមែន ដូចរបាយការណ៍ខាងក្រោម៖ ១-នៅថ្ងៃទី២៧ ខែ មិថុនា ឆ្នាំ ២០២៤ មានស្ត្រីឈ្មោះ ញ៉ែម សុខនាត អាយុ ៣០ ឆ្នាំ បានចូលសម្រាក នៅមន្ទីរពេទ្យបង្អែកស្ទឹងត្រង់ផ្នែកសម្ភព-រោគស្ត្រី ដោយសារទារកស្លាប់ក្នុងពោះ (អាយុ១២សប្តាហ៍) តាមរយៈពិនិត្យអេកូនៅកន្លែងឯកជន និងមានធ្លាក់ឈាមតាមទ្វារមាស ។ បន្ទាប់មកបុគ្គលិកឆ្មបបាន រៀបចំព្យាបាលទៅតាមបច្ចេកទេស ។ ២-បុគ្គលិកឆ្មបដែលបានព្យាបាលស្ត្រីមានឈ្មោះខាងលើពិតជាបានយកលុយប្រាកដមែន ទោះបីដឹងថា គាត់មានប័ណ្ណមូលនីធិសមធម៌សុខាភិបាលក៏ដោយ ។ មន្ទីរសុខាភិបាលនៃរដ្ឋបាលខេត្ត បានធ្វើការណែនាំកែលម្អដល់បុគ្គលិកឆ្មបដែលប្រព្រឹត្តកំហុស ព្រមទាំង ទទួលអនុវត្តវិធានការវិន័យផ្សេងៗទៀត តាមក្រុមប្រឹក្សាវិន័យដើម្បីរៀនសូត្រ និងកែប្រែខ្លួនឲ្យបានល្អ ស្របតាម ក្រមសីលធម៌វិជ្ជាជីវៈវេជ្ជសាស្ត្រ ។ ក្រុមការងារមន្ទីរពេទ្យបង្អែកស្ទឹងត្រង់ និងមន្ទីរសុខាភិបាលសូមថ្លែងអំណរគុណដល់បងប្អូនសាធារណជន ចំពោះព័ត៌មានជាក់លាក់ដែលបានផ្តល់មកឲ្យក្រុមការងារយើងខ្ញុំ ដើម្បីចូលរួមលើកកម្ពស់កែលម្អគុណភាពឲ្យកាន់ តែប្រសើរឡើងនូវសេវាថែទាំព្យាបាលរបស់មន្ទីរពេទ្យបង្អែក និងមណ្ឌលសុខភាពទាំងអស់ក្នុងខេត្តកំពង់ចាម៕ រក្សាសិទ្ថដោយ ៖ សុទ្ធលី	2024-07-04T13:20:40+07:00	cen.com.kh	https://cen.com.kh/archives/764581.html
1ea83a9e-e23b-4a19-a5d1-6a4f5b328b16	២៣ឆ្នាំមុន រដ្ឋាភិបាលចំណាយជិត៦០លានដុល្លារ សង់ស្ពានឆ្លងកាត់ទន្លេមេគង្គដំបូងគេ	កន្លងទៅ២៣ឆ្នាំ ពោលនៅឆ្នាំ ២០០១ រដ្ឋាភិបាលបានធ្វើការដាក់សម្ពោធឱ្យប្រើប្រាស់ស្ពាន ឆ្លងកាត់ទន្លេមេគង្គដំបូងគេបង្អស់ ដោយចំណាយពេល២ឆ្នាំសម្រាប់ការសាសង់ ក្នុងទឹកប្រាក់ជាង ៥៦លានដុល្លារអាមេរិក ជាជំនួយឥតសំណងពីរដ្ឋាភិបាលជប៉ុន។ ស្ពានគីហ្សូណា គឺជាស្ពានឆ្លងកាត់ទន្លេមេគង្គមុនដំបូងគេនៅកម្ពុជា ដែលស្ថិតនៅក្នុងភូមិសាស្ត្រក្រុងកំពង់ចាម នៃទីរួមខេត្តកំពង់ចាម។ បច្ចុប្បន្ន ស្ពាននេះបានតភ្ជាប់រវាងខេត្តកំពង់ចាម និងខេត្តត្បូងឃ្មុំ តាមផ្លូវជាតិលេខ៧។ ស្ពាននេះមានប្រវែង ១៥០០ម៉ែត្រ ធ្លាប់បានទទួលចំណាត់ថ្នាក់ជាស្ពានវែងជាងគេបង្អស់នៅកម្ពុជា រហូតដល់ឆ្នាំ ២០០២ ពោលគឺនៅពេលដែលស្ពានកម្ពុជា-ថៃ ត្រូវបានកសាងនៅខេត្តកោះកុង ដែលមានប្រវែង ១៩០០ម៉ែត្រ។ គួរបញ្ជាក់ផងដែរថា ស្ពានគីហ្សូណា ក៏ស្ពានដំបូងដែលបានតភ្ជាប់តំបន់ភាគខាងកើត និងភាគខាងលិចប្រទេសកម្ពុជា តាមផ្លូវគោកជាលើកដំបូងផងដែរ៕	2024-07-04T11:58:26+07:00	kbnnews.com	https://kbn.news/archives/321890
0e58437a-f3ae-4f5e-bd83-8d423c77a9c9	គម្រោង SENOVIE របស់បារំាង សហការជាមួយមន្ទីរពេទ្យកាល់ម៉ែតផលិតទិន្នន័យពីជំងឺមហារីកសុដន់	គម្រោង SENOVIE ប្រទេសបារំាង សហការជាមួយមន្ទីរពេទ្យកាល់ម៉ែតនៅប្រទេសកម្ពុជា ផលិតទិន្នន័យពិតប្រាកដស្ដីពីជំងឺមហារីកសុដន់ និងមានគំរោងពិនិត្យរកមហារីកសុដន់ដំណាក់កាលដំបូងនាពេលខាងមុខ។ គម្រោង SENOVIE របស់ប្រទេសបារំាង ជាគម្រោងដែលសិក្សាអំពីជំងឺមហារីកសុដន់ ហើយគម្រោងនេះ ធ្វើការសិក្សាទាំងលើបច្ចេកទេសវេជ្ជសាស្ត្រ និងសិក្សាទាក់ទងទៅនឹងដំណើរជីវិតរបស់អ្នកជំងឺ (Parcours des Patientes) ដោយរាប់បញ្ចូលទាំងការស្វះស្វែងរកការព្យាបាល ស្មារតីសតិអារម្មណ៍ និងភាពខ្មាសអៀនជាដើម។ គម្រោង SENOVIE គឺធ្វើបានឡើងនៅក្នុងប្រទេសចំនួន ៤ រួមមាន៖ ប្រទេស បេណាំង ម៉ាលី កម្ពុជា និងបារាំង។ គម្រោងនេះគឺមានរយៈពេល ១ឆ្នាំ ហើយសម្រាប់នៅកម្ពុជា គឺបានសហការជាមួយមន្ទីរពេទ្យកាល់ម៉ែត្រ ដោយយកឯកសាររបស់អ្នកជំងឺមហារីកសុដន់ទាំងអស់ ដែលមានរយៈពេល៥ឆ្នាំ មកសិក្សា។ លោកស្រីបណ្ឌិត Clémence Schantz សង្គមវិទូ ទទួលបន្ទុកផ្នែកស្រាវជ្រាវ នៃវិទ្យាស្ថានស្រាវជ្រាវដើម្បីការអភិវឌ្ឍនៃប្រទេសបារាំង បានឱ្យដឹងនៅចុងខែមិថុនា ឆ្នាំ២០២៤ ថា គម្រោង SENOVIE ប្រទេសបារំាង បានសហការជាមួយក្រសួងសុខាភិបាល និងមន្ទីរពេទ្យកាល់ម៉ែត ដើម្បីផលិតទិន្នន័យស្តីពីជំងឺមហារីកសុដន់នៅកម្ពុជា ព្រោះកន្លងមកនេះ កម្ពុជា ពុំមានទិន្និន័យនៃអ្នកកើតជំងឺមហារីកសុដន់ជាក់លាក់នោះឡើយ។ លោកស្រីបណ្ឌិតបានបន្ដថា «ដូច្នេះគោលបំណងរបស់យើង គឺចង់បានទាំងបរិមាណ និងគុណភាពនៃទិន្នន័យ ដែលមានលក្ខណៈគ្រប់គ្រាន់ ដើម្បីពន្យល់ពីអ្វីដែលជាដំណើរការព្យាបាលជំងឺមហារីកសុដន់ និងប្រកបដោយប្រសិទ្ធភាពខ្ពស់»។ ជំងឺមហារីកសុដន់ឈរនៅលំដាប់ទីមួយក្នុងចំណោមជំងឺមហារីកទាំងអស់ដែលមានលើស្រ្តី ហើយអត្រាមរណភាពក៏ខ្ពស់ជាងគេ ក្នុងចំណោមជំងឺមហារីកទាំងឡាយដែលកើតមានលើស្រ្តី នៅក្នុងពិភពលោក។ បើយោងតាមការប៉ាន់ប្រមាណរបស់វិទ្យាស្ថានស្រាវជ្រាវដើម្បីអភិវឌ្ឍរបស់បារាំង (IRD) បានឱ្យដឹងថា «ស្ត្រី៥០នាក់ក្នុងចំណោម ១០០ ០០០នាក់ នៅកម្ពុជាមានជំងឺមហារីកសុដន់»។ ជាមួយគ្នានេះលោកសាស្ដ្រាចារ្យ ហ៊ុន ចំរើន អគ្គនាយករងមន្ទីរពេទ្យកាល់ម៉ែត បានឱ្យដឹងថា «គ្រប់បណ្តាប្រទេសទាំងអស់លើសកលលោក ជំងឺមហារីកជាឃាតករលាក់មុខ។ យោងតាមការប៉ាន់ប្រមាណរបស់អង្គការសុខភាពពិភពលោក ជំងឺមហារីកនៅកម្ពុជាមាននិន្នាការកើនឡើងគួរឱ្យកត់សម្គាល់។	2024-07-04T07:00:00+07:00	khmertimeskh.com	https://www.khmertimeskh.com/501517089/%E1%9E%82%E1%9E%98%E1%9E%9A%E1%9E%84-senovie-%E1%9E%9A%E1%9E%94%E1%9E%9F%E1%9E%94%E1%9E%9A/
5bc64b2c-dc8b-4f2a-be84-0ab5d5a9aa9d	កុមារនៅកម្ពុជាអាយុ៤-១៤ឆ្នាំ ជិត៧០០នាក់ កើតជំងឺទឹកនោមផ្អែមប្រភេទ១	ក្នុងរយៈពេលជាង២០ឆ្នាំ កុមារនៅកម្ពុជាអាយុចន្លោះពី៤ ដល់១៤ឆ្នាំ ជិត៧០០នាក់ កើតជំងឺទឹកនោមផ្អែម ប្រភេទ១ ដែលរកឃើញនៅមន្ទីរពេទ្យភ្នំពេញ និងខេត្តសៀមរាប ដែលស្ថាប័នពាក់ព័ន្ធបង្កើនការយកចិត្តទុកដាក់ ចូលរួមបង្ការ និងទប់ស្កាត់។ សាស្ត្រាចារ្យ គី សន់ទី ប្រធានមន្ទីរពេទ្យគន្ធបុប្ផាភ្នំពេញ បានឱ្យដឹងថា ករណីរកឃើញកុមារជិត៧០០នាក់ កើតជំងឺទឹកនោមផ្អែកប្រភេទទី១ គឺមិនមែនរកឃើញក្នុងឆ្នាំ២០២៤ នេះទេ ប៉ុន្តែជាចំនួនដែលបានមកពីការតាមដាន និងកំពុងបន្តព្យាបាលតាំងពីឆ្នាំ១៩៩៧ ដល់បច្ចុប្បន្នមានរយៈពេល២៧ឆ្នាំ គឺរកឃើញជិត៧០០នាក់។ ប្រធានមន្ទីរពេទ្យខាងលើបញ្ជាក់ថា ក្នុងមួយឆ្នាំៗករណីថ្មីនៃកុមារមានជំងឺទឹកនោមផ្អែមប្រភេទទី១ គឺមានតិចតួចបើប្រៀបធៀបជំងឺទូទៅ ដែលមកសម្រាកព្យាបាលនៅមន្ទីរពេទ្យ។ សាស្ត្រាចារ្យស្នើកុំឱ្យមានការយល់ច្រឡំថា ចំនួន៧០០នាក់ កើតជំងឺទឹកនោមផ្អែមក្នុងឆ្នាំ២០២៤ ប៉ុន្តែជាទិន្នន័យបូកបញ្ចូលគ្នាដែលទទួលបានពីការព្យាបាល និងតាមដានជារៀងរាល់ឆ្នាំ។ សាស្ត្រាចារ្យ គី សន់ទី បញ្ជាក់ថា៖ «ការព្យាបាលជំងឺទឹកនោមផ្អែម គឺព្យាបាលមួយជីវិត ប្រើថ្នាំមួយជីវិត បើប្រើប្រាស់ត្រឹមត្រូវទៀងទាត់ទៅកុមារអាចមានសុខភាពដូចគេដូចឯងដែរ អ្នកខ្លះអាចចេញទៅប្រកបរបរ មានប្ដីប្រពន្ធក្រុមគ្រួសារធម្មតា ដល់កុមារមានអាយុដល់២០ឆ្នាំ ពួកគេអាចបន្តទៅព្យាបាលនៅមន្ទីរពេទ្យផ្សេងៗទៀតបាន»។ សាស្ត្រាចារ្យ ឃុន លាងឈុន អនុប្រធានមន្ទីរពេទ្យជ័យវរ្ម័នទី៧ បានឱ្យដឹងថា ក្នុងរយៈពេល១០ឆ្នាំចុងក្រោយនេះ គឺមានការកើនឡើងជំងឺទឹកនោមផ្អែម ដែលក្នុងមួយឆ្នាំមានរហូតដល់២០ករណី។ ជំងឺប្រភេទនេះ គឺមាននៅមន្ទីពេទ្យគន្ធបុប្ផាទាំងនៅភ្នំពេញ និងសៀមរាប កើនឡើងចំនួន៦៩៨នាក់ ក្នុងនោះនៅមន្ទីពេទ្យគន្ធបុប្ផាខេត្តសៀមរាប មានចំនួន៣០៩នាក់។ សាស្ត្រាចារ្យបន្ថែមថា ក្មេងកើតជំងឺទឹកនោមផ្អែមភាគច្រើនមានអាយុចន្លោះពី៤-១៤ឆ្នាំ។ ជំងឺទឹកនោមផ្អែម គឺជាជំងឺដែលបណ្តាលមកពីខ្វះខាតអាំងស៊ុយលីន ឬលំពែងមិនផលិតអាំងស៊ុយលីនគ្រប់គ្រាន់។ គេមិនទាន់ដឹងច្បាស់នៅឡើយពីមូលហេតុនៃជំងឺនេះ។ សាស្ត្រាចារ្យបញ្ជាក់ថា ជំងឺទឹកនោមផ្អែមប្រភេទទី១ គឺលេចចេញជារោគសញ្ញានៅពេលអាំងស៊ុយលីន បំប្លែងទៅក្នុងខ្លួនអស់លេចចេញរោគសញ្ញាភ្លាមៗ ហើយលឿនបំផុតនៅពេលចេញរោគសញ្ញាហើយ ឪពុកម្តាយមិនបាននាំមកពេទ្យ ឬទៅព្យាបាលភ្លាមៗនោះទេ កូនក្មេងវិវត្តទៅជាសន្លប់ ឬអាចស្លាប់។ សាស្ត្រាចារ្យ ឃុន លាងឈុន បន្តថា៖ «ជំងឺទឹកនោមផ្អែម គឺជាជំងឺដែលបណ្តាលមកពីការខ្វះខាតអាំងស៊ុយលីន ឬលំពែងមិនផលិតអាំងស៊ុយលីនគ្រប់គ្រាន់»។ សាស្ត្រាចារ្យបន្ថែមថា ជំងឺទឹកនោមផ្អែម ជាជំងឺដែលកើតតាមរយៈការកើនឡើងជាតិស្ករខ្ពស់នៅក្នុងឈាម ដែលបណ្តាលមកពីការស៊ាំជាមួយអកម៉ូនអាំងស៊ុយលីន និងការផលិតអកម៉ូនអាំងស៊ុយលីនមិនគ្រប់គ្រាន់សម្រាប់ការប្រើប្រាស់។ សាស្ត្រាចារ្យបញ្ជាក់ថា៖ «ជំងឺទឹកនោមផ្អែមប្រភេទទី១ ត្រូវការព្យាបាល ដោយថ្នាំតែមួយគត់ គឺអាំងស៊ុយលីន»។ វេជ្ជបណ្ឌិត គួច ម៉េងលី អ្នកជំនាញសុខភាពសាធារណៈ បានឱ្យដឹងថា ការកើនឡើងនៃជំងឺទឹកនោមផ្អែមពីមួយឆ្នាំទៅមួយ ភាគច្រើនប្រជាជនមិនសូវទទួលបានការណែនាំ និងពន្យល់ពីក្រុមគ្រូពេទ្យជំនាញ ឬស្ថាប័នពាក់ព័ន្ធនោះទេ ដែលនាំឱ្យអត្រាអ្នកជំងឺកើនឡើងជាប្រចាំ និងគួរឱ្យកត់សម្គាល់។ វេជ្ជបណ្ឌិតបន្តថា៖ «បើសិនកើតជំងឺទឹកនោមផ្អែមនេះហើយ គឺធ្វើឱ្យយើងពិបាកក្នុងការរស់នៅ សុខភាពទន់ខ្សោយ ជាទូទៅអ្នកជំងឺប្រឈមទៅនឹងស្លាប់ដោយសារគាំងបេះដូង និង Stroke ព្រោះធ្វើឱ្យលំពែងគាត់ខូច អត់ផលិត និងអត់ចាប់ insulin បានត្រឹមត្រូវ ហើយការចាប់ជាតិស្ករក្នុងឈាមក៏អត់ដំណើរការ។ លោកបញ្ជាក់ថា ភាគច្រើនពេទ្យមួយចំនួនព្យាបាលអ្នកជំងឺពុំបានដិតដល់ បើព្យាបាលពុំបានដិតដល់ គឺធ្វើឱ្យសរសៃប្រសាទវិញ្ញាណថែទាំពុំបានត្រឹមត្រូវ ដែលធ្វើឱ្យអ្នកជំងឺភាគច្រើនក្រហាយសាច់ដុំ សាច់ និងជើង រហូតទាល់តែស្ពឹក ហើយអត់ដឹងថាខ្លួនឈឺ ប៉ុន្តែនៅពេលមុតអ្វីមួយតែងធ្វើឱ្យមានដំបៅរហូតអាចឈានទៅកាត់ដៃកាត់ជើងចេញក៏មាន។ លោកថ្លែងថា បញ្ហាខាងលើនេះបណ្ដាលមកពីផ្ដល់ថ្នាំពុំគ្រប់គ្រាន់ ហើយក្រុមគ្រូពេទ្យទឹកនោមផ្អែមភាគច្រើនមិនបានបញ្ជូនទៅពេទ្យផ្នែកបេះដូង ដើម្បីការពារសុខភាព មើលខ្លាញ់ក្នុងបេះដូង ខ្លាញ់ក្នុងខួរក្បាល ហើយត្រូវបន្តបញ្ជូនទៅផ្នែកថ្លើម ដើម្បីពិនិត្យមើលរោគថ្លើមកុំឱ្យក្រិន និងត្រូវបញ្ជូនទៅពេទ្យភ្នែកមួយទៀត ដើម្បីបង្ការកុំឱ្យខូចភ្នែកទាន់។ របាយការណ៍សង្ខេបស្ដីពី សមិទ្ធផលសំខាន់ៗរបស់រដ្ឋាភិបាលកម្ពុជារយៈពេល៥ឆ្នាំ ដែលគិតចាប់ពីឆ្នាំ២០១៧ ដល់ឆ្នាំ២០២១ បង្ហាញថា អ្នកជំងឺទឹកនោមផ្អែម ដែលបានមកពិនិត្យពិគ្រោះជំងឺបានកើនឡើងពី ៥៦ ១៥២នាក់ នៅឆ្នាំ២០១៧ កើនដល់ ៧៥ ១៩៤នាក់ នៅឆ្នាំ២០១៩ និងបន្តកើនឡើងនៅឆ្នាំ២០២១ មានចំនួន ៩០ ៧៦៧នាក់។ របាយការណ៍បន្ថែមថា ចំពោះអ្នកជំងឺទឹកនោមផ្អែមដែលបានសម្រាកព្យាបាលកើនឡើងពី ៧ ៤៤៥ នាក់ នៅឆ្នាំ២០១៧ កើនដល់ ៧ ៦៩០នាក់ នៅឆ្នាំ២០១៩ ប៉ុន្តែថយចុះបន្តិចនៅឆ្នាំ២០២១ ដែលមានចំនួន ៥ ៧៤០នាក់ ក្នុងនោះស្លាប់៦៦នាក់៕	2024-07-04T07:00:00+07:00	khmertimeskh.com	https://www.khmertimeskh.com/501517093/%E1%9E%80%E1%9E%98%E1%9E%9A%E1%9E%93%E1%9E%80%E1%9E%98%E1%9E%96%E1%9E%87%E1%9E%A2%E1%9E%99/
f517dbc9-d8f9-45dc-8bbf-40bac17e913a	ភាពញៀនគ្រឿងញៀន ជាជំងឺខួរក្បាលអាចព្យាបាលបាន ! បង្ក្រាបគ្រឿងញៀនទូទាំងប្រទេស នៅថ្ងៃទី៣ ខែកក្កដា៖ បង្ក្រាប៣៧ករណី ឃាត់ខ្លួន៩៣នាក់	ការបង្ក្រាបគ្រឿងញៀនទូទាំងប្រទេស នៅថ្ងៃទី០៣ ខែកក្កដា ឆ្នាំ២០២៤នេះ បានបង្ហាញថា កម្លាំងសមត្ថកិច្ចបានបង្ក្រាប៣៧ករណី ឃាត់ខ្លួនជនសង្ស័យ៩៣នាក់។ * ករណីដឹកជញ្ជូន រក្សាទុក២៣ករណី ឃាត់ខ្លួន៤១នាក់ * ⁠ករណីប្រេីប្រាស់១១ករណី ឃាត់៤៩នាក់ * ⁠ករណីជួញដូរ៣ករណី ឃាត់៣នាក់។ លទ្ធផលអនុវត្តច្បាប់ពីថ្ងៃទី១ ខែមករា ដល់ថ្ងៃទី០៣ ខែកក្កដា ឆ្នាំ២០២៤នេះ កម្លាំងសមត្ថកិច្ចបានបង្ក្រាបចំនួន៥២៩៩ករណី ឃាត់ខ្លួន១៣១៣៦នាក់ (ស្រី១០៤៦នាក់)៕	2024-07-04T00:30:00+07:00	freshnewsasia.com	https://m.freshnewsasia.com/index.php/en/localnews/347231-2024-07-03-10-30-17.html
58a68679-c49f-4c54-a82b-d4116cd122c5	ប្រធានមន្ទីរពេទ្យគន្ធបុប្ផា៖ មិនមែន កុមារជិត ៧០០ នាក់ កើតជំងឺទឹកនោមផ្អែម ក្នុងឆ្នាំ២០២៤ ទេ	ស្របពេលមានការផ្សាយព័ត៌មាន និងផ្ទុះការភ្ញាក់ផ្អើលចែករំលែកបន្តគ្នាតាមបណ្ដាញសង្គមថា កុមារកម្ពុជាដែលមានអាយុចន្លោះ ពី៥ឆ្នាំ ដល់១០ឆ្នាំ ប្រមាណជិត ៧០០ នាក់ ត្រូវបានរកឃើញថា បានកើតជំងឺទឹកនោមផ្អែម ប្រភេទ១ ក្នុង១ឆ្នាំ ឬក្នុងឆ្នាំ២០២៤ នេះ សាស្ត្រាចារ្យ គី សន់ទី ប្រធានមន្ទីរពេទ្យគន្ធបុប្ផា ភ្នំពេញ មានប្រសាសន៍ប្រាប់ នៅថ្ងៃទី៣ ខែកក្កដា ឆ្នាំ២០២៤ នេះថា ការណ៍ពិត មិនដូច្នោះទេ។ សាស្ត្រាចារ្យ គី សន់ទី បញ្ជាក់ថា ជំងឺទឹកនោមផ្អែមប្រភេទ១ ជាជំងឺដែលធ្វើឱ្យក្នុងខ្លួនកូនក្មេងលំពែងមិនអាចផលិតអាំងស៊ុយលីនបាន ដែលក្មេងត្រូវប្រើប្រាស់ការចាក់ថ្នាំអាំងស៊ុយលីន។ ចំណែកករណីថា បានរកឃើញកុមារជិត ៧០០ នាក់ កើតជំងឺទឹកនោមផ្អែកប្រភេទទី១ គឺមិនមែនរកឃើញក្នុងឆ្នាំ២០២៤ ទេ។ សាស្ត្រាចារ្យ គី សន់ទី មានប្រសាសន៍បន្តថា៖ ” មិនច្រើនអ៊ីចឹងទេ ជិត ៧០០ នោះ គឺជាចំនួនកុមារដែលបានមកតាមដាន និងកំពុងបន្តការព្យាបាលជាមួយមន្ទីរពេទ្យ ទាំងនៅភ្នំពេញ និងសៀមរាប ពិសេសចាប់ផ្ដើមពីភ្នំពេញមុនគេ ដែលយើងព្យាបាលទឹកនោមផ្អែមតាំងពីឆ្នាំ១៩៩៧ ឯណោះ បើគិតទៅគឺ ២៧ ឆ្នាំ ដែលបានរកឃើញក្បែរ ៧០០នាក់ហ្នឹង ដែលកំពុងបន្តការព្យាបាល”។ ប្រធានមន្ទីរពេទ្យគន្ធបុប្ផា ភ្នំពេញ ខាងលើបញ្ជាក់ថា ក្នុង ១ឆ្នាំៗ ករណីថ្មី នៃកុមារមានជំងឺទឹកនោមផ្អែមប្រភេទទី១ គឺមានតិចតួចទេ បើប្រៀបធៀបជំងឺទូទៅ ដែលបានមកសម្រាកព្យាបាលនៅមន្ទីរពេទ្យ ដូចនេះលោកសូមកុំឱ្យមានការយល់ច្រឡំថា ចំនួន ៧០០នាក់ ក្នុងឆ្នាំ២០២៤ នោះ ពោលគឺមានតាំងពីយូរ ដែលបានព្យាបាល តាមដាន។ សាស្ត្រាចារ្យ គី សន់ទី មានប្រសាសន៍បន្តថា៖ “ព្រោះការព្យាបាលជំងឺទឹកនោមផ្អែមនេះ គឺរយៈមួយជីវិត ប្រើថ្នាំមួយជីវិត បើប្រើប្រាស់ត្រឹមត្រូវទៀងទាត់ទៅ កុមារអាចមានជីវភាពរស់នៅមានគុណភាពជីវិតដូចគេដូចឯង អ្នកខ្លះអាចចេញទៅប្រកបរបរ ធ្វើការ មានប្ដីប្រពន្ធក្រុមគ្រួសារធម្មតា ដល់កុមារមានអាយុ ២០ឆ្នាំអីទៅ អាចបន្តព្យាបាលនៅមន្ទីរពេទ្យផ្សេងៗអីទៀត”។ គួរបញ្ជាក់ថា ជំងឺទឹកនោមផ្អែមជាជំងឺ ដែលកើតតាមរយៈការកើនឡើងជាតិស្ករខ្ពស់នៅក្នុងឈាម ដែលបណ្តាលមកពីការស៊ាំជាមួយអកម៉ូនអាំងស៊ុយលីន និងការផលិតអកម៉ូនអាំងស៊ុយលីន មិនគ្រប់គ្រាន់សម្រាប់ការប្រើប្រាស់។ ជំងឺទឹកនោមផ្អែម ប្រភេទទី១ គឺលេចចេញជារោគសញ្ញា ក្រោយពេលអាំងស៊ុយលីន បំប្លែងទៅក្នុងខ្លួនអស់លេចចេញរោគសញ្ញាភ្លាមៗ ហើយលឿនបំផុតនៅពេលចេញរោគសញ្ញហើយ ឪពុកម្តាយមិនបាននាំមកពេទ្យ ឬទៅព្យាបាលភ្លាមៗនោះទេ កូនក្មេងវិវត្តទៅជាសន្លប់ ឬស្លាប់។ រាល់ការព្យាបាលទាំងអស់នៅមន្ទីរពេទ្យគន្ធបុប្ផាទាំងនៅរាជធានីភ្នំពេញ និងខេត្តសៀមរាប គឺមិនគិតថ្លៃសម្រាប់គ្រប់ៗគ្នា ដោយគ្មានការរើសអើង។ មន្ទីរពេទ្យគន្ធបុប្ផាទាំង ៥ទីតាំង នៅតែត្រូវការថវិកាជាប្រចាំប្រមាណ ៨៤ម៉ឺនដុល្លារក្នុង ១សប្តាហ៍ ឬត្រូវចំណាយប្រមាណ ៤០ លានដុល្លារ ក្នុង១ឆ្នាំ ដើម្បីធ្វើប្រតិបត្តិការមនុស្សធម៌សង្រ្គោះជីវិតកុមារនៅកម្ពុជា ដោយមានការជួយបំពេញបន្ថែមគ្នាទៅវិញទៅមក រវាងមូលនិធិគន្ធបុប្ផាស្វីស និងមូលនិធិគន្ធបុប្ផាកម្ពុជា ក៏ដូចជាពីសំណាក់ក្រសួងសុខាភិបាល នៃព្រះរាជាណាចក្រកម្ពុជា។ ការបរិច្ចាគនេះតែមួយអាចគ្រប់គ្រាន់នៅឡើយទេសម្រាប់ការគាំទ្រផ្នែកហិរញ្ញវត្ថុដល់មន្ទីរពេទ្យគន្ធបុប្ផា ព្រោះមន្ទីរពេទ្យនេះ មិនមែនជាស្ថាប័នដែលរកប្រាក់ចំណូល។	2024-07-03T19:09:00+07:00	kampucheathmey.com	https://www.kampucheathmey.com/health/731552
d814a88d-f9dd-4174-a9be-99cf0a9d3978	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ៥នាក់ ខណៈអ្នកជាសះស្បើយ ៤នាក់ (Video inside)	ក្រសួងសុខាភិបាល នៅថ្ងៃទី៣ ខែកក្កដា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ៥នាក់ ខណៈជាអ្នកជាសះស្បើយ ៤នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៣ ខែកក្កដា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,២៩៥នាក់, អ្នកជាសះស្បើយសរុបចំនួន ១៣៦,២២៤នាក់, ស្លាប់សរុបចំនួន ៣,០៥៦នាក់៕	2024-07-03T19:00:00+07:00	freshnewsasia.com	https://m.freshnewsasia.com/index.php/en/localnews/347160-2024-07-03-05-00-48.html
38db1dca-4dc4-4a22-a5f3-070a6d6e70c1	មើមត្រាវជាថ្នាំពន្យារជីវិត ជួយកាត់បន្ថយជាតិស្ករក្នុងឈាម ចិញ្ចឹមក្រលៀន និងឈាម	ត្រាវគឺជាបន្លែដែលធ្លាប់ស្គាល់ ពួកវាច្រើនតែដុះព្រៃ ហើយត្រូវបានដាំដុះនៅតំបន់ជនបទមួយចំនួនសម្រាប់មើមអាចបរិភោគបាន។ ជាពិសេសមើមប្រភេទនេះ មិនមានផ្ទុកជាតិសរសៃ និងម្សៅច្រើននោះទេ ហើយវាក៏មានសារធាតុចិញ្ចឹមសុខភាពជាច្រើនដូចជា ប្រូតេអ៊ីន ខ្លាញ់ កាល់ស្យូម ជាតិដែក ម៉ង់ហ្គាណែស វីតាមីន C វីតាមីន E។ ថ្វីត្បិតតែឫសត្រាវ មានបរិមាណម្សៅខ្ពស់ក៏ដោយ វាមានផ្ទុកនូវកាបូអ៊ីដ្រាតពីរប្រភេទ៖ ជាតិសរសៃ និងម្សៅធន់ទ្រាំ ដែលមានប្រយោជន៍សម្រាប់ការគ្រប់គ្រងជាតិស្ករក្នុងឈាម។ ជាពិសេស ជាតិសរសៃជួយពន្យឺតការរំលាក់ផ្សេងៗ។អាហារ និងការស្រូបយកកាបូអ៊ីដ្រាតផ្សេងៗ ការពារការឡើងជាតិស្ករក្នុងឈាមក្រោយអាហារ។ ការសិក្សាមួយបានបង្ហាញថា អាហារសម្បូរជាតិសរសៃ – ៤២ក្រាមក្នុងមួយថ្ងៃ – អាចកាត់បន្ថយកម្រិតជាតិស្ករក្នុងឈាមបានប្រហែល ១០ mg/dl ចំពោះអ្នកជំងឺទឹកនោមផ្អែមប្រភេទទី ២ ។ បរិមាណនៃជាតិសរសៃ និងសារធាតុធន់ទ្រាំនឹងម្សៅនៅក្នុងត្រាវ មិនត្រឹមតែជួយគ្រប់គ្រងជាតិស្ករក្នុងឈាមប៉ុណ្ណោះទេ ថែមទាំងជួយពង្រឹងសុខភាពសរសៃឈាមបេះដូង ជួយការពារផលវិបាកនៃសរសៃឈាមបេះដូងដែលបណ្តាលមកពីជំងឺទឹកនោមផ្អែម។ ជាតិសរសៃដែលមាននៅក្នុងមើមនេះ ជួយកាត់បន្ថយកូឡេស្តេរ៉ុល ដែលជាកត្តានាំទៅរកជំងឺសរសៃឈាមបេះដូង និងសរសៃឈាម។ លើសពីនេះ ត្រាវក៏ជាប្រភពនៃប៉ូតាស្យូម ដែលអាចគ្រប់គ្រង និងកាត់បន្ថយសម្ពាធឈាមបានយ៉ាងមានប្រសិទ្ធភាព រួមចំណែកធ្វើឲ្យចង្វាក់បេះដូងមានស្ថេរភាព និងកាត់បន្ថយហានិភ័យនៃជំងឺរ៉ាំរ៉ៃ។ មិនត្រឹមតែជាតិសរសៃ វីតាមីន និងផូស្វ័រក្នុងត្រាវក៏មានច្រើនដែរ ជួយព្យាបាលការរលាកក្រលៀន។ អ្នកជំនាញណែនាំអ្នកដែលមានជំងឺនេះឲ្យបន្ថែមត្រាវទៅក្នុងរបបអាហាររបស់ពួកគេ ប៉ុន្តែគួរតែស្រាលជាងធម្មតា ដើម្បីជួយព្យាបាលជំងឺ។ យោងតាមការស្រាវជ្រាវ បរិមាណដ៏ច្រើននៃវីតាមីន C នៅក្នុងផ្លែត្រាវគឺជាសារធាតុប្រឆាំងអុកស៊ីតកម្ម ដែលការពាររាងកាយពីការវាយប្រហារដោយរ៉ាឌីកាល់សេរី។ ជាពិសេស ត្រាវក៏មានផ្ទុកសារធាតុ cryptoxanthin ដែលជាសារធាតុប្រឆាំងអុកស៊ីតកម្មដ៏មានឥទ្ធិពលដែលជាកម្មសិទ្ធិរបស់ក្រុម carotenoid ដែលជួយកាត់បន្ថយហានិភ័យនៃជំងឺមហារីកទូទៅ និងមហារីកបំពង់ច្រមុះ។ សារធាតុ polyphenol សំខាន់ គឺ quercetin ដែលជួយការពារជំងឺមហារីកយ៉ាងមានប្រសិទ្ធភាពផងដែរ។ ត្រាវគឺជាអាហារសម្បូរជាតិដែក និងទង់ដែង ដែលជាសារធាតុរ៉ែចាំបាច់សម្រាប់ការបង្កើតឡើងវិញនូវឈាម។ ក្រៅពីធ្វើឲ្យឈាមរត់បានស្រួល ពួកវាក៏ពន្លឿនការរំលាយអាហារក្នុងរាងកាយផងដែរ ។ ប្រសិនបើអ្នកឧស្សាហ៍ហត់ វិលមុខ ឈឺក្បាល វិលមុខពេលក្រោកឈរ។ល។ បន្ថែមវាទៅក្នុងអាហាររបស់អ្នក ជាតិជាតិដែកនៅក្នុងមើមនេះនឹងជំរុញការបង្កើតឡើងវិញនៃកោសិកាឈាមក្រហម ដោយហេតុនេះការពារភាពស្លេកស្លាំង និងធ្វើឲ្យឈាមរត់បានប្រសើរឡើង។ ការកែលម្អប្រព័ន្ធរំលាយអាហារ គឺជាអត្ថប្រយោជន៍នៃផ្លែត្របែកដែលអ្នកមិនគួរព្រងើយកន្តើយ ជាពិសេសសម្រាប់អ្នកដែលមានបញ្ហាទល់លាមក រំលាយអាហារ ឬឆ្អែត។ បើយោងតាមការសិក្សា បានបង្ហាញថា ដោយសារតែត្រាវមានផ្ទុកនូវជាតិសរសៃច្រើន និងសារធាតុធន់នឹងម្សៅ វាមានអត្ថប្រយោជន៍សម្រាប់សុខភាពពោះវៀន។ នៅក្នុងពោះវៀនធំ ពួកវាក្លាយជាប្រភពអាហារសម្រាប់បាក់តេរីមានប្រយោជន៍ ផលិតអាស៊ីតខ្លាញ់ខ្សែសង្វាក់ខ្លី ដែលចិញ្ចឹមកោសិកាស្រទាប់ពោះវៀន។ ដោយសារវាជួយកែលម្អសុខភាពពោះវៀន និងកំណត់ហានិភ័យនៃជំងឺពោះវៀនដូចជាដំបៅពោះវៀន និងមហារីកពោះវៀនធំ៕	2024-07-03T15:56:00+07:00	kampucheathmey.com	https://www.kampucheathmey.com/health/731133
ea2d888a-c706-46d0-9b2c-1d72e5cfc7d9	គរុវិជ្ជាចារ្យកវី វ៉ែន សុន ស្ទើរតែពេញមួយជីវិត ដើម្បីកំណាព្យខ្មែរ បច្ចុប្បន្នកំពុងមានជំងឺប្រចាំកាយ	ពលរដ្ឋខ្មែរជាច្រើនតែងតែស្ដាប់បទ «លលកវាយំ» ដែលជាស្នាដៃនិពន្ធទំនុកច្រៀងដោយគរុវិជ្ជាចារ្យកវី វ៉ែន សុន និងច្រៀងដោយអ្នកស្រី សូ សាវឿន។ ក្នុងចំណោមអ្នកស្ដាប់នេះ ខ្លះបានដឹងពីប្រវត្តិអ្នកនិពន្ធ និងមួយចំនួនទៀតក៏មិនបានស្គាល់ច្បាស់ពីអ្នកនិពន្ធនៅឡើយ។ ម្ចាស់ពានរង្វាន់កវីនិពន្ធអាស៊ីអាគ្នេយ៍ ឆ្នាំ២០១៩ គរុវិជ្ជាចារ្យកវី វ៉ែន សុន កើតនៅថ្ងៃទី២៣ ខែវិច្ឆិកា ឆ្នាំ១៩៣៩។ លោកកំព្រាឪពុកតាំងពីអាយុ៦ឆ្នាំ។ លោកមានបងប្អូន ៣នាក់ (ស្រី ២នាក់)។ ក្រោយពីឪពុកស្លាប់ដោយជំងឺអាសន្នរោគចោលទៅ កុមារ វ៉ែន សុន ត្រូវជីតាអ៊ំខាងឪពុក ជាព្រះគ្រូចៅអធិការវត្តខ្យាងខាងជើង យកទៅឱ្យនៅរៀនសូត្រជាមួយ ដែលកាលនោះការរៀនសូត្រនៅវត្តអារាម។ វត្តខ្យាងខាងជើងស្ថិតនៅភូមិខ្យាង ឃុំស្វាយ ស្រុកកំពង់ត្រឡាច(បច្ចុប្បន្នស្រុកសាមគ្គីមានជ័យ) ខេត្តកំពង់ឆ្នាំង។ លោកមានទីលំនៅបច្ចុប្បន្នភូមិក្បាលទំនប់ សង្កាត់បឹងទំពុន ខណ្ឌមានជ័យ រាជធានីភ្នំពេញ។ លោកមានប្រពន្ធឈ្មោះ ណុប ណាគ្រី កើតឆ្នាំ១៩៥២។ មានកូន៨នាក់ (ស្រី៥, ប្រុស៣)។ តាមប្រភពឯកសារពី អនុប្រធានសមាគមអ្នកនិពន្ធខ្មែរ បានបញ្ជាក់ឱ្យដឹងថា គរុវិជ្ជាចារ្យកវី វ៉ែន សុន មានទេពកោសល្យនិពន្ធរឿងសម្រាប់កុមារដោយរូបភាព, និពន្ធកំណាព្យសម្រាប់កុមារ ដោយរូបភាព, សរសេរអក្សរភ្លេងអន្តរជាតិសម្រាប់និពន្ធបទភ្លេង និងនិពន្ធទំនុកច្រៀង។ លោកក៏ជាគ្រូបណ្តុះបណ្តាលអ្នកនិពន្ធនៅសមាគមអ្នកនិពន្ធខ្មែរ បាន៣៣វគ្គ និងបានបង្រៀនមុខវិជ្ជាកំណាព្យនេះ នៅមហាវិទ្យាល័យនាដសាស្ត្រនៃសាកលវិទ្យាល័យភូមិន្ទវិចិត្រសិល្បៈ។ គឺ រកឃើញទាំងរបៀបសរសេរ ទាំងរបៀបស្មូត្រ ដោយរកឃើញពីលោកតាអាចារ្យ សួង គ្រុយ នៅវត្តហង្សឈូក ឃុំស្វាយ ស្រុកសាមគ្គីមានជ័យ ខេត្តកំពង់ឆ្នាំង។ លោកតាអាចារ្យញ្ជាក់ថា “គាត់ចេះចាំបទឥន្ទជិតឬ បទឥន្ទ្រជិតនេះតាំងពីអាយុ១០ឆ្នាំ នៅក្នុងសាស្ត្រស្លឹករឹតរឿងព្រះបាទវិនា ត្រង់ព្រះបាទវិនា ទ្រង់បញ្ជាឱ្យអាមាត្យចាត់ចែងធ្វើពិធីជញ្ជាត់ព្រលឹងថ្វាយព្រះនាងគោត្តមី ជាអគ្គមហេសីដែលនាងឆន្ទាបានច្រានទម្លាក់សមុទ្រ។ល។ វ៉ែន សុន កាលនៅជាអនុប្រធានសមាគមអ្នកនិពន្ធខ្មែរ,លោក យ៉ាន់ បុរិន្ទ,អ្នកស្រី ម៉ម សុខលី លោក ថី ចន្ទោ អ្នកសម្របសម្រួលសមាគម KamboKids ជាអ្នកឧបត្ថម្ភ។ លទ្ធផលទទួលបាន១បទ (នៅបាត់២ទៀតគឺ បទទន្សាយទីសទៀស, បទមាន់ទឹកមាន់ទឹកបណ្តើរកូន។ ចំពោះស្នាដៃពីឆ្នាំ១៩៧៩ រហូតដល់សព្វថ្ងៃ និពន្ធបទភ្លេង និងទំនុកចម្រៀង១០បទ (ថតនៅហង្សមាស) និពន្ធរឿងល្ខោននិយាយ។ ក្រៅពីនេះនៅមាន រឿងចំណងដៃទឹកភ្នែក, រឿងផ្កាដុះលើថ្ម (ថតជាVideo), កំណាព្យបណ្តាំកវី(ទទួលជ័យលាភីលេខ១ ទទួលបានមេដាយមាសពីក្រសួងវប្បធម៌និងវិចិត្រសិល្បៈ ក្នុងមហោស្រពប្រឡងតែងនិពន្ធទូទាំងប្រទេស ឆ្នាំ១៩៩១), និពន្ធរឿងឋានសួគ៌ក្នុងសុបិន ជាប្រលោមកំណាព្យ ទទួលបានពានរង្វាន់ ពីសមាគមអ្នកនិពន្ធខ្មែរ ឆ្នាំ១៩៩៧, និពន្ធរឿងភ្នំព្រះនាងកែវ ជាកំណាព្យបែបប្រវតិ្តសាស្ត្រ ទទួលបានពានរង្វាន់អក្សរសិល្ប៍ទន្លេមេគង្គ ក្នុងឱកាសមហោស្រពអក្សរសិល្ប៍ប្រទេសទាំងបី នៅទីក្រុងវៀងច័ន្ទ ប្រទេសឡាវ កាលពីខែមីនា ឆ្នាំ២០១០។ល។ ថ្ងៃទី២៦ ខែមិថុនា ឆ្នាំ២០១៣ ទទួលពានរង្វាន់ Sunthorn Phu ថ្នាក់កវីអាស៊ាន មកពីប្រទេសទាំង១០ នៅទីក្រុងបាងកក ព្រះរាជាណាចក្រថៃ គឺស្នាដៃកំណាព្យរបាំប្រពៃណីខ្មែរ។ ជាពិសេសបាននិពន្ធរឿង និងកំណាព្យសម្រាប់កុមារឱ្យអង្គការមួយចំនួន ដូចជាអង្គការ «Room to Read, Cambokids. SVA , អរិយធម៌ខ្មែរ និងគ្រឹះស្ថានបោះពុម្ពផ្សាយឯកជនមួយចំនួនទៀត។ល។ សូមរម្លឹកថា គរុវិជ្ជាចារ្យកវី វ៉ែន សុន ជាមន្ត្រីចូលនិវត្តន៍ បច្ចុប្បន្នមានវ័យ ៨៥ឆ្នាំ កំពុងសម្រាកព្យាបាលជំងឺនៅឯមន្ទីរពេទ្យមិត្តភាពកម្ពុជា-សូវៀត(ពេទ្យរុស្សី)៕	2024-07-03T00:57:00+07:00	dap-news.com	https://dap-news.com/national/2024/07/02/427305/
f44876ab-e0d8-478d-a6e0-08424c24592f	កុមារកម្ពុជាជិត៧០០នាក់ កើតជំងឺទឹកនោមផ្អែមប្រភេទ១, ក្មេងកើតជំងឺនេះ ភាគច្រើនមានអាយុពី ៤-១៤ឆ្នាំ (Video inside)	នៅក្នុងឱកាសផ្តល់បទសម្ភាសដល់ក្រុមអ្នកសារព័ត៌មាន នាថ្ងៃទី១ ខែកក្កដា ឆ្នាំ២០២៤ ម្សិលមិញ លោកសាស្ត្រាចារ្យ ឃុន លាងឈុន អនុប្រធានមន្ទីរពេទ្យជ័យវរ្ម័នទី៧ បានឱ្យដឹងថា បច្ចុប្បន្នមានកុមារកម្ពុជាប្រមាណជិត៧០០នាក់បានកើតជំងឺទឹកនោមផ្អែមប្រភេទ១។ លោកសាស្ត្រាចារ្យ បានបន្តថា ក្នុងរយៈពេល១០ឆ្នាំចុងក្រោយនេះមានការកើនឡើងដែលក្នុងមួយឆ្នាំមានរហូតដល់២០ករណី។ ជំងឺប្រភេទនេះមាននៅមន្ទីពេទ្យគន្ធបុប្ផា ទាំងនៅភ្នំពេញ និងសៀមរាប មានការកើនឡើងចំនួន៦៩៨នាក់ ក្នុងនោះនៅមន្ទីពេទ្យគន្ធបុប្ផាខេត្តសៀមរាប មានចំនួន៣០៩នាក់។ ក្មេងកើតជំងឺនេះ ភាគច្រើនមានអាយុពី ៤-១៤ ឆ្នាំ។ ជំងឺទឹកនោមផ្អែម គឺជាជំងឺដែលបណ្តាលមកពីការខ្វះខាតអាំងស៊ុយលីន ឬលំពែងមិនផលិតអាំងស៊ុយលីនគ្រប់គ្រាន់។ គេមិនទាន់បានដឹងច្បាស់នៅឡើយទេពីមូលហេតុនៃជំងឺនេះ។ បើតាមលោកសាស្ត្រាចារ្យ បានបញ្ជាក់ថា ជំងឺទឹកនោមផ្អែមប្រភេទទី១ គឺលេចចេញជារោគសញ្ញាក្រោយពីនៅពេលអាំងស៊ុយលីន បំប្លែងទៅក្នុងខ្លួនអស់លេចចេញរោគសញ្ញាភ្លាមៗ ហើយលឿនបំផុតនៅពេលចេញរោគសញ្ញាហើយ ឪពុកម្តាយមិនបាននាំមកពេទ្យ ឬទៅព្យាបាលភ្លាមៗនោះទេ កូនក្មេងវិវត្តិទៅជាសន្លប់ ឬស្លាប់។ លោកសាស្ត្រាចារ្យ ឃុន លាងឈុន បានបញ្ជាក់ដូច្នេះថា ។ លោកសាស្ត្រចារ្យ បានបន្តថា ជំងឺទឹកនោមផ្អែម ជាជំងឺដែលកើតតាមរយៈការកើនឡើងជាតិស្ករខ្ពស់នៅក្នុងឈាម ដែលបណ្តាលមកពីការស៊ាំជាមួយអកម៉ូនអាំងស៊ុយលីន និងការផលិតអកម៉ូនអាំងស៊ុយលីនមិនគ្រប់គ្រាន់សំរាប់ការប្រើប្រាស់។ ជំងឺទឹកនោមផ្អែមប្រភេទទី១ ត្រូវការព្យាបាល ដោយថ្នាំតែមួយគត់ គឺអាំងស៊ុយលីន៕	2024-07-03T00:07:00+07:00	freshnewsasia.com	https://m.freshnewsasia.com/index.php/en/localnews/347074-2024-07-02-10-07-03.html
6b01a3ba-79a8-40d9-974c-9483d9347fce	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយ២នាក់ (Video inside)	ក្រសួងសុខាភិបាល នៅថ្ងៃទី២ ខែ កក្កដា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ ២នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី ២ ខែកក្កដា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,២៩០នាក់, អ្នកជាសះស្បើយសរុបចំនួន ១៣៦,២២០នាក់, ស្លាប់សរុបចំនួន ៣,០៥៦នាក់៕	2024-07-02T19:09:00+07:00	freshnewsasia.com	https://m.freshnewsasia.com/index.php/en/localnews/347022-2024-07-02-05-09-30.html
807190e1-936a-48e3-a2a4-029921f7f1e2	គម្រោង SENOVIE ប្រទេសបារំាង សហការជាមួយមន្ទីរពេទ្យកាល់ម៉ែត ផលិតទិន្នន័យពិតប្រាកដ ស្ដីពីជំងឺមហារីកសុដន់ និងគម្រោងពិនិត្យរកមហារីកសុដន់ដំណាក់កាលដំបូង	គម្រោង SENOVIE របស់ប្រទេសបារំាង ជាគម្រោងដែលសិក្សាអំពីជំងឺមហារីកសុដន់ ហើយគម្រោងនេះ ធ្វើការសិក្សាទាំងលើបច្ចេកទេសវេជ្ជសាស្ត្រ និងសិក្សាទាក់ទងទៅនឹងដំណើរជីវិតរបស់អ្នកជំងឺ (Parcours des Patientes) ដោយរាប់បញ្ចូលទាំងការស្វះស្វែងរកការព្យាបាល ស្មារតីសតិអារម្មណ៍ និងភាពខ្មាស់អៀនជាដើម។ ក្រៅពីនោះក៏មានគម្រោងពិនិត្យរកជំងឺមហារីកសុដន់ ដំណាក់កាលដំបូងផងដែរនាពេលខាងមុខនេះ។ គម្រោង SENOVIE គឺធ្វើបានឡើងនៅក្នុងប្រទេសចំនួន ៤ រួមមាន៖ ប្រទេស បេណាំង ( BENIN ), ម៉ាលី ( MALI), កម្ពុជា ( CAMBODIA ) និងបារាំង ( FRANCE)។ គម្រោងនេះគឺមានរយៈពេល ១ឆ្នាំ ហើយសម្រាប់នៅកម្ពុជា គឺបានសហការជាមួយមន្ទីរពេទ្យកាល់ម៉ែត ដោយយកឯកសាររបស់អ្នកជំងឺមហារីកសុដន់ទាំងអស់ ដែលមានរយៈពេល៥ឆ្នាំ មកសិក្សា។ លោកស្រីបណ្ឌិត Clémence Schantz សង្គមវិទូ ទទួលបន្ទុកផ្នែកស្រាវជ្រាវនៃវិទ្យាស្ថានស្រាវជ្រាវដើម្បីការអភិវឌ្ឍនៃប្រទេសបារាំង បានថ្លែងប្រាប់បណ្ដាញព័ត៌មាន Fresh News នៅចុងខែមិថុនា ឆ្នាំ២០២៤ ថា គម្រោង SENOVIE ប្រទេសបារំាង បានសហការជាមួយក្រសួងសុខាភិបាល និងមន្ទីរពេទ្យកាល់ម៉ែត ដើម្បីផលិតទិន្នន័យស្តីពីជំងឺមហារីកសុដន់នៅកម្ពុជា ព្រោះកន្លងមកនេះ កម្ពុជា ពុំមានទិន្និន័យនៃអ្នកកើតជំងឺមហារីកសុដន់ជាក់លាក់នោះឡើយ។ លោកស្រីបណ្ឌិតបានបន្ដថា ជំងឺមហារីកសុដន់ ឈរនៅលំដាប់ទីមួយក្នុងចំណោមជំងឺមហារីកទាំងអស់ដែលមានលើស្រ្តី ហើយអត្រាមរណភាពក៏ខ្ពស់ជាងគេ ក្នុងចំណោមជំងឺមហារីកទាំងឡាយដែលកើតមានលើស្រ្តី នៅក្នុងពិភពលោក។ បើយោងតាមការប៉ាន់ប្រមាណរបស់វិទ្យាស្ថានស្រាវជ្រាវដើម្បីអភិវឌ្ឍរបស់បារាំង (IRD) បានឱ្យដឹងថា ។ ជាមួយគ្នានេះលោកសាស្ដ្រាចារ្យ ហ៊ុន ចំរើន អគ្គនាយករងមន្ទីរពេទ្យកាល់ម៉ែត បានឱ្យដឹងថា ។ ដូចនេះគម្រោង SENOVIE នេះពិតជាមានសារៈសំខាន់ណាស់ ពីព្រោះបន្ទាប់ពីគម្រោងនេះបញ្ចប់ កម្ពុជានឹងមានទិន្នន័យពិតប្រាកដរបស់អ្នកជំងឺមហារីកសុដន់ ដែលមកព្យាបាលនៅមន្ទីរពេទ្យកាល់ម៉ែត មានព័ត៌មានពិតរបស់អ្នកជំងឺ ដើម្បីធ្វើការសិក្សាបន្តបន្ទាប់ទៀតដោយពឹងផ្អែកលើទិន្នន័យពិត ស្ថានភាពពិត នៅក្នុងប្រទេសដើម្បីឈានទៅរកការធ្វើរោគវិនិច្ឆ័យទាន់ពេលវេលា និងការព្យាបាលប្រកបដោយប្រសិទ្ធិភាព៕	2024-07-02T00:24:00+07:00	freshnewsasia.com	https://m.freshnewsasia.com/index.php/en/localnews/346933-2024-07-01-10-24-30.html
abf291b8-adef-4d78-a30a-d2975029d80e	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏មិនមានដែរ (Video inside)	ក្រសួងសុខាភិបាល នៅថ្ងៃទី១ ខែ កក្កដា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ ក៏មិនមានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី ១ ខែកក្កដា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,២៩០នាក់, អ្នកជាសះស្បើយសរុបចំនួន ១៣៦,២១៨នាក់, ស្លាប់សរុបចំនួន ៣,០៥៦នាក់៕	2024-07-01T20:02:00+07:00	freshnewsasia.com	https://m.freshnewsasia.com/index.php/en/localnews/346880-2024-07-01-06-02-05.html
35be322c-0fe6-4c68-abcc-2820440d6c17	ជំងឺស្បែកឬរមាស់លើរាងកាយ ក៏ជាសញ្ញានៃជំងឺទឹកនោមផ្អែម មិនគួរមើលរំលង	ដោយសារតែមិនមានរោគសញ្ញាអ្វីក្រៅពីរមាស់ស្បែក ស្រ្តីម្នាក់ឈ្មោះ Yang អាយុ ៥២ឆ្នាំ រស់នៅទីក្រុង Guangzhou ប្រទេសចិន បានប្រាប់គ្រូពេទ្យថា ស្ថានភាពនេះមានរយៈពេល ២ ខែ ហើយបានទៅជួបគ្រូពេទ្យជំនាញខាងសើស្បែកជាច្រើនដង។ គ្រូពេទ្យខ្លះថា វាជាជំងឺរលាកស្បែក atopic dermatitis ខ្លះថាវាជាជំងឺរលាកស្បែក atopic ។ ក្រៅពីរមាស់ស្បែក អ្នកស្រី Yang បានបង្ហើបប្រាប់គ្រូពេទ្យថា នាងស្រកទម្ងន់ច្រើនក្នុងរយៈពេល ២ ខែកន្លងមកនេះ។ នាងជឿថា ស្បែករមាស់របស់នាង បណ្តាលឲ្យនាងមានបញ្ហាជាច្រើន ដែលនាំឲ្យបាត់បង់ចំណង់អាហារ និងគេងមិនលក់។ រមាស់តូចមួយនៅលើស្បែកដែលមានរយៈពេល ២ ខែដោយមិនមានភាពប្រសើរឡើង។ វេជ្ជបណ្ឌិតយល់ថាបញ្ហានេះមិនមែនគ្រាន់តែជាជំងឺរលាកស្បែកប្រភេទ atopic dermatitis នោះទេ។ តាមការណែនាំរបស់វេជ្ជបណ្ឌិត អ្នកស្រី Yang បានធ្វើតេស្តឈាមជាលើកដំបូង បើទោះជាវាគ្រាន់តែជាការធ្វើតេស្តធម្មតាក៏ដោយ ក៏បញ្ហាត្រូវបានរកឃើញយ៉ាងឆាប់រហ័ស។ វេជ្ជបណ្ឌិតបាននិយាយថា កម្រិតជាតិស្ករក្នុងឈាមរបស់លោកស្រី Yang គឺខ្ពស់រហូតដល់ ១៤mmol/L ខណៈពេលដែលជំងឺទឹកនោមផ្អែមប្រភេទទី២ ត្រូវបានធ្វើរោគវិនិច្ឆ័យប្រសិនបើវាស្ថិតនៅកម្រិត ៧ mmol/L ។ អ្នកស្រី Yang មានការភ្ញាក់ផ្អើលយ៉ាងខ្លាំង។ ហេតុអ្វីបានជាជាតិស្ករក្នុងឈាមឡើងខ្ពស់ ប៉ុន្តែរាងកាយមិនមានរោគសញ្ញា? នាងហាក់មិនជឿលទ្ធផលតេស្តនេះទេ ប៉ុន្តែវេជ្ជបណ្ឌិតបានបញ្ជាក់ថា នាងមានសញ្ញាច្បាស់លាស់។ ទាំងនេះរួមបញ្ចូលការសម្រកទម្ងន់ និងរមាស់ស្បែក ដែលជាសញ្ញានៃជំងឺទឹកនោមផ្អែម ប៉ុន្តែមនុស្សជាច្រើនមិនអើពើនឹងពួកគេ។ នៅក្នុងក្រសែភ្នែករបស់មនុស្សជាច្រើន រោគសញ្ញាធម្មតានៃជំងឺទឹកនោមផ្អែមតែងតែត្រូវបានព្រមានដោយដោយសញ្ញា៣គឺ ញ៉ាំច្រើន ផឹកច្រើន នោមច្រើន ប៉ុន្តែវានៅតែស្រក់ទម្ងន់ដដែល។ ប៉ុន្តែតាមការពិត មិនមែនអ្នកជំងឺទឹកនោមផ្អែមទាំងអស់សុទ្ធតែមានរោគសញ្ញាធម្មតាបែបនេះទេ។ អ្នកជំងឺទឹកនោមផ្អែមខ្លះមិនជួបប្រទះរោគសញ្ញាទាំងនេះទាល់តែសោះ ឬគ្រាន់តែមានរោគសញ្ញានៃផលវិបាកនៃជំងឺដូចជា ភ្នែកមិនច្បាស់ ស្ពឹកដៃជើង ហើមជើង ឬការថយចុះទិន្នផលទឹកនោម។ ពួកគេបានរកឃើញដោយចៃដន្យថាពួកគេមានជំងឺទឹកនោមផ្អែមនៅពេលពួកគេទៅជួបគ្រូពេទ្យ។ ហេតុអ្វីបានជាជំងឺទឹកនោមផ្អែមធ្វើឲ្យស្បែករមាស់? តើការរមាស់ក្នុងករណីអ្វីខ្លះជាសញ្ញាព្រមាននៃជំងឺទឹកនោមផ្អែម? យោងតាមលោកវេជ្ជបណ្ឌិត Nguyen Xuan Quang (បណ្ឌិតសភាវេជ្ជសាស្ត្រយោធា) បានឲ្យដឹងថា ប្រសិនបើអ្នករមាស់ជើងយូរ ចូរប្រយ័ត្នចំពោះជំងឺទឹកនោមផ្អែម។ នៅពេលនិយាយអំពីការផ្លាស់ប្តូរជើងដោយសារតែជំងឺទឹកនោមផ្អែម រឿងដំបូងដែលគិតគឺដំបៅ។ ដូច្នេះតើអ្នកដឹងទេថាហេតុអ្វីបានជារបួសតូចនៅជើងអ្នកជំងឺទឹកនោមផ្អែមមិនដែលជាសះស្បើយទេ? មូលហេតុគឺជាតិស្ករក្នុងឈាមខ្ពស់នាំឲ្យភាពស៊ាំថយចុះ ហើយភាពស៊ាំនៃស្បែកក៏នឹងថយចុះផងដែរ។ សូម្បីតែមុខរបួសតូចមួយនឹងត្រូវបានវាយប្រហារដោយបាក់តេរីជាច្រើន។ គិតទៅ ក្រោមឥទ្ធិពលនៃបាក់តេរី តើមុខរបួសអាចជាសះស្បើយដោយរបៀបណា? ដូចគ្នានេះដែរ អ្នកជំងឺទឹកនោមផ្អែមគឺងាយនឹងឆ្លងមេរោគផ្សិតនៅជើងទាំងពីរ ដោយសារការថយចុះនៃភាពស៊ាំ។ ការឆ្លងមេរោគផ្សិតអាចបណ្តាលឲ្យរមាស់ជើង។ កាន់តែច្បាស់នៅថ្ងៃសើម ភ្លៀង ក្រចកជើងងាយប្រែពណ៌។ មិនមែនអ្នកជំងឺទឹកនោមផ្អែមទាំងអស់នឹងរមាស់ជើងនោះទេ។ មនុស្សមួយចំនួនមិនរមាស់ និងមិនមានមេរោគផ្សិតនៅលើជើងរបស់ពួកគេ។ លើកលែងតែជើង ប្រសិនបើអ្នកមានអារម្មណ៍រមាស់នៅតំបន់ផ្សេងទៀតនៃរាងកាយ សូមប្រយ័ត្នចំពោះជំងឺទឹកនោមផ្អែម។ អ្នកជំងឺទឹកនោមផ្អែមនឹងមានជាតិគ្លុយកូសក្នុងទឹកនោមដោយសារតែជាតិស្ករក្នុងឈាមឡើងខ្ពស់ ដែលនាំឲ្យកើត osmotic diuresis ។ ប្រសិនបើបរិមាណទឹកនោមដែលបញ្ចេញច្រើនពេក អ្នកជំងឺទឹកនោមផ្អែមនឹងខ្សោះជាតិទឹក ហើយស្បែកកាន់តែស្ងួត រមាស់កាន់តែខ្លាំង។ នេះគឺស្រដៀងនឹងការងូតទឹកក្តៅខ្លាំងពេកក្នុងរដូវរងាដែលនឹងធ្វើឱ្យស្បែកកាន់តែរមាស់។ លើសពីនេះ ស្បែកក៏ជារបាំងទីមួយរបស់រាងកាយប្រឆាំងនឹងការលុកលុយរបស់អតិសុខុមប្រាណខាងក្រៅផងដែរ។ នៅពេលដែលភាពស៊ាំត្រូវបានកាត់បន្ថយ ស្បែកងាយនឹងឆ្លងបាក់តេរី។ នេះក៏អាចនាំឱ្យស្បែករមាស់ផងដែរ។ ការសិក្សាបង្ហាញថាការរមាស់ស្បែកចំពោះអ្នកជំងឺទឹកនោមផ្អែមគឺ ៧-៤៣% ខ្ពស់ជាងអ្នកជំងឺទឹកនោមផ្អែម ២.៧ ដង។អ្នកជំងឺទឹកនោមផ្អែមជាច្រើនប្រហែលជាមិនមានរោគសញ្ញា “3 ច្រើន 1 តិច” ធម្មតាទេ ប៉ុន្តែការរមាស់ស្បែកគឺជារោគសញ្ញាដំបូង។ ដូច្នេះហើយ អ្នកជំនាញបានណែនាំថា មនុស្សមិនគួរគិតថា វាជាជំងឺរលាកស្បែកប្រភេទ atopic dermatitis ធ្វើតេស្តឈាម និងពិនិត្យកម្រិតជាតិស្ករក្នុងឈាម ដើម្បីទទួលបានការធ្វើរោគវិនិច្ឆ័យត្រឹមត្រូវ និងទាន់ពេលវេលា៕	2024-07-01T15:58:00+07:00	kampucheathmey.com	https://www.kampucheathmey.com/health/729861
3ea27002-abc9-4758-8bc7-453f7264c17f	លោក កែវ រតនៈ៖ «គម្រោងវារីអគ្គិសនីស្ទឹងពោធិ៍សាត់មួយ ស្ថាបនាបានចន្លោះ ពី៣០ ទៅ៣៥% បើប្រៀបធៀបជាមួយផែនការដើម គឺមានការយឺតយ៉ាវ នេះដោយសារបញ្ហាធំ គឺដោយសារការរីករាលដាលជំងឺកូវីដ១៩» (Video inside)	លោក កែវ រតនៈ រដ្ឋមន្ត្រីក្រសួងរ៉ែ និងថាមពល និងជាប្រធានក្រុមការងាររាជរដ្ឋាភិបាល ចុះមូលដ្ឋានខេត្តពោធិ៍សាត់ បានថ្លែងថា គម្រោងវារីអគ្គិសនីស្ទឹងពោធិ៍សាត់មួយ បច្ចុប្បន្នស្ថាបនាបានចន្លោះ ពី៣០ ទៅ៣៥% បើប្រៀបធៀបជាមួយផែនការដើម គឺមានការយឺតយ៉ាវ នេះដោយសារបញ្ហាធំ គឺដោយសារការរីករាលដាលជំងឺកូវីដ១៩។ តែទោះជាយ៉ាងនេះក្តី គម្រោងនេះនឹងផ្តល់ក្តីសង្ឃឹមជាថ្មីដល់កម្ពុជា ក៏ដូចជាផ្តល់ក្តីសង្ឃឹមដល់ខេត្តពោធិ៍សាត់យើង នៅក្នុងឆ្នាំ២០២៦ខាងមុខ ដោយសារស្ថានភាពទឹកជំនន់ ត្រូវបានកាត់បន្ថយនៅខែវស្សា និងបង្កើនទឹកឱ្យបានល្អ ក្នុងខែប្រាំង។ លោករដ្ឋមន្ត្រីបានថ្លែងបែបនេះ នាថ្ងៃទី៣០ ខែមិថុនា ឆ្នាំ២០២៤ ក្នុងឱកាសចុះពិនិត្យវឌ្ឍនភាព នៃការដ្ឋានសាងសង់ទំនប់វារីអគ្គិសនីស្ទឹងពោធិ៍សាត់មួយ ដោយបានការចូលរួមពី លោក ខូយ រីដា អភិបាលនៃគណៈអភិបាលខេត្តពោធិ៍សាត់, លោកបណ្ឌិត ប្រាំង ជលសា អគ្គនាយកអគ្គិសនីកម្ពុជា និងលោក KIM MYUNG IL អគ្គនាយកក្រុមហ៊ុន SPHP (Steung Pursat Hydro Power)របស់កូរ៉េ ព្រមទាំងប្រតិភូ និងអាជ្ញាធរពាក់ព័ន្ធជាច្រើនទៀត។ លោក កែវ រតនៈ រដ្ឋមន្ត្រីក្រសួងរ៉ែ និងថាមពល និងជាប្រធានក្រុមការងាររាជរដ្ឋាភិបាល ចុះមូលដ្ឋានខេត្តពោធិ៍សាត់ បានជម្រាបជូនថា គម្រោងនេះគឺជាគម្រោងវារីអគ្គិសនីថាមពលស្អាត ដែលអនុភាព៨០មេហ្កាវ៉ាត់ ដែលត្រូវបានរាជរដ្ឋាភិបាល ក្រោមការដឹកនាំរបស់សម្ដេចតេជោ ហ៊ុន សែន អតីតនាយករដ្ឋមន្ត្រីនៃកម្ពុជា បានអនុម័តមុនកូវីដ១៩។ បច្ចុប្បន្នគម្រោងនេះ ស្ថាបនាបានចន្លោះ ពី៣០ ទៅ៣៥%តែប៉ុណ្ណោះ បើប្រៀបធៀបជាមួយផែនការដើម គឺមានការយឺតយ៉ាវ នេះដោយសារបញ្ហាធំ គឺដោយសារការរីករាលដាលជំងឺកូវីដ១៩។ លោករដ្ឋមន្ត្រីបានបន្តថា បញ្ហាកូវីដ១៩ បានធ្វើឱ្យមានការស្ទះ ដល់ដំណើរការហិរញ្ញប្បទានផង និងរាំងស្ទះដល់ការសាងសង់ផង។ ដូច្នេះហើយនៅពេលដែលគម្រោងនេះ ចាប់ផ្ដើមសាងសង់ឡើងវិញ ក្រោយវិបត្តិកូវីដ១៩ ពួកយើងក៏បានខិតខំផ្តល់ការគាំទ្រជាចាំបាច់ ដើម្បីឱ្យគម្រោងនេះអាចចាប់ផ្ដើមសាងសង់ ឱ្យបានទាន់ពេលវេលា នៅក្នុងឆ្នាំ២០២៦ ត្រូវតែចេញដំណើរការឱ្យបាន។ ទី១-ចង់បានអគ្គិសនីស្អាត ដើម្បីយកមកជួយដល់បណ្តាញជាតិ ក្នុងការរក្សាតម្លៃរបស់អគ្គិសនី នៅក្នុងប្រទេសកម្ពុជា បង្កើនថាមពលបៃតងឱ្យប្រទេសយើង ដើម្បីយកទៅប្រកួតប្រជែង និងការទាក់ទាញឧស្សាហកម្ម មកពីក្រៅប្រទេស។ ទី២-សម្រាប់ទឹកដីខេត្តពោធិ៍សាត់ គឺជាការទប់ទឹក ដើម្បីកុំឱ្យបំផ្លិចបំផ្លាញ ដល់ហេដ្ឋារចនាសម្ព័ន្ធនានា រួមទាំងស្រូវរបស់ប្រជាកសិករនៅរដូវវស្សាផង។ លោក កែវ រតនៈ បានបញ្ជាក់ថា ជារៀងរាល់ឆ្នាំ អ្នកពោធិ៍សាត់ដឹងហើយ ពិសេសប្រជាពលរដ្ឋនៅស្រុកក្រវាញ ក្រុងពោធិ៍សាត់ និងស្រុកកណ្ដៀង កាលណាមានភ្លៀងធំមក គឺតែងតែជន់លិចដល់ផ្នែកខាងក្រោម នឹងធ្វើឱ្យខូចខាតដល់ហេដ្ឋានរចនាសម្ព័ន្ធ រួមមានស្ពាន ផ្លូវជាច្រើន និងស្រែស្រូវប្រជាកសិករផងដែរ។ ប្រសិនបើយើងមានទំនប់នេះ នៅខែវស្សាទំនប់នេះនឹងធ្វើជាអាង ដើម្បីស្តុកទឹក កាត់បន្ថយហានិភ័យ នៃការបំផ្លាញដោយសារទឹកជំនន់ ទៅផ្នែកខាងក្រោម។ ទន្ទឹមហ្នឹងនោះ នៅខែប្រាំង ប្រភពទឹកនៃទំនប់នេះ នឹងផ្ដល់ប្រភពទឹកច្រើនលានម៉ែត្រគូប ដើម្បីយកទៅស្រោចស្រពកសិកម្ម នៅប៉ែកខាងក្រោម រហូតដល់ខាងស្រុកបាកាន នៅប៉ែកខាងលិច។ លោករដ្ឋមន្ត្រីបន្ថែមទៀតថា ថ្វីត្បិតតែគម្រោងនេះ មានការយឺតយ៉ាវក្នុងការចាប់ផ្ដើម ដោយសារតែបញ្ហាជំងឺកូវីដ១៩ ក៏ប៉ុន្តែឥឡូវយើងបានចាប់ផ្ដើមសាងសង់ ដែលបានផ្តល់ក្តីសង្ឃឹមជាថ្មីដល់កម្ពុជា ក៏ដូចជាផ្តល់ក្តីសង្ឃឹមដល់ខេត្តពោធិ៍សាត់យើង នៅក្នុងឆ្នាំ២០២៦ខាងមុខ ស្ថានភាពទឹកជំនន់នឹងត្រូវបានកាត់បន្ថយនៅខែវស្សា និងបង្កើនទឹកឱ្យបានល្អក្នុងខែប្រាំង។ លោក កែវ រតនៈ បានគូសបញ្ជាក់ថា ការមកចុះមកនាថ្ងៃនេះ ក៏សម្តែងពីការកង្វល់ របស់សម្ដេចធិបតី ហ៊ុន ម៉ាណែត នាយករដ្ឋមន្ត្រីនៃកម្ពុជា ដែលការយឺតយ៉ារបស់បណ្ដាគម្រោងផ្សេងៗ គឺបានដាក់សម្ពាធដល់ការផ្គត់ផ្គង់អគ្គិសនីកម្ពុជា សម្រាប់ឆ្នាំ២០២៥ និង២០២៦ខាងមុខ។ ដូច្នេះនេះគឺជាចំណែកមួយ នៃការប្រឹងប្រែងរបស់សម្តេច ដែលចង់ឃើញថាការយឺតយ៉ាវទាំងឡាយណាពីមុនមក យើងត្រូវជួយរួមគ្នាធ្វើយ៉ាងម៉េចឱ្យមានការសាងសង់ទាន់ពេលវេលា ដែលយើងចង់បាន។ ជាមួយគ្នានោះ លោកបានសង្គត់ធ្ងន់ថា នេះគឺជាការវិនិយោគរួម ៣ប្រទេស របស់ក្រុមហ៊ុនកូរ៉េ រួមទាំងក្រុមហ៊ុនចិន និងក្រុមហ៊ុនជប៉ុន ដែលជាអ្នកដាក់ទុនវិនិយោគ ហើយម្ចាស់ដើមរបស់គម្រោងនេះ គឺប្រជាជនកម្ពុជាទាំងមូល។ គួរជម្រាបជូនថា គម្រោងវារីអគ្គិសនីស្ទឹងពោធិ៍សាត់មួយ មានអានុភាពប្រមាណ ៨០មេហ្កាវ៉ាត់ មានទីតាំងស្ថិតនៅតាមដងស្ទឹងពោធិ៍សាត់ ក្នុងឃុំប្រម៉ោយ ស្រុកវាលវែង ខេត្តពោធិ៍សាត។ រាជរដ្ឋាភិបាលកម្ពុជា បានអនុញ្ញាតឱ្យក្រុមហ៊ុន SPHP (Cambodia) Co., Ltd. សាងសង់ កាលពីថ្ងៃទី០៥ ខែមេសា ឆ្នាំ២០១៩។ គម្រោងនេះ បានចាប់ផ្តើមដំណើរការសាងសង់ នៅខែកុម្ភៈ ឆ្នាំ២០២២ រហូតមកដល់ពេលនេះ ស្ថាបនាបានចន្លោះ ពី៣០ ទៅ៣៥%ហើយ៕	2024-07-01T02:28:00+07:00	freshnewsasia.com	https://m.freshnewsasia.com/index.php/en/localnews/346813-2024-06-30-12-28-00.html
0d542cbe-dfd9-4963-8b43-6d18b7b9fe27	លោកជំទាវបណ្ឌិត ពេជ ចន្ទមុន្នី ចាត់ក្រុមគ្រូពេទ្យ TYDA ចុះពិនិត្យ និងព្យាបាលជំងឺ ជូនពលរដ្ឋរស់នៅសហគមន៍ ស្ថិតក្នុងខណ្ឌពោធិ៍សែនជ័យ	ការចុះពិនិត្យនិងព្យាបាលជំងឺនាឱកាសនេះ រួមមាន៖ ជំងឺទូទៅ, ជំងឺមាត់ធ្មេញ, ពិនិត្យអេកូ និងរោគស្រ្តី, ជំងឺបេះដូង, ជំងឺភ្នែក, វះកាត់តូច, ជំងឺឫសដូងបាត, ជំងឺសន្លាក់, ជំងឺសើរស្បែក, ជំងឺត្រចៀក ច្រមុះ បំពងក, ថតកាំរស្មីX , ពិនិត្យឈាម, ក្នុងនោះករណីជំងឺធ្ងន់ធ្ងរ ត្រូវបញ្ជូនទៅព្យាបាលបន្តមានចំនួន ៦៧ ករណី ដែលប្រព្រឹត្តទៅនៅក្នុងបរិវេណ វិទ្យាល័យ ហ៊ុនសែន ប៊ុនរ៉ានី អរុណវតី ភូមិត្រពាំងអណ្តូង សង្កាត់ត្រពាំងក្រសាំង ខណ្ឌពោធិ៍សែនជ័យ រាជធានីភ្នំពេញ ដោយមានការចូលរួមផង ពីសំណាក់អាជ្ញាធរដែនដីគ្រប់លំដាប់ថ្នាក់, យុវជនអ.ម.ត, យុវជនស.ស.យ.ក, យុវជនកាកបាទក្រហមកម្ពុជា, យុវជនកាយរិទ្ធជាតិកម្ពុជា ព្រមទាំងក្រុមការងារពាក់ព័ន្ធជាច្រើនរូបទៀត ។ ប្រជាពលរដ្ឋដែលអញ្ជើញមកទទួលសេវាពិនិត្យ និងព្យាបាលសុខភាពទាំងអស់ បានសម្តែងក្តីសប្បាយរីករាយ និងថ្លែងអំណរគុណជាអនេក ចំពោះ សម្តេចធិបតី និងលោកជំទាវបណ្ឌិត ដែលបានចង្អុលបង្ហាញ ដល់ក្រុមគ្រូពេទ្យជំនាញ ចុះមកពិនិត្យ និងព្យាបាលជូនពួកគាត់ ។ រាល់ការចំណាយទាំងអស់ក្នុងសកម្មភាពនេះ គឺឧបត្ថម្ភគាំទ្រដោយសម្ដេចតេជោ ហ៊ុន សែន និងសម្ដេចកិតិ្តព្រឹទ្ធបណ្ឌិត ប៊ុន រ៉ានី ហ៊ុនសែន រួមជាមួយសម្តេចធិបតី ហ៊ុន ម៉ាណែត និងលោកជំទាវបណ្ឌិត ពេជ ចន្ទមុន្នី ហ៊ុន ម៉ាណែតផ្ទាល់ ៕	2024-07-01T00:27:00+07:00	dap-news.com	https://dap-news.com/national/2024/06/30/426769/
5027d0c4-1d09-4b76-8c15-020a9c0c0dae	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយ៣នាក់ (Video inside)	ក្រសួងសុខាភិបាល នៅថ្ងៃទី៣០ ខែ មិថុនា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ ៣នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៣០ ខែមិថុនា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,២៩០នាក់, អ្នកជាសះស្បើយសរុបចំនួន ១៣៦,២១៨នាក់, ស្លាប់សរុបចំនួន ៣,០៥៦នាក់៕	2024-06-30T19:15:00+07:00	freshnewsasia.com	https://m.freshnewsasia.com/index.php/en/localnews/346777-2024-06-30-05-15-39.html
ce20ae1a-795c-459b-9ef0-167de2d54e1c	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ៤នាក់ ខណៈអ្នកជាសះស្បើយ ៤នាក់ (Video inside)	ក្រសួងសុខាភិបាល នៅថ្ងៃទី២៩ ខែមិថុនា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ៤នាក់ ខណៈជាអ្នកជាសះស្បើយ ៤នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៩ ខែមិថុនា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,២៩០នាក់, អ្នកជាសះស្បើយសរុបចំនួន ១៣៦,២១៥នាក់, ស្លាប់សរុបចំនួន ៣,០៥៦នាក់៕	2024-06-29T19:04:00+07:00	freshnewsasia.com	https://m.freshnewsasia.com/index.php/en/localnews/346698-2024-06-29-05-04-15.html
bd6e2084-dc66-428b-8eef-a3598412c483	ផ្លាស់ប្ដូរប្រធានមន្ទីរពេទ្យបង្អែក ខេត្តបាត់ដំបង អភិបាលខេត្តក្រើនរំលឹកដល់គ្រូពេទ្យ ប្រកាន់ភ្ជាប់វិជ្ជាជីវៈ	ក្នុងពិធីផ្លាស់ប្តូរថ្នាក់ដឹកនាំនៅក្នុងមន្ទីរពេទ្យបង្អែកខេត្តបាត់ដំបង អភិបាលខេត្តបាត់ដំបង លោក សុខ លូ បានជំរុញឲ្យមន្រ្តីបុគ្គលិកគ្រូពេទ្យប្រកាន់ភ្ជាប់វិជ្ជាជីវៈ ប្រកបដោយសីលធម៌ និងខិតខំបំពេញការងារឲ្យបានល្អប្រសើរថែមទៀត។ កាលពីថ្ងៃទី ២៦ ខែមិថុនា ឆ្នាំ ២០២៤ នៅក្នុងសាលាខេត្តបានរៀបចំពិធីផ្លាស់ប្ដូរតួនាទី និងមុខតំណែងរបស់មន្ត្រីសុខាភិបាលខេត្តមួយចំនួននៅ ក្នុងនោះដែរគេក៏បានសង្កេតឃើញមានការផ្លាស់ប្ដូរមុខតំណែងរបស់ប្រធានមន្ទីរពេទ្យបង្អែកខេត្តបាត់ដំបងផងដែរ។ លោក កាក់ សីលា ឋានន្តរស័ក្តិ មន្ត្រីសុខាភិបាលជាន់ខ្ពស់ដើមខ្សែពិសេស ថ្នាក់លេខ៣ នៃក្របខណ្ឌមន្រ្តីសុខាភិបាលជាន់ខ្ពស់ ត្រូវបានផ្ទេរភារកិច្ចពីប្រធានមន្ទីរពេទ្យបង្អែកខេត្តបាត់ដំបងឳ្យទៅបម្រើការងារនៅការិយាល័យសុខាភិបាលស្រុកប្រតិបត្តិបាត់ដំបង ចំណុះរចនាសម្ព័ន្ធមន្ទីរសុខាភិបាលនៃរដ្ឋបាលខេត្តបាត់ដំបង និងតែងតាំងលោក ហាន ឧត្តម ឋានន្តរស័ក្តិ មន្ត្រីសុខាភិបាលជាន់ខ្ពស់ដើមខ្សែពិសេស ថ្នាក់លេខ៦ នៃក្របខណ្ឌមន្រ្តីសុខាភិបាលជាន់ខ្ពស់ឲ្យកាន់មុខដំណែងជាប្រធានមន្ទីរពេទ្យបង្អែកខេត្តបាត់ដំបង និងលោក កិម សាផាន្នភិរម្យ ឋានន្តរស័ក្តិ មន្ត្រីសុខាភិបាលជាន់ខ្ពស់ដើមខ្សែពិសេស ថ្នាក់លេខ៦ នៃក្របខណ្ឌមន្រ្តីសុខាភិបាលជាន់ខ្ពស់ ជាអនុប្រធានមន្ទីរពេទ្យបង្អែកខេត្តបាត់ដំបង។ លោក សុខ លូ អភិបាល នៃគណៈអភិបាលខេត្តបាត់ដំបង បានណែនាំដល់ប្រធានមន្ទីរពេទ្យបង្អែកខេត្តបាត់ដំបងថ្មី ត្រូវតែបន្តយុទ្ធនាការអនុត្តកិច្ចការការងាររបស់ខ្លួនបន្ថែមទៀត តាមរយៈការខិតខំប្រឹងប្រែងបំពេញការងារក្នុងនាមជាថ្នាក់ដឹកនាំ ទៅតាមតួនាទីភារកិច្ចរបស់ខ្លូន ពិសេសពង្រឹងរចនាសម្ព័ន្ធនៅក្នុងការងារ ពង្រឹងសីលធម៌ សុជីវធម៌ក្រុមគ្រូពេទ្យនៅក្នុងមន្ទីរពេទ្យ និងបម្រើប្រជាពលរដ្ឋអោយបានល្អប្រសើរជាងមួយកម្រិតបន្ថែមទៀត ដើម្បីបំពេញភាពពេញចិត្តដល់ប្រជាពលរដ្ឋដែលទទួលសេវាកម្មថែទាំជម្ងឺនៅមន្ទីរបង្អែកទីនេះ ។ លោកក៏ក្រើនរំលឹកដល់ក្រុមគ្រូពេទ្យ ឲ្យបន្តកិច្ចការរបស់ខ្លួនស្របនឹងវិជ្ជាជីវៈជាគ្រូពេទ្យ ប្រកាន់ខ្ជាប់នូវសីលធម៌ សុជីវធម៌ជាប់ជានិច្ច ពិសេសខិតខំថែទាំអ្នកជំងឺដែលមកទទួលសេវាព្យាបាលនៅមន្ទីរបង្អែកខេត្តបាត់ដំបង។ មួយរយៈចុងក្រោយនេះ នៅក្នុងមន្ទីរពេទ្យបង្អែកខេត្តបាត់ដំបង មានរឿងអាស្រូវបានកើតឡើងផ្ទួនៗគ្នា ដោយសារតែមានអ្នកជំងឺស្លាប់ជាបន្តបន្ទាប់ ដែលបញ្ហានេះបានធ្វើឲ្យបណ្ដាញសង្គមមួយចំនួនបានបង្ហោះឡើងអមជាមួយនឹងសារដែលធ្វើការរិះគន់ទៅលើមន្ទីរពេទ្យយ៉ាងចាស់ដៃ។ ស្រ្តីម្នាក់ជាគ្រូបង្រៀនថ្នាក់មត្តេយ្យ នៅសាលាបឋមសិក្សាស្វាយធំ បានស្លាប់ទាំងម្តាយទាំងកូននៅក្នុងពោះ នៅក្នុងមន្ទីរពេទ្យបង្អែកខេត្តបាត់ដំបង ហើយត្រូវបានចោទប្រកាន់ដោយសារក្រុមគ្រូពេទ្យធ្វើការធ្វេសប្រហែស។ យ៉ាងណាចំពោះមរណៈភាពស្រ្តីខាងលើ មន្ទីរពេទ្យបង្អែកខេត្តបាត់ដំបងបានឆ្លើយតបថា ស្រ្តីឈ្មោះ ចាន់ ស្រីណុច អាយុ ៤៣ ឆ្នាំ ដែលមានអាសយដ្ឋាននៅ ភូមិដាំស្ពៃ សង្កាត់ ស្លាកែត ក្រុងបាត់ដំបង ខេត្តបាត់ដំបង បានទទួលមរណៈភាពកាលពីថ្ងៃទី ៣០ ខែ មេសា ឆ្នាំ ២០២៤ វេលាម៉ោង ១២:៣០នាទី នៅក្នុងមន្ទីរពេទ្យបង្អែកខេត្តបាត់ដំបង។ ស្រ្តីរងគ្រោះបានចូលសម្រាកនៅមន្ទីរពេទ្យបង្អែកខេត្តបាត់ដំបង កាលពីថ្ងៃទី២២ ខែមេសា ឆ្នាំ ២០២៤ វេលាម៉ោង ១៥:៤០ ដោយមូលហេតុឈឺក្បាល និងថប់ដង្ហើម ហើមជើងទាំងសងខាង និងមានផ្ទៃពោះ ៨ ខែ (ស្ត្រីបានសម្រាលកូន ប្រុសទម្ងន់ ២,៩គីឡូក្រាម) ។ គ្រូពេទ្យព្យាបាលបានពិនិត្យឃើញថា ស្រ្តីខាងលើស្ថិតក្នុងស្ថានភាពខ្សោយថ្លើមចុងក្រោយ ជំងឺទឹកនោមផ្អែមធ្ងន់ធ្ងរ ខ្សោយតម្រងនោមចុងក្រោយ និងមានផ្ទៃពោះចំនួនប្រាំពីរដង (កូនមួយរលូត) (សម្រាលចុងក្រោយជាកូនទី៦)។ នៅចំពោះមុខស្ថានភាពបែបនេះ ក្រុមការងារបានខិតខំព្យាបាលដោយឱសថនិងមធ្យោបាយបច្ចេកទេស វិទ្យាសាស្ត្រ ដោយកិច្ចខិតខំប្រឹងប្រែងសង្គ្រោះជីវិត តែជាអកុសលស្រ្តីជាអ្នកជំងឺបានទទួលមរណៈភាព នៅវេលា ម៉ោង ១២ និង ៣០នាទី ថ្ងៃទី៣០ខែមេសា ឆ្នាំ២០២៤ នៅក្នុងផ្នែកសង្គ្រោះបន្ទាន់ជំងឺទូទៅ នៃមន្ទីរពេទ្យបង្អែកខេត្ត បាត់ដំបង ដោយរោគវិនិច្ឆ័យ ការពុលថ្លើមខ្លាំងក្លា ដែលបណ្ដាលឱ្យពុលដល់ខួរក្បាល (Encophalopathic hépatique) និងជំងឺខ្សោយថ្លើម រួមនឹងខ្សោយតម្រងនោមចុងក្រោយ (Syndrome hépata-rinal, par l’insuffisance hépatique de stade terminal)៕ អត្ថបទ : សោ និយមរ័ត្ន	2024-06-29T18:34:00+07:00	kampucheathmey.com	https://www.kampucheathmey.com/health/729459
a2d6e5a3-6286-4cd0-a1d7-a055a3cbe4ad	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ៣នាក់ ខណៈអ្នកជាសះស្បើយ ៤នាក់ (Video inside)	ក្រសួងសុខាភិបាល នៅថ្ងៃទី២៨ ខែមិថុនា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ៣នាក់ ខណៈជាអ្នកជាសះស្បើយ ៤នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៨ ខែមិថុនា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,២៨៦នាក់, អ្នកជាសះស្បើយសរុបចំនួន ១៣៦,២១១នាក់, ស្លាប់សរុបចំនួន ៣,០៥៦នាក់៕	2024-06-28T18:56:00+07:00	freshnewsasia.com	https://m.freshnewsasia.com/index.php/en/localnews/346560-2024-06-28-04-56-15.html
c8484196-cd60-45d4-aff1-4de9a9bdadbb	ក្រសួងសុខាភិបាល បិទទីតាំងបន្ទប់ពិគ្រោះ ព្យាបាលជំងឺមាត់ធ្មេញ២កន្លែង ដែលមិនមានច្បាប់អនុញ្ញាតនៅខេត្តត្បូងឃ្មុំ	ខេត្តត្បូងឃ្មុំ៖ ថ្ងៃទី២៤ ខែមិថុនា ឆ្នាំ២០២៤ ដោយអនុវត្តតាមអនុសាសន៍ណែនាំដ៏ខ្ពង់ខ្ពស់របស់ឯកឧត្ដមសាស្ត្រាចារ្យ ឈាង រ៉ា រដ្ឋមន្ត្រីក្រសួងសុខាភិបាល មន្ទីរសុខាភិបាលនៃរដ្ឋបាលខេត្តត្បូងឃ្មុំ បានចុះពិនិត្យទីតាំង បន្ទប់ពិគ្រោះ ព្យាបាលជំងឺមាត់ ធ្មេញ២កន្លែង ដែលបើកដំណើរការដោយមិនមានច្បាប់អនុញ្ញាត និងបានសម្រេចចេញលិខិតបិទទីតាំងទាំងពីរខាងលើ តាមលិខិតលេខ ១៦៦៤ និង ១៦៦៥ សខ.ខតឃ រួមមាន៖ ១-កន្លែងពិគ្រោះ ព្យាបាលជំងឺមាត់ ធ្មេញ ថន ប៊ុនថេង ដែលមានទីតាំងស្ថិតនៅភូមិស្លាបក្ដោង ឃុំជប់ ស្រុកត្បូងឃ្មុំ ខេត្តត្បូងឃ្មុំ ២-កន្លែងពិគ្រោះ ព្យាបាលជំងឺមាត់ធ្មេញ ប៊ុន ណេ ដែលមានទីតាំងស្ថិតនៅភូមិស្វាយមីង ឃុំអំពិលតាពក ស្រុកអូររាំងឪ ខេត្តត្បូងឃ្មុំ។ សូមបញ្ជាក់ដែរថា មន្ទីរសុខាភិបាលនៃរដ្ឋបាលខេត្តត្បូងឃ្មុំ នឹងធ្វើការចុះពិនិត្យទីតាំងមូលដ្ឋានសុខាភិបាលឯកជនក្នុងខេត្តជាបន្តបន្ទាប់។ រក្សាសិទ្ធដោយ ៖ សុទ្ធលី	2024-06-28T18:52:59+07:00	cen.com.kh	https://cen.com.kh/archives/763448.html
29d95d56-73aa-475b-80c9-59cfdec4cad3	វេជ្ជបណ្ឌិតម្នាក់ប្រាប់មូលហេតុ ដែលអ្នកជំងឺលើសឈាម មិនគួរផឹកកាហ្វេនៅព្រឹកព្រលឹម	វេជ្ជបណ្ឌិត Pracha Kanyaprasit ឬគេស្គាល់ថាជា វេជ្ជបណ្ឌិត Prachacha វះកាត់ខួរក្បាល បានចេញមុខបង្ហោះតាមហ្វេសប៊ុកផ្ទាល់ខ្លួន ដោយព្រមានអំពីមូលហេតុដែលមនុស្សមានសម្ពាធឈាមខ្ពស់ មិនគួរផឹកកាហ្វេនៅពេលព្រឹកព្រលឹម។ វេជ្ជបណ្ឌិតរូបនេះបានបញ្ជាក់ដូច្នេះថា “អ្នកជំងឺបុរសអាយុ ៦៥ ឆ្នាំម្នាក់ បានផឹកកាហ្វេតាំងពីព្រលឹមរាល់ថ្ងៃ ប៉ុន្តែថ្ងៃមួយគាត់ស្រាប់តែធ្លាក់កែវកាហ្វេចេញពីដៃ ហើយអ្នកជំងឺឈឺក្បាលធ្ងន់ធ្ងរ ភាពទន់ខ្សោយនៅផ្នែកខាងស្តាំ និងការនិយាយច្របូកច្របល់ ភ្លាមៗប្រពន្ធកូនបានបញ្ជូនទៅមន្ទីរពេទ្យភ្លាមៗ។ នៅពេលអ្នកមកដល់មន្ទីរពេទ្យ វេជ្ជបណ្ឌិតបានវាស់សម្ពាធឈាមស៊ីស្តូលិកឡើងដល់ ១៧០។ ការស្កែន CT បានរកឃើញថា មានការហូរឈាមនៅអឌ្ឍគោលខាងឆ្វេងនៃខួរក្បាល។ ប្រពន្ធអ្នកជំងឺបានប្រាប់គ្រូពេទ្យថា ប្តីរបស់នាងមានជំងឺលើសឈាម ហើយលេបថ្នាំជារៀងរាល់ថ្ងៃ ហេតុអ្វីបានជាសរសៃឈាមក្នុងខួរក្បាលផ្ទុះ? មូលហេតុគឺព្រឹកព្រលឹម សម្ពាធឈាមអាចកើនឡើងភ្លាមៗ នេះដោយសារតែថ្នាំបញ្ចុះសម្ពាធឈាមមួយចំនួនចាប់ផ្តើមចុះខ្សោយនៅពេលព្រឹក។ លើសពីនេះ អ្នកជំងឺមិនទាន់បានលេបថ្នាំបញ្ចុះសម្ពាធឈាមនៅឡើយទេ។ ព្រោះត្រូវចាំញ៉ាំអាហារពេលព្រឹកសិន។ នៅពេលផឹកកាហ្វេនៅពេលព្រឹកព្រលឹម ជាតិកាហ្វេអ៊ីននៅក្នុងកាហ្វេជំរុញឲ្យសម្ពាធឈាមកើនឡើង។ ចំណែកសរសៃឈាមខួរក្បាល មិនអាចទ្រាំបានទេ ហើយវាបានផ្ទុះឡើង មកតែម្ដង។ ទន្ទឹមនឹងនោះ វេជ្ជបណ្ឌិតក៏បានណែនាំអំពីវិធីបង្ការត្រឹមត្រូវផងដែរ។ សម្រាប់អ្នកដែលមានសម្ពាធឈាមខ្ពស់ ប៉ុន្តែចូលចិត្តផឹកកាហ្វេនៅពេលព្រឹកព្រលឹម។ ក្នុងនោះលោកបាននិយាយថា បើអ្នកជំងឺភ្ញាក់ឡើងហើយវាស់សម្ពាធឈាម លើសពី ១៤០ អ្នកមិនគួរផឹកកាហ្វេនៅពេលព្រឹកនោះទេ។ ប៉ុន្តែ បើអ្នកភ្ញាក់ឡើងហើយចង់ផឹកកាហ្វេ អ្នកមិនបាច់រង់ចាំទទួលទានអាហារពេលព្រឹកឡើយ។ វាមានសុវត្ថិភាពជាងក្នុងការលេបថ្នាំសម្ពាធឈាមមុនពេលផឹកកាហ្វេ ដោយសារតែថ្នាំនឹងចាប់ផ្តើមដំណើរការនៅពេលផឹកកាហ្វេ សម្ពាធនឹងមិនកើនឡើងទេ។ ប្រសិនបើអ្នកចង់ហាត់ប្រាណនៅពេលព្រឹក សូមលេបថ្នាំបញ្ចុះសម្ពាធឈាម ឬផឹកកាហ្វេបន្តិច បន្ទាប់មកទៅហាត់ប្រាណក៏មិនជាអីដែរ៕	2024-06-28T16:04:00+07:00	kampucheathmey.com	https://www.kampucheathmey.com/health/728605
8430a17a-9665-44e9-b13d-05bbb3213aba	ស្រ្តីមានពិការភាពភ្នែក និងផ្ទុកជំងឺមេរោគអេដស៍ ទទួលបានការឧបត្ថម្ភម៉ូតូ១គ្រឿង ពីលោក ជា សុមេធី និងលោកស្រី	នៅរសៀលថ្ងៃទី២៧ ខែមិថុនា ឆ្នាំ២០២៤នេះ ក្រុមគ្រួសារស្រ្តីមានពិការភាពភ្នែក និងមានផ្ទុកមេរោគអេដស៍ លោកស្រី ចន លំអង ទទួលបានការឧបត្ថម្ភម៉ូតូ១គ្រឿង ពីលោក ជា សុមេធី រដ្ឋមន្ត្រីក្រសួងសង្គមកិច្ចអតីតយុទ្ធជន និងយុវនីតិសម្បទា និងលោកស្រី ជា ផល្គុន។ លោកស្រី ចន លំអង សព្វថ្ងៃមានរបរលក់ដូរបន្តិចបន្ទួចតាមដងផ្លូវដើម្បីរកទទួលទានចិញ្ចឹមកូនក្នុងបន្ទុកចំនួន៥នាក់ ក្នុងនោះមានពិការភាពចំនួន៣នាក់ ហើយចិញ្ចឹមម្តាយចាស់ជរា និងក្មួយតូចៗចំនួន៤នាក់ សរុបសមាជិកក្នុងគ្រួសារនេះមានចំនួន១១នាក់។ អ្នកដែលប្រកបរបរសម្រាប់ចិញ្ចឹមគ្រួសារនេះមានតែលោកស្រី ចន លំអង ជាជនមានពិការភាពភ្នែក និងកូនប្រុសដែលមានពិការភាពជើងដឹកម្តាយសណ្តោងរ៉ឺម៉ក ដឹកផ្លែឈើលក់បន្តិចបន្ទួចក្នុងពិធីបុណ្យទាននានានៅតាមបណ្តារាជធានី ខេត្ត។ បច្ចុប្បន្ននេះ ម៉ូតូដែលប្រើប្រាស់រាល់ថ្ងៃមានសភាពចាស់ទ្រុឌទ្រោមខូច មិនអាចជួសជុលក្នុងការសណ្តោងរ៉ឺម៉កទៀតនោះទេ។ ដោយមើលឃើញពីស្ថានភាពលំបាករបស់លោកស្រី កាលពីថ្ងៃទី០៨ ខែឧសភា ឆ្នាំ២០២៤ លោក ចាប តូ អនុរដ្ឋលេខាធិការក្រសួងសង្គមកិច្ច អតីតយុទ្ធជន និងយុវនីតិសម្បទា បានគោរពជម្រាបជូនលោករដ្ឋមន្រ្តី ជា សុមេធី ពីស្ថានភាព និងទុក្ខលំបាកក្នុងជីវភាពប្រចាំថ្ងៃរបស់ក្រុមគ្រួសារខាងលើនេះ។ បន្ទាប់ពីទទួលបានព័ត៌មាននេះ ក្រោមការសណ្តោសប្រណី និងអាណិតអាសូរ លោករដ្ឋមន្រ្តី ជា សុមេធី បានឧបត្ថម្ភម៉ូតូហុងដាឌ្រីមស៊េរីឆ្នាំ២០០៨មួយគ្រឿង តម្លៃ ៦៥០ដុល្លារ ជូនក្រុមគ្រួសារលោកស្រី ចន លំអង ដើម្បីជួយសម្រួលក្នុងការប្រកបរបរចិញ្ចឹមជីវិតប្រចាំថ្ងៃ។ លោកស្រី ចន លំអង និងគ្រួសារ ថ្លែងអំណរគុណយ៉ាងជ្រាលជ្រៅ និងមានចិត្តរំភើបសប្បាយរីករាយយ៉ាងក្រៃលែងដោយទទួលបានការយកចិត្តទុកដាក់ជួយឧបត្ថម្ភដល់គ្រួសាររបស់លោកស្រីពីលោកជា សុមេធី និងលោកស្រី ជា ផល្គុន។ សូមបញ្ជាក់ផងដែរថា កន្លងមក លោកស្រី ញ៉ែម មរកត និងលោក ចាប តូ ព្រមទាំងក្រុមការងារសមាគមតន្រ្តីសំនៀងជនពិការ តែងតែយកចិត្តទុកដាក់ជួយឧបត្ថម្ភ គាំទ្រ ជាគ្រឿងឧបភោគបរិភោគ និងថវិកាមួយចំនួន ជាមួយនិងសប្បុរសជននានា ជូនដល់ក្រុមគ្រួសារលោកស្រីផងដែរ៕	2024-06-28T15:15:00+07:00	freshnewsasia.com	https://m.freshnewsasia.com/index.php/en/localnews/346530-2024-06-28-01-15-53.html
9a653977-3acf-471a-bb4a-55b1eb981319	សហភាព សហជីព រក្សាសិទ្ធិកម្មករកម្ពុជា ប្តឹងមន្ត្រីអង្គការសង់ត្រាល់ ទៅតុលាការ ទាមទារសំណងជំងឺចិត្ត ១០០លានរៀល	លោក ហង្ស រ៉ាវី ប្រធានសហភាព សហជីពរក្សាសិទ្ធិកម្មករកម្ពុជា ប្រាប់អ្នកសារព័ត៌មាននៅមុខសាលាដំបូងរាជធានីភ្នំពេញថា សមាជិកជាកម្មករជាង ៤ម៉ឺននាក់ កើតទុក្ខមិនសុខចិត្ត ចំពោះការចោទប្រកាន់ខុសការពិតធ្ងន់ធ្ងរបំផុត ដោយសារលោក ឃុន ថារ៉ូ បានផ្តល់បទសម្ភាសន៍ទៅវិទ្យុអាស៊ីសេរី កាលពីថ្ងៃទី១៥ ខែមិថុនា ឆ្នាំ២០២៤ ដោយប្រើពាក្យយកសហជីព ក្លែងក្លាយទៅវាយសហជីពឯករាជ្យ និងយកយុវជន ឬសង្គមស៊ីវិលក្លែងក្លាយ ទៅវាយយុវជន និងសង្គមស៊ិវិលឯករាជ្យ។ លោកបញ្ជាក់ថា៖«ការលើកឡើងរបស់លោក ឃុន ថារ៉ូ ប៉ះពាល់ខ្លាំងដល់សហជីពទូទាំងប្រទេស។ ទី២ ការប៉ះពាល់របស់គាត់គឺប្រមាថដល់កេរ្តិ៍ឈ្មោះ កិត្តិយស កិត្តិសព្ទ សេចក្តីថ្លៃថ្នូរ ហើយមានការរើសអើង ញុះញង់ឱ្យមានការរើសអើងផ្សេងៗទៀត ហើយការដែលខ្ញុំប្តឹង ឃុន ថារ៉ូ ខ្ញុំចង់បញ្ជាក់ថា ករណីដែលយើងប្តឹងបុគ្គល ឃុន ថារ៉ូ យើងសុំឱ្យតុលាការមានចំណាត់ការលើបុគ្គលនេះតាមផ្លូវច្បាប់ជាធរមាន»។ លោក ហង្ស រ៉ាវី បានឱ្យដឹងថា ការប្តឹងបុគ្គល ឃុន ថារ៉ូ នេះសមាជិក សមាជិកា សហភាពសហជីពរក្សាសិទ្ធិកម្មករកម្ពុជា ទាមទារសំណងជំងឺចិត្ត ១០០លានរៀល ប៉ុន្តែសមាជិកសមាជិកា ទាំងអស់មិន ចង់បានលុយនោះឡើយ អ្វីដែលសំខាន់គឺចង់បានភាពស្អាតស្អំ មកវិញហើយកញ្ចប់ថវិកា ដែលបានមកទាំងអស់ ឯកភាពគ្នាបរិច្ចាគទៅមន្ទីរពេទ្យគន្ធបុប្ផា។ លោក ហ៊ុយ សម្បត្តិ អ្នកនាំពាក្យសហភាពសហជីពរក្សាសិទ្ធិកម្មករកម្ពុជា និយាយថា ការលើកឡើងរបស់លោក ឃុន ថារ៉ូ គឺជាការចោទប្រកាន់យ៉ាងធ្ងន់ធ្ងរ ដោយគ្មានមូលដ្ឋានគតិយុត្តច្បាស់លាស់ និងប៉ះពាល់សិទ្ធិសេរីភាព និងសេចក្តីថ្លៃថ្នូរ និងមូលបង្កាច់ ប្រមាថបរិហារ បង្កាច់កេរ្តិ៍មកលើអង្គការវិជ្ជាជីវៈ ហៅកាត់ថា (សហជីព) ក៏ដូចជា សហភាពសហជីពរក្សាសិទ្ធិកម្មករកម្ពុជា-CWPUC ដែលមានវិញ្ញាបនបត្រចុះបញ្ជីអង្គការវិជ្ជាជីវៈត្រឹមត្រូវស្របច្បាប់។ លោកបន្ថែមថា មិនតែប៉ុណ្ណោះ ការប្រើពាក្យថាសហជីពក្លែងក្លាយនះ វាជាការមួលបង្កាច់យ៉ាងធ្ងន់ធ្ងរ និងមិនឱ្យតម្លៃទៅលើច្បាប់ រដ្ឋធម្មនុញ្ញនៃព្រះរាជាណាចក្រកម្ពុជា មាត្រា៣៦ កថាខណ្ឌទី៥ ដែលចែងថា ប្រជាពលរដ្ឋខ្មែរទាំងពីរភេទ មានសិទ្ធិបង្កើតសហជីព និងចូលជាមួយសមាជិកសហជីពនេះ និងកថាខណ្ឌទី៦ ការរៀបចំ និងការប្រព្រឹត្តទៅនៃសហជីព និងកំណត់ក្នុងច្បាប់ ច្បាប់ស្តីពីសហជីព និងច្បាប់ស្ដីពីការងារ ៕	2024-06-28T01:20:00+07:00	dap-news.com	https://dap-news.com/national/2024/06/27/426200/
590d2060-89ef-4ae1-a042-73c45bd421b4	សហភាពសហជីពរក្សាសិទ្ធិកម្មករកម្ពុជា ប្តឹងមន្ត្រីអង្គការសង់ត្រាល់ទៅតុលាការទាមទារសំណងជំងឺចិត្ត ១០០លានរៀល	សហភាពសហជីពរក្សាសិទ្ធិកម្មករកម្ពុជា ដែលតំណាងឱ្យកម្មករនិយោជិតជាង៤ម៉ឺននាក់ បានដាក់ពាក្យប្តឹងមន្ត្រី មជ្ឈមណ្ឌលសម្ព័ន្ធភាពការងារ និង សិទ្ធិមនុស្ស (សង់ត្រាល់)ទៅតុលាការ នៅរសៀលថ្ងៃទី២៧ ខែមិថុនានេះ បន្ទាប់ពីមន្ត្រីអង្គការនេះបានប្រើពាក្យញុះញង់ ធ្វើឱ្យប៉ះពាល់ដល់គេឈ្មោះ កិត្តិយស កិត្តិសព្ទ សេចក្តីថ្លៃថ្នូរ និងមានការរើសអើងសហជីព។ លោក ហង្ស រ៉ាវី ប្រធានសហភាពសហជីពរក្សាសិទ្ធិកម្មករកម្ពុជា ប្រាប់អ្នកសារព័ត៌មាននៅមុខសាលាដំបូងរាជធានីភ្នំពេញ ថា លោកឃុន ថារ៉ូ បានផ្តល់បទសម្ភាសន៍ទៅវិទ្យុអាស៊ីសេរី កាលពីថ្ងៃទី១៥ ខែមិថុនា ដោយប្រើពាក្យ យកសហជីពក្លែងក្លាយ ទៅវាយសហជីពឯករាជ្យ និងយកយុវជន ឬសង្គមស៊ីវិលក្លែងក្លាយទៅវាយ យុវជននិងសង្គមស៊ិវិលឯករាជ្យ គឺជាការចោទប្រកាន់ខុសការពិតធ្ងន់ធ្ងរបំផុត ដែលសមាជិកជាកម្មករជាង៤ម៉ឺននាក់កើតទុកមិនសុខចិត្ត។ លោកបញ្ជាក់ថា៖«ការលើកឡើងរបស់លោកឃុន ថារ៉ូ ប៉ះពាល់ខ្លាំងដល់សហជីពទូទាំងប្រទេស។ទី២ការប៉ះពាល់របស់គាត់គឺប្រមាថដល់គេឈ្មោះ កិត្តិយស កិត្តិសព្ទ សេចក្តីថ្លៃថ្នូរ ហើយមានការរើសអើង ញុះញង់ឱ្យមានការរើសអើងផ្សេងៗទៀត ហើយការដែលខ្ញុំប្តឹងឃុនថារ៉ូ ខ្ញុំចង់បញ្ជាក់ថា ករណីដែលយើងប្តឹងបុគ្គលឃុនថារ៉ូយើងសុំឱ្យតុលាការមានចំណាត់ការលើបុគ្គលនេះតាមផ្លូវច្បាប់ជាធរមាន។» លោកហង្ស រ៉ាវី បានឱ្យដឹងថា ការប្តឹងបុគ្គលឃុន ថារ៉ូ នេះសមាជិក សមាជិការ សហភាពសហជីពរក្សាសិទ្ធិកម្មករកម្ពុជា ទាមទារសំណងជំងឺចិត្ត ១០០លានរៀល ប៉ុន្តែសមាជិកសមាជិការទាំងអស់មិនចង់បានលុយនោះឡើយ អ្វីដែលសំខាន់គឺចង់បានភាពស្អាតស្អំមកវិញ ហើយកញ្ចប់ថវិកាដែលបានមកទាំងអស់ សហភាពឯកភាពគ្នាបរិច្ចាកទៅមន្ទីរពេទ្យគន្ធបុប្ផា។ លោក ហ៊ុយ សម្បត្តិ អ្នកនាំពាក្យ សហភាពសហជីពរក្សាសិទ្ធិកម្មករកម្ពុជា និយាយថា ការលើកឡើងរបស់លោក ឃុន ថារ៉ូ គឺជាការចោទប្រកាន់យ៉ាងធ្ងន់ធ្ងរ ដោយគ្មានមូលដ្ឋានគតិយុត្តច្បាស់លាស់ និងប៉ះពាល់សិទ្ធិសេរីភាព និងសេចក្តីថ្លៃថ្នូរ និងមូលបង្កាច់ ប្រមាថប រិហារបង្កាច់កេរ្តិ៍ មកលើអង្គការវិជ្ជាជីវៈ ហៅកាត់ថា (សហជីព) ក៏ដូចជា សហភាពសហជីពរក្សា សិទ្ធិកម្មករកម្ពុជា-CWPUC ដែលមានវិញ្ញាបនបត្រចុះបញ្ជីអង្គវិជ្ជាជីវៈ ត្រឹមត្រូវស្របច្បាប់។ លោកបន្ថែមថា មិនតែប៉ុណ្ណោះ ការប្រើពាក្យថាសហជីពក្លែងក្លាយនះវាជាការមួលបង្កាច់យ៉ាងធ្ងន់ធ្ងរ និងមិនឱ្យតម្លៃទៅលើច្បាប់រដ្ឋ ធម្មនុញ្ញនៃព្រះរាជាណាចក្រកម្ពុជា មាត្រា៣៦ កថាខណ្ឌទី៥ ប្រជាពលរដ្ឋខ្មែរទាំងពីរភេទ មានសិទ្ធិបង្កើត សហជីព និងចូលជាមួយសមាជិកសហជីពនេះ និងកថាខណ្ឌទី៦ ការរៀបចំ និងការប្រព្រឹត្តទៅនៃសហជីព និងកំណត់ក្នុងច្បាប់ ច្បាប់ស្តីពីសហជីព និងច្បាប់ស្ដីពីការងារ៕	2024-06-28T00:25:00+07:00	freshnewsasia.com	https://m.freshnewsasia.com/index.php/en/localnews/346488-2024-06-27-10-25-04.html
ec73d596-0fea-4382-8e36-c4bbed7bf507	ក្រសួងសុខាភិបាល នឹងចាត់វិធានការតាមច្បាប់ ចំពោះការផ្សាយមិនពិត របស់គណនី “ព្យាបាលជាសះស្បើយ ជំងឺទឹកនោមផ្អែមនៅផ្ទះ”	ដោយក្រសួងអះអាងថា ជាព័ត៌មានក្លែងក្លាយ។ ជាមួយគ្នានេះ ក្រសួងសុខាភិបាល ស្នើសុំឲ្យម្ចាស់គណនីត្រូវធ្វើការលុបជាបន្ទាន់ និងចាត់វិធានការតាមផ្លូវច្បាប់ផងដែរ ៕	2024-06-27T20:33:00+07:00	dap-news.com	https://dap-news.com/national/2024/06/27/426076/
bfc9c759-3d26-40c3-a245-9496af4819d3	ក្រសួងសុខាភិបាល ច្រានចោលទាំងស្រុងចំពោះការផ្សព្វផ្សាយព័ត៌មានមិនពិត របស់គណនី Facebook «ព្យាបាលជាសះស្បើយជំងឺទឹកនោមផ្អែមនៅផ្ទះ»	ក្រសួងសុខាភិបាល នៅរសៀលថ្ងៃទី២៧ ខែមិថុនា ឆ្នាំ២០២៤នេះ បានចេញមកសូមច្រានចោលទាំងស្រុង ចំពោះព័ត៌មានដែលបានចុះផ្សាយមិនពិត របស់គណនី ។ ក្រសួងសុខាភិបាលបញ្ជាក់ថា ព័ត៌មានដែលចុះផ្សាយនោះ គឺ ជាព័ត៌មានក្លែងក្លាយ និងព្រមានចាត់វិធានការតាមផ្លូវច្បាប់ផងដែរ។ ក្រសួងសុខាភិបាល បានបញ្ជាក់ឱ្យដឹងយ៉ាងដូច្នេះថា ៕	2024-06-27T20:33:00+07:00	freshnewsasia.com	https://m.freshnewsasia.com/index.php/en/localnews/346443-2024-06-27-06-33-18.html
ce0783c5-1aaf-4621-ba15-ad2132ec651b	ជនចាស់ជរា ស្ត្រីមេម៉ាយ កុមារកំព្រា ជនពិការ អ្នកជំងឺ និងអ្នកផ្ទុកមេរោគអេដស៍ ៦៥៨គ្រួសារ មកពីភូមិ៣ ក្នុងឃុំឆ្នុកទ្រូ ស្រុកបរិបូណ៌ បានទទួលអំណោយពីកាកបាទក្រហមកម្ពុជា	លោកស្រី ពុំ ចន្ទីនី អគ្គលេខាធិការកាកបាទក្រហមកម្ពុជា នៅថ្ងៃទី២៦ ខែមិថុនា ឆ្នាំ២០២៤ បានអញ្ជើញចុះសួរសុខទុក្ខ និងចែកអំណោយរបស់កាកបាទក្រហមកម្ពុជា ជូនប្រជាពលរដ្ឋចាស់ជរាគ្មានទីពឹង ស្ត្រីមេ ម៉ាយមានកូនច្រើន កុមារកំព្រា ជនពិការ អ្នកជំងឺ និងអ្នកផ្ទុកមេរោគអេដស៍ចំនួន ៦៥៨គ្រួសារ មកពីចំភូមិចំនួន៣ ក្នុងឃុំឆ្នុកទ្រូ ស្រុកបរិបូណ៌ ខេត្តកំពង់ឆ្នាំង។ លោកស្រី ពុំ ចន្ទីនី បានថ្លែងថា តាងនាមឱ្យកាកបាទក្រហមកម្ពុជាលោកស្រីសូមពាំនាំនូវការផ្ដាំផ្ញើសួរសុខទុក្ខកបដោយមនោសញ្ចេតនាគោរពស្រឡាញ់ និងក្តីនឹករលឹកពីសម្ដេចតេជោ ហ៊ុន សែន ប្រធានព្រឹទ្ធសភា, សម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា, សម្ដេចធិបតី ហ៊ុន ម៉ាណែត នាយករដ្ឋមន្ត្រីនៃកម្ពុជា និងលោកជំទាវបណ្ឌិត ពេជ ចន្ទមុន្នី ហ៊ុនម៉ាណែត ដែលសម្ដេចតែងតែគិតគូរអំពីសុខ ទុក្ខនិងជួយដោះស្រាយរាល់ការលំបាកជូនប្រជា ពលរដ្ឋនៅគ្រប់មូលដ្ឋាន ដោយមិនប្រកាន់ពណ៌សម្បុរពូជសាសន៍ និងនិន្នាការនយោបាយនោះឡើយ។ នាឱកាសនោះដែរ លោកស្រីអគ្គលេខាធិការកាកបាទក្រហមកម្ពុជា ក៏បានក្រើនរំលឹកដល់ប្រជាពលរដ្ឋឱ្យចេះថែទាំសុខភាព ប្រសិនបើប្រជាពលរដ្ឋមានសុខភាពល្អមានកម្លាំងមាំមួននោះបងប្អូននឹងអាចមានឱកាសក្នុងការដើរហើរ រកទទួលទានចិញ្ចឹមជីវិតបានយ៉ាងងាយស្រួល។ សុខភាពគ្មានអ្នកណាអាចជួយយើងបានក្រៅពីខ្លួនយើងនោះឡើយ។ ដូច្នេះជំងឺមិនឆ្លង៤មុខ ដែលប្រជាពលរដ្ឋគួរតែយល់ដឹង និងការពារកុំឱ្យកើតមានចំពោះខ្លួន និងក្រុមគ្រួសារនោះគឺទី១៖ ជំងឺទឹកនោមផ្អែម, ២៖ ជំងឺបេះដូង, ៣៖ ជំងឺរលាកផ្លូវដង្ហើម និង៤៖ ជំងឺមហារីក។ ជំងឺទាំង៤នេះបើយល់ដឹងពីវានោះយើងអាចការពារសុខភាពបាន វិធីការពារ គឺកុំពិសារគ្រឿងកំប៉ុង គ្រឿងស្រវឹងដោយពិសាតាមយករង្វាន់ កុំជក់បារី ចំណីអាហារត្រូវមានអនាម័យជានិច្ច កុំហូបផ្អែមពេក ឬប្រៃពេក ត្រូវដាំដុះបន្លែបង្ការធម្មជាតិនៅក្នុងលំនៅឋានរបស់បងប្អូនសម្រាប់ទទួលទានក្នុងក្រុមគ្រួសារប្រចាំថ្ងៃ ចៀសវាងការទិញបន្លែបង្ការពីទីផ្សារដែលបន្លែបង្ការមួយចំនួនអាចមានជាតិគីមីធ្វើឱ្យប៉ះពាល់ដល់សុខភាព។ ចំពោះការបម្រែបម្រួលអាកាសធាតុនៅរដូវប្រាំងកន្ល ងទៅនេះដោយពិនិត្យឃើញថា មិនមែនតែនៅក្នុងប្រទេសកម្ពុជាប៉ុណ្ណោះទេ គឺនៅលើពិភពលោកក៏បានឡើងរលកកម្ដៅយ៉ាងខ្លាំងដែលធ្វើឱ្យប្រជាពលរដ្ឋមួយចំនួនបានស្លាប់ផងដែរ។ ដើម្បីទប់ទល់នឹងសភាពការនេះ គឺយើងត្រូវតែហូបទឹកឱ្យបានច្រើន និងចូលរួមថែរក្សាបរិស្ថានធម្មជាតិដូចជាការដាំដើមឈើនៅតាមភូមិឋាន ទុកដាក់សំរាមក្នុងស្បោ ងប្លាស្ទិកទុកដាក់ឱ្យបានល្អ ឬក៏ដុតចោលឱ្យឆ្ងាយពីលំនៅដ្ឋានរបស់បងប្អូន។ បើយើងធ្វើបានដូចខាងលើនេះ នោះយើងទាំងអស់គ្នាបានចូលរួមកាត់បន្ថយការបម្រែបម្រួលអាកាសធាតុដើម្បីទទួលបានសុខភាពល្អ និងមានអាយុវែងគ្រប់ៗគ្នា។ បើតាមលោកស្រី ប៊ន សុភីអនុ ប្រធានអចិន្ត្រៃយ៍គណៈកម្មាធិការសាខាកាកបាទក្រហមខេត្តកំពង់ឆ្នាំង តំណាងលោក ស៊ុន សុវណ្ណារិទ្ធិ ប្រធានគណៈកម្មា ធិការសាខាកាកបាទក្រហមកម្ពុជាសាខាខេត្តកំពង់ឆ្នាំង បានរាយការណ៍ថាយោងរបាយការណ៍របស់គណៈកម្មាធិការសាខាកាកបាទក្រហមកម្ពុជាខេត្តកំពង់ឆ្នាំង រយៈពេល៦ខែ ឆ្នាំ២០២៤នេះ សាខាកាកបាទក្រហមខេត្តនិងអនុសាខាក្រុងស្រុកបាននាំយកអំណោយមនុស្សធម៌ចែកជូនដល់ជនរងគ្រោះ និងជនងាយរងគ្រោះសរុបចំនួន២១៧ គ្រួសារដែលរងគ្រោះដោយខ្យល់កន្ត្រាក់ អគ្គីភ័យ លង់ទឹក គ្រោះថ្នាក់ចរាចរណ៍ ផ្ទុះគ្រាប់បែក ស្ត្រីសម្រាលកូន ស្ត្រីកូនតូច ចាស់ជរាគ្មានទីពឹងជនពិការកុមារកំព្រា អ្នកពុលអាហារ។ក្នុងនោះមានអំណោយកាកបាទក្រហមកម្ពុជាចំនួន ៣៦គ្រួសារ អំណោយសាខា ៧៤គ្រួសារ និងអនុសាខាក្រុងស្រុកចំនួន១០៧គ្រួសារ។ ដោយឡែកអំណោយរបស់កាកបាទក្រហមកម្ពុជា ក្នុងពេលនេះបានចែកជូនប្រជាពលរដ្ឋចំនួន៦៥៨គ្រួសារ ដោយក្នុងមួយគ្រួសារៗទទួលបានអង្ករ ២៥គីឡូ, មី១កេស, ទឹកត្រីទឹកស៉ីអ៉ីវ១យួរ, ត្រីខ១០កំ ប៉ុង, ឃីត១កញ្ចប់ និងថវិកាមួយចំនួន៕	2024-06-27T20:18:00+07:00	freshnewsasia.com	https://m.freshnewsasia.com/index.php/en/localnews/346437-2024-06-27-06-18-18.html
ccc39aa3-da6a-41a0-8db2-746628ac21e2	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ៣នាក់ ខណៈអ្នកជាសះស្បើយ ២នាក់ (Video inside)	ក្រសួងសុខាភិបាល នៅថ្ងៃទី២៧ ខែមិថុនា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ៣នាក់ ខណៈជាអ្នកជាសះស្បើយ ២នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៧ ខែមិថុនា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,២៨៣នាក់, អ្នកជាសះស្បើយសរុបចំនួន ១៣៦,២០៧នាក់, ស្លាប់សរុបចំនួន ៣,០៥៦នាក់៕	2024-06-27T19:21:00+07:00	freshnewsasia.com	https://m.freshnewsasia.com/index.php/en/localnews/346426-2024-06-27-05-21-55.html
bb280ed6-7c24-4b93-af5c-6475bc96d924	សណ្តែកខ្មៅ ជាភេសជ្ជៈយិនស៊ិនពេលព្រឹក ជួយបញ្ចុះជាតិស្ករក្នុងឈាម និងការពារឆ្អឹងឲ្យរឹងមាំ	ប្រសិនបើអ្នកចង់កែលម្អសុខភាព ឬការពារជំងឺ អ្នកប្រហែលជាគិតភ្លាមៗអំពីការប្រើប្រាស់ថ្នាំគ្រាប់។ ទោះជាយ៉ាងណាក៏ដោយ ការប្រើប្រាស់ថ្នាំមិនត្រឹមតែថ្លៃទេ ថែមទាំងអាចបង្កគ្រោះថ្នាក់ដល់សុខភាពទៀតផង។ នៅក្នុងធម្មជាតិមានអាហារជាច្រើនដែលមានឥទ្ធិពលឱសថដូចជាសណ្តែកខ្មៅ។ អ្នកអាចប្រើពួកវាយ៉ាងពិតប្រាកដដើម្បីកែលម្អសុខភាពរបស់អ្នក និងគាំទ្រការព្យាបាលជំងឺ។ នៅក្នុងវប្បធម៌ធ្វើម្ហូបរបស់ជប៉ុន និងកូរ៉េ ចានដែលធ្វើពីសណ្តែកខ្មៅគឺមានប្រជាប្រិយភាពខ្លាំងណាស់។ ពីតែសណ្តែកតូចមួយ មនុស្សអាចធ្វើម្ហូបគ្រប់ប្រភេទ ភេសជ្ជៈមានជីវជាតិ ឬទឹកខ្មេះសណ្តែកខ្មៅ ដែលល្អសម្រាប់សុខភាព និងប្រសិទ្ធភាពសម្រាប់សម្រស់។ មនុស្សបុរាណតែងតែជឿថា សណ្តែកខ្មៅមួយក្តាប់តូចក្នុងមួយថ្ងៃ ល្អដូចប៉ូវកំលាំង។ ដើម្បីស្រូបយកសារធាតុចិញ្ចឹមដ៏មានតម្លៃទាំងនេះ អ្នកអាចប្រើសណ្តែកខ្មៅឆ្អិនដោយផ្ទាល់ ឬផឹកទឹក។ ប្រសិនបើយើងផឹកវានៅពេលត្រឹមត្រូវ ជាពិសេសនៅពេលព្រឹក យើងនឹងទទួលបានអត្ថប្រយោជន៍ជាច្រើនចំពោះសុខភាព និងសម្រស់។ ទឹកសណ្តែកខ្មៅមានមាតិកាខ្ពស់នៃសារធាតុ pectin ជាតិសរសៃរលាយ។ នៅពេលដែលយើងផឹកទឹកសណ្តែកខ្មៅមុនពេលអាហារពេលព្រឹក យើងនឹងមានអារម្មណ៍ឆ្អែតបានយូរ និងកាត់បន្ថយការឃ្លាន។ បន្ទាប់ពីភ្ញាក់ពីគេងមួយយប់ ឈាមក្នុងខ្លួននឹងកាន់តែក្រាស់ ដោយសារយើងមិនបានផឹកទឹកពេញមួយយប់ ខណៈពេលដែលថ្លើម និងតម្រងនោមនៅតែធ្វើការដើម្បីច្រោះឈាម និងកម្ចាត់ជាតិពុល។ ការទទួលទានទឹកសណ្តែកខ្មៅនៅពេលព្រឹកពេលភ្ញាក់ពីគេង ជួយបញ្ចុះទឹកនោម សម្អាតផ្លូវនោម និងកម្ចាត់ជាតិពុលចេញពីរាងកាយបានលឿនជាងមុន។ លើសពីនេះ ការប្រើប្រាស់ទឹកប្រភេទនេះជាប្រចាំ ក៏នាំមកនូវអត្ថប្រយោជន៍ល្អៗជាច្រើនដល់អ្នកប្រើប្រាស់ផងដែរ៖ សណ្ដែកខ្មៅសម្បូរទៅដោយប្រូតេអ៊ីនរុក្ខជាតិដែលមានសារៈសំខាន់សម្រាប់រាងកាយមនុស្សវាអាចបង្កើតអង្គបដិបក្ខដើម្បីប្រឆាំងនឹងជំងឺ។ នៅពេលដែលរាងកាយមិនទទួលបានប្រូតេអ៊ីនគ្រប់គ្រាន់ បរិមាណអង្គបដិប្រាណនៅក្នុងខ្លួននឹងមិនត្រូវបានសំយោគទេ ដែលនាំឲ្យថយចុះភាពស៊ាំ និងអស់កម្លាំង។ ដូច្នេះហើយ ការទទួលទានសណ្តែកខ្មៅច្រើន អាចបង្កើនភាពស៊ាំ។ យោងតាមសារព័ត៌មាន Xinhuanet សណ្តែកខ្មៅសម្បូរទៅដោយសារធាតុ Anthocyanins វីតាមីន E សារធាតុ isoflavones និងសារធាតុប្រឆាំងអុកស៊ីតកម្មផ្សេងទៀត ដែលក្នុងនោះមាតិកាវីតាមីន E ខ្ពស់ជាពិសេស។ ការសិក្សាបានរកឃើញថារាល់ ១០០ ក្រាមនៃសណ្តែកខ្មៅមានផ្ទុករហូតដល់ ១៧.៣៦ មីក្រូក្រាម។ ដូច្នេះហើយ ការទទួលទានសណ្តែកខ្មៅជាប្រចាំ អាចជួយរាងកាយមនុស្សទប់ទល់នឹងការវាយលុករបស់រ៉ាឌីកាល់សេរី មានប្រសិទ្ធភាពក្នុងការថែរក្សាសុខភាពស្បែក ដោយហេតុនេះដើរតួក្នុងការធ្វើឲ្យស្បែកស្រស់ថ្លា មានសុខភាពល្អ និងក្មេងជាងវ័យ។ សណ្តែកខ្មៅមានផ្ទុកសារធាតុ Sterols រុក្ខជាតិជាច្រើន ដែលជួយគ្រប់គ្រងកម្រិតជាតិខ្លាញ់ក្នុងឈាម។ អាស៊ីត linoleic ដ៏សម្បូរបែបដែលមាននៅក្នុងសណ្តែកខ្មៅត្រូវបានគេស្គាល់ថាជា ប៉ូវកំលាំងឈាម ដែលដើរតួនាទីយ៉ាងសំខាន់ក្នុងការគ្រប់គ្រងការរំលាយអាហារកូឡេស្តេរ៉ុល។ វាអាចត្រូវបានគេមើលឃើញថាសណ្តែកខ្មៅជួយការពារសុខភាពសរសៃឈាមបេះដូង និងជួយការពារការកើតឡើង និងការវិវត្តនៃជំងឺមួយចំនួន។ អាហារដែលមាន GI ទាប (សន្ទស្សន៍គ្លីសេមិក) ដូចជាសណ្តែកខ្មៅ ត្រូវបានគេបង្ហាញថា ធ្វើឱ្ឲ្យប្រសើរឡើងនូវការគ្រប់គ្រងជាតិស្ករក្នុងឈាម លើកកម្ពស់ការសម្រកទម្ងន់ និងកាត់បន្ថយកម្រិតកូឡេស្តេរ៉ុល និងទ្រីគ្លីសេរីតចំពោះអ្នកជំងឺទឹកនោមផ្អែមប្រភេទទី ២។ កាល់ស្យូម និងផូស្វ័រ គឺជាសារធាតុរ៉ែសំខាន់ពីរក្នុងការបង្កើតរចនាសម្ព័ន្ធឆ្អឹង ខណៈពេលដែលជាតិដែក និងស័ង្កសីដើរតួក្នុងការរក្សាភាពរឹងមាំ និងការបត់បែនសម្រាប់ឆ្អឹង និងសន្លាក់។ អ្វីដែលគួរឲ្យចាប់អារម្មណ៍នោះគឺសារធាតុផ្សំទាំងអស់ដែលបានរៀបរាប់ខាងលើមាននៅក្នុងសណ្តែកខ្មៅ។ ដូច្នេះហើយ ប្រសិនបើអ្នកចង់ការពារជំងឺឆ្អឹង និងសន្លាក់ និងធ្វើឆ្អឹងរឹងមាំ អ្នកគួរតែរក្សាទម្លាប់ប្រើប្រាស់ទឹកសណ្តែកខ្មៅអាំង។ ដោយសារតែសណ្តែកខ្មៅសម្បូរទៅដោយជាតិសរសៃ វាអាចជំរុញចលនាពោះវៀន សម្រួលបញ្ហាពោះវៀន និងធ្វើឲ្យចលនាពោះវៀនកាន់តែរលូន។ ទោះជាយ៉ាងណាក៏ដោយ គួរកត់សំគាល់ថា បន្ទាប់ពីទទួលទានសណ្តែកខ្មៅហើយ យកល្អគួរតែចងចាំផឹកទឹកឲ្យបានច្រើន ដើម្បីបង្កើនតួនាទីនៃជាតិសរសៃ។ សារធាតុផ្សំនៅក្នុងសំបកសណ្តែកខ្មៅ ជួយកែលម្អការស្រូបយកជាតិដែករបស់រាងកាយ និងជួយកាត់បន្ថយរោគសញ្ញាមួយចំនួននៃកង្វះជាតិដែក។ វេជ្ជបណ្ឌិតផ្នែកវេជ្ជសាស្ត្រផ្ទៃក្នុង Akitsu នាយកមន្ទីរពេទ្យ Akitsu ក្នុងប្រទេសជប៉ុន បាននិយាយនៅក្នុងអត្ថបទមួយថា ទឹកសណ្តែកខ្មៅ គឺជាភេសជ្ជៈដ៏ល្អបំផុតសម្រាប់ការពារការគាំងបេះដូង ជំងឺដាច់សរសៃឈាមខួរក្បាល និងជំងឺមហារីក។ Akitsu ចង្អុលបង្ហាញថាការកើតឡើងនៃជំងឺ myocardial infarction, ជំងឺដាច់សរសៃឈាមខួរក្បាលនិងមហារីកមិនអាចបំបែកចេញពីសារធាតុដែលគេហៅថា អុកស៊ីសែនសកម្មបានទេ៕	2024-06-27T16:02:00+07:00	kampucheathmey.com	https://www.kampucheathmey.com/health/727954
c6d69104-014b-429e-bde5-946c5dbf14bb	ការសិក្សា៖ កាហ្វេ ជួយកាត់បន្ថយការស្លាប់ ជំងឺដាច់សរសៃឈាមខួរក្បាល និងបេះដូង	កាសែត រាយការណ៍ថា អ្នកដែលអង្គុយលើសពី ៦ម៉ោងក្នុងមួយថ្ងៃ (មិនថាធ្វើការ ឬមើលទូរទស្សន៍) ត្រូវបានលើកទឹកចិត្តឲ្យផឹកភេសជ្ជៈ ដើម្បីកាត់បន្ថយហានិភ័យនៃការស្លាប់របស់ពួកគេ។ អនុសាសន៍នេះត្រូវបានធ្វើឡើងបន្ទាប់ពីការសិក្សាដែលធ្វើឡើងលើមនុស្ស ១០,៦៣៩ នាក់ត្រូវបានបោះពុម្ពផ្សាយ។ នេះជាការសិក្សាដែលធ្វើឡើងដោយអ្នកវិទ្យាសាស្ត្រនៅសាកលវិទ្យាល័យ Soochow ក្នុងប្រទេសចិន បន្ទាប់មកបានចុះផ្សាយក្នុងទស្សនាវដ្ដី BMC Public Health។ យោងតាមការស្រាវជ្រាវ អ្នកដែលអង្គុយយូរ និងផឹកកាហ្វេគឺ ១.៥៨ ដង ទំនងជាស្លាប់ដោយសារមូលហេតុណាមួយ ជាងអ្នកដែលអង្គុយយូរដោយមិនផឹកកាហ្វេ ជាមួយនឹងឥទ្ធិពលយូរអង្វែងរហូតដល់ ១៣ ឆ្នាំ។ ការផឹកកាហ្វេហាក់ដូចជាការពារប្រឆាំងនឹងផលប៉ះពាល់អវិជ្ជមាននៃការអង្គុយយូរ រួមទាំងជំងឺបេះដូង ជំងឺទឹកនោមផ្អែម និងជំងឺដាច់សរសៃឈាមខួរក្បាល។ ការស្រាវជ្រាវបង្ហាញថា បរិមាណកាហ្វេណាក៏ដោយកាត់បន្ថយហានិភ័យ ដោយពីរទៅបីពែងក្នុងមួយថ្ងៃ មានប្រសិទ្ធភាពបំផុត។ ការសិក្សាពីមុនក៏បានបង្ហាញផងដែរថា ជាតិកាហ្វេអ៊ីនមានសមត្ថភាពក្នុងការកាត់បន្ថយហានិភ័យនៃការវិវត្តទៅជាជំងឺទឹកនោមផ្អែមប្រភេទទី ២ ឬជំងឺបេះដូង។ កាហ្វេក៏មានផ្ទុកនូវសារធាតុប្រឆាំងអុកស៊ីតកម្មដែលអាចកាត់បន្ថយការរលាកផងដែរ។ គ្រឿងផ្សំផ្សេងទៀតនៅក្នុងកាហ្វេត្រូវបានផ្សារភ្ជាប់ទៅនឹងការថយចុះហានិភ័យនៃជំងឺដូចជាផាកឃីនសុន។ ការសិក្សាមួយផ្សេងទៀតបានរកឃើញថា ការផឹកកាហ្វេអាចកាត់បន្ថយហានិភ័យនៃការកើតឡើងវិញនៃជំងឺមហារីកពោះវៀនធំ។ អ្នកស្រាវជ្រាវនិយាយថា ការស្រាវជ្រាវបន្ថែមគឺត្រូវការជាចាំបាច់ដើម្បីស្វែងយល់ពីរបៀប និងមូលហេតុដែលកាហ្វេអាចកាត់បន្ថយហានិភ័យដែលទាក់ទងនឹងរបៀបរស់នៅមិនសូវស្រួល៕	2024-06-27T15:49:00+07:00	kampucheathmey.com	https://www.kampucheathmey.com/health/727927
ebd3abfc-cc31-4e41-aecf-264880e8dd31	គណៈកម្មការទី៨នៃរដ្ឋសភា ស្នើសុំឱ្យថ្នាក់ដឹកនាំខេត្តប៉ៃលិនខិតខំផ្សព្វផ្សាយពីការបង្ការជំងឺមិនឆ្លង និងគោលនយោបាយបណ្តុះបណ្តាលវិជ្ជាជីវៈឱ្យបានទូលំទូលាយ	ខេត្តប៉ៃលិន៖ លោកជំទាវ ឡោក ខេង ប្រធានគណៈប្រតិភូគណៈកម្មការទី៨នៃរដ្ឋសភា បានកោតសរសើរពីភាពរីកចម្រើនស្ទើរគ្រប់វិស័យរបស់ខេត្តប៉ៃលិន នៅក្នុងជំនួបពិភាក្សាការងារជាមួយ ឯកឧត្តម ជា ចាន់ឌិន ប្រធានក្រុមប្រឹក្សាខេត្ត លោកជំទាវបណ្ឌិត បាន ស្រីមុំ អភិបាលនៃគណៈអភិបាលខេត្តប៉ៃលិន និងប្រធានមន្ទីរពាក់ព័ន្ធនានាក្នុងខេត្តប៉ៃលិន ដើម្បីពិនិត្យមើលរួមគ្នានូវវឌ្ឍនភាពការងារ និងបញ្ហាប្រឈមពាក់ព័ន្ធនឹងការអនុវត្តច្បាប់ និងគោលនយោបាយនានា ដែលពាក់ព័ន្ធនឹងវិស័យសុខាភិបាល សង្គមកិច្ច អតីតយុទ្ធជន យុវនីតិសម្បទា ការងារបណ្តុះបណ្តាលវិជ្ជាជីវៈ និងកិច្ចការនារី ដែលប្រព្រឹត្តទៅនៅសាលាខេត្តប៉ៃលិន នារសៀលថ្ងៃទី២៦ ខែមិថុនា ឆ្នាំ២០២៤។ លោកជំទាវបណ្ឌិត បាន ស្រីមុំ បានរាយការណ៍ជូនពីវឌ្ឍនភាពការងាររបស់ខេត្ត ទាក់ទងនឹងវិស័យខាងលើ។ លោកជំទាវបានបញ្ជាក់ជូនថា ជំងឺមិនឆ្លងមានដូចជា ជំងឺទឹកនោមផ្អែម ជំងឺលើសសម្ពាធឈាម ជំងឺបេះដូង ជំងឺមហារីក ជំងឺផ្លូវចិត្ត កំពុងតែមានការរីកធំធាត់គួរឱ្យចាប់អារម្មណ៍ ដូច្នេះខេត្តបាននឹងកំពុងជំរុញឱ្យមន្ទីរការងារ និងប.ស.ស ចុះផ្សព្វផ្សាយជាប្រចាំតាមសហគ្រាស ទីប្រជុំជន និងតាមមូលដ្ឋាន។ លើសពីនេះទៅទៀត ខេត្តបានរៀបចំបើកប្រាក់គោលនយោបាយជូនជនពិការក្រីក្រនៅតាមសហគមន៍, បានចែកស្បៀងជូនប្រជាពលរដ្ឋរងគ្រោះ និងងាយរងគ្រោះ, ជំរុញឱ្យស្ត្រីមេម៉ាយ ស្ត្រីក្រីក្រគ្មានទីពឹង និងក្មេងស្រីបោះបង់ការសិក្សា និងយុវជនក្រីក្រងាយរងគ្រោះ បានចូលរួមវគ្គបណ្តុះបណ្តាលវិជ្ជាជីវៈ ស្របតាមគោលនយោបាយរបស់រាជរដ្ឋាភិបាល។ ក្រៅពីនេះ លោកជំទាវក៏បានបង្ហាញពីការព្រួយបារម្ភ ដែលខេត្តជួបប្រទះកន្លងមកនៅតាមមន្ទីរទាំង៤ រួមមាន៖ កង្វះធនធានមនុស្ស មន្ត្រីជំនាញបច្ចេកទេស និងសម្ភារៈបរិក្ខារពេទ្យជាដើម។ ក្រោយពីបានស្តាប់របាយការណ៍របស់លោកជំទាវបណ្ឌិតអភិបាលខេត្ត និងប្រធានមន្ទីរពាក់ព័ន្ធរួចមក លោកជំទាវប្រធានគណៈកម្មការទី៨ បានបន្តលើកទឹកចិត្ត ជំរុញអោយថ្នាក់ដឹកនាំ និងភាគីពាក់ព័ន្ធក្នុងខេត្ត ពង្រឹងកិច្ចសហការបង្កបរិយាកាសអំណោយផលដល់ ក្រុមទ្រទ្រង់សុខភាពភូមិ ខិតខំផ្សព្វផ្សាយ បង្កើនការអប់រំសេវាបង្ការជំងឺមិនឆ្លង ដែលរួមមានជំងឺមហារីក ជំងឺទឹកនោមផ្អែម ជំងឺឡើងសម្ពាធឈាម ជំងឺផ្លូវចិត្តជាដើមជូនពលរដ្ឋដោយពន្យល់ពួកគាត់អោយចាប់ផ្តើមធ្វើលំហាត់ប្រាណ ចេះកំណត់របបអាហារ(មិនប្រៃ មិនផ្អែម និងខ្លាញ់តិច) ផ្សព្វផ្សាយពីការបង្ការជំងឺមិនឆ្លង ចូលរួមសហការបង្កើតខ្លីបវីដេអូអប់រំ និងចាក់ផ្សាយនៅកន្លែងដែលបងប្អូនប្រជាពលរដ្ឋអង្គុយរង់ចាំពិនិត្យព្យាបាលជំងឺ, នៅក្នុងរោងបាយរបស់រោងចក្រទាំងអស់ជាដើម។ ជាមួយគ្នានេះ លោកជំទាវបានស្នើសុំឱ្យខេត្ត មន្ទីរកិច្ចការនារី និងមន្ទីរការងារ ត្រូវចូលរួមសហការគ្នា ចុះផ្សព្វផ្សាយទៅដល់ផ្ទះបងប្អូនប្រជាពលរដ្ឋក្រីក្រ ងាយរងហានិភ័យ នៅតាមភូមិឃុំឱ្យមកចូលរៀននៅសាលាបណ្ដុះបណ្ដាលពហុបច្ចេកទេសខេត្តឱ្យបានកាន់តែច្រើន និងស្នើឱ្យអាជ្ញាធរខេត្តធ្វើបច្ចុប្បន្នភាពគ្រួសារក្រីក្រនៅតាមភូមិ ឬធ្វើចំណាកស្រុកឱ្យបានពិតប្រាកដ ដើម្បីឱ្យបានទិន្នន័យត្រឹមត្រូវក្នុងការរៀបចំផែនការបណ្តុះបណ្តាល និងលើកទឹកចិត្តឱ្យថ្នាក់ដឹកនាំខេត្ត ខិតខំព្យាយាមអូសទាញយុវជនដែលធ្លាប់ធ្វើចំណាកស្រុកទៅក្រៅប្រទេស និងសិស្សដែលបានរៀនចប់ហើយមានការងារធ្វើល្អប្រសើរ ឱ្យមកធ្វើជាសកម្មជនចុះផ្សព្វផ្សាយដល់មូលដ្ឋានដែលខ្លួនរស់នៅ ឱ្យយល់ពីអត្ថប្រយោជន៍នៃការរៀនជំនាញបច្ចេកទេសវិជ្ជាជីវៈ ដើម្បីកម្ពុជាឈានទៅសម្រេចបាននូវគោលនយោបាយបណ្តុះបណ្តាលយុវជន១លាន ៥សែននាក់ និងកាត់បន្ថយការធ្វើចំណាកស្រុកដោយប្រថុយប្រថាន៕ រក្សាសិទ្ធដោយ ៖ សុទ្ធលី	2024-06-27T10:06:44+07:00	cen.com.kh	https://cen.com.kh/archives/762924.html
a1774585-a44c-42d8-93a7-665fef0b4f16	ឧត្តមសេនីយ៍ទោ សែម គុន្ធា ចុះសួរសុខទុក្ខមន្រ្តី កំពុងសម្រាកព្យាបាលជំងឺ នៅគេហដ្ឋានស្ថិតក្នុងខណ្ឌឫស្សីកែវ	លោកឧត្តមសេនីយ៍ទោ សែម គុន្ធា ប្រធាននាយកដ្ឋានគ្រប់គ្រងអាវុធជាតិផ្ទុះ នៃអគ្គស្នងការដ្ឋាននគរបាលជាតិ អមដំណើរដោយលោកអនុប្រធាននាយកដ្ឋានទទួលបន្ទុក លោកនាយ-នាយរងការិយាល័យ នាយ-នាយរងផ្នែក នារសៀលថ្ងៃទី២៦ ខែមិថុនា ឆ្នាំ២០២៤នេះ បាននាំយកថវិកា និងផ្លែឈើ ចុះសួរសុខទុក្ខលោកស្រីអនុសេនីយ៍ទោ ដួង ប៊ុន នាយរងផ្នែក ដែលកំពុងសម្រាកព្យាបាលជំងឺ នៅគេហដ្ឋានស្ថិតក្នុងភូមិស្ពានខ្ពស់ សង្កាត់គីឡូម៉ែត្រលេខ៦ ខណ្ឌឫស្សីកែវ រាជធានីភ្នំពេញ។ ក្នុងឱកាសនោះ លោកឧត្តមសេនីយ៍ទោ សែម គុន្ធា បាននាំនូវប្រសាសន៍ផ្តាំផ្ញើសួរសុខទុក្ខ និងជូនពរពីសំណាក់ លោកអភិសន្តិបណ្ឌិត ស សុខា ឧបនាយករដ្ឋមន្រ្តី រដ្ឋមន្រ្តីក្រសួងមហាផ្ទៃ និងលោក នាយឧត្តមសេនីយ៍ ស ថេត អគ្គស្នងការនគរបាលជាតិ ជូនលោកស្រីអនុសេនីយ៍ទោ ដួង ប៊ុន ឆាប់បានជាសះស្បើយពីជំងឺ។ លោកឧត្តមសេនីយ៍ទោ ប្រធាននាយកដ្ឋាន ក៏បានផ្តាំផ្ញើឲ្យ លោកស្រីអនុសេនីយ៍ទោ ដួង ប៊ុន ខិតខំថែទាំសុខភាព និងសម្រាកឲ្យបានគ្រប់គ្រាន់ ពិសេសពិសាថ្នាំឲ្យបានទៀងទាត់ តាមវេជ្ជបញ្ជា និងសូមជូនពរឲ្យឆាប់បានជាសះស្បើយ។ សូមជម្រាបថា បច្ចុប្បន្នលោកស្រីអនុសេនីយ៍ទោ ដួង ប៊ុន មានជីវភាពខ្វះខាតដោយស្វាមីជាជនពិកា និងមានកូនក្នុងបន្ទុកចំនួន ៤នាក់ (ស្រី១នាក់) មានជំងឺទៀតផង៕	2024-06-27T03:43:00+07:00	freshnewsasia.com	https://m.freshnewsasia.com/index.php/en/localnews/346356-2024-06-26-13-43-46.html
255686cd-c240-4146-9393-f5b8ff323bbf	មន្ត្រីចុះបាញ់ថ្នាំមូស ដាក់អាបែត បង្ការពលរដ្ឋកើតជំងឺគ្រុនឈាម នៅដើមរដូវវស្សា	ក្រុមមន្ត្រីការិយាល័យស្រុកប្រតិបត្តិស្រែអំបិល ខេត្តកោះកុង បានចុះបាញ់ថ្នាំសំលាប់មូស និងដាក់ថ្នាំអាបែតនៅតាមខ្នងផ្ទះដែលមានករណីគ្រុនឈាម ស្ថិតក្នុងជ្រោយស្វាយ។ វេជ្ជបណ្ឌិត សៅ សូនី ប្រធានការិយាល័យសុខាភិបាលប្រតិបត្តិស្រែអំបិល ដឹកនាំក្រុមការងារជំនាញចុះទៅ ឃុំជ្រោយស្វាយ និងឃុំបឹងព្រាវ ដែលជាទីងាយប្រឈមនឹងជំងឺ ដោយបាញ់ថ្នាំមូស ដាក់អាបែត ដើម្បីបង្ការទប់ស្កាត់។ វេជ្ជបណ្ឌិត សៅ សូនី បានឱ្យដឹងថា នៅដើមវស្សាឆ្នាំនេះ អត្រាកើតជំងឺគ្រុនឈាមនៅឃុំជ្រោយស្វាយ ស្រុកស្រែអំបិល មានតិចតួចប៉ុណ្ណោះ។ គិតមកទល់ម៉ោង សុខភាពប្រជាពលរដ្ឋមានភាពល្អប្រសើរ ហើយមិនមានអ្នកជំងឺនេះទៀត គ្រាមានការយកចិត្តទុកដាក់ចេញនូវវិធានការទាន់ពេលវេលា។ ក្រៅពីឃុំជ្រោយស្វាយ ឃុំបឹងព្រាវ ក៏មានការដាក់ថ្នាំអាបែតព្រមៗគ្នា។ ចំណែក វេជ្ជបណ្ឌិត ផុន កុលបុត្រ អនុប្រធានមន្ទីរពេទ្យបង្អែកស្រុកស្រែអំបិល បានឱ្យដឹងនៅថ្ងៃទី២៥ ខែមិថុនា ឆ្នាំ២០២៤ ថា ដើមវស្សានេះ មានអ្នកជំងឺគ្រុនឈាមជាង ២០ ករណី ដោយក្នុងនោះមានកុមារ ២ នាក់មានអាការៈធ្ងន់ធ្ងរបញ្ចូនទៅមន្ទីរពេទ្យរាជធានីភ្នំពេញព្យាបាលបន្ត។ វេជ្ជបណ្ឌិត ផុន កុលបុត្រ បន្ថែមថា មិនចំពោះតែជំងឺគ្រុនឈាមនោះទេ ជំងឺក្តៅ ក្អក ផ្តាសាយ ក្រពះពោះវៀន និងសត្វពស់ចឹក ក៏កើតមានជាបន្តបន្ទាប់ដែរ។ ដូច្នេះទាមទារឱ្យពលរដ្ឋមានការយល់ដឹងពីវិធីបង្ការទប់ស្កាត់។ ករណីគ្រុនឈាម ត្រូវបោសសម្អាតស្មៅ សំបកឡានចាស់ និងទឹកថ្លុកឱ្យស្អាតល្អ ដើម្បីលុបបំបាត់ជម្រកសត្វមូសខ្លា។ ក្រុមគ្រូពេទ្យ ក៏អំពាវនាវដល់ប្រជាពលរដ្ឋគ្រប់រូប ករណីមានជំងឺផ្សេងៗសូមកុំទុកយូរ សូមប្រញាប់មកកាន់មន្ទីរពេទ្យ ឬមណ្ឌលសុខភាពដែលនៅក្បែរផ្ទះ ដើម្បីផ្តល់លទ្ធភាពឱ្យគ្រូពេទ្យបានពិនិត្យព្យាបាលត្រឹមត្រូវទាន់ពេលវេលា ចៀសវាងបណ្តាលឱ្យជំងឺធ្ងន់ធ្ងរហើយទើបមកមន្ទីរពេទ្យ។ ក្រុមគ្រូពេទ្យនៅមន្ទីរពេទ្យបង្អែកស្រុកស្រែអំបិល តែងតែផ្តល់សារអប់រំអនាម័យពី វិធីបង្ការទប់ស្កាត់នានាខាងផ្នែកសុខភាពដល់ប្រជាពលរដ្ឋ ក្រោយពួកគាត់បានសម្រាកព្យាបាលជំងឺជាសះស្បើយវិលត្រឡប់ទៅផ្ទះវិញ៕	2024-06-26T22:27:00+07:00	kampucheathmey.com	https://www.kampucheathmey.com/health/727556
463cdb18-2870-4644-9d82-7b989060449f	ការដេកមិនលក់ ឬមិនគ្រប់គ្រាន់ធ្វើឱ្យប្រឈមនឹងបញ្ហាសុខភាពធ្ងន់ធ្ងរ	បញ្ហាដេកមិនលក់ ឬដេកមិនគ្រប់គ្រាន់ អាចធ្វើឱ្យមនុស្សពិបាកផ្ដោតអារម្មណ៍លើការងារ ឆាប់មួម៉ៅ អស់កម្លាំង ឈឺក្បាល និងអាចវិវត្តន៍ទៅជាជំងឺច្រើនមុខប្រសិនបើបញ្ហាដេកមិនលក់នេះនៅបន្តកើតឡើងរយៈពេលយូរ។ បញ្ហាដេកមិនលក់ ឬមិនឆ្អែតនេះគឺកើតឡើងលើមនុស្សអាយុចន្លោះពីអាយ១៨ឆ្នាំដល់អាយុ៨០ឆ្នាំ ហើយភាគច្រើននៃអ្នកដែលមានបញ្ហានេះគឺដោយសារ មានបញ្ហាតានតឹងក្នុងចិត្ត ឬការភ័យខ្លាចបន្ទាប់ពីរងការប៉ះទង្គិចនឹងរឿងអ្វីមួយ។ តើបញ្ហាដេកមិនលក់នៅពេលយប់បណ្ដាលមកពីមូលហេតុអ្វី? តើមានវិធីណាខ្លះដើម្បីកាត់បន្ថយ និងព្យាបាលបញ្ហានេះ? គ្រូពេទ្យជំនាញផ្នែកជំងឺទូទៅលើកឡើងថា បញ្ហាដេកមិនលក់ ឬដេកមិនគ្រប់គ្រាន់បណ្ដាលមកពីការគិតច្រើនក្នុងការបំពេញការងារ ការសិក្សា បញ្ហាគ្រួសារ បញ្ហាថវិកា និងបញ្ហាសង្គមជាដើម។ បញ្ហានេះអាចធ្វើឱ្យប៉ះពាល់ដល់សុខភាពធ្ងន់ធ្ងរដូចជា ការឡើងទម្ងន់ខុសប្រក្រតី សម្ពាធឈាមខ្ពស់ ជំងឺបេះដូង និងជំងឺទឹកនោមផ្អែម ជាពិសេសអាចប្រឈមនឹងវិបត្តិផ្លូវចិត្តធ្ងន់ធ្ងរ។ ប្រធានសមាគមគ្រូពេទ្យគុណធម៌កម្ពុជាលោកវេជ្ជបណ្ឌិត អ៊ូច វុឌ្ឍី ប្រាប់វិទ្យុអាស៊ីសេរីតាមបណ្ដាញសង្គមតេឡេក្រាមថា បញ្ហាដេកមិនលក់ និងចេះតែរវើរវាយនេះ កើតមានលើមនុស្សស្ទើរគ្រប់គ្នា។ លោកវេជ្ជបណ្ឌិតពន្យល់ថា មនុស្សពេញវ័យអាយុចាប់ពី ១៨ឆ្នាំឡើងគឺប្រឈមនឹងបញ្ហាដេកមិនស្កប់ស្កល់ ឧស្សាហ៍ដេកភ្ញាក់ៗដោយសារកត្តាបញ្ហាក្នុងគ្រួសារ ការបាត់បង់ការងារ និងទម្លាប់ចំណាយពេលនៅដល់យប់ជ្រៅ ហើយចំពោះមនុស្សវ័យចាប់ពី៦០ឆ្នាំឡើងពួកគាត់ប្រឈមនឹងសម្ពាធផ្លូវចិត្ត និងការប្រើប្រាស់ថ្នាំប្រចាំកាយដែលមានផលរំខានដល់ដំណេករបស់ពួកគាត់។ លោកវេជ្ជបណ្ឌិត អ៊ូច វុឌ្ឍី៖«ការរស់នៅដោយសារការធ្វើបាបពីអ្នកដទៃ ការរស់នៅទៅលើការរំលោភទ្រព្យសម្បត្តិដីធ្លីកន្លែងហ្នឹងហើយដែលធ្វើគាត់មានបញ្ហាផ្លូវចិត្តគិតច្រើនកន្លែងហ្នឹងដែលធ្វើឱ្យគាត់អាចបណ្ដាលឱ្យគាត់គេងមិនលក់គេហៅថាជំងឺផ្លូវចិត្តរហូតទៅដល់បាក់ទឹកចិត្តហើយគេងមិនលក់ហើយឧស្សាហ៍ដេកយល់សុបិនច្រើន»។ លោកវេជ្ជបណ្ឌិត អ៊ូច វុឌ្ឍី បន្ថែមថា នៅមានកត្តាមួយចំនួនទៀតដែលធ្វើឱ្យដេកមិនលក់ដូចជា ការលេងទូរស័ព្ទ ឬហ្វេសប៊ុកដល់យប់ជ្រៅ ផឹកគ្រឿងស្រវឹង ឬកាហ្វេច្រើនហួសហេតុ និងទម្លាប់ដេកខុសម៉ោងទាំងនេះក៏ធ្វើឱ្យមានបញ្ហាពិបាកដេកផងដែរ។ ពាក់ព័ន្ធនឹងការដេកមិនលក់គេហទំព័រសុខភាព WebMD បង្ហាញថា បញ្ហាដេកមិនលក់នេះក៏កើតមានចំពោះស្ត្រីមានផ្ទៃពោះ ពីព្រោះនៅពេលស្ត្រីមានផ្ទៃពោះធ្វើឱ្យអ័រម៉ូននៅក្នុងសរីរាង្គប្រែប្រួល ហើយនេះជាមូលហេតុធ្វើឱ្យមានការឈឺចាប់សាច់ដុំខ្នង ឬឈឺឆ្អឹងខ្នង ប្រព័ន្ធរំលាយអាហារយឺតជាងមុន រមួលក្រពើ និងពិបាកដកដង្ហើម។ បញ្ហានេះប៉ះពាល់ដល់កូនក្នុងផ្ទៃ ដូចជា សម្រាលកូនមុនពេលកំណត់ សម្ពាធឈាមឡើងខ្ពស់ ហើយស្ត្រីប្រឈមនឹងបាក់ទឹកចិត្តមុនពេលឬក្រោយពេលសម្រាល។ ដើម្បីអាចកាត់បន្ថយ និងព្យាបាលបញ្ហាដេកមិនលក់នៅពេលយប់ មជ្ឈមណ្ឌលសិទ្ធិមនុស្សកម្ពុជា (ម.ស.ម.ក) និងមជ្ឈមណ្ឌលស្នេហា បានចេញផ្សាយប័ណ្ណព័ត៌មានអំពីការ«ស្វែងយល់អំពីដំណេក»ដើម្បីលើកកម្ពស់ការយល់ដឹងពីការថែទាំសុខភាពផ្លូវកាយ និងផ្លូវចិត្តតាមរយៈការដេកឱ្យបានគ្រប់គ្រាន់។ ក្រុមអ្នកជំនាញទាំងអស់នោះ បានណែនាំឱ្យដេកឱ្យបានគ្រប់គ្រាន់ដើម្បីជួយបង្កើនសមត្ថភាពខួរក្បាល ពង្រឹងសុខភាពផ្លូវកាយ ផ្លូវចិត្ត និងកាត់បន្ថយសម្ពាធឈាម។ ការដេកឱ្យបានគ្រប់គ្រាន់គឺប្រែប្រួលទៅតាមវ័យ ដូចជាមនុស្សពេញវ័យអាចដេកចន្លោះពី៧ ទៅ៨ម៉ោង ហើយចំពោះកុមារគួរដេកចន្លោះពី៩ ទៅដល់ ១៣ម៉ោង និងទារកដេកចន្លោះពី១២ ដល់១៥ម៉ោង។ ដើម្បីបង្កើតទម្លាប់ល្អ និងទទួលបានសុខភាពល្អក្នុងការដេក អ្នកគួរតែចៀសវាងការប្រើប្រាស់សារធាតុនីកូទីន ចៀសវាងការផឹកកាហ្វេអ៊ីន ឬគ្រឿងស្រវឹងនៅពេលរសៀល ការបរិភោគអាហារ ឬផឹកទឹកលើសកម្រិត មុនពេលចូលដេកបណ្ដាលឱ្យងើបបត់ជើងតូចញឹកញាប់ដែលជាហេតុធ្វើឱ្យដេកឆាប់ភ្ញាក់។ បន្ថែមពីទម្លាប់ដេកឱ្យបានល្អនេះ គឺត្រូវធ្វើលំហាត់ប្រាណយ៉ាងហោចណាស់មុនពេលចូលដេកចន្លោះពី២ ទៅ៣ម៉ោង ការអានសៀវភៅ ការស្ដាប់តន្ត្រី ការរក្សាសីតុណ្ហភាពក្នុងបន្ទប់ដេកឱ្យត្រជាក់ល្មម កុំក្ដៅពេក ការរៀបចំបន្ទប់ដេកឱ្យមានផាសុកភាពក៏អាចជួយដេកយប់លក់ស្រួលផងដែរ។ ជាងនេះទៅទៀតការដេកថ្ងៃច្រើនពេកក៏ធ្វើឱ្យប៉ះពាល់ដល់ដំណេកពេលយប់របស់អ្នកដែរ។ គ្រូពេទ្យជំនាញឯកទេសទូទៅ លោកវេជ្ជបណ្ឌិត ហ៊ាង រតនា ម្ចាស់គ្លីនីកមេត្តា ឱ្យយោបល់ថា ដើម្បីព្យាបាលបញ្ហានេះអ្នកដែលមានបញ្ហាដេកមិនលក់ត្រូវជួបប្រឹក្សាជាមួយគ្រូពេទ្យជំនាញជាមុនសិនដើម្បីកំណត់រកមូលហេតុនៃការដេកមិនលក់ទើបអាចដោះស្រាយបាន។ លោកវេជ្ជបណ្ឌិតបន្តថា ប្រសិនបើអ្នកមានបញ្ហាពិបាកដេកដោយសារការប្រើប្រាស់ថ្នាំជាប្រចាំ គឺត្រូវពិគ្រោះជាមួយគ្រូពេទ្យពីផលរំខានរបស់ថ្នាំនោះ។ លោកវេជ្ជបណ្ឌិត ហ៊ាង រតនា៖«ដោះស្រាយមូលហេតុវាឧទាហរណ៍បើគាត់ស្រ្ទេសគឺត្រូវបំបាត់ស្រ្ទេសគាត់មានបញ្ហាឈឺចាប់រាងកាយវិញផ្លូវដោះស្រាយបញ្ហាឈឺចាប់ហ្នឹង។ ឧទាហរណ៍គាត់ផឹកកាហ្វេពេលល្ងាចពេកក៏កុំឱ្យផឹកពេលល្ងាចពេកយើងដោះស្រាយបញ្ហាតាមមូលហេតុ»។ ក្រុមគ្រូពេទ្យឱ្យដំបូន្មានថា ការបរិភោគអាហារដែលមានជាតិខ្លាញ់ ឬហឹរខ្លាំងចន្លោះពី២ទៅ៣ម៉ោងមុនពេលចូលដេកនឹងធ្វើឱ្យក្រពះពិបាករំលាយអាហារដូច្នេះពុំគួរបរិភោគអាហារយប់ពេកនោះទេ។ ចំពោះស្ត្រីមានផ្ទៃពោះនៅពេលជួបបញ្ហារមួលក្រពើនៅពេលយប់ត្រូវម៉ាស្សាជើងថ្នមៗ បរិភោគអាហារដែលមានជាតិដែក និងមានវីតាមីនគ្រប់គ្រាន់ដើម្បីជួយឱ្យឆាប់ដេក។ ប្រសិនបើអ្នកមានបញ្ហាដេកមិនលក់រយៈពេលវែង ឬធ្ងន់ធ្ងរត្រូវទៅជួបពិគ្រោះយោបល់ជាមួយគ្រូពេទ្យ ដើម្បីទទួលបានថ្នាំជំនួយការដេកព្រោះបញ្ហានេះ គឺបណ្ដាលមកពីភាពខុសគ្នានៃរាងកាយនៅក្នុងខួរក្បាល ដែលបណ្ដាលមកពីតំណពូជរបស់មនុស្សម្នាក់ៗ៕	2024-06-26T19:45:00+07:00	rfa.org	https://www.rfa.org/khmer/program/health/insomnia-causes-serious-risk-for-health-problems-06262024083705.html
7a67d145-44f8-4fe9-a312-70797573b833	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ៤នាក់ ខណៈអ្នកជាសះស្បើយ ៣នាក់ (Video inside)	ក្រសួងសុខាភិបាល នៅថ្ងៃទី២៦ ខែមិថុនា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ៤នាក់ ខណៈជាអ្នកជាសះស្បើយ ៣នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៦ ខែមិថុនា ឭឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,២៨០នាក់, អ្នកជាសះស្បើយសរុបចំនួន ១៣៦,២០៥នាក់, ស្លាប់សរុបចំនួន ៣,០៥៦នាក់៕	2024-06-26T19:36:00+07:00	freshnewsasia.com	https://m.freshnewsasia.com/index.php/en/localnews/346279-2024-06-26-05-36-55.html
80b3575e-a445-40f1-8f64-541483161be9	តំណាងរដ្ឋមន្ត្រីក្រសួងទេសចរណ៍ ចុះផ្សព្វផ្សាយលទ្ធផលវាយតម្លៃ និងការទទួលស្គាល់មូលដ្ឋានអាជីវកម្មសេវាកម្មទេសចរណ៍ដែលមានស្នាដៃល្អក្នុងការលុបបំបាត់ជំងឺគ្រុនចាញ់ក្នុងវិស័យទេសចរណ៍ នៅខេត្តកំពង់ស្ពឺ	លោក ហោ សារុន រដ្ឋលេខាធិការ តំណាងលោក សុខ សូកេន រដ្ឋមន្ត្រីក្រសួងទេសចរណ៍ នៅថ្ងៃទី២៥ ខែមិថុនា ឆ្នាំ២០២៤ បានអញ្ជើញផ្សព្វផ្សាយលទ្ធផលវាយតម្លៃ និងការទទួលស្គាល់មូលដ្ឋានអាជីវកម្មសេវាកម្មទេសចរណ៍ដែលមានស្នាដៃល្អក្នុងការលុបបំបាត់ជំងឺគ្រុនចាញ់ក្នុងវិស័យទេសចរណ៍ នៅខេត្តកំពង់ស្ពឺ។ ពិធីនេះមានការចូលរួមពីសំណាក់លោក កៅ សុណ្ណារិទ្ធ អភិបាលរងនៃគណៈអភិបាលខេត្តកំពង់ស្ពឺ, លោកបណ្ឌិត ហ៊ុយ រ៉េកុល ប្រធានមជ្ឈមណ្ឌលជាតិប្រយុទ្ធនឹងជំងឺគ្រុនចាញ់ ប៉ារ៉ាស៊ីតសាស្ត្រ និងបាណកសាស្ត្រ នៃក្រសួងសុខាភិបាល។ នាឱកាសនោះដែរ លោក ហោ សារុន សូមរំលឹកថា កាលពីថ្ងៃទី៣០ ខែមេសា ឆ្នាំ២០២៤ កន្លងទៅនេះ ក្រសួងទេសចរណ៍បានសហការជាមួយក្រសួងសុខាភិបាល មជ្ឈមណ្ឌលជាតិប្រយុទ្ធនឹងជំងឺគ្រុនចាញ់ ប៉ារ៉ាស៊ីតសាស្ត្រ និងបាណកសាស្ត្រ រដ្ឋបាលខេត្តកំពង់ស្ពឺ និងមន្ទីរទេសចរណ៍ខេត្តកំពង់ស្ពឺ បានរៀបចំសិក្ខាសាលា ស្តីពី ឡើង ដោយមានការចូលរួមពីបណ្តាមូលដ្ឋានអាជីវកម្មសេវាកម្មទេសចរណ៍នៅក្នុងខេត្តកំពង់ស្ពឺ។ លោកបានឱ្យដឹងថា នៅក្នុងសិក្ខាសាលាកន្លងទៅនេះ ក្រសួងទេសចរណ៍បានដាក់ចេញនូវ និងបានជំរុញឱ្យមានការចូលរួមពីបណ្តាមូលដ្ឋានអាជីវកម្មសេវាកម្មទេសចរណ៍នៅក្នុងខេត្តកំពង់ស្ពឺ ក្នុង យុទ្ធនាការនេះដើម្បីលុបបំបាត់ជំងឺគ្រុនចាញ់នៅលើទឹកដីខេត្តកំពង់ស្ពឺ និងឈានទៅលុបបំបាត់ទាំងស្រុងទូទាំងកម្ពុជា ដែលមានមជ្ឈមណ្ឌលជាតិប្រយុទ្ធនឹងជំងឺគ្រុនចាញ់ ប៉ារ៉ាស៊ីតសាស្ត្រ និងបាណកសាស្ត្រ នៃក្រសួងសុខាភិបាល ជាស្ថាប័នដឹកនាំសម្របសម្រួលការងារយុទ្ធសាស្ត្រក្នុងការលុបបំបាត់ជំងឺគ្រុនចាញ់គ្រប់ប្រភេទ នៅឆ្នាំ២០២៥ ខាងមុខ។ លោក ហោ សារុន បានបន្តថា ការដាក់ចេញយុទ្ធនាការនេះមិនត្រឹមតែជាការចូលរួមក្នុងសកម្មភាពលុបបំបាត់ជំងឺគ្រុនចាញ់ឱ្យអស់ពីកម្ពុជានៅឆ្នាំ២០២៥ ប៉ុណ្ណោះទេ ប៉ុន្តែ យុទ្ធនាការនេះនឹងជួយការពារកិត្តិនាមគោលដៅទេសចរណ៍កម្ពុជាមិនឱ្យរងគ្រោះ ដោយសារវិបត្តិជំងឺគ្រុនចាញ់ និងធានាបានសុខសុវត្ថិភាព ផ្តល់ភាពកក់ក្តៅ និងកសាងទំនុកចិត្តជូនភ្ញៀវទេសចរ ដែលកត្តាទាំងអស់នេះនឹងប្រែក្លាយគោលដៅ ទេសចរណ៍កម្ពុជាកាន់តែមានភាពទាក់ទាញមួយកម្រិតទៀត។ លោកបានបន្ថែមថាការផ្សព្វផ្សាយនេះបានឆ្លុះបញ្ចាំងឱ្យឃើញពីការគិតគូរគ្រប់ជ្រុងជ្រោយរបស់ក្រសួងទេសចរណ៍ក្នុងការលុបបំបាត់ជំងឺ គ្រុនចាញ់ ដែលមិនគ្រាន់តែដាក់ចេញយុទ្ធនាការតែមួយមុខប៉ុណ្ណោះ ក្រសួងទេសចរណ៍បាន ចាត់ក្រុមការងារចុះទៅកាន់មូលដ្ឋានអាជីវកម្មសេវាកម្មទេសចរណ៍ផ្ទាល់ដល់កន្លែង ដើម្បីលើកទឹកចិត្ត និងជំរុញការអនុវត្តសកម្មភាពឱ្យយុទ្ធនាការនេះ ទទួលបានជោគជ័យ ដែលក្នុងនោះក្រុមការងារក៏ធ្វើការវាយតម្លៃជ្រើសរើសមូលដ្ឋាន អាជីវកម្មសេវាកម្មទេសចរណ៍ដែលមានស្នាដៃល្អក្នុងការលុបបំបាត់ជំងឺគ្រុនចាញ់ក្នុង វិស័យទេសចរណ៍ដើម្បីមកទទួលពាននៅថ្ងៃនេះផងដែរ។ ទន្ទឹមនឹងនេះដែរ លោក ហោ សារុន បានបន្ថែមថា ការលុបបំបាត់ជំងឺគ្រុនចាញ់នេះទាមទារឱ្យមានការចូលរួមពីគ្រប់វិស័យ ពី គ្រប់ផ្នែក និងគ្រប់ស្រទាប់ទាំងអស់ ហើយការផ្តល់ពាននៅថ្ងៃនេះគឺជាការទទួលស្គាល់ និងជាការលើកទឹកចិត្តដល់មូលដ្ឋានអាជីវកម្មសេវាកម្មទេសចរណ៍ឱ្យចូលរួមគាំទ្រដល់ បន្តទៅមុខទៀត ប្រកបដោយចីរភាព។ «យើងអាចមានឱកាសរួមគ្នាគិតគូរពីការលុបបំបាត់ជំងឺគ្រុនចាញ់ និងសម្រេចការងារផ្សេងៗទៀតគឺយើងរួមគ្នាធ្វើឡើងនៅក្រោម ជាវត្ថុមានតម្លៃ មហាសាលមួយ ដែលបណ្តាប្រទេសមួយចំនួនពុំមានភ័ព្វវាសនាទទួលបាន និងកំពុងតែស្រែកដង្ហោយស្វែងរកសន្តិភាពនេះ។ កម្ពុជាយើងគឺជាប្រទេសមានសំណាង ដែលមានសន្តិភាពពេញលេញ។ អរគុណសន្តិភាព! មានសន្តិភាព ទើបយើងអាចសម្រេចការងារផ្សេងទៀតបានជោគជ័យ និងធានាបានអនាគតដ៏ត្រចះត្រចង់សម្រាប់កូនចៅជំនាន់ក្រោយ»។ នេះជាការគូសបញ្ជាក់របស់លោក ហោ សារុន។ លើសពីនេះទៀត នៅក្នុងសារលិខិតនាឱកាសប្រារព្ធទិវាជាតិប្រយុទ្ធនឹងជំងឺគ្រុនចាញ់របស់សម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រីនៃព្រះរាជាណាចក្រកម្ពុជា ក៏បានបញ្ជាក់ផងដែរថា នៅក្នុងបរិបទសន្តិភាព ស្ថិរភាពនយោបាយ សេរីភាព សាមគ្គីភាព សេចក្តីថ្លៃថ្នូរ និងវឌ្ឍនភាពទូទាំងប្រទេសកម្ពុជាបានធ្វើដំណើរកាន់តែខិតទៅជិតដល់ ។ ពិធីចែកពាន និងការទទួលស្គាល់មូលដ្ឋានអាជីវកម្មសេវាកម្មទេសចរណ៍ ដែលមានស្នាដៃល្អបានបញ្ជាក់យ៉ាងច្បាស់ថា មូលដ្ឋានអាជីវកម្មសេវាកម្មទេសចរណ៍ ពិតជាមានតួនាទីសំខាន់ណាស់ក្នុងការលុបបំបាត់ជំងឺគ្រុនចាញ់ និងចូលរួមបង្កើនភាពទាក់ទាញក្នុងវិស័យទេសចរណ៍តាមរយៈការយកចិត្តទុកដាក់ពីសុវត្ថិភាពរបស់ភ្ញៀវទេសចរ ដែលធ្វើឱ្យពួកគាត់កាន់តែជឿទុកចិត្ត និងចូលរួមផ្សព្វផ្សាយពីកិត្តិនាមគោលដៅទេសចរណ៍កម្ពុជា។ លោកសង្ឃឹមជឿជាក់ថា មូលដ្ឋានអាជីវកម្មសេវាកម្មទេសចរណ៍ទាំងអស់ ជាពិសេសអ្នកទទួលបានពាននៅថ្ងៃនេះ នឹងនៅតែបន្តអនុវត្តយុទ្ធនាការ លុបបំបាត់ជំងឺគ្រុនចាញ់ក្នុងវិស័យទេសចរណ៍ឱ្យកាន់តែប្រសិទ្ធភាព «ដើម្បីកម្ពុជា គ្មានជំងឺគ្រុនចាញ់ ដើម្បីវិស័យទេសចរណ៍កម្ពុជាកាន់តែរីកចម្រើន» ក្នុងបុព្វហេតុ រួមចំណែកជំរុញកម្មវិធីនយោបាយរបស់រាជរដ្ឋាភិបាល សំដៅឆ្លើយតបទៅនឹង បំណងប្រាថ្នាដ៏ពិសិដ្ឋរបស់ប្រជាជនឆ្ពោះទៅសម្រេចចក្ខុវិស័យកម្ពុជាឆ្នាំ២០៥០។ លោក ហោ សារុន សូមថ្លែងអំណរគុណដល់រដ្ឋបាលខេត្តកំពង់ស្ពឺដែលបានគាំទ្រដល់យុទ្ធនាការលុបបំបាត់ជំងឺគ្រុនចាញ់ក្នុងវិស័យទេសចរណ៍៕	2024-06-26T04:59:00+07:00	freshnewsasia.com	https://m.freshnewsasia.com/index.php/en/localnews/346232-2024-06-25-14-59-53.html
7dd70b2b-d96e-409f-bb8b-c3b054041fd4	អភិបាលខេត្តកំពង់ស្ពឺ ៖ ការប្រើប្រាស់គ្រឿងញៀន គឺនាំឱ្យអន្តរាយ ដល់សុខភាព ខូចខាតទ្រព្យសម្បត្តិ ងាយឆ្លងមេរោគអេដស៍ និងជំងឺផ្សេងៗ	យោងតាមរបាយការណ៍ របស់លោក ឃឹម សុកខៃ ស្នងការនគរបាលខេត្ត បានឲ្យដឹងថា នៅឆមាសទី១ ឆ្នាំ២០២៤នេះ សមត្ថកិច្ចបង្ក្រាប ការជួញដូរ និងប្រើប្រាស់គ្រឿងញៀន បានចំនួន ៣០៤ករណីឃាត់មុខសញ្ញាជួញដូរគ្រឿងញៀន សរុបបាន ចំនួន ៤៩៨នាក់ ដកហូតគ្រឿងញៀន ប្រភេទមេតំហ្វេតាមីន សរុបទាំងអស់មានចំនួន ១,២៩១កញ្ចប់ មធ្យោបាយធ្វើសកម្មភាព និងឧបករណ៍ប្រើ ប្រាស់គ្រឿងញៀន មួយចំនួន ។ លោក វ៉ី សំណាង លើកឡើងថា ទិវាប្រយុទ្ធប្រឆាំងគ្រឿងញៀននេះ ធ្វើឡើង គឺដើម្បីផ្សព្វផ្សាយឲ្យមានការយល់ដឹង ទូលំទូលាយពីផល ប៉ះពាល់នៃគ្រោះថ្នាក់បណ្តាល មកពីគ្រឿងញៀន ម្យ៉ាងទៀតដើម្បីរំលឹកបំផុស ឲ្យមានការចូលរួមពីគ្រប់មជ្ឈដ្ឋាន ការបង្ការនិងការទប់ស្កាត់រាល់បញ្ហា ដែលពាក់ព័ន្ធនិងគ្រឿងញៀន ព្រមទាំងចូលរួមចំណែកអនុវត្តនយោបាយភូមិ ឃុំ មានសុវត្ថិភាពរបស់រាជរដ្ឋាភិបាលកម្ពុជា ។ លោក អភិបាលខេត្ត ឲ្យដឹងទៀតថា អ្នកប្រព្រឹត្ត និងប្រើប្រាស់គ្រឿងញៀន គឺបានធ្វើអោយប៉ះពាល់ អន្តរាយដល់សុខភាព ខូចខាតទ្រព្យសម្បត្តិ ងាយឆ្លងមេរោគអេដស៍ ជំងឺផ្សេងៗ និងកើតមានអំពើហិង្សាផ្សេងៗ នៅក្នុងសង្គមគ្រួសារ ជាក់ស្តែងគ្រួសារអ្នកប្រើប្រាស់គ្រឿងញៀនផ្ទាល់តែម្តង ហើយសកម្មភាពចរាចរ ចែកចាយគ្រឿងញៀននៅខេត្ត នៅតែកើតមានក្នុង ចំណោមប្រជាពលរដ្ឋ ជាពិសេសយុវវ័យ ដែលឈានទៅដល់ការ បាត់បង់ធនធានមនុស្ស ប៉ះពាល់ ធ្ងន់ធ្ងរដល់ផ្នែកសេដ្ឋកិច្ច សង្គមកិច្ច រាំងស្ទះដល់ដំណើរការ អភិវឌ្ឍប្រទេសជាតិ ។ ជាងនេះទៅទៀត កាប្រើប្រាស់គ្រឿងញៀន បានបន្សល់ទុកនូវក្តីកង្វល់ ដល់សហគមន៍ គ្រួសារ អាណាព្យាបាល ដែលមាន កូនចៅរងគ្រោះ ដោយសារគ្រឿងញៀន ដែលទាមទារឲ្យមានចំណាត់ការហ្មត់ចត់ សមស្រប និងច្បាស់លាស់ របស់ស្ថាប័ន និងសមត្ថកិច្ច ។ លោក បានអំពាវនាវ ដល់កងកម្លាំងប្រដាប់អាវុធគ្រប់ប្រភេទ អាជ្ញាធរដែនដីគ្រប់លំដាប់ថ្នាក់ លោកគ្រូ អ្នកគ្រូ ក្មួយៗសិស្សានុសិស្ស និងបងប្អូនប្រជាពលរដ្ឋទាំងអស់ មេត្តាជួយចាត់វិធានការទប់ស្កាត់ និងរួមគ្នាបញ្ចៀសគ្រឿងញៀន ឲ្យផុតពីសហគមន៍តាមរយៈការផ្សព្វផ្សាយ និងលើកកម្ពស់ការយល់ដឹង ជាសាធារណៈអំពីស្ថានភាពគ្រោះថ្នាក់នៃគ្រឿងញៀន ៕ ដោយ៖សុខសុភ័ណ្ឌ	2024-06-26T00:05:00+07:00	dap-news.com	https://dap-news.com/national/2024/06/25/425659/
7132e023-97c5-44f5-ab30-c8e8d3040b07	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ២នាក់ ខណៈអ្នកជាសះស្បើយ ៣នាក់ (Video inside)	ក្រសួងសុខាភិបាល នៅថ្ងៃទី២៥ ខែមិថុនា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ២នាក់ ខណៈជាអ្នកជាសះស្បើយ ៣នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៥ ខែមិថុនា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,២៧៦នាក់, អ្នកជាសះស្បើយសរុបចំនួន ១៣៦,២០២នាក់, ស្លាប់សរុបចំនួន ៣,០៥៦នាក់៕	2024-06-25T19:01:00+07:00	freshnewsasia.com	https://m.freshnewsasia.com/index.php/en/localnews/346134-2024-06-25-05-01-51.html
4059aba1-c5a3-4b96-a652-6ec4888b90e4	រដ្ឋមន្រ្តី ឈាង រ៉ា ចុះពិនិត្យការបម្រើសេវាសុខាភិបាលរបស់ក្រុមគ្រូពេទ្យជូនអ្នកជំងឺ នៅតាមមូលដ្ឋានសុខាភិបាលរាជធានីភ្នំពេញ	លោកសាស្រ្តាចារ្យ ឈាង រ៉ា រដ្ឋមន្រ្តីក្រសួងសុខាភិបាល នៅថ្ងៃទី២៤ ខែមិថុនា ឆ្នាំ២០២៤នេះ បានអញ្ជើញចុះសំណេះសំណាល សួរសុខទុក្ខថ្នាក់ដឹកនាំ មន្រ្តីរាជការ និងពិនិត្យការបម្រើសេវាសុខាភិបាល នៅមន្ទីរពេទ្យបង្អែករាជធានីភ្នំពេញ មណ្ឌលសុខភាពទឹកថ្លា និងមន្ទីរសុខាភិបាលនៃរដ្ឋបាលរាជធានីភ្នំពេញ។ លោកសាស្រ្តាចារ្យរដ្ឋមន្រ្តី បានថ្លែងអំណរគុណដល់ថ្នាក់ដឹកនាំ មន្រ្តីរាជការ និងបុគ្គលិក នៃមន្ទីរសុខាភិបាលនៃរដ្ឋបាលរាជធានីភ្នំពេញទាំងអស់ ដែលខិតខំបំពេញការងារយកអស់កម្លាំងកាយចិត្ត ក្នុងការខិតខំបម្រើសេវាថែទាំសុខភាព ជូនប្រជាពលរដ្ឋប្រកបដោយស្មារតីទទួលខុសត្រូវ និងក្រមសីលធម៌វិជ្ជាជីវៈខ្ពស់ ជាពិសេសក្នុងអំឡុងពេលនៃការរាតត្បាតនៃជំងឺកូវីដ-១៩។ ក្នុងឱកាសនោះដែរ លោកសាស្រ្តាចារ្យរដ្ឋមន្រ្តី បានចុះពិនិត្យការបម្រើសេវាសុខាភិបាល ជូនប្រជាពលរដ្ឋ និងកត់សម្គាល់ឃើញនូវចំនុចមួយ ក្នុងការកែលម្អដើម្បីបង្កើនប្រសិទ្ធភាពបន្ថែមទៀត។ ការស្វែងរកចំណុចកែលម្អនេះ បន្ទាប់ពីលោកសាស្រ្តាចារ្យរដ្ឋមន្រ្តី បានសួរសុខទុក្ខអ្នកជំងឺ និងក្រុមគ្រួសារអ្នកជំងឺ និងផ្តល់ការណែនាំល្អៗសម្រាប់ការថែរក្សាសុខភាព ដែលមកទទួលសេវាព្យាបាលរបស់មន្ទីរពេទ្យ។ ក្នុងឱកាសនៃការចុះពិនិត្យមូលដ្ឋានសុខាភិបាលនោះដែរ លោកសាស្រ្តាចារ្យរដ្ឋមន្រ្តី បានជួបសំណេះសំណាលជាមួយ ប្រធាន អនុប្រធានមន្ទីរសុខាភិបាលនៃរដ្ឋបាលរាជធានីភ្នំពេញ ប្រធាន អនុប្រធានមន្ទីរពេទ្យបង្អែក ប្រធាន អនុប្រធានការិយាល័យសុខាភិបាលស្រុកប្រតិបត្តិ និងប្រធានមណ្ឌលសុខភាព និងបានផ្តល់អនុសាសន៍គន្លឹះមួយចំនួនក្នុងការផ្តល់សេវាសុខាភិបាលជូនប្រជាពលរដ្ឋ ប្រកបដោយគុណភាព សុវត្ថិភាព ប្រសិទ្ធភាព ស័ក្តិសិទ្ធិភាព សមធម៌ និងនវានុវត្តន៍។ លោកសាស្ត្រាចារ្យរដ្ឋមន្រ្តី ក៏បានណែនាំដល់ថ្នាក់ដឹកនាំ មន្រ្តីរាជការ និងបុគ្គលិកសុខាភិបាល ត្រូវចូលរួមថែរក្សានូវហេដ្ឋារចនាសម្ព័ន្ធ ត្រូវបន្តខិតខំពង្រឹងយន្តការថែទាំព្យាបាល និងការធ្វើរោគវិនិច្ឆ័យអ្នកជំងឺឱ្យបានច្បាស់លាស់ទាន់ពេលវេលា ជាពិសេសត្រូវពង្រឹងលើសេវាបញ្ជូនអ្នកជំងឺឱ្យចំគោលដៅ សុវត្ថិភាព ប្រសិទ្ធភាពខ្ពស់ ជាពិសេសក្រមសីលធម៌វិជ្ជាជិវៈ។ ជាចុងក្រោយ លោកសាស្រ្តាចារ្យរដ្ឋមន្រ្តី បានណែនាំឱ្យថ្នាក់ដឹកនាំ មន្រ្តីរាជការ និងបុគ្គលិកសុខាភិបាលទាំងអស់ ត្រូវចេះស្រឡាញ់រាប់អានគ្នា ពង្រឹងវិន័យ សាមគ្គីភាព និងឯកភាពផ្ទៃក្នុង ដើម្បីនាំមកនូវការរីកចម្រើនថែមទៀតនៅក្នុងអង្គភាព៕	2024-06-25T05:22:00+07:00	freshnewsasia.com	https://m.freshnewsasia.com/index.php/en/localnews/346095-2024-06-24-15-22-02.html
6a4b38a0-5ee2-4853-9be4-47e514409cf4	ភាគច្រើននៃមនុស្សពេញវ័យ សឹងហួសពេលព្យាបាល ព្រោះច្រឡំអាការៈគ្រុនឈាម និងផ្តាសាយ	ជំងឺគ្រុនឈាម មានអាការៈមិនសូវជាខុសគ្នានឹងជំងឺគ្រុនផ្តាសាយប៉ុន្មានឡើយ ហើយរោគសញ្ញាគួរឱ្យកត់សម្គាល់ គឺក្តៅខ្លួន ស្រៀវស្រាញ ល្វើយអស់កម្លាំងជាដើម។ ជាទូទៅ មនុស្សធំ មិនសូវជាចាប់អារម្មណ៍នឹងអាការៈនៃរោគសញ្ញានេះប៉ុន្មានឡើយ ដោយសារថា ពេលលេចចេញដំបូងៗ អាការៈក្តៅខ្លួនច្រើនតែថមថយកំដៅវិញ ក្រោយបានលេបថ្នាំបញ្ចុះកំដៅរួច។ លោកវេជ្ជបណ្ឌិត ហ៊ាង រតនា ពេទ្យព្យាបាលជំងឺទូទៅ បានចែករំលែករឿងបុរសវ័យ ២៨ឆ្នាំម្នាក់ ដែលជាអ្នកជំងឺរបស់គ្លីនិកលោកផ្ទាល់ មានអាការៈធ្ងន់ធ្ងរ ដោយសារជំងឺគ្រុនឈាម ដោយរកឃើញថា ឈាមគាត់ខាប់ខ្លាំង ប្លាកែតចុះ(សល់តែ ៣៩) ជាតិពុលថ្លើមក៏ឡើង ឯជាតិពុលតម្រងនោមក៏ឡើង។ វេជ្ជបណ្ឌិតរូបនេះ បញ្ជាក់ថា មុននឹងឈានដល់កម្រិតធ្ងន់ធ្ងន់ កាលពីប៉ុន្មានថ្ងៃមុន បុរសរូបនេះ មានអាការៈក្តៅខ្លួនខ្លាំង រួចក៏ទៅផ្សំ ថ្នាំដោយមិនបានពិនិត្យ។ ក្រោយលេបបាន ៣ថ្ងៃជាប់ៗគ្នា គាត់ក៏លែងក្តៅខ្លួន ប៉ុន្តែអាការៈផ្សេងៗហាក់មិនធូរស្បើយ រហូតដល់គាត់មានអាការៈ ចុកពោះខ្លាំង ក្អួតខ្លាំង វិលមុខ អស់កម្លាំង ធីងធោង ចង់សន្លប់ ទើបគាត់សម្រេចចិត្តមកពេទ្យ។ គ្រូពេទ្យរូបនេះបន្តថា ភ្លាមៗតាមការពិនិត្យបឋម អ្នកជំងឺមានសំពាធឈាម 102/81 កំដៅធម្មតា 36.4 ជីពចរ 86/នាទី អុកសុីសែនក្នុងឈាម 93% ហើយក្រោយការសាកសួរប្រវត្តិជំងឺ និងតេស្តឈាម រកឃើញថា គាត់មានជំងឺគ្រុនឈាម ហើយបានប៉ះពាល់ដល់ថ្លើម និងតម្រងនោមថែមទៀត។ ក្នុងលទ្ធបញ្ជាក់ថាមានមរោគគ្រុនឈាម NS1+ និងមានជាតិទឹកនោមប្រៃ (Proteinuria2+)។ ប៉ុន្តែក្រោយទទួលការព្យាបាល អ្នកជំងឺក៏បានធូរស្បើយ មុខងារតម្រងនោមក៏បានមកធម្មតាវិញ កំហាប់ឈាមក៏មកធម្មតា។ ទន្ទឹមនេះ លោកវេជ្ជបណ្ឌិត ហ៊ាង រតនា ណែនាំឱ្យមានការប្រុងប្រយ័ត្ន ជាពិសេសតាស់តឿន កុំឱ្យបណ្តែតបណ្តោយដូចករណីនេះ ព្រោះថា បើអ្នកជំងឺមកមិនទាន់ពេល នឹងអាចមានគ្រោះថ្នាក់ដល់ជីវិត ឬប៉ះពាល់ដល់តម្រងនោមខ្លាំង។ មួយវិញទៀត ពេលមានជំងឺសូមពិគ្រោះជាមួយគ្រូពេទ្យឱ្យបានត្រឹមត្រូវ ជៀសវៀងទិញថ្នាំលេបផ្តេសផ្តាសដោយខ្លួនឯង៕	2024-06-25T02:21:00+07:00	kampucheathmey.com	https://www.kampucheathmey.com/health/576787
58f42061-99f0-4e2e-99cc-748edf44acfa	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយ៣នាក់ (Video inside)	ក្រសួងសុខាភិបាល នៅថ្ងៃទី២៤ ខែ មិថុនា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ ៣នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៤ ខែមិថុនា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,២៧៤នាក់, អ្នកជាសះស្បើយសរុបចំនួន ១៣៦,១៩៩នាក់, ស្លាប់សរុបចំនួន ៣,០៥៦នាក់៕	2024-06-24T19:22:00+07:00	freshnewsasia.com	https://m.freshnewsasia.com/index.php/en/localnews/345992-2024-06-24-05-22-01.html
a9d404dd-4a36-4d8a-8cd1-bf5a1d7f6473	ធនាគារពិភពលោក អនុម័តថវិកាចំនួន ២៧៥ លានដុល្លារ សម្រាប់កំណើនសេដ្ឋកិច្ចកម្ពុជា	ធនាគារពិភពលោកបានអនុម័តទឹកប្រាក់ចំនួន២៧៥ លានដុល្លារសម្រាប់កំណើនសេដ្ឋកិច្ចរបស់កម្ពុជា។ នេះជាការលើកកម្ពស់សេដ្ឋកិច្ចលើកទីពីរបន្ទាប់ពីជំងឺរាតត្បាតកូវីដ-១៩។ ជំនួយដំបូងគឺនៅឆ្នាំ២០២២ នៅពេលដែលធនាគារពិភពលោកបានអនុម័ត២៧៤ លានដុល្លារសម្រាប់ការផ្តល់ហិរញ្ញប្បទានគោលនយោបាយអភិវឌ្ឍន៍និងភាពធន់របស់កម្ពុជា។ គម្រោងនេះមានគោលបំណងលើកកម្ពស់កំណើនសេដ្ឋកិច្ចរយៈពេលវែង និងភាពធន់ ដោយផ្តោតលើទិដ្ឋភាពផ្សេងៗគ្នា។ គម្រោងមួយចំនួននឹងរួមបញ្ចូលការជំរុញការប្រកួតប្រជែងក្នុងវិស័យឯកជន ការពង្រឹងសារពើពន្ធរបស់កម្ពុជា និងជួយដល់ជនក្រីក្រ និងងាយរងគ្រោះបំផុត។ លោកស្រី Maryam Salim ប្រធានគ្រប់គ្រងធនាគារពិភពលោកប្រចាំកម្ពុជា មានប្រសាសន៍ថា “ខណៈដែលសេដ្ឋកិច្ចកម្ពុជាបានងើបឡើងវិញពីផលប៉ះពាល់នៃជំងឺរាតត្បាត Covid-19 និងបញ្ហាផ្សេងៗជាបន្តបន្ទាប់ បច្ចុប្បន្ននេះមានការផ្តោតឆ្ពោះទៅរកការសម្រេចបាននូវកំណើនប្រកបដោយនិរន្តរភាព”។ “ប្រតិបត្តិការថ្មីនេះនឹងជំរុញការប្រកួតប្រជែងផ្នែកឯកជន ពង្រឹងសារពើពន្ធរបស់រដ្ឋាភិបាល ផ្តល់ជំនួយដល់ប្រជាជនកម្ពុជាដែលងាយរងគ្រោះបំផុត”។ លោកស្រី Sophie Duong T Nguyen សេដ្ឋវិទូជាន់ខ្ពស់នៃធនាគារអភិវឌ្ឍន៍អាស៊ីបានលើកឡើងក្នុងកិច្ចពិភាក្សាជាក្រុមនាពេលថ្មីៗនេះថា ខណៈដែលសេដ្ឋកិច្ចកម្ពុជាបានងើបឡើងវិញចាប់តាំងពីពេលនោះមក កំណើនសេដ្ឋកិច្ចនៅតែមិនទាន់ឈានដល់កម្រិតមុនពេលមានជំងឺរាតត្បាត។ “ឧបសគ្គសំខាន់ៗមួយចំនួនដែលយើងបានកត់សម្គាល់គឺកង្វះការធ្វើពិពិធកម្មទាក់ទងនឹងការប្រមូលផ្តុំទីផ្សារ និងវិស័យ។ ឧទាហរណ៍ ការផ្តោតលើការនាំចេញសម្លៀកបំពាក់ ស្បែកជើង និងទំនិញធ្វើដំណើរជាចម្បងសម្រាប់សហរដ្ឋអាមេរិក និងអឺរ៉ុប។ ប្រសិនបើមានការធ្វើពិពិធកម្មកាន់តែច្រើន វានឹងជួយសម្រាលបាននូវបញ្ហាទំាងនេះ។ “ឧបសគ្គទី ២ គឺការអភិវឌ្ឍន៍ធនធានមនុស្ស និងទី៣ ភាពងាយរងគ្រោះដែលកម្ពុជាប្រឈមនឹងការប្រែប្រួលអាកាសធាតុ។ ធនាគារពិភពលោកនៅក្នុងសេចក្តីថ្លែងការណ៍របស់ខ្លួនបានmanទស្សនៈស្រដៀងគ្នាទៅនឹងធនាគារអភិវឌ្ឍន៍អាស៊ី ហើយបាននិយាយថា “ស្ថានភាពនេះឆ្លុះបញ្ចាំងទាំងការធ្លាក់ចុះនៃសេដ្ឋកិច្ចពិភពលោក និងបញ្ហាប្រឈមរចនាសម្ព័ន្ធចំពោះគំរូកំណើនរបស់ប្រទេស រួមមាន កំណើនផលិតភាពខ្សោយ ធនធានមនុស្សមានកម្រិត និងឧបសគ្គចំពោះការបង្កើតអាជីវកម្មឯកជន និងការប្រកួតប្រជែង។ ធនាគារពិភពលោកក៏បានបន្ថែមថា “សេដ្ឋកិច្ចដែលប្រមូលផ្តុំខ្លាំងរបស់កម្ពុជា ទាក់ទងនឹងផលិតផល ទីផ្សារនាំចេញ និងប្រភពហិរញ្ញប្បទាន បង្ហាញពីភាពងាយរងគ្រោះ។ កម្ពុជាក៏ងាយរងគ្រោះខ្លាំងពីផលប៉ះពាល់នៃការប្រែប្រួលអាកាសធាតុ ជាពិសេសទឹកជំនន់ និងគ្រោះរាំងស្ងួត»។ ហិរញ្ញប្បទានអភិវឌ្ឍន៍ផ្លូវការរបស់កម្ពុជាបានធ្លាក់ចុះ៣០ ភាគរយមកនៅត្រឹម ២,៣ ពាន់លានដុល្លារក្នុងឆ្នាំ២០២២ នេះបើយោងតាមរបាយការណ៍របស់វិទ្យាស្ថាន Lowy Institution។ ដូច្នេះ ជាមួយនឹងការផ្តល់មូលនិធិថ្មីចំនួន ២៧៥លានដុល្លារនេះ កិច្ចខិតខំប្រឹងប្រែងរបស់ធនាគារពិភពលោកអាចដោះស្រាយបញ្ហាមួយចំនួននៃការផ្តល់មូលនិធិដែលធ្លាក់ចុះក្នុងតំបន់ ធនាគារពិភពលោកបាននិយាយថា “ប្រតិបត្តិការថ្មីគាំទ្រការកែទម្រង់ដើម្បីដោះស្រាយបញ្ហាប្រឈមទាំងនេះ ដែលនឹងជួយបង្កើតបរិយាកាសដែលក្រុមហ៊ុននានាអាចចូល ចេញ និងប្រកួតប្រជែងដោយស្មើភាព។ ធនាគារពិភពលោកបានបន្តថា កិច្ចខិតខំប្រឹងប្រែងគឺដើម្បីបង្កើនភាពធន់របស់សារពើពន្ធ ជាមួយនឹងភាពជាដៃគូរវាងរដ្ឋ និងឯកជនបន្ថែមទៀត ក៏ដូចជាការពង្រឹងសមត្ថភាពរបស់រដ្ឋាភិបាលក្នុងការបង្កើនហិរញ្ញប្បទានតាមរយៈសញ្ញាបណ្ណ។ ថវិកាមួយចំនួនក៏នឹងប្រើប្រាស់សម្រាប់ការពារគ្រួសារក្រីក្រពីគ្រោះមហន្តរាយធម្មជាតិ ឬវិបត្តិសេដ្ឋកិច្ច និងការកែលម្អបទប្បញ្ញត្តិបរិស្ថាន និងជំរុញការគ្រប់គ្រងហានិភ័យគ្រោះមហន្តរាយ។ ប្រជាជនជាង ១១៣.០០០ នាក់នៅក្នុងប្រទេសកម្ពុជាត្រូវបានគេរំពឹងថានឹងទទួលបានអត្ថប្រយោជន៍ពីការកែលម្អហេដ្ឋារចនាសម្ព័ន្ធផ្គត់ផ្គង់ទឹក ជាមួយនឹងឥណទានចំនួន១៤៥ លានដុល្លារដែលកំណត់ដោយសមាគមអភិវឌ្ឍន៍អន្តរជាតិរបស់ធនាគារពិភពលោក។ គម្រោងកែលម្អសន្តិសុខទឹកកម្ពុជា ក្រោមគម្រោងហិរញ្ញប្បទានចំនួន១៤៥ លានដុល្លារពីសមាគមអភិវឌ្ឍន៍អន្តរជាតិរបស់ធនាគារពិភពលោក នឹងធ្វើឱ្យប្រសើរឡើងនូវសន្តិសុខទឹក បង្កើនផលិតភាពកសិកម្ម និងការកសាងភាពធន់នឹងហានិភ័យអាកាសធាតុ។ លោកស្រីបានបន្ថែមថា គម្រោង នេះជាជំហ៊ានដ៏សំខាន់ដែលនឹងជួយប្រទេសកម្ពុជាឱ្យមានសន្តិសុខទឹកប្រកបដោយចីរភាព និងសម្រេចបានផលិតភាពកសិកម្មកាន់តែច្រើន”។ តាមរយៈការវិនិយោគទៅលើភាពធន់នឹងអាកាសធាតុ ការធ្វើផែនការ និងការរៀបចំហេដ្ឋារចនាសម្ព័ន្ធឱ្យកាន់តែប្រសើរឡើង មិនត្រឹមតែអាចឆ្លើយតបបានភ្លាមៗទៅនឹងតម្រូវការទឹករបស់កសិករ និងគ្រួសារកម្ពុជាប៉ុណ្ណោះទេ ប៉ុន្តែថែមទាំងជាមូលដ្ឋានគ្រឹះសម្រាប់ការផ្តល់សេវាទឹករយៈពេលវែង ផងដែរ។” ទោះបីជាប្រទេសកម្ពុជាមានប្រភពទឹកច្រើនក៏ដោយ ភាពខុសគ្នានៃការធ្លាក់ភ្លៀងតាមរដូវនៅក្នុងប្រទេស បានផ្តល់បញ្ហាប្រឈមដល់ការផ្គត់ផ្គង់ទឹកនៅក្នុងទីក្រុង និងនៅតាមតំបន់ជនបទ។ ព្យាករណ៍អាកាសធាតុបានឱ្យដឹងថា ទឹកជំនន់ និងគ្រោះរាំងស្ងួត នឹងមានកាន់តែញឹកញាប់ និងធ្ងន់ធ្ងរជាងមុន ដែលដាក់សម្ពាធកាន់តែខ្លាំងទៅលើសមត្ថភាពរបស់ប្រទេស ក្នុងការគ្រប់គ្រងធនធានទឹករបស់ខ្លួន។ កត្តានេះនឹងជះឥទ្ធិពលទៅលើផលិតកម្មស្បៀង និងកំណើនសេដ្ឋកិច្ច។ គម្រោងថ្មីរបស់ធនាគារពិភពលោកនឹងត្រូវបានអនុវត្តក្នុងរយៈពេលប្រាំឆ្នាំដោយក្រសួងធនធានទឹក និងឧតុនិយម និងក្រសួងកសិកម្ម រុក្ខាប្រមាញ់ និងនេសាទ។ គម្រោងនេះនឹងពង្រឹងការគ្រប់គ្រងធនធានទឹក តាមរយៈការពង្រីកស្ថានីយជលសាស្ត្រ ការធ្វើបច្ចុប្បន្នភាពគោលនយោបាយ និងបទប្បញ្ញត្តិ ការរៀបចំផែនការគ្រប់គ្រងអាងទន្លេដែលមានព័ត៌មានអំពីអាកាសធាតុ និងការពង្រឹងការអនុវត្តរបស់អាជ្ញាធរទឹកថ្នាក់ជាតិ និងថ្នាក់ខេត្ត។	2024-06-24T07:00:00+07:00	khmertimeskh.com	https://www.khmertimeskh.com/501511158/%E1%9E%92%E1%9E%93%E1%9E%82%E1%9E%9A%E1%9E%96%E1%9E%97%E1%9E%96%E1%9E%9B%E1%9E%80-%E1%9E%A2%E1%9E%93%E1%9E%98/
e58635d1-481c-4fc9-85cf-9cd9c7cb3c8e	វេជ្ជបណ្ឌិតជំនាញ៖ ជំងឺមហារីកនៅកម្ពុជាមាននិន្នាការកើនឡើងគួរឱ្យកត់សម្គាល់ សូមអំពាវនាវបើមានដុំអី្វគួរសង្ស័យលើសុដន់ សូមរួសរាន់មកជួបជាមួយវេជ្ជបណ្ឌិតជំនាញ	ជំងឺមហារីកសុដន់ ឈរនៅលំដាប់ទីមួយក្នុងចំណោមជំងឺមហារីកទាំងអស់ដែលមានលើស្រ្តី អត្រាមរណភាពជំងឺមហារីកសុដន់ខ្ពស់ជាងគេ ក្នុងចំណោមជំងឺមហារីកទាំងឡាយដែលកើតមានលើស្រ្តី នៅក្នុងពិភពលោក ហើយយោងតាមការប៉ាន់ប្រមាណរបស់វិទ្យស្ថានស្រាវជ្រាវដើម្បីអភិវឌ្ឍរបស់បារាំង (IRD) បានឱ្យដឹងថា ។ គ្រប់បណ្តាលប្រទេសទាំងអស់លើសកលលោកជំងឺមហារីកជាឃាតករលាក់មុខ យោងតាមការប៉ាន់ប្រមាណរបស់អង្គការសុខភាពពិភពលោក ជំងឺមហារីកនៅកម្ពុជាមាននិន្នាការកើនឡើងគួរឱ្យកត់សម្គាល់ ដូច្នេះរាជរដ្ឋាភិបាលកម្ពុជា ក្រោមការដឹកនាំរបស់សម្តេចមហាបវរធិបតី ហ៊ុន ម៉ាណែត នាយករដ្ឋមន្រ្តីកម្ពុជា ក៏ដូចជាក្រសួងសុខាភិបាល ក្រោមការដឹកនាំរបស់លោកសាស្រ្តាចារ្យ ឈាង រ៉ា កំពុងយកចិត្តទុកដាក់ជាខ្លាំងលើបញ្ហានេះ និងដាក់ចេញនូវយុទ្ធសាស្រ្តអាទិភាព ដើម្បីប្រយុទ្ធប្រឆាំងនឹងជំងឺកាចសាហាវនេះ។ ជំងឺមហារីកសុដន់នេះអាចព្យាបាលឱ្យជាសះស្បើយ បើត្រូវបានរកឃើញនៅដំណាក់កាលដំបូង ប៉ុន្តែការយឺតយ៉ាវក្នុងការធ្វើរោគវិនិច្ឆ័យ អាចដោយសារភាពអៀនខ្មាស់ អ្នកជំងឺភាគច្រើនមកជួបពិគ្រោះជាមួយវេជ្ជបណ្ឌិត វេជ្ជបណ្ឌិតឯកទេស ក្នុងសភាពយឺតពេលដែលស្ថិតក្នុងដំណាក់កាលធ្ងន់ធ្ងរ ត្រូវចំណាយថវិកាច្រើន ហើយក៏មានជម្រើសត្រឹមការព្យាបាលបន្ធូរបន្ថយតែប៉ុណ្ណោះ។ នេះបើតាមការបញ្ជាក់របស់លោកសាស្ដ្រាចារ្យ ហ៊ុន ចំរើន អគ្គនាយករងមន្ទីរពេទ្យកាល់ម៉ែត បានថ្លែងក្នុងឱកាសអញ្ជើញបើកសិក្ខាសាលារបស់គម្រោង SENOVIE ស្តីពី នៅថ្ងៃទី២២ ខែមិថុនា ឆ្នាំ២០២៤ ដែលគម្រោងនេះត្រូវបានបង្កើតឡើងដោយមន្ទីរពេទ្យកាល់ម៉ែត និងវិទ្យាស្ថានស្រាវជ្រាវដើម្បីការអភិវឌ្ឍរបស់ប្រទេសបារាំង ក្រោមជំនួយពីស្ថានទូតបារាំងនៅកម្ពុជា។ ក្នុងឱកាសនោះដែរលោកសាស្រ្តាចារ្យ ហ៊ុន ចំរើន បានថ្លែងបន្ដថា ជីវិតមានតែមួយ ប្រសិនបើអាចប្រើជីវិតមួយបានត្រឹមត្រូវ ហើយល្អនោះ គឺគ្រប់គ្រាន់ហើយ យើងនឹងអាចប្រើប្រាស់ជីវិតបានត្រឹមត្រូវដ្បិតបើកាលណាយើងយល់អំពីអត្ថន័យនៃជីវិត។ យ៉ាងណាមិញដើម្បីឱ្យមានប្រសិទ្ធភាពខ្ពស់ក្នុងការបង្ការ ថែទាំនឹងព្យាបាលអ្នកជំងឺ លោកសាស្រ្តាចារ្យក៏បានគូសបញ្ជាក់ផងដែរ សម្រាប់អ្នកចូលរួមអង្គសិក្ខាសាលាមកពីគ្រប់មជ្ឍដ្ឋាន ក្នុងនោះក៏មាននិស្សិតពេទ្យមកសកលវិទ្យាល័យវិទ្យាសាស្រ្តសុខាភិបាលកម្ពុជាថា ។ លោកសាស្រ្តាចារ្យ ហ៊ុន ចំរើន បានថ្លែងបន្ថែមថា ។ សូមបញ្ជាក់ថាគម្រោង SENOVIE នេះពិតជាមានសារៈសំខាន់ណាស់ ពីព្រោះបន្ទាប់ពីគម្រោងនេះបញ្ចប់ នឹងមានទិន្នន័យពិតប្រាកដរបស់អ្នកជំងឺមហារីកសុដន់ ដែលមកព្យាបាលនៅមន្ទីរពេទ្យកាល់ម៉ែត មានព័ត៌មានពិតរបស់អ្នកជំងឺ ដើម្បីធ្វើការសិក្សាបន្តបន្ទាប់ទៀតដោយពឹងផ្អែកលើទិន្នន័យពិត ស្ថានភាពពិត នៅក្នុងប្រទេសដើម្បីឈានទៅរកការធ្វើរោគវិនិច្ឆ័យទាន់ពេលវេលា និងការព្យាបាលដោយប្រសិទ្ធិភាព ។ លើសពីនេះទៅទៀតគម្រោងនេះមិនមែនធ្វើការសិក្សាតែលើបច្ចេកទេសវេជ្ជសាស្ត្រនោះទេ គឺសិក្សាទាក់ទងទៅនឹងដំណើររបស់អ្នកជំងឺ (Parcours des Patients) ដែលរាប់បញ្ចូលការស្វះស្វែងរកការព្យាបាល ស្មារតីសតិអារម្មណ៍ ភាពខ្មាស់អៀនជាដើម។ ទន្ទឹមនឹងនោះ លោកសាស្ដ្រាចារ្យក៏បានថ្លែងអំណរគុណយ៉ាងជ្រាលជ្រៅដល់ភាគីបារាំង និងភាគីពាក់ព័ន្ធដ៏ទៃទៀតដែលចូលរួម និងគាំទ្រគម្រោង SENOVIE នេះដំណើរការរលូនប្រកបដោយលទ្ធផលថ្លៃផ្កា។ លោកសាស្រ្តាចារ្យសង្ឃឹមជឿជាក់យ៉ាងមុតមាំថា កិច្ចសហប្រតិបត្តិការនេះ នឹងមានភាពស្ថិតស្ថេរយូរអង្វែងដើម្បីជាជំហានបន្ទាប់ក្នុងការធ្វើគម្រោងផ្សេងៗដែលជាប្រយោជន៍ដល់ប្រជាពលរដ្ឋកម្ពុជារបស់យើង៕	2024-06-23T22:20:00+07:00	freshnewsasia.com	https://m.freshnewsasia.com/index.php/en/localnews/345916-2024-06-23-08-20-41.html
579b3e61-84a1-4668-b205-8307a75dac5e	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ៣នាក់ ខណៈអ្នកជាសះស្បើយ ៦នាក់ (Video inside)	ក្រសួងសុខាភិបាល នៅថ្ងៃទី២៣ ខែមិថុនា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ៣នាក់ ខណៈជាអ្នកជាសះស្បើយ ៦នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៣ ខែមិថុនា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,២៧៤នាក់, អ្នកជាសះស្បើយសរុបចំនួន ១៣៦,១៩៦នាក់, ស្លាប់សរុបចំនួន ៣,០៥៦នាក់៕	2024-06-23T18:49:00+07:00	freshnewsasia.com	https://m.freshnewsasia.com/index.php/en/localnews/345902-2024-06-23-04-49-01.html
eb0e87b3-bee0-4aaf-b13c-1eea93d5597b	សត្វគោ និងក្របីចំនួន ៣១៣ក្បាល នៅខេត្តមណ្ឌលគិរី ត្រូវបានចាក់វ៉ាក់សាំងការពារជំងឺសាទឹក	ក្នុងយុទ្ធនាការចាក់វ៉ាក់សាំងនាពេលថ្មីៗនេះ ដែលដឹកនាំដោយការិយាល័យផលិតកម្ម និងបសុព្យាបាលរបស់មន្ទីកសិកម្ម រុក្ខាប្រមាញ់ និងនេសាទ ខេត្តមណ្ឌលគិរី សហការជាមួយអង្គការសមាគមអភិរក្សសត្វព្រៃកម្ពុជា សត្វគោ និងក្របីចំនួន ៣១៣ក្បាល របស់អ្នកភូមិខ្ទង់ ស្រែអណ្តោល ក្មូម និងចក់ចារ ឃុំស្រែឈូក ស្រុកកែវសីមា ខេត្តមណ្ឌលគិរីត្រូវបានចាក់វ៉ាក់សាំងការពារជំងឺសាទឹក។ គម្រោងរេដបូកកែវសីម៉ាបានបញ្ជាក់ថា «ការពារសត្វគោ និងក្របីដ៏មានតម្លៃរបស់អ្នកពីជំងឺគ្រោះថ្នាក់នានា»។ គំនិតផ្តួចផ្តើមដ៏សំខាន់នេះ ដែលគាំទ្រដោយអាជ្ញាធរមូលដ្ឋានត្រូវបានធ្វើឡើងចាប់ពីថ្ងៃទី២៧ ខែឧសភា ដល់ថ្ងៃទី៣១ ខែឧសភា ឆ្នាំ២០២៤។ “តាមរយៈការធានាសុខភាពរបស់សត្វពាហនៈ យើងមិនត្រឹមតែការពារសត្វរបស់យើងប៉ុណ្ណោះទេ ប៉ុន្តែថែមទាំងធានាដល់ជីវភាពរស់នៅរបស់សហគមន៍មូលដ្ឋានរបស់យើងផងដែរ។”	2024-06-23T07:00:00+07:00	khmertimeskh.com	https://www.khmertimeskh.com/501510643/%E1%9E%9F%E1%9E%8F%E1%9E%9C%E1%9E%82-%E1%9E%93%E1%9E%84%E1%9E%80%E1%9E%9A%E1%9E%94%E1%9E%85%E1%9E%93%E1%9E%93-%E1%9F%A3%E1%9F%A1%E1%9F%A3/
363f818f-2ca0-4593-b8db-0cb198a29def	បច្ចេកវិទ្យាចាប់សញ្ញាជំងឺស្ទះសរសៃឈាមខួរក្បាលបង្កើតឡើងដោយក្រុមអ្នកស្រាវជ្រាវអូស្ត្រាលី	ឧបករណ៍ថ្មីមួយប្រើបច្ចេកវិទ្យា AI នៅពេលដែលឧបករណ៍នោះស្កេនមុខរបស់អ្នកជំងឺដើម្បីរកមើលភាពស៊ីមេទ្រីនឹងគ្នានិងចលនាសាច់ដុំមួយចំនួនដែលគេហៅថាឯកតាសកម្មភាព។ ជារឿយៗ មុខមួយចំហៀងរបស់អ្នកដែលបានរងគ្រោះដោយជំងឺស្ទះសរសៃឈាមខួរក្បាលគឺខុសពីមុខមួយចំហៀងទៀត។ វិស្វករជីវវេជ្ជសាស្ត្រនៅសាកលវិទ្យាល័យ RMIT ក្នុងទីក្រុង Melbourne នៃប្រទេសអូស្ត្រាលីបានថ្លែងថា បច្ចេកវិទ្យាទូរស័ព្ទស្មាតហ្វូននេះអាចចាប់បានភាពស៊ីមេទ្រីនៃមុខរបស់មនុស្ស ដោយអាចចាប់បានពីជំងឺស្ទះសរសៃឈាមខួរក្បាលក្នុងរយៈពេលតែប៉ុន្មានវិនាទីប៉ុណ្ណោះ ដែលលឿននិងច្បាស់ជាងបច្ចេកវិទ្យាបច្ចុប្បន្ននានាឆ្ងាយណាស់។ ប្រធានក្រុមស្រាវជ្រាវនោះគឺលោកសាស្ត្រាចារ្យ Dinesh Kumar មកពីសាកលវិទ្យាល័យ RMIT។ លោកបានពន្យល់ប្រាប់បណ្ដាញផ្សព្វផ្សាយ ABC អំពីរបៀបដែលឧបករណ៍ដំណើរការដោយបច្ចេកវិទ្យា AI នេះដំណើរការ។ លោកសាស្ត្រាចារ្យ Kumar បានថ្លែងថា៖ «ឧបករណ៍នោះថតវីដេអូមនុស្សដែលកំពុងញញឹម ហើយបច្ចេកវិទ្យានោះអាចបញ្ជាក់ថាតើការញញឹមបែបនេះអាចបង្ហាញថាបុគ្គលនោះមានជំងឺស្ទះសរសៃឈាមខួរក្បាលឬក៏អត់។ ក្រោយមកយើងប្រាប់ទៅក្រុមគ្រូពេទ្យដែលដឹងពីហានិភ័យខ្ពស់ខ្លាំងដែលបុគ្គលនោះអាចមានជំងឺស្ទះសរសៃឈាមខួរក្បាល ដូច្នេះបុគ្គលនោះអាចទទួលបានការព្យាបាលភ្លាមៗ»។ ជំងឺស្ទះសរសៃឈាមខួរក្បាលប៉ះពាល់ដល់មនុស្សរាប់លាននាក់នៅជុំវិញពិភពលោក។ ជំងឺនេះកើតឡើងនៅពេលដែលឈាមដែលរត់កាត់ផ្នែកមួយនៃខួរក្បាលត្រូវបានបង្អាក់ឬថយចុះ ដែលបញ្ឈប់ជាលិកាខួរក្បាលមិនឱ្យទទួលបានអុកស៊ីសែនឬជីវជាតិនានា។ អ្នកជំនាញថ្លែងថា ប្រសិនបើការព្យាបាលត្រូវបានពន្យារពេលសូម្បីតែត្រឹមប៉ុន្មាននាទីក៏ដោយ ខួរក្បាលអាចរងការខូចខាតជាអចិន្ត្រៃយ៍។ រោគសញ្ញានៃជំងឺស្ទះសរសៃឈាមខួរក្បាលរួមមានការវង្វេងវង្វាន់ បញ្ហាក្នុងការនិយាយស្តី និងការបង្ហាញទឹកមុខតិចជាងមុន។ ក្រុមអ្នកស្រាវជ្រាវនៅសាកលវិទ្យាល័យ RMIT បានរាយការណ៍ថា ឧបករណ៍ក្នុងទូរស័ព្ទស្មាតហ្វូននេះមានអត្រាត្រឹមត្រូវចំនួន ៨២% ក្នុងការចាប់បាននូវជំងឺស្ទះសរសៃឈាមខួរក្បាលនេះ។ ពួកគេបានសង្កត់ធ្ងន់ថា ឧបករណ៍នេះនឹងមិនអាចជំនួសការធ្វើតេស្តរោគវិនិច្ឆ័យបែបវេជ្ជសាស្ត្រដ៏ទូលំទូលាយសម្រាប់ជំងឺស្ទះសរសៃឈាមខួរក្បាលនេះបានទេ ប៉ុន្តែវាអាចជួយត្រួសត្រាយផ្លូវសម្រាប់ការចាប់ផ្តើមព្យាបាលដំបូងៗដោយក្រុមជួយសង្គ្រោះបន្ទាន់ដែលអាចចាប់បានយ៉ាងលឿនថាអ្នកជំងឺត្រូវការការព្យាបាលបន្ទាន់ឬក៏អត់។ ការសិក្សារបស់អូស្ត្រាលីនេះដែលសហការជាមួយសាកលវិទ្យាល័យ São Paulo State University នៅប្រទេសប្រេស៊ីលត្រូវបានចេញផ្សាយក្នុងទស្សនាវដ្តី Computer Methods and Programs in Biomedicine៕	2024-06-23T07:00:00+07:00	khmer.voanews.com	https://khmer.voanews.com/a/smartphone-stroke-detection-breakthrough-announced-by-australian-team/7666892.html
8560b4f9-92f7-4737-b532-6615445b6062	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ៤នាក់ ខណៈអ្នកជាសះស្បើយ ៥នាក់ (Video inside)	ក្រសួងសុខាភិបាល នៅថ្ងៃទី២២ ខែមិថុនា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ៤នាក់ ខណៈជាអ្នកជាសះស្បើយ ៥នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២២ ខែមិថុនា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,២៧១នាក់, អ្នកជាសះស្បើយសរុបចំនួន ១៣៦,១៩០នាក់, ស្លាប់សរុបចំនួន ៣,០៥៦នាក់៕	2024-06-22T19:26:00+07:00	freshnewsasia.com	https://m.freshnewsasia.com/index.php/en/localnews/345807-2024-06-22-05-26-43.html
f6ff5047-eb4c-4b93-8360-191205931cfb	តាអាយុ៨១ឆ្នាំ មើលថែទាំ យាយមានជំងឺពិការភាព ដើរមិនរួចជាង១០ឆ្នាំ	ខេត្តក្រចេះ ÷ នៅក្នុងលំនៅឋានផ្ទះតូចចង្អៀតប្រក់ដំបូលសង្កសី មានសភាពចាស់ទ្រុឌទ្រោម ដោយរស់នៅតែពីរនាក់តាយាយនៅក្នុងភូមិបល័ង្គ ឃុំដំរីផុងស្រុកឆ្លូង ខេត្តក្រចេះ ។ ពួកគាត់ចាស់ៗណាស់ទៅហើយ ដោយយាយដេកតែនៅលើកន្ទេលជាង១០ឆ្នាំ ជីវភាពរាល់ថ្ងៃពឹងលើអ្នកស្រុកជួយឧបត្ថម្ភគ្រាន់នឹងបានរស់ លំនៅឋានតូចនេះនៅក្នុងរដូវវស្សា បើទឹកឡើងមកលិចគឺនៅមិនកើតទេត្រូវរត់ទៅរកទីទួលសុវត្ថិភាព។ លោកតា ស្លេះ ម៉ាត់ អាយុ៨១ឆ្នាំមានប្រសាសន៍ឲ្យដឹងនៅព្រឹកថ្ងៃទី ២២មិថុនាឆ្នាំ២០២៤ថា: ប្រពន្ធរបស់គាត់ឈ្មោះសុស យុំ អាយុ៧៧ ឆ្នាំដោយដំបូងឈឺហើយយកទៅពេទ្យពិនិត្យមើលគេថាមិនមានរោគសញ្ញាអ្វីនោះទេ។តែក្រោយមកប្រពន្ធរបស់គាត់ជំងឺចេះតែដុនដាបធ្លាក់ខ្លួនឈឺធ្ងន់ដើរមិនរួច ដេកតែនៅលើកន្ទេល ត្រូវបានគាត់ជួយលើកបីត្រកងមើលថែទាំជារៀងរាល់ថ្ងៃទាំងលំបាកណាមួយពួកគាត់ចាស់ៗណាទៅហើយ គ្មានមុខរបរណាមួយសម្រាប់លក់ដូរដោះស្រាយជីវភាពនោះទេ។ លោកតាស្លេះ ម៉ាត់ ជាខ្មែរឥស្លាមមានប្រសាសន៍រំលឹកថា គាត់ធ្លាប់មានប្រពន្ធទី១មានកូនប្រុសស្រីចំនួន៦ នាក់ក្នុងនោះប្រុសពីរស្រីបួន មកដល់ឆ្នាំ ១៩៨៣ប្រពន្ធមានជំងឺក៏បានស្លាប់។ហើយនៅឆ្នាំ១៩៨៥ គាត់បានមកយកប្រពន្ធក្រោយដែលមានកូនចំនួន ៥នាក់ជាស្ត្រីមេម៉ាយ គឺបានមករស់នៅភូមិបល្ល័ង្គគិតរហូតមកដល់ពេលនេះប្រហែល២០ឆ្នាំហើយ គឺមិនមានកូនទៀតទេ។ សូមបញ្ជាក់ថាកូនប្រពន្ធក្រោយនេះ រស់នៅភូមិបល្ល័ង្គមានចំនួនពីរនាក់ប្រកបរបរជីវិតជាអ្នកនេសាទត្រីនៅតាមព្រៃកឆ្លងក្នុងរដូវវស្សាហើយជីវភាពក៏លំបាកទៀត។មានពេលខ្លះកូនបានយកលុយមកជូនមួយម៉ឺនទៅ២ម៉ឺនរៀល ដោយយូរៗឲ្យម្ដង ចំណែកអ្នកភូមិវិញឃើញពួកគាត់អត់តែងតែជួយផ្ដល់ថវិកាប្រាំពាន់រៀលជួន១ម៉ឺនរៀល គ្រាន់នឹងបានលុយទិញម្ហូបហ្នឹងអង្ករដាំបាយពិសា។ មួយទៀតពេលរដូវប្រមូលផលស្រូវមានអ្នកភូមិបានផ្ដល់ស្រូវជន១០គីឡូក្រាម ដើម្បីយកកិនអង្ករពិសា ចំណែកកូនប្រពន្ធមុន ពេលបុណ្យស្រាយបួសក៏ឆ្លៀតមកលេងគាត់ម្ដងឧបត្ថម្ភប្រាក់បួនម៉ឺនរៀលទៅ៥ម៉ឺនរៀល ដោយកូនៗគឺនៅឆ្ងាយពីគាត់មិនមានជីវភាពធូរធារនោះទេ។ដោយហេតុតែឃើញពួកគាត់ក្រីក្រត្រូវបានអាជ្ញាធរមូលដ្ឋានធ្វើប័ណ្ណក្រីក្រឱ្យទើបតែបើកលុយខែមុនបានចំនួន៩ម៉ឺនរៀលក្នុងមួយខែ។ លោកតាស្លេះ ម៉ាត់ បានបញ្ជាក់ថាកាលពីគាត់នៅមានកម្លាំងអ្នកភូមិតែងតែហៅទៅស៊ីឈ្នួលដាំដំឡូងឬជម្រះស្មៅចំការក្នុងមួយថ្ងៃបានថវិការ ៣ម៉ឺនរៀល សម្រាប់យកមកដោះស្រាយជីវភាពគ្រួសារ តែមកដល់សព្វថ្ងៃពួកគាត់ចាស់ណាស់ទៅហើយគឺមិនមានអ្នកណាហ៊ានហៅទៅស៊ីឈ្នួលទៀតទេ ចំពោះផ្ទះតូចមួយនេះត្រូវបានអ្នកភូមិគេរាយលុយគ្នាជួយធ្វើឲ្យសម្រាប់ជ្រកនៅជាបណ្ដោះអាសន្នក្នុងបរិវេណដីព្រះវិហាររបស់បងប្អូនខ្មែរឥស្លាម។ លោកតាបានលើកឡើងថានៅផ្ទះគាត់គឺប្រើតែភ្លើងអាគុយសម្រាប់ចាប់កង្ហារនិងអំពូលបំភ្លឺពេលយប់ចំណែកភ្លើងអគ្គិសនីវិញក្នុងភូមិបល័ង្គងនេះមិនមានប្រើជាច្រើនឆ្នាំមកហើយពេលយប់គឺតាមដងផ្លូវងងឹតតែម្ដង។ រដូវវស្សាទឹកឡើងមកជនលិចភូមិពេលខ្លះត្រូវបានគេហៅទៅទទួលអំណោយនឹងគេផងដែរ។សម្រាប់ជីវិតរបស់ពួកគាត់ទាំងពីរនាក់រាល់ថ្ងៃគឺពឹងអាស្រ័យទៅលើអ្នកភូមិផង របងជាមួយតែងតែផ្ដល់ទំនប់បម្រុងថវិកាជាហូរហែម្នាក់បន្តិចបន្តួចគ្រាន់និងបានរស់ ហើយប្រពន្ធពិការភាពដើរមិនរួចជាង១០ឆ្នាំមកហើយពេលបត់ដៃបត់ជើងគឺគាត់ត្រូវមើលថែ២៤ម៉ោងទោះជាលំបាកយ៉ាងណាក៏ត្រូវតែប្រឹងតស៊ូសម្រាប់ជីវិតចុងក្រោយ៕ រក្សាសិទ្ធដោយ ៖ ភ្នំប្រុសភ្នំស្រី	2024-06-22T14:11:42+07:00	cen.com.kh	https://cen.com.kh/archives/761965.html
9b4273b5-6b99-4d6a-b334-0db4d3748c73	ការវិភាគរកឃើញថាមានការកើនឡើងខ្លាំងនៃភាពស៊ាំរបស់ថ្នាំជាមួយនឹងជំងឺប្រមេះនៅកម្ពុជា	ការវិភាគលើសំណាកជំងឺប្រមេះ (gonorrhea) ក្នុងប្រទេសកម្ពុជា បានរកឃើញការចម្លងនៃប្រភេទជំងឺដែលស៊ាំនឹងថ្នាំ ceftriaxone និងការកើនឡើងបីដងនៃភាពស៊ាំនៃថ្នាំ បើយោងតាមអ្នកស្រាវជ្រាវនៅសប្តាហ៍នេះស្តីពីការលេចឡើងនៃជំងឺឆ្លង។ សម្រាប់ការសិក្សានេះ អ្នកស្រាវជ្រាវនៅមជ្ឈមណ្ឌលជាតិប្រយុទ្ធនឹងជំងឺអេដស៍ សើស្បែក និងជំងឺកាមរោគ និងអង្គការសុខភាពពិភពលោកបានធ្វើតេស្ដភាពថ្នាំអង់ទីប៊ីយោទិច និងការវិភាគហ្សែនចំនួន ៧២ នៃជំងឺប្រមេះ (Neisseria gonorrhoeae isolate) ដែលប្រមូលបានក្នុងឆ្នាំ២០២៣ តាមរយៈ WHO’s Enhanced Antimicrobocillve កម្មវិធី (EGASP) ។ ជាមួយកម្មវិធី EGASP ការផ្តល់ព័ត៌មានអំពីសុខភាពសាធារណៈត្រូវបានផ្សព្វផ្សាយនៅពេលកំណត់អត្តសញ្ញាណនៃប្រភេទជំងឺដែលស៊ាំនឹងថ្នាំ។ ‘ការគំរាមកំហែងខ្លាំងសម្រាប់ការគ្រប់គ្រងជំងឺប្រមេះ ប្រភេទថ្នាំ ceftriaxone និង cefixime ដែលជាជម្រើសដំបូងនៃការព្យាបាលជំងឺប្រមេះ – ត្រូវបានរកឃើញនៅក្នុង ២២ (៣១%) នៃ៧២ isoloate ដែលជាសមាមាត្រស្រដៀងគ្នាទៅនឹងអ្វីដែលបានរាយការណ៍ក្នុងឆ្នាំ២០២២(៣៨%) ។ ប៉ុន្តែ៩ isolate(១២,៥%) មាន phenotype XDR ដែលរួមបញ្ចូលគ្នានូវភាពធន់នៃថ្នាំ ceftriaxone និងមានកម្រិតស៊ាំazithromycin ខ្ពស់ ហើយទាំងអស់ស្ថិតនៅក្នុងប្រភេទលំដាប់ដូចគ្នា (ST-16406) ។ នោះគឺកើនឡើងពី ៤% ក្នុងឆ្នាំ២០២២។ លើសពីនេះ ភាគរយនៃisolate ដែលមានភាពស៊ាំខ្ពស់ចំពោះថ្នាំ ciprofloxacin និង penicillin នៅតែមានកម្រិតខ្ពស់ (៨២% ទៅ៩៧%)។ ការវិភាគហ្សែនចំនួន៥៤ isolate ជាមួយថ្នាំ ceftriaxone ក្នុងឆ្នាំ២០២២និង២០២៣ បានរកឃើញថា៥០ មានភាពស៊ាំ (penA-60.001 allele) និង៤ ទៀតមានភាពបំលែងថ្មី។ លើសពីនេះទៅទៀត គំរូចំនួន៨ ទៀតមានភាពស៊ាំនឹងថ្នាំ ceftriaxone (FC428)។ អ្នកសិក្សាស្រាវជ្រាវបានសរសេរថា “ទិន្នន័យរបស់យើងផ្តល់នូវភស្តុតាងបន្ថែមទៀតសម្រាប់ការបញ្ជូនបន្តនៃប្រភេទជំងឺប្រមេ ជាមួយនឹង MICs កម្រិតខ្ពស់សម្រាប់ថ្នាំ ceftriaxone និងការកើនឡើងនៃisolateជាមួយនឹង MICs កើនឡើងសម្រាប់ថ្នាំ ceftriaxone និង azithromycin ដែលចង្កោមហ្សែនជាមួយ phenotype XDR N. gonorrhoeae” ។ “លើសពីនេះទៀត ប្រភេត MICs ខ្ពស់សម្រាប់ថ្នាំceftriaxone បន្តមានចំពោះphylogenetic ផ្សេងគ្នា ដាច់ដោយឡែកពីក្លូនប្រភេទ FC428 ដោយបញ្ជាក់ពីការព្រួយបារម្ភថាសម្បទាជីវសាស្រ្តមិនត្រូវបានសម្របសម្រួលដោយ allele ហើយជាលទ្ធផលបង្កការគំរាមកំហែងយ៉ាងខ្លាំងសម្រាប់ការគ្រប់គ្រងជំងឺប្រមេះ។ ពួកគេបន្ថែមថា ការរកឃើញនេះ រួមផ្សំជាមួយនឹងរបាយការណ៍ថ្មីៗនៃការកើនឡើងនូវភាពធន់នឹងថ្នាំ (ceftriaxone) នៅក្នុងប្រទេសចិន ដោយបង្ហាញពីតម្រូវការក្នុងការផ្តល់អាទិភាពដល់ការឃ្លាំមើលភាពធន់នឹងមេរោគ gonococcal នៅទូទាំងតំបន់អាស៊ីប៉ាស៊ីហ្វិក។ អ្នកស្រាវជ្រាវបានរាយការណ៍នៅសប្តាហ៍នេះក្នុងកម្មវិធី Open Forum Infectious Diseases (rCDI) ថា ការព្យាបាលដោយជីវសាស្ត្រដែលផ្អែកលើមីក្រូប៊ីយ៉ូតាសម្រាប់ការព្យាបាលការឆ្លងមេរោគ Clostridioidesdifficile (rCDI) ដែលកើតមានជាញឹកញាប់ នៅតែមានប្រសិទ្ធភាពបន្ទាប់ពីការប៉ះពាល់នឹងថ្នាំអង់ទីប៊ីយោទិចជាបន្តបន្ទាប់។ នៅក្នុងការវិភាគក្រោយការសិក្សានៃការសាកល្បងដំណាក់កាលទី២ដោយវាយតម្លៃពីសុវត្ថិភាព ប្រសិទ្ធភាព និងភាពធន់នៃការប្តូរមីក្រូជីវជាតិ Rebyota សម្រាប់ការការពារ rCDI អ្នកស្រាវជ្រាវបានវាយតម្លៃអ្នកជំងឺដែលបានទទួលថ្នាំអង់ទីប៊ីយោទិចដែលមិនមែនជា CDI រហូតដល់ ២ ឆ្នាំបន្ទាប់ពីការគ្រប់គ្រង Rebyota ។ ទោះបីជា Rebyota ត្រូវបានគេរកឃើញថាមានប្រសិទ្ធភាពខ្ពស់ក្នុងការទប់ស្កាត់ rCDI និងត្រូវបានអនុម័តដោយរដ្ឋបាលចំណីអាហារ និងឱសថសហរដ្ឋអាមេរិកក្នុងខែធ្នូ ឆ្នាំ២០២២ ក៏ដោយ អ្នកស្រាវជ្រាវចង់វាយតម្លៃភាពធន់នៃការឆ្លើយតបនៃការព្យាបាល ជាពិសេសចំពោះអ្នកជំងឺដែលបានប៉ះពាល់នឹងថ្នាំអង់ទីប៊ីយោទិចជាបន្តបន្ទាប់ ដែលអាចរំខានដល់ក្រុម microbiome និងបង្កើនហានិភ័យនៃ rCDI ។ ពួកគេបានពិនិត្យមើលជាពិសេសទៅលើថ្នាំអង់ទីប៊ីយោទិចដែលមិនមែនជា CDI ពីព្រោះការកើតឡើងម្តងទៀតនៃ CDI នឹងត្រូវការការព្យាបាលដោយថ្នាំអង់ទីប៊ីយោទិច។ ការឆ្លើយតបនៃការព្យាបាលត្រូវបានកំណត់ថាជាអវត្តមាននៃជំងឺរាគរូស CDI ដែលត្រូវការការព្យាបាលម្តងទៀតនៅពេលវេលានៃការវាយតម្លៃចុងក្រោយ (៨សប្តាហ៍, ៦ខែ,១ឆ្នាំ ឬ ២ឆ្នាំ) បន្ទាប់ពីការគ្រប់គ្រង Rebyota។ ការឆ្លើយតបយូរអង្វែង ក្នុងចំណោមអ្នកចូលរួម ១៤៩ នាក់ ក្នុងការសាកល្បង មាន៤៣នាក់បានទទួលថ្នាំអង់ទីប៊ីយោទិចដែលមិនមែនជា CDI បន្ទាប់ពីការគ្រប់គ្រង Rebyota ក្នុងរយៈពេល ២ឆ្នាំ។ នៅទូទាំងចំណុចពេលវេលាដែលអាចវាយតម្លៃបានទាំងអស់ ៣៧នាក់ ក្នុងចំណោម ៤៣នាក់ (៨៦%) មានការឆ្លើយតបនឹងការព្យាបាលដោយមិនគិតពីពេលដែលការប៉ះពាល់នឹងថ្នាំអង់ទីប៊ីយោទិចដែលមិនមែនជា CDI បានកើតឡើងជាមួយនឹងអត្រាការឆ្លើយតបនៃការព្យាបាលចាប់ពី ៨៣% ទៅ ៩៦% នៅចំណុចពេលវេលាផ្សេងៗ។ ក្នុងចំណោមអ្នកចូលរួមដែលមានការឆ្លើយតបនឹងការព្យាបាល ភាពជោគជ័យត្រូវបានទ្រទ្រង់សម្រាប់រយៈពេលជាមធ្យម ៤៧០ថ្ងៃ ចាប់ពីការប្រើប្រាស់ថ្នាំអង់ទីប៊ីយោទិចដំបូងដែលមិនមែនជា CDI ។ ក្នុងចំណោមអ្នកចូលរួម ៦ នាក់ ដែលមានបទពិសោធន៍ rCDI មាន៥នាក់បានទទួលថ្នាំអង់ទីប៊ីយោទិចដែលមានហានិភ័យខ្ពស់។ ទោះបីជាការសិក្សាត្រូវបានកំណត់ដោយការខ្វះខាតក្រុមត្រួតពិនិត្យ និងកត្តាផ្សេងទៀតក៏ដោយ អ្នកស្រាវជ្រាវបាននិយាយថា ការស្រាវជ្រាវផ្តល់នូវភស្តុតាងដែលថា Reboyota ផ្តល់នូវការការពារយូរអង្វែងបន្ទាប់ពីការប៉ះពាល់នឹងថ្នាំអង់ទីប៊ីយោទិចនៅក្នុងចំនួនប្រជាជនក្នុងពិភពពិត។ ពួកគេបានសរសេរថា “ដោយមិនគិតពីកត្តាកំណត់នៃការពិនិត្យនេះ ការរកឃើញទាំងនេះបង្ហាញថា RBL [Rebyota] អាចបំពេញបន្ថែមនូវអតិសុខុមប្រាណពោះវៀនដល់កម្រិតដែលផ្តល់ការការពារប្រឆាំងនឹងការឆ្លងមេរោគ Clostridioides difficile (rCDI) សម្រាប់អ្នកជំងឺជាច្រើនសូម្បីតែបន្ទាប់ពីការប្រើថ្នាំអង់ទីប៊ីយោទិចជាបន្តបន្ទាប់ដែលមិនទាក់ទងនឹង CDI ក៏ដោយ”។	2024-06-22T07:00:00+07:00	khmertimeskh.com	https://www.khmertimeskh.com/501510564/%E1%9E%80%E1%9E%9A%E1%9E%9C%E1%9E%97%E1%9E%82%E1%9E%9A%E1%9E%80%E1%9E%83%E1%9E%89%E1%9E%90%E1%9E%98%E1%9E%93/
ce606897-611b-4cc5-9159-e2541626861b	អ្នកជំងឺប្រមាណជិត២០០នាក់ ទទួលបានសេវាពិនិត្យ ព្យាបាល និងវះកាត់ ដោយឥតគិតថ្លៃ នៅមន្ទីរពេទ្យបង្អែកស្រុកក្រូចឆ្មារ ខេត្តត្បូងឃ្មុំ	ដោយមានការជួយឧបត្ថម្ភគាំទ្រពីសំណាក់ លោក ជា សុផារ៉ា ឧត្តមក្រុមប្រឹក្សាផ្ទាល់ព្រះមហាក្សត្រ និងលោកស្រី ក្រុមគ្រូពេទ្យ នៃអង្គការបេះដូងជប៉ុន សហការជាមួយ ក្រុមគ្រូពេទ្យ នៃមន្ទីរពេទ្យបង្អែកស្រុកក្រូចឆ្មារ បានធ្វើការពិនិត្យ វះកាត់ និងព្យាបាលជំងឺ ដោយឥតគិតថ្លៃ នៅក្នុងមន្ទីរពេទ្យបង្អែកស្រុក ស្ថិតនៅភូមិខ្សាច់ប្រឆេះលើ ឃុំក្រូចឆ្មារ ស្រុកក្រូចឆ្មារ ខេត្តត្បូងឃ្មុំ មានរយៈពេល៣ថ្ងៃ ទទួលបានអ្នកជំងឺសរុបប្រមាណជិត២០០នាក់។ លោកវេជ្ជបណ្ឌិត ហួត គា ប្រធានការិយាល័យប្រតិបត្តិស្រុកក្រូចឆ្មារ បានឲ្យដឹងថា គិតចាប់តាំងពីថ្ងៃទី១៩ ខែមិថុនា ដល់ថ្ងៃទី២១ ខែមិថុនា ឆ្នាំ២០២៤នេះ មានអ្នកជំងឺមកទទួលសេវា ពិនិត្យ វះកាត់ និងព្យាបាលជំងឺ ដោយក្រុមគ្រូពេទ្យនៃអង្គការបេះដូងជប៉ុន មានចំនួន១៥៦នាក់ វះកាត់ចំនួន២៤នាក់ ស្រី៩នាក់។ លោកវេជ្ជបណ្ឌិត បន្តថា ភាគច្រើនអ្នកជំងឺ ដែលមកទទួលយកសេវានេះ ភាគច្រើនគឺទៅលើជំងឺ ដុំដោះ រលាកខ្នែងពោះវៀន ក្លនលូន ទឹកដក់ក្នុងពងស្វាស ឬសដូងបាត និងដុំគីសផ្សេងៗ ហើយការពិនិត្យ វះកាត់ព្យាបាលនេះ គឺដោយមិនគិតថ្លៃឡើយ។ តាមរយៈកិច្ចខិតខំប្រឹងប្រែងរបស់លោក ជាសុផារ៉ា និងលោកស្រី មន្ទីរពេទ្យបង្អែកស្រុកក្រូចឆ្មារនេះ ទទួលអាគារមន្ទីរពេទ្យថ្មីៗចំនួន ២ខ្នង រួមទាំងបរិក្ខាវេជ្ជសាស្រ្តទំនើបៗ។ សូមជម្រាបថា នេះជាលើកទី៥ហើយ ដែលក្រុមគ្រូពេទ្យ នៃអង្គការបេះដូងជប៉ុន បានមកពិនិត្យ វះកាត់ និងព្យាបាលជំងឺជូនបងប្អូនប្រជាពលរដ្ឋនៅក្នុងមូលដ្ឋាន និងជុំវិញស្រុកក្រូចឆ្មារ ខេត្តត្បូងឃ្មុំ។ ខណៈការពិនិត្យ និងព្យាបាលជំងឺនេះ គឺបំពាក់ដោយបរិក្ខាទំនើបៗ និងក្រុមគ្រូពេទ្យជំនាញៗ ពីសំពាក់ក្រុមគ្រូពេទ្យ នៃអង្គការបេះដូងជប៉ុន ព្រមទាំងបានចែករំលែកនូវបទពិសោធន៍ល្អៗ បន្ថែមទៀតផងដែរ៕	2024-06-22T04:43:00+07:00	freshnewsasia.com	https://m.freshnewsasia.com/index.php/en/localnews/345761-2024-06-21-14-43-38.html
dc813cd2-9e47-4731-b150-04a6de703fb8	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ៥នាក់ ខណៈអ្នកជាសះស្បើយ ៧នាក់ (Video inside)	ក្រសួងសុខាភិបាល នៅថ្ងៃទី២១ ខែមិថុនា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ៥នាក់ ខណៈជាអ្នកជាសះស្បើយ ៧នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២១ ខែមិថុនា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,២៦៧ នាក់, អ្នកជាសះស្បើយសរុបចំនួន ១៣៦,១៨៥នាក់, ស្លាប់សរុបចំនួន ៣,០៥៦នាក់៕	2024-06-21T18:52:00+07:00	freshnewsasia.com	https://m.freshnewsasia.com/index.php/en/localnews/345668-2024-06-21-04-52-21.html
83f403ec-9b80-4623-8b56-bd8d93ac222e	ក្រសួងសុខាភិបាល ចុះពង្រឹងសេវាពិនិត្យព្យាបាលថែទាំជំងឺ នៅមន្ទីរពេទ្យ ព្រះកុសមៈ	ដោយបានការអនុញ្ញាតពី សាស្រ្តាចារ្យ ឈាង រ៉ា រដ្ឋមន្រ្តីក្រសួងសុខាភិបាល សាស្រ្តាចារ្យ ឡឹម តារា រដ្ឋលេខាធិការ និងជាប្រធានក្រុមប្រឹក្សាភិបាល នៃមន្ទីរពេទ្យមិត្តភាពកម្ពុជា-ចិនព្រះកុសុមៈ បានអញ្ជើញចុះពិនិត្យវឌ្ឍនភាព នៃការបម្រើសេវាពិនិត្យព្យាបាលថែទាំជំងឺជូនប្រជាជន នាថ្ងៃទី២០ ខែមិថុនា ឆ្នាំ២០២៤។ ក្នុងឱកាសនោះ សាស្ត្រាចារ្យ ឡឹម តារា បានសំណេះសំណាលសួរសុខទុក្ខថ្នាក់ដឹកនាំមន្រ្តីរាជការ បុគ្គលិក នៃមន្ទីរពេទ្យ ខណៈ សាស្រ្តាចារ្យ ត្រូវបានប្រមុខរាជរដ្ឋាភិបាល សម្តេចមហាបវធិបតី ហ៊ុន ម៉ាណែត ផ្តល់ការទុកចិត្តតែងតាំងជា ប្រធានក្រុមប្រឹក្សាភិបាល នៃមន្ទីរពេទ្យមិត្តភាពកម្ពុជា-ចិន ព្រះកុសុមៈ អាណត្តិថ្មីនេះ។ បន្ទាប់ពីការចុះពិនិត្យការបម្រើសេវាវេជ្ជសាស្ត្រ អមវេជ្ជសាស្ត្រ តាមផ្នែកនានាមក សាស្រ្តាចារ្យ ឡឹម តារា បានចូលរួមក្នុងពិធីសំណេះសំណាលជាមួយថ្នាក់ដឹកនាំ និងមន្ត្រីរាជការ បុគ្គលិកយ៉ាងច្រើនកុះករ ដោយសាស្រ្តាចារ្យប្រធានក្រុមប្រឹក្សាភិបាល បានវាយតម្លៃខ្ពស់ចំពោះវឌ្ឍនភាពការងាររបស់មន្ទីរពេទ្យរយៈពេលកន្លងមក។ ជាមួយគ្នានោះ សាស្ត្រាចារ្យ ឡឹម តារា បានក្រើនរំលឹកដល់មន្ត្រីបម្រើសេវាទាំងអស់ ឱ្យយកចិត្តទុកដាក់ខិតខំបន្ថែមទៀតក្នុងការពង្រឹងកសាងសមត្ថភាពបច្ចេកទេសវិទ្យាសាស្ត្រ បទពិសោធន៍ល្អៗ និងរបៀបរបបបំពេញការងារឱ្យជឿនលឿន និងត្រូវប្រកាន់ខ្ជាប់នូវក្រមសីលធម៌វិជ្ជាជីវៈ និងសាមគ្គីភាពផ្ទៃក្នុងជាធ្លុងមួយ ក្រោមការដឹកនាំប្រកបដោយគតិបណ្ឌិត និងទស្សនៈវិស័យច្បាស់លាស់របស់ សាស្រ្តាចារ្យ ឈាង រ៉ា រដ្ឋមន្ត្រីក្រសួងសុខាភិបាល ធ្វើយ៉ាងណាឱ្យគុណភាព ប្រសិទ្ធភាព និងសុវត្ថិភាព នៃការព្យាបាល និងថែទាំជំងឺជូនប្រជាពលរដ្ឋឱ្យកាន់តែល្អប្រសើរជាលំដាប់។ ក្នុងពិធីនោះ ក៏មានការចូលរួមពីសំណាក់ អ្នកស្រី តាន់ វួចឆេង រដ្ឋលេខាធិការក្រសួងសុខាភិបាល និងជាសមាជិកក្រុមប្រឹក្សាភិបាល ព្រមទាំង លោក លោកស្រី នាយក នាយករង មន្រ្តីរាជការ នៃមន្ទីរពេទ្យមិត្តភាពកម្ពុជា-ចិន ព្រះកុសុមៈ៕	2024-06-21T16:59:00+07:00	kampucheathmey.com	https://www.kampucheathmey.com/health/724737
5c7ae7eb-5a2b-4fd4-a7c8-3b74d307259c	ជំងឺសារទឹក បានសម្លាប់សត្វក្របីអស់ ១៥ក្បាល និងបន្តឈឺ ៤៧ក្បាល នៅខេត្តកំពង់ធំ	លោក ប៉ែន វណ្ណរិទ្ធ ប្រធានមន្ទីរកសិកម្មរុក្ខាប្រមាញ់ និងនេសាទខេត្តកំពង់ធំ បានឱ្យដឹងថា នៅខេត្តកំពង់ធំ មានកើតជំងឺសារទឹកបានសម្លាប់សត្វក្របី អស់១៥ក្បាល និងបន្តឈឺ៤៧ក្បាល នៅតំបន់វាលក្រោមតំបន់៣ (តំបន់វាលស្រង៉ែ) ដែលប្រជាពលរដ្ឋបានទៅឃ្វាល ។ លោក ប៉ែន វណ្ណរិទ្ធ បានប្រាប់ភ្នាក់ងារ Fresh News ប្រចាំខេត្តនៅល្ងាច ថ្ងៃ ទី២០ ខែមិថុនា ឆ្នាំ២០២៤នេះថា រយៈពេល៣ថ្ងៃនេះ មន្ត្រីជំនាញបានព្យាបាលរួចរាល់ហើយ និងជួយសង្គ្រោះសត្វក្របី បានទាន់ពេលវេលា ហើយបច្ចុប្បន្ននេះស្ថានភាពសត្វក្របី ដែលឈឺទាំងនោះបានធូរ ស្រាលវិញ។ ដោយឡែកមន្ត្រីជំនាញ នៃការិយាល័យផលិតកម្ម និងសុព្យាបាលដឹកនាំដោយលោក ចាន់ បញ្ញវ័ន្ត បានបន្តចាក់វ៉ាក់សាំងសត្វគោ ក្របីសរុបចំនួន ៨៦៣ ក្បាល ក្នុងនោះគោចំនួន ២០០ក្បាល និងក្របីចំនួន ៦៦៣ក្បាល។ លោក ប៉ែន វណ្ណរិទ្ឋិ បានចាត់មន្ត្រីជំនាញ ឲ្យចុះពិនិត្យតាមដានស្ថានភាពសត្វ នៅតាមមូលដ្ឋានជាប់ជាប្រចាំ ហើយលោកក៏សូមអំពាវនាវដល់ ប្រជាកសិករ ចិញ្ចឹមសត្វទាំង អស់ ឱ្យរាយការជាបន្ទាន់ មកភ្នាក់ងារសុខភាពសត្វ ឬអាជ្ញាធរមូលដ្ឋានដែលនៅជិត ប្រសិនបើមានករណី សង្ស័យស ត្វឈឺឬងាប់ នៅតាមមូលដ្ឋានដើម្បីក្រុមការងារបានជួយសង្គ្រោះទាន់ពេលវេលា ពិសេសម្ចាស់សត្វទាំងអស់ត្រូវយកសត្វមកទទួលវ៉ាក់សាំងមួយឆ្នាំឲ្យបាន ២ ដង ដើម្បីការពារជំងឺឆ្លងផ្សេងៗ៕	2024-06-21T05:12:00+07:00	freshnewsasia.com	https://m.freshnewsasia.com/index.php/en/localnews/345630-2024-06-20-15-12-10.html
c5740b31-68ab-4a52-b7c6-183291a6baec	មន្រ្តីជាន់ខ្ពស់ក្រសួងមហាផ្ទៃ ដឹកនាំកិច្ចប្រជុំស្តីពីការពង្រឹងរបៀបរបបការងាររបស់គណៈកម្មាធិការប្រយុទ្ធនឹងជំងឺអេដស៍និងកាមរោគ	លោកស្រី អុង សុភាវី រដ្ឋលេខាធិការ និងជាប្រធានគណៈកម្មាធិការប្រយុទ្ធនឹង ជំងឺអេដស៍/កាមរោគ ក្រសួងមហាផ្ទៃ បានដឹកនាំ រៀបចំធ្វើនាថ្ងៃទី២០ ខែមិថុនា ឆ្នាំ២០២៤។ កិច្ចប្រជុំនេះ មានការអញ្ជើញចូលរួមពី អនុរដ្ឋលេខាធិការ ក្រសួងមហាផ្ទៃ អនុប្រធាន សមាជិក សមាជិកា នៃគណៈកម្មាធិការប្រយុទ្ធនឹងជំងឺអេដស៍/កាមរោគ ក្រសួងមហាផ្ទៃ អភិបាលរង រាជធានី ខេត្ត ស្នងការរង នៃស្នងការដ្ឋានរាជធានីខេត្ត សរុបចំនួន ១២០រូប។ ថ្លែងនៅក្នុងកិច្ចប្រជុំ លោកស្រីបានលើកឡើងថា គណៈកម្មាធិការប្រយុទ្ធនឹងជំងឺអេដស៍/កាមរោគ ក្រសួងមហាផ្ទៃ ដើរតួរជាសេនាធិការឲ្យក្រសួងមហាផ្ទៃ ដើម្បីចូលរួមបញ្ចប់អេដស៍ស្របតាមគោលនយោបាយជាតិនិងកម្មវិធីជាតិរបស់រដ្ឋាភិបាល នឹងគ្រោងបញ្ច្រាបក្នុងគោលនយោបាយភូមិ-ឃុំ-សង្កាត់មានសុវត្ថិភាពផងដែរ។ លោកស្រី ក៏បានបង្ហាញលទ្ធផលគន្លឹះៗនឹងសូមផ្តាំផ្ញើជូនទៅសមាជិក សមាជិកាទាំងអស់សូម ពាំនាំទៅជាមួយនូវភារកិច្ចទៅកាន់រដ្ឋបាលថ្នាក់ក្រោមជាតិរួមមាន៖ ១៖ បន្តរៀបចំ និងកែសម្រួលសមាសភាពគណៈកម្មាធិការ និងពង្រឹងរបៀបរបប ការងារជាពិសេសកិច្ចប្រជុំប្រចាំត្រីមាស របាយការណ៍ ការចុះតាមដាន ត្រួតពិនិត្យ ២៖ រដ្ឋបាលរាជធានី ខេត្ត សូមបន្តជំរុញ ចូលរួមសហការជាមួយរដ្ឋបាល ក្រុង ស្រុក ខណ្ឌ ឃុំ សង្កាត់ ក្នុងការអនុវត្ត “សេចក្តីជូនដំណឹងលេខ ២១៣ សជណ.សស” ចុះថ្ងៃទី២១ ខែកុម្ភៈ ឆ្នាំ២០១៩ របស់ទីស្តីការគណៈរដ្ឋមន្ត្រី ក្នុងការឆ្លើយតប នឹងមេរោគអេដស៍ និងជំងឺអេដស៍នៅថ្នាក់ក្រោមជាតិ និងការប្រើប្រាស់កញ្ចប់ ថវិកា៨០ លានរៀល ៦០ លានរៀល និង ៤០ លានរៀល បានចំគោលដៅ ស័ក្តិសិទ្ធិភាពនិងប្រសិទ្ធភាពនៃការឆ្លើយតបនឹងជំងឺអេដស៍ ៣៖ បន្តនែនាំដល់មន្ទីជំនាញ មណ្ឌលសុខភាព និងប៉ុស្តិ៍សុខភាព ក្នុងការពង្រឹងការ ផ្តល់សេវាព្យាបាល និងដោះស្រាយបញ្ហាឲ្យអស់លទ្ឋភាពដល់អ្នកជំងឺដែលមិន មកបន្តការព្យាបាល ៤៖ បន្តនៃនាំដល់រដ្ឋបាលឃុំសង្កាត់ ក្រុង ស្រុក ខណ្ឌ ជាពិសេសមន្ត្រីជួរមុខដែលផ្ត ល់សេវារដ្ឋបាលសាធារណៈ ដោយបង្កើតបរិយាកាស មេត្រីភាព គ្មានការម៉ាក់ ងាយ រើសអើងជាដាច់ខាត ដល់ក្រុមជនរងគ្រោះ ។ ពិសេសឱ្យពួកគេ ផ្តល់ការ អប់រំផ្សព្វផ្សាយបន្តអំពីទីតាំងសេវា ពិគ្រោះយោបល់ ការធ្វើតេស្តដោយឥតគិត ថ្លៃដល់ ក្រុមគោលដៅដែលប្រឈមនឹងបញ្ហាអេដស៍។ គួរបញ្ជាក់ថា នៅចន្លោះឆ្នាំ២០២០-២០២១ ពេលដែលស្ថាប័នជាតិ និងពិភពលោកបង្ខំចិត្តបង្វែរ ធនធានដើម្បីទប់ស្កាត់ការរីករាលដាលនៃជំងឺកូវីដ-១៩ នៅចុងឆ្នាំ២០២១ ដើមឆ្នាំ២០២២ នេះមានការរីករាលដាល នៃជំងឺអេដស៍ផ្ទុះឡើងវិញជាមួយការកើនចំនួនឆ្លងថ្មី និងស្លាប់ ដោយសារ ជំងឺអេដស៍គួរឱ្យព្រួយបារម្ភ។ ដោយបញ្ហាជំងឺអេដស៍ដែលជាគ្រោះគម្រាមកំហែង ដល់សុខភាពសាធារណៈ រាជរដ្ឋាភិបាលកម្ពុជាសម្រាប់និតិកាលទី៧ នៃរដ្ឋសភាបានអនុម័ត ជាឯកឆន្ទដាក់ចេញនូវគោលនយោបាយជាតិបញ្ចប់អេដស៍ និងចីរភាពកម្មវិធីអេដស៍សម្រាប់ ឆ្នាំ២០២៣-២០២៨ នៅថ្ងៃទី១៥ ខែមីនា ឆ្នាំ២០២៤កន្លងទៅថ្មីៗនេះ។ គោលនយោបាយជាតិបញ្ចប់អេដស៍ និងចីរភាពកម្មវិធីអេដស៍សម្រាប់ឆ្នាំ២០២៣- ២០២៨ បានត្រូវរៀបចំឡើងជាឧបករណ៍ដ៏មុតស្រួចក្នុងការជំរុញការចូលរួមឆ្លើយតបមេរោគ អេដស៍ និងជំងឺអេដស៍ជាលក្ខណៈពហុវិស័យទាំងនៅថ្នាក់ជាតិ និងថ្នាក់ក្រោមជាតិ៕	2024-06-21T04:23:00+07:00	freshnewsasia.com	https://m.freshnewsasia.com/index.php/en/localnews/345625-2024-06-20-14-23-49.html
4c3bbc9a-fc0e-4981-9dc3-59c39b023091	លោក ប៉ែន បូណា៖ ព័ត៌មានក្លែងក្លាយ គឺជាមេរោគបំពុលសង្គមដ៏គ្រោះថ្នាក់	ប៉ុន្តែលោកថា វ៉ាក់សាំងការពារ និងបន្សាបមេរោគខាងព័ត៌មាន ដែលមានការបំពុលនេះ ធ្វើឡើងតាមរយៈសកម្មភាពបុរេសកម្ម បញ្ចេញព័ត៌មានពិតដែលរាជរដ្ឋាភិបាលបានខិតខំធ្វើ ដើម្បីប្រទេសជាតិ និងប្រជាពលរដ្ឋ។ នេះជាការលើកឡើងរបស់លោក ក្នុងឱកាសចូលរួមជាអធិបតី និងជាវាគ្មិនក្នុងពិធីបើកវគ្គបណ្តុះបណ្តាលស្តីពី «ប្រសិទ្ធភាពនៃការងារព័ត៌មាននិងនាំពាក្យ» ជូនដល់មន្ត្រីព័ត៌មាន និងអ្នកនាំពាក្យនៃរដ្ឋបាលខេត្តកណ្តាល នៅថ្ងៃ២០ មិថុនា ។ លោក ប៉ែន បូណា សង្កត់ធ្ងន់ថា រាជរដ្ឋាភិបាលគណបក្សប្រជាជនកម្ពុជា បានលះបង់គ្រប់បែបយ៉ាង ដើម្បីប្រទេសជាតិ និងប្រជាជនដោយដាក់ជីវិតជាដើមទុន ដើម្បីទាមទារសិទ្ធិរស់រានមានជីវិតរបស់ប្រជាពលរដ្ឋខ្មែរ និងបានកសាងប្រទេសពីគំនរផេះផង់រហូតសម្រេចបានសមិទ្ធផលធំធេងមិនធ្លាប់មានពីមុន។ ពេលនេះ រាជរដ្ឋាភិបាលនីតិកាលទី៧ កំពុងឈានឆ្ពោះទៅសម្រេចចក្ខុវិស័យកម្ពុជា ឆ្នាំ២០៥០ ក្លាយជាប្រទេសមានចំណូលខ្ពស់ ដើម្បីលើកស្ទួយមោទកភាព និងសេចក្តីថ្លៃថ្នូររបស់ប្រជាពលរដ្ឋខ្មែរ។ ដូច្នេះទាំងអស់គ្នាមិនអនុញ្ញាតឲ្យ អ្នកណាមកកាឡៃការពិត និងរារាំងដំណើរឆ្ពោះទៅមុខ របស់រាជរដ្ឋាភិបាលបានឡើយ។ អ្នកនាំពាក្យរាជរដ្ឋាភិបាល ក៏បានចែករំលែកចំណេះដឹង និងបទពិសោធពាក់ព័ន្ធ នឹងការងារព័ត៌មាននិងនាំពាក្យ ដោយសង្កត់ធ្ងន់លើតួនាទី និងភារកិច្ចរបស់អ្នកនាំពាក្យ ការងារស្នូលរបស់អ្នកនាំពាក្យដែលត្រូវពាំនាំ ព័ត៌មានពិតឲ្យប្រជាពលរដ្ឋបានជ្រួតជ្រាប តាមគ្រប់មធ្យោបាយ និងត្រូវធ្វើយ៉ាងសកម្ម៕	2024-06-20T20:11:00+07:00	dap-news.com	https://dap-news.com/national/2024/06/20/424244/
6953801f-b695-4a70-896b-20a509710a62	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ១នាក់ ខណៈអ្នកជាសះស្បើយ ៥នាក់ (Video inside)	ក្រសួងសុខាភិបាល នៅថ្ងៃទី២០ ខែមិថុនា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ១នាក់ ខណៈជាអ្នកជាសះស្បើយ ៥នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២០ ខែមិថុនា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,២៦២ នាក់, អ្នកជាសះស្បើយសរុបចំនួន ១៣៦,១៧៨នាក់, ស្លាប់សរុបចំនួន ៣,០៥៦នាក់៕	2024-06-20T19:02:00+07:00	freshnewsasia.com	https://m.freshnewsasia.com/index.php/en/localnews/345520-2024-06-20-05-02-08.html
f7469ea0-8365-441e-9d0b-ee4a265751a8	ឆ្នាំ២០២៣ មន្ទីរពេទ្យគន្ធបុប្ផា ព្យាបាលជំងឺកុមារជាង ១លានករណី ខណៈមន្ទីរពេទ្យត្រូវចំណាយថវិការង្វង់ជាង ៤២លានដុល្លារ ក្នុង១ឆ្នាំ	លោកបណ្ឌិត ចន ណារិទ្ធ អនុរដ្ឋលេខាធិការ ក្រសួងសេដ្ឋកិច្ច និងហិរញ្ញវត្ថុ និងជានាយកប្រតិបត្តិនៃមូលនិធិគន្ធបុប្ផាកម្ពុជា បានលើកឡើងថា នៅឆ្នាំ២០២៣ មន្ទីរពេទ្យគន្ធបុប្ផាទាំងនៅរាជធានីភ្នំពេញ និងខេត្តសៀមរាប បានទទួលការព្យាបាលជំងឺជូនកុមារជាង ១លានករណី ហើយក្នុងនោះមន្ទីរពេទ្យត្រូវចំណាយថវិកានៅក្នុងរង្វង់ជាង៤២លានដុល្លារ នៅក្នុង១ឆ្នាំ ដើម្បីបន្តបេសកកម្មផ្តល់សេវាពិនិត្យ និងព្យាបាលជំងឺដល់ទារក កុមារ និងស្ត្រីមានផ្ទៃពោះ ដោយឥតគិតថ្លៃ។ ការលើកឡើងបែបនេះរបស់លោកបណ្ឌិត ចន ណារិទ្ធ បានធ្វើឡើងនៅថ្ងៃទី១៩ ខែមិថុនា ឆ្នាំ២០២៤ ក្នុងសន្និសីទសារព័ត៌មានផ្សព្វផ្សាយពីវឌ្ឍនភាពយុទ្ធនាការ «១ម៉ឺនរៀល ១ម៉ឺននាក់» របស់មូលនិធិគន្ធបុប្ផាកម្ពុជា ដែលផ្តួចផ្តើមឡើងដោយលោកជំទាវបណ្ឌិត ពេជ ចន្ទមុន្នី ហ៊ុនម៉ាណែត ប្រធានកិត្តិយសនៃមូលនិធិគន្ធបុប្ផាកម្ពុជា ដែលបានធ្វើឡើងនៅក្រសួងព័ត៌មាន។ នាយកប្រតិបត្តិនៃមូលនិធិគន្ធបុប្ផាកម្ពុជា បានលើកឡើងយ៉ាងដូច្នេះថា៖ «គ្រាន់តែឆ្នាំ២០២៣ ការពិនិត្យព្យាបាលកុមារដែលយើងឱ្យឈ្មោះថា "ការពិនិត្យខាងក្រៅ" នោះ ដែលអាចមកពិនិត្យហើយអាចត្រឡប់ទៅសម្រាកនៅផ្ទះវិញ មានប្រមាណជាង ៨៩,៩០០០ករណីហើយ នៅក្នុងនោះផងដែរ មានដែលអ្នកបញ្ជូនឱ្យមកសម្រាកព្យាបាលនៅមន្ទីរពេទ្យចំនួន ១៨,៤០០០ករណីបន្ថែមទៀត អាចនិយាយបានថាចំនួននេះក៏ស្ថិតនៅក្នុងចំនួនខាងលើផងដែរ។ តួលេខទាំងអស់ហើយយើងបូកសរុបបញ្ចូលគ្នាបានចំនួនសរុបប្រមាណជាង ១,០០៦,០០០ករណី»។ លោកបណ្ឌិត ចន ណារិទ្ធ បានបន្តថា សម្រាប់មន្ទីរគន្ធបុប្ផានៅខេត្តសៀមរាប គឺមានសេវាផ្នែកសម្ភព (ពិនិត្យផ្ទៃពោះ និងសេវាសម្រាលទារក) ជាសេវាកម្មមួយដែលមន្ទីរពេទ្យគន្ធបុប្ផានៅរាជធានីភ្នំពេញ មិនទាន់មាននៅឡើយ។ ខណៈមន្ទីរពេទ្យគន្ធបុប្ផា ដែលនៅជាប់ព្រះបរមរាជវាំង ក៏មានការទទួលសេវាកម្មព្យាបាលមានលក្ខណៈពិសេសលើសពីកុមារបន្តិច ដោយសារតែអ្នកជំងឺដែលធ្លាប់សម្រាកព្យាបាលមានជំងឺទឹកនោមផ្អែមពីកុមារ និងជំងឺមហារីកឈាម។ លោកបណ្ឌិតបានគូសបញ្ជាក់ផងដែរថា៖ ។ មូលនិធិគន្ធបុប្ផាកម្ពុជា បាននិងបន្តការខិតខំអំពាវនាវ ដើម្បីកៀរគរថវិកាបរិច្ចាគពីសមាជិកបច្ចុប្បន្ន ព្រមទាំងបំផុសការបរិច្ចាគពីសប្បុរសជនទូទៅបន្ថែមទៀត តាមរយៈសកម្មភាពផ្សេងៗ ដូចជាការជំរុញការបង្កើតគណៈកម្មការទ្រទ្រង់មូលនិធិគន្ធបុប្ផាប្រចាំក្រសួង-ស្ថាប័ន, រដ្ឋបាលរាជធានី-ខេត្ត និងក្រុមហ៊ុនឯកជន ការបង្កើនការផ្សព្វផ្សាយលើបណ្តាញសារព័ត៌មាន និងសង្គម ការធ្វើបទបង្ហាញនៅតាមសមាគមធុរកិច្ច និងបណ្តាគ្រឹះស្ថានឧត្តមសិក្សា នៅតាមបណ្តារាជធានី-ខេត្ត ការដាក់បដារមូលនិធិនៅតាមទីសាធារណៈ និងការបន្តរៀបចំយុទ្ធនាការកៀរគរការបរិច្ចាគនានា ដូចជា ការរៀបចំកម្មវិធីដើរដើម្បីកុមារកម្ពុជា, កម្មវិធីប្រកួតកីឡាបាល់ទាត់, កម្មវិធីប្រកួតវាយសី កម្មវិធីជិះកង់ដើម្បីកុមារកម្ពុជា និងកីឡាផ្សេងៗទៀត, ការប្រគំតន្រ្តីដើម្បីភាពញញឹមកុមារ និងយុទ្ធនាការជាច្រើនទៀត ដោយមានកិច្ចសហការពីបណ្តាក្រសួងស្ថាប័ន ធនាគារ គ្រឹះស្ថានហិរញ្ញវត្ថុ និងក្រុមហ៊ុនឯកជន។ មូលនិធិគន្ធបុប្ផាកម្ពុជា បានជូនដំណឹងដល់គ្រប់ក្រសួង-ស្ថាប័ន, ក្រុមហ៊ុនឯកជន និងសប្បុរសជននានា ជាពិសេសសារព័ត៌មានជាតិ-អន្តរជាតិទាំងអស់ ចូលរួមសហការផ្សព្វផ្សាយអំពីយុទ្ធនាការ «១ម៉ឺនរៀល១ម៉ឺននាក់» និងចូលរួមបរិច្ចាគឱ្យបានផុសផុល ដើម្បីជួយសង្គ្រោះកុមារ។ ថវិកាបិរច្ចាគរបស់លោកអ្នកពិតជាមានតម្លៃខ្លាំងណាស់ សម្រាប់ជួយសង្គ្រោះជីវិតកុមារនៅកម្ពុជា។ សូមបញ្ជាក់ជូនថា មន្ទីរពេទ្យគន្ធបុប្ផា ជាមន្ទីរពេទ្យកុមារដែលត្រូវបានបង្កើត និងដាក់ឱ្យដំណើរការឡើងវិញ កាលពីឆ្នាំ១៩៩២ ដោយបានព្យាបាលកុមាររាប់លាននាក់ និងចំណាយថវិកាជាមធ្យម ៤០លានដុល្លារអាមេរិក ក្នុង១ឆ្នាំៗ ដើម្បីធ្វើប្រតិបត្តិការមនុស្សធម៌សង្គ្រោះជីវិតកុមារនៅកម្ពុជា ដោយឥតគិតថ្លៃប្រកបដោយគុណភាព និងមិនមានការរើសអើង៕	2024-06-19T19:51:00+07:00	freshnewsasia.com	https://m.freshnewsasia.com/index.php/en/localnews/345399-2024-06-19-05-51-11.html
ab6c13e8-262c-4d6c-971a-02f62dea054a	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ៤នាក់ ខណៈអ្នកជាសះស្បើយ ៨នាក់ (Video inside)	ក្រសួងសុខាភិបាល នៅថ្ងៃទី១៩ ខែមិថុនា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ៤នាក់ ខណៈជាអ្នកជាសះស្បើយ ៨នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៩ ខែមិថុនា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,២៦១ នាក់, អ្នកជាសះស្បើយសរុបចំនួន ១៣៦,១៧៣នាក់, ស្លាប់សរុបចំនួន ៣,០៥៦នាក់៕	2024-06-19T19:15:00+07:00	freshnewsasia.com	https://m.freshnewsasia.com/index.php/en/localnews/345396-2024-06-19-05-15-32.html
6b1c1dae-8a8c-4364-81a0-023c42450066	តើភេសជ្ជៈប៉ូវកម្លាំង ពិតជាមានហានិភ័យនៃការគាំងបេះដូងមែនទេ?	ភេសជ្ជៈប៉ូវកម្លាំង ជាតិកាហ្វេអ៊ីន និងជាតិស្ករខ្ពស់ សារធាតុផ្សំផ្សេងទៀតរួមមាន ហ្គារ៉ាណា តូរីន កានីទីន និងយិនស៊ិន ដែលសុទ្ធតែជាសារធាតុរំញោច។ ការកើនឡើងហានិភ័យនៃជំងឺបេះដូង ប្រសិនបើអ្នកផឹកយូរឬផឹកច្រើនជាទម្លាប់។ ភេសជ្ជៈប៉ូវកម្លាំងប្រភេទ Energy drink ជាភឹកពិសាដែលមនុស្សជាច្រើនត្រូវការថាមពល ប៉ុន្តែថ្មីៗនេះ វាកំពុងតែពេញនិយមយ៉ាងខ្លាំងក្នុងចំណោមយុវវ័យអាមេរិក។ ការស្ទង់មតិបង្ហាញថា ក្មេងជំទង់រហូតដល់ ៣០% ផឹកជាប្រចាំ។ ថ្វីដ្បិតតែភេសជ្ជៈទាំងនេះត្រូវបានផ្សព្វផ្សាយជាញឹកញយថា ជួយពង្រឹងសមត្ថភាពរាងកាយ និងផ្លូវចិត្តក៏ដោយ ប៉ុន្តែការផឹកច្រើនពេក ក៏អាចផ្តល់ផលអវិជ្ជមានដល់សុខភាពសរសៃឈាមបេះដូងដែរ ដូចជាជំងឺលើសសម្ពាធឈាម ជំងឺបេះដូង និងគាំងបេះដូងជាដើម។ ភេសជ្ជៈប៉ូវកម្លាំង មិនត្រឹមតែមានជាតិកាហ្វេអ៊ីន និងជាតិស្ករប៉ុណ្ណោះទេ។ ប៉ុន្តែមានសារធាតុផ្សំជាច្រើនទៀតដូចជា ហ្គារ៉ាណា តូរីន កានីទីន និងយិនស៊ិន ដែលសុទ្ធតែជាសារធាតុរំញោច។ នៅពេលផ្សំជាមួយជាតិកាហ្វេអ៊ីន វាបង្កើនហានិភ័យនៃបញ្ហាសុខភាពបេះដូងច្រើនដង។ ផលប៉ះពាល់ធ្ងន់ធ្ងរលើបេះដូង ផឹកភេសជ្ជៈប៉ូវកម្លាំងច្រើនពេក អាចបណ្តាលឲ្យចង្វាក់បេះដូងមិនទៀងទាត់។ ត្រូវបានគេស្គាល់ផងដែរថាជា ជំងឺបេះដូង atrial Fibrillation គឺជាស្ថានភាពមួយដែលបន្ទប់ខាងលើនៃបេះដូងលោតញាប់និងមិនទៀងទាត់។ រោគសញ្ញាទូទៅបំផុតគឺញ័រទ្រូង ដកដង្ហើមខ្លី និងអាចនាំឲ្យមានជំងឺខ្សោយបេះដូង ឬខ្វិន។ ជាតិកាហ្វេអ៊ីន និងសារធាតុរំញោចផ្សេងៗទៀត នៅក្នុងភេសជ្ជៈប៉ូវកម្លាំង វាអាចបង្កើនសម្ពាធឈាមបានយ៉ាងឆាប់រហ័ស។ ដែលជាកត្តាហានិភ័យសំខាន់នៃជំងឺបេះដូង ជំងឺដាច់សរសៃឈាមខួរក្បាលនិងតម្រងនោម មានរបាយការណ៍ថា អ្នកជំងឺខ្សោយបេះដូងមកពីការផឹកភេសជ្ជៈប៉ូវកម្លាំងជាប្រចាំ។ នេះបណ្តាលមកពីបេះដូងធ្វើការខ្លាំងពេក និងមិនអាចបូមឈាមបានគ្រប់គ្រាន់ដល់រាងកាយ។ ភេសជ្ជៈប៉ូវកម្លាំងភាគច្រើនមានជាតិស្ករខ្ពស់ នេះអាចបង្កើនហានិភ័យនៃជាតិស្ករក្នុងឈាមខ្ពស់ ធាត់ និងជំងឺទឹកនោមផ្អែម។ ប្រសិនបើអ្នកមានការឈឺទ្រូង ញ័រទ្រូង ចង្វាក់បេះដូងមិនទៀងទាត់ ដង្ហើមខ្លី វិលមុខ ចង្អោរ ក្អួត ឬអស់កម្លាំងមិនធម្មតា បន្ទាប់ពីផឹកភេសជ្ជៈប៉ូវកម្លាំង អ្នកគួរតែទៅជួបគ្រូពេទ្យជាបន្ទាន់។ សម្រាប់ការធ្វើរោគវិនិច្ឆ័យ និងការព្យាបាលទាន់ពេលវេលា. ផឹកក្នុងបរិមាណត្រឹមត្រូវ។ អ្នកមិនគួរផឹកភេសជ្ជៈប៉ូវកម្លាំងលើសពី ១ កំប៉ុងក្នុងមួយថ្ងៃ ហើយគួរចៀសវាងការផឹកវារួមជាមួយនឹងភេសជ្ជៈមានជាតិអាល់កុល ឬសារធាតុរំញោចផ្សេងទៀត។ ប្រសិនបើអ្នកត្រូវការផឹក អ្នកគួរតែជ្រើសរើសភេសជ្ជៈប៉ូវកម្លាំងដែលមិនមានជាតិស្ករ ឬមានជាតិស្ករទាប រួមជាមួយការធ្វើលំហាត់ប្រាណជាប្រចាំ លំហាត់ប្រាណទៀងទាត់នឹងជួយឲ្យរាងកាយរបស់អ្នកមានសុខភាពល្អ កាត់បន្ថយហានិភ័យនៃជំងឺបេះដូង។ អ្នកគួរញ៉ាំអាហារទាំង៥ក្រុម ហើយចៀសវាងអាហារដែលសម្បូរជាតិខ្លាញ់ ស្ករ និងសូដ្យូមខ្ពស់។ គេងឲ្យបានគ្រប់គ្រាន់។ វានឹងជួយឲ្យរាងកាយងើបឡើងវិញ កាត់បន្ថយភាពតានតឹង ដែលជាកត្តាហានិភ័យនៃជំងឺបេះដូង។ សុខភាពគឺសំខាន់ កុំឲ្យភេសជ្ជៈប៉ូវកម្លាំងបំផ្លាញសុខភាពបេះដូង។ ប្រសិនបើអ្នកមានសំណួរអំពីសុខភាពរបស់អ្នក។ អ្នកគួរតែទៅពិគ្រោះជាមួយគ្រូពេទ្យរបស់អ្នក ដើម្បីទទួលដំបូន្មាន៕	2024-06-19T15:47:00+07:00	kampucheathmey.com	https://www.kampucheathmey.com/health/722717
abf94675-8011-426f-960e-0ac3149a8ad2	មន្ត្រីជាន់ខ្ពស់ក្រសួងសុខាភិបាល៖ បំបៅកូនដោយទឹកដោះម្តាយតែមួយមុខគត់ពីកើតដល់ ៦ខែ ជួយឱ្យទារកទទួលបានអាហារូបត្ថម្ភគ្រប់គ្រាន់ កាត់បន្ថយហានិភ័យពីជំងឺផ្សេងៗ	លោកស្រីវេជ្ជបណ្ឌិត ប្រាក់ សោភ័ណនារី រដ្ឋលេខាធិការក្រសួងសុខាភិបាល បានថ្លែងថា ទឹកដោះម្តាយគឺជាទឹកដោះមួយដែលល្អឥតខ្ចោះ និងសំបូរួទៅដោយគ្រប់សារជាតិចឹញ្ចឹមគ្រប់គ្រាន់សម្រាប់សម្រាប់ទារក, ការបំបៅកូនដោយទឹកដោះម្តាយតែមួយមុខគត់ពីកើតដល់ ៦ខែ ជួយឱ្យកូនទទួលបានអាហារូបត្ថម្ភគ្រប់គ្រាន់ កាត់បន្ថយហានិភ័យពីជំងឺផ្សេងៗ។ លោកស្រីវេជ្ជបណ្ឌិត ប្រាក់ សោភ័ណនារី បានលើកឡើងយ៉ាងដូចនេះកាលពីពេលថ្មីៗកន្លងទៅនេះ នាឱកាសដែលអង្គការភ្លែន អន្តរជាតិកម្ពុជា ដឹកនាំអ្នកសារព័ត៌មាន ជាង ១០ស្ថាប័ន ចុះទស្សនកិច្ចសិក្សាទាក់ទងនឹងសុខភាពអនាម័យដែលគិតគូពីអាហារូបត្ថម្ភ នៅខេត្តសៀមរាប។ លោកស្រីវេជ្ជបណ្ឌិត ប្រាក់ សោភ័ណនារី បានឱ្យដឹងដូចនេះថា « ។ លោកស្រីវេជ្ជបណ្ឌិត បានបន្ថែមថា នៅពេលដែលទារកើតភ្លាម ត្រូវតែឱ្យកូនបៅទឹកដោះដំបូងឱ្យបានលឿនក្នុងម៉ោងដំបូង ព្រោះទឹកដោះដំបូងនេះមានភាពខាប់ ហើយវាសំបូរទៅដោយអង្គបដិបក្ស សម្រាប់ជួយដល់ទារកក្នុងការស្រោចស្រង់ជីវិតទារក ហើយម្តាយត្រូវតែបំបៅកូនដោយទឹកដោះម្តាយតែមួយមុខគត់ពីកើតដល់ ៦ខែ គឺទឹកដោះម្តាយតែមួយមុខគត់ ដោយអត់មានផ្តល់អាហារអីផ្សេងៗនោះទេ ធ្វើបែបនេះទារកនឹងទទួលបានសារជាតិចឹញ្ចឹមគ្រប់គ្រាន់ពីទឹកដោះម្តាយ និងកាត់បន្ថយហានិភ័យពីជំងឺផ្សេងៗផងដែរ។ ការបំបៅកូនដោយទឹកដោះម្តាយតែមួយមុខគត់ពីកើតដល់ ៦ខែ មិនត្រឹមតែផ្តល់ផលប្រយោជន៍ដល់ទារកនោះទេ ម្តាយក៏ទទួលបានផលប្រយោជន៍ផងដែរដូចជា ជួយឱ្យម្តាយមានសុខភាពល្អ អាចកាត់បន្ថយបញ្ហាហានិភ័យពីជំងឺមហារីកដោះ និងជំងឺមហារីកដៃស្បូន។ លោកស្រីវេជ្ជបណ្ឌិត ប្រាក់ សោភ័ណនារី អះអាងថា ការបំបៅកូនដោយទឹកដោះម្តាយ នឹងជួយឱ្យកូនមានសុខភាពល្អ ការលូតលាស់បានល្អ ឈ្លាសវៃ ការចង់ចាំបានល្អ និងមានភាពចាស់ទុំជាងកូនក្មេងដែលមិនបានបៅទឹកដោះម្តាយ ហើយអ្វីដែលសំខាន់នៅគឺជួយកាត់បន្ថយពីជំងឺផ្សេងៗ ជាពិសេសបញ្ហាកង្វះអាហារូបត្ថម្ភ ដែលជាចំណុចមួយដែលកំពុងតែមានការព្រួយបារម្ភផងដែរ។ លោកស្រីវេជ្ជបណ្ឌិត បន្ថែមថា កាលណាយើងមិនចិញ្ចឹមកូនដោយទឹកដោះរបស់ម្តាយនោះទេ ហើយចេះតែឱ្យផ្តល់ឱ្យកូននូវអាហារផ្សេៗ នោះកូននឹងប្រឈមនឹងបញ្ហាជំងឺផ្សេងៗ ដូចជា៖ រាគរួស បញ្ហាផ្លូវដង្ហើម អាចប្រឈមនឹងបញ្ហាកង្វះអាហាររូបត្ថម្ភ បណ្តាលឱ្យស្គមមិនឡើងគីឡូ និងអាចប៉ះពាល់ដល់អាយុជីវិត ហើយក៏អាចធ្វើឱ្យកុមារមានភាពក្រេះក្រិន មិនលូតលាស់ទៅតាមស្តង់ដារនោះឡើយ៕	2024-06-18T23:15:00+07:00	freshnewsasia.com	https://m.freshnewsasia.com/index.php/en/localnews/345298-2024-06-18-09-15-47.html
dd42fb85-3dbf-40f9-8d2d-4338fc91b5f0	ក្រោយផ្ទុះជំងឺបូសខ្យល់ និងដុំពក នៅក្រុងឧដុង្គម៉ែជ័យ មន្ទីរកសិកម្មខេត្តកំពង់ស្ពឺ ប្រាប់ពលរដ្ឋឱ្យរាយការណ៍មកមន្ត្រីជំនាញបន្ទាន់ ករណីសត្វគោក្របីកើតជំងឺ	លោក យឹម ណន ប្រធានមន្ទីរកសិកម្ម ខេត្តកំពង់ស្ពឺ បានប្រាប់ទៅដល់ពលរដ្ឋដែលរស់នៅតាមបណ្តាក្រុងស្រុកទាំង៩ នៃខេត្តកំពង់ស្ពឺ ឱ្យចូលរួមសហការ និងរាយការណ៍បន្ទាន់មកកាន់មន្ត្រីជំនាញពេទ្យសត្វក្នុងភូមិ ឬមន្ត្រីជំនាញនៃមន្ទីរកសិកម្មខេត្ត ក្នុងករណីមានសត្វគោក្របីរបស់ខ្លួនមានកើតជំងឺបូសខ្យល់ ឬដុំពក ដើម្បីឱ្យមន្ត្រីជំនាញជួយអន្តរាគមន៍ពិនិត្យបានទាន់ពេលវេលា។ ការឡើងនៅព្រឹកថ្ងៃទី១៨ ខែមិថុនា ឆ្នាំ២០២៤ ក្នុងពេលជំនាញចុះពិនិត្យសត្វពាហានៈ, ប្រធានមន្ទីរ បានឱ្យដឹងថា កន្លងទៅថ្មីៗ មានសត្វគោក្របីរបស់ប្រជាពលរដ្ឋ ផ្ទុះនូវជំងឺបូសខ្យល់ ឬដុំពកហើជំងឺភាគច្រើន នៅដើមរដូវធ្លាក់ភ្លៀងនេះ ព្រោះជារដូវដែលមានស្មៅដុះ ដង្កូវហ្វូង ឬដង្កូវផ្សេងទៀតបានចេញស៊ីស្មៅ ឬស្លឹករុក្ខជាតិនៅតាមទីវាល នៅពេលគោក្របីស៊ីស្មៅ ឬស្លឹករុក្ខជាតិដោយដង្កូវទាំងនោះ ក៏បណ្តាលឱ្យកើតមានជំងឺខាងលើនេះ។ មួយវិញទៀតនៅរដូវធ្លាក់ភ្លៀងថ្មីនេះដែរ ក៏អាចឱ្យគោក្របីកើតមានជំងឺបូសខ្យល់ ឬដុំពក ខណៈវាបានផឹកទឹកដែលមានបាក់តេរីនៅតាមថ្លុក ឬស្រែ។ ប្រធានមន្ទីររូបនេះ បានបញ្ជាក់ថា ថ្មីៗនេះជំងឺបូសខ្យល់ និងជំងឺដុំពក បានកើតឡើងលើគោក្របីរបស់ប្រជាកសិកររស់នៅក្នុងក្រុងឧដុង្គម៉ែជ័យ ប៉ុន្តែក្រោយទទួលបានការរាយការណ៍ពីប្រជាពលរដ្ឋ មន្ទីរបានបញ្ជូនមន្ត្រីជំនាញបសុពេទ្យចុះអន្តរាគមន៍ចាក់ថ្នាំទាន់ពេលវេលា គោក្របីទាំងនោះក៏បានជាសះស្បើយហើយដែរ។ ជាមួយនេះ ប្រធានមន្ទីរកសិកម្ម ក៏បានអំពាវនាវដល់ប្រជាពលរដ្ឋនៅទូទាំងខេត្តកំពង់ស្ពឺ ដែលមានសត្វគោ ក្របី ឱ្យបង្កើនការយកចិត្តទុកដាក់ខ្ពស់ ចូលរួមសហការជាមួយមន្ទីរកសិកម្មបហើយត្រូវរាយការណ៍ឱ្យទាន់ពេលវេលានូវព័ត៌មាននៃការផ្ទុះជំងឺខាងលើដល់ភ្នាក់ងារពេទ្យសត្វភូមិ ដើម្បីឱ្យមន្ត្រីជំនាញមានលទ្ធភាពក្នុងការចុះព្យាបាលដល់សត្វដែលឈឺទាំងនោះទាន់ពេល៕	2024-06-18T22:05:00+07:00	freshnewsasia.com	https://m.freshnewsasia.com/index.php/en/localnews/345282-2024-06-18-08-05-28.html
bd794b52-14f6-43b5-9f9b-8d2b7aba7830	មន្ត្រីជំនាញចុះចាក់វ៉ាក់សាំងការពារជំងឺសាទឹក ដល់សត្វគោ ក្របី នៅសង្កាត់ស្រយ៉ូវ ចំនួន ៣៥០ក្បាល ជូនដល់ប្រជាកសិករ	នៅថ្ងៃទី១៨ ខែមិថុនា ឆ្នាំ២០២៤ លោក ប៉ែន វណ្ណរិទ្ធ ប្រធានមន្ទីរកសិកម្ម រុក្ខាប្រមាញ់ និងនេសាទខេត្តកំពង់ធំ, លោក ចាន់ បញ្ញវ័ន្ត ប្រធានការិយាល័យផលិតកម្ម និងបសុព្យាបាលខេត្ត រួមទាំងមន្ត្រីការិយាល័យ និងដោយមានការចូលរួមការសហការពីប្រធានការិយាល័យកសិកម្ម ធនធានធម្មជាតិ និងបរិស្ថានក្រុង ទទួលបន្ទុកវិស័យសុខភាពសត្វ អាជ្ញាធរមូលដ្ឋាន ភ្នាក់ងារសុខភាពសត្វភូមិ បានចុះយុទ្ធនាការចាក់វ៉ាក់សាំងការពារជំងឺសារទឹកសត្វគោក្របី ជូនប្រជាកសិករ នៅភូមិរលួស សង្កាត់ស្រយ៉ូវ ក្រុងស្ទឹងសែន ខេត្តកំពង់ធំ។ ប្រធានការិយាល័យផលិតកម្ម និងបសុព្យាបាលខេត្ត បានរាយការណ៍ពីសកម្មភាពមួយចំនួនដែលបានចុះយុទ្ធនាការចាក់វ៉ាក់សាំងការពារជំងឺសារទឹកដល់សត្វគោក្របី បានជំរុញដល់ប្រជាកសិករដែលជាម្ចាស់សត្វឱ្យនាំយកសត្វគោក្របីមកចាក់វ៉ាក់សាំងការពារជំងឺឆ្លងផ្សេងៗបន្ថែមទៀតនៅពេលក្រុមការងារថ្នាក់ខេត្ត រៀបចំឡើង ការណែនាំពីវិធានការណ៍ ការពារ ទប់ស្កាត់ការឆ្លងជំងឺសត្វ។ ត្រូវពង្រឹងកិច្ចសហការឱ្យបានល្អប្រសើរ នៅពេលដែលមានសត្វឈឺ ឬងាប់ ក្នុងករណីសង្ស័យត្រូវរាយការណ៍ជាបន្ទាន់ទៅកាន់ភ្នាក់ងារសុខភាពសត្វភូមិ និងអាជ្ញាធរមូលដ្ឋានផ្ទាល់ ដើម្បីទប់ស្កាត់ការឆ្លងរាលដាលជំងឺសត្វឱ្យបានទាន់ពេលវេលា។ លោក ប៉ែន វណ្ណរិទ្ធ បានសំណេះសំណាលជាមួយបងប្អូនប្រជាកសិករដែលមានសត្វគោក្របី ដើម្បីចង់ដឹងពីជំងឺមួយចំនួនដែលកំពុងតែរីករាលដាលជាច្រើននៅក្នុងសហគមន៍។ ពិសេសត្រូវតែយកចិត្តទុកដាក់បំផុតចំពោះទីកន្លែងរស់នៅរបស់សត្វគោក្របី សម្អាតទ្រង់ជាប្រចាំ ឱ្យទឹកនិងស្មៅស៊ីគ្រប់គ្រាន់ ប្រសិនសង្ស័យថាសត្វគោក្របី មានជំងឺសូមផ្ដល់ដំណឹងដល់អាជ្ញាធរមូលដ្ឋានជាបន្ទាន់ កុំឱ្យជំងឺនោះរីករាលដាលទៅសត្វដទៃទៀត។ ប្រធានមន្ទីរកសិកម្ម រុក្ខាប្រមាញ់ និងនេសាទខេត្តកំពង់ធំ បានបង្ហាញពីជាលទ្ធផលក្រុមការងារសម្រេចបាន ក្នុងការចាក់វ៉ាក់សាំងការពារជំងឺដល់គោសរុបចំនួន ២០០ក្បាល សត្វក្របីចំនួន ១៥០ក្បាល និងបានផ្តល់ជូននូវវ៉ាក់សាំងសារទឹក ៥០០កម្រិត និងថ្នាំព្យាបាលមួយចំនួន ដល់មន្ត្រីកសិកម្មក្រុង និងភ្នាក់ងារសុខភាពសត្វភូមិ សម្រាប់ជួយចុះអន្តរាគមន៍ ជូនប្រជាកសិករក្នុងមូលដ្ឋានរបស់គាត់ ដើម្បីកុំឱ្យមានជំងឺឆ្លងទៅសត្វដទៃទៀត៕	2024-06-18T22:00:00+07:00	freshnewsasia.com	https://m.freshnewsasia.com/index.php/en/localnews/345280-2024-06-18-08-00-35.html
4159c26b-82a9-4c30-9cc8-2216c47efd26	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ១នាក់ ខណៈអ្នកជាសះស្បើយ ៤នាក់ (Video inside)	ក្រសួងសុខាភិបាល នៅថ្ងៃទី១៨ ខែមិថុនា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ១នាក់ ខណៈជាអ្នកជាសះស្បើយ ៤នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៨ ខែមិថុនា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,២៥៧នាក់, អ្នកជាសះស្បើយសរុបចំនួន ១៣៦,១៦៥នាក់, ស្លាប់សរុបចំនួន ៣,០៥៦នាក់៕	2024-06-18T18:57:00+07:00	freshnewsasia.com	https://m.freshnewsasia.com/index.php/en/localnews/345258-2024-06-18-04-57-14.html
ba0110b5-623f-44e1-b929-20dc5ed24efe	លោកបណ្ឌិត ម៉ឹង មករា ចុះសំណេះសំណាល និងពិនិត្យព្យាបាលជំងឺ ជូនមន្ត្រីរដ្ឋបាលស្រុកមេមត់ ចំនួនជាង៨០០នាក់	លោកបណ្ឌិត ម៉ឹង មករា រដ្ឋលេខាធិការ ក្រសួងសេដ្ឋកិច្ច និងហិរញ្ញវត្ថុ និងជាប្រធានក្រុមការងាររាជរដ្ឋាភិបាលចុះមូលដ្ឋាន ស្រុកមេមត់ ខេត្តត្បូងឃ្មុំ បានចូលរួមជាអធិបតីក្នុងពិធីសំណេះសំណាល និងពិនិត្យព្យាបាលជំងឺ ជូនថ្នាក់ដឹកនាំ និងមន្ត្រីរដ្ឋបាលស្រុកមេមត់ ខេត្តត្បូងឃ្មុំ ក្រោមការឧបត្ថម្ភដ៏ខ្ពង់ខ្ពស់ សម្តេចមហាបវរធិបតី ហ៊ុន ម៉ាណែត និងលោកជំទាវបណ្ឌិត ពេជ ចន្ទមុន្នី នៅវិទ្យាល័យ ប៊ុន រ៉ានី ហ៊ុន សែន មេមត់ នាថ្ងៃអាទិត្យ ទី១៧ ខែមិថុនា ឆ្នាំ២០២៤។ ក្នុងពិធីសំណេះសំណាល លោកបណ្ឌិត ម៉ឹង មករា បានបញ្ជាក់ថា ការពិនិត្យសុខភាព និងព្យាបាលជំងឺ ជូនថ្នាក់ដឹកនាំ និងមន្ត្រីរដ្ឋបាលស្រុកមេមត់ទាំងអស់ ហើយនេះ ជាកម្មវិធីដែលមានសារៈសំខាន់បំផុត ក្នុងការទ្រទ្រង់សុខមាលភាពរបស់ ថ្នាក់ដឹកនាំ និងមន្ត្រីគ្រប់ៗរូប ឲ្យយល់ដឹងអំពីការថែទាំសុខភាព ដែលនាំមកនូវសុខភាពល្អ ដើម្បីធានាឲ្យបាននូវ ការបង្កើនផលិតភាពការងារ កាត់បន្ថយការចំណាយ លើការថែទាំសុខភាព បង្កើនសុខុមាលភាពផ្លូវចិត្ត និងលើកកម្ពស់ការចូលរួមក្នុងការងារសង្គមសេដ្ឋកិច្ច។ លោកបណ្ឌិត បានបន្តថ្លែងថា ទាមទារឲ្យមនុស្សទាំងអស់មានសុខភាពល្អជាចំបង។ ដូចនេះការថែទាំសុខភាព ជាមូលដ្ឋានគ្រឹះសំខាន់បំផុត ក្នុងការសម្រេចបាននូវគោលបំណងទាំងឡាយរបស់រាជរដ្ឋាភិបាល ពិសេសការ ដើម្បីចូលរួមជម្រុញការអនុវត្តនូវកម្មវិធីនយោបាយ និងយុទ្ធសាស្ត្រ របស់រាជរដ្ឋាភិបាល ប្រកបដោយប្រសិទ្ធិភាព និងចីរភាព។ លោកបណ្ឌិត បានបន្តថា បេសកកម្មចម្បងរបស់ក្រុមការងារថ្នាក់ជាតិចុះមូលដ្ឋានស្រុកមេមត់ គឺការរួមចំណែកជាមួយរាជរដ្ឋាភិបាលកម្ពុជាផ្សព្វផ្សាយ និងអនុវត្តនូវគោលនយោបាយសំខាន់ៗ នៃកម្មវិធីនយោបាយ ដែលជាកម្មវិធីនយោបាយរបស់ រាជរដ្ឋាភិបាលអាណត្តិទី៧ សម្រាប់ការកសាង និងការពារជាតិមាតុភូមិកម្ពុជា។ ការខិតខំប្រឹងប្រែងរបស់រាជរដ្ឋាភិបាលកម្ពុជា បញ្ជាក់ឲ្យឃើញថា ថ្នាក់ដឹកនាំរាជរដ្ឋាភិបាល តែងតែយកចិត្តទុកដាក់ជាប់ជាប្រចាំ ដោះស្រាយនូវទុក្ខលំបាករបស់ប្រជាពលរដ្ឋ ការពារ និងបម្រើប្រជាពលរដ្ឋ គ្រប់កាលៈទេសៈ ដើម្បីធានាឲ្យបាននូវ សុខសន្តិភាព និងការអភិវឌ្ឍលើគ្រប់វិស័យ ជូនប្រជាជាតិ និងមាតុភូមិកម្ពុជា៕	2024-06-18T17:54:00+07:00	freshnewsasia.com	https://m.freshnewsasia.com/index.php/en/localnews/345248-2024-06-18-03-54-44.html
baa3ae82-d256-49c6-8cd3-665fa013e0ba	ឪពុកនិងកូន អង់គ្លេស ក្រោយកើតមហារីកក្រពេញប្រូស្តាត បង្ហាញរឿង ៣ ដែលបុរសគួរធ្វើមុនគេ	នៅអាយុ ៧៦ ឆ្នាំ លោក Bob Ridley តែងតែមានការព្រួយបារម្ភអំពីជំងឺមហារីកក្រពេញប្រូស្តាត។ ព្រោះឪពុកគាត់ធ្លាប់មានជំងឺនេះពីមុនមក។ ដូច្នេះគាត់វាស់កម្រិត PSA (Prostate-Specific Antigen) ជាទៀងទាត់។ ទោះជាយ៉ាងណាក៏ដោយ Bob បានរកឃើញថាកម្រិត PSA របស់គាត់គឺខ្ពស់ជាងធម្មតា។ មុននឹងត្រូវគេរកឃើញថាមានជំងឺមហារីកក្រពេញប្រូស្តាតដំណាក់កាលទី៣ ក្រុមគ្រូពេទ្យបានព្យាករថាគាត់នឹងមានពេលវេលាត្រឹមតែ១០ឆ្នាំប៉ុណ្ណោះដើម្បីរស់។ ពីរបីសប្តាហ៍ក្រោយមក កូនប្រុសអាយុ ៥២ ឆ្នាំរបស់ Andrew Ridley បានចាប់ផ្តើមមានការឈឺចាប់នៅចំហៀងខ្លួនរបស់គាត់។ វេជ្ជបណ្ឌិតបានព្យាករណ៍ គាត់ប្រហែលជាមានគ្រួសក្នុងតម្រងនោម ប៉ុន្តែការស្គេន CT បានបង្ហាញឲ្យឃើញនូវកូនកណ្តុរដែលរីកធំខុសពីធម្មតានៅក្នុងពោះ និងត្រគាករបស់គាត់។ បន្ទាប់ពីមួយខែក្រោយមក គ្រូពេទ្យបានបញ្ជាក់ថា លោក Andrew មានជំងឺមហារីកក្រពេញប្រូស្តាតដំណាក់កាលទី ៤ ដែលបានរីករាលដាលដល់ឆ្អឹងខ្នង និងខួរឆ្អឹងរបស់គាត់ហើយឲ្យគាត់រស់នៅបានត្រឹមតែ ៥ ឆ្នាំទៀតប៉ុណ្ណោះ។ សម្រាប់គ្រួសារ Ridley វាត្រូវបានចាត់ទុកថាពិបាកដោះស្រាយណាស់។ ប៉ុន្តែអ្នកទាំងពីរមានសុទិដ្ឋិនិយម និងបានទទួលការព្យាបាលជាមួយនឹងការព្យាបាលដោយអរម៉ូន និងការព្យាបាលដោយប្រើគីមី ដើម្បីពន្យឺតការវិវត្តនៃជំងឺមហារីកបន្ថែមទៀត។ រឿងរ៉ាវរបស់គ្រួសារ Ridley វាគឺជាការរំលឹកដល់បុរសទាំងអស់អំពីសារៈសំខាន់នៃការរកឃើញជំងឺមហារីកដំបូង។ ជាពិសេសមហារីកក្រពេញប្រូស្តាត នេះជាជំងឺមហារីកដែលកើតមានច្រើនបំផុតចំពោះបុរសរឿង ៣ ដែលបុរសគួរធ្វើរួមមាន៖ ការធ្វើតេស្តឈាមដើម្បីវាស់កម្រិត PSA (Prostate-Specific Antigen) គឺជាវិធីមួយដើម្បីរកមើលជំងឺមហារីកក្រពេញប្រូស្តាតនៅដំណាក់កាលដំបូង។ ពួកគេប្រហែលជាមិនទាន់មានរោគសញ្ញានៅឡើយ។ យកចិត្តទុកដាក់ចំពោះរោគសញ្ញាមិនធម្មតាដូចជា ឈឺខ្នង ឈឺឆ្អឹង ពិបាកបត់ជើងតូច ឬមានឈាមក្នុងទឹកនោម។ប្រសិនបើអ្នកជួបប្រទះរោគសញ្ញាទាំងនេះ អ្នកគួរតែពិគ្រោះជាមួយវេជ្ជបណ្ឌិតជាបន្ទាន់។ ប្រសិនបើអ្នកមានប្រវត្តិគ្រួសារមានជំងឺមហារីក ឬមានកត្តាហានិភ័យផ្សេងទៀត។ អ្នកគួរតែទៅពិគ្រោះជាមួយវេជ្ជបណ្ឌិតរបស់អ្នកភ្លាមៗ ដើម្បីរៀបចំផែនការធ្វើតេស្តរកមើលមហារីកសមស្រប៕	2024-06-17T22:19:00+07:00	kampucheathmey.com	https://www.kampucheathmey.com/global-news/722262
e61b1630-19bd-4404-ab11-f43860f75fca	អាថ៌កំបាំងទឹកខ្មេះចេកពីសាស្ត្រាចារ្យ ជប៉ុន ម្នាក់ ជួយអាយុវែង ស្បែកស្អាត និងប្រឆាំងមហារីក	សាស្ត្រាចារ្យពិសេស Shoko Murakami ចែករំលែកអាថ៌កំបាំងនៃអាយុវែងក្នុងអាយុ ៨២ ឆ្នាំ ដោយបង្ហាញថា នាងផឹកទឹកខ្មេះនិងចេកជារៀងរាល់ថ្ងៃ ហើយវាជួយធ្វើឲ្យស្បែកមានភាពស្រស់ស្អាត កាត់បន្ថយឱកាសនៃការកើតជំងឺមហារីកថែមទៀតផង។ លោកស្រី Shoko Murakami បច្ចុប្បន្នមានអាយុ ៨២ ឆ្នាំ ជាសាស្ត្រាចារ្យនៅសាកលវិទ្យាល័យ Fukuoka Women’s University ជប៉ុន បានបង្កើតភេសជ្ជៈទឹកខ្មេះចេក មានលក្ខណៈសម្បត្តិជួយរាងកាយឲ្យមានសុខភាពល្អ និងមានអាយុវែង។ ការចាប់ផ្ដើមភេសជ្ជៈនេះកើតចេញពីនាងមានកូន៣នាក់សុទ្ធតែជាកីឡាករហែលទឹក។ ដូច្នេះហើយទើបចង់រកភេសជ្ជៈដែលអាចជួយកូនៗមានថាមពល និងងើបពីការហាត់ប្រាណ។ ដូច្នេះគាត់បានព្យាយាមបង្កើតរូបមន្តភេសជ្ជៈ។ ដំបូងឡើយនាងបានសាកល្បងផឹកវាដោយខ្លួនឯងហើយបានរកឃើញថាវា សុខភាពកាន់តែប្រសើរឡើងគួរឲ្យកត់សម្គាល់ ដូច្នេះ គាត់បានឲ្យកូនប្រុសទាំងបីរបស់គាត់ផឹកតែម្ដង។ ទឹកខ្មះ cider ផ្លែប៉ោមជាមួយចេក វាត្រូវបានគេចាត់ទុកថាជាភេសជ្ជៈដែលមានអត្ថប្រយោជន៍ខ្ពស់ ជួយពង្រឹងរាងកាយ។ សាស្ត្រាចារ្យ Murakami Shoko ចង់ចែករំលែកអាថ៌កំបាំងនេះឲ្យអ្នកទាំងអស់គ្នាសាកល្បងធ្វើតាមជាមួយនឹងព័ត៌មានលម្អិតដូចខាងក្រោម៖ ធាតុផ្សំ ១ ចេក (ប្រហែល ១០០ ក្រាម) ២ ស្ករត្នោត ១០០ ក្រាម ៣ ទឹកខ្មេះខ្មៅ ២០០មីលីលីត្រ។ ជំហានសម្រាប់ធ្វើទឹកខ្មេះជាមួយចេក លោកអ្នកត្រូវកាត់ចេកជាដុំៗក្រាស់ប្រហែល ២ ស.ម. បន្ទាប់មកបន្ថែមចេក និងស្ករត្នោតនិងទឹកខ្មេះចូលក្នុងកូនក្រកែវមួយដែលលាងស្អាត។ ក្រោយមកទៀត ដាក់គ្រឿងផ្សំទាំងអស់នៅក្នុងមីក្រូវ៉េវប្រហែល ៣០ វិនាទី។ ដាក់គ្រឿងផ្សំក្នុងមីក្រូវ៉េវ ទុកវានៅសីតុណ្ហភាពបន្ទប់រយៈពេល ១២ ម៉ោង ហើយបន្ទាប់មកយកវាចេញ ហើយញ៉ាំវាតែម្ដង។ អត្ថប្រយោជន៍នៃទឹកខ្មេះ cider និងចេក ទឹកខ្មះ cider ផ្លែប៉ោមជាមួយចេក វាមានលក្ខណៈសម្បត្តិជួយរក្សារាងកាយឲ្យមានសុខភាពល្អ។ ជួយប្រព័ន្ធខាងក្នុងដំណើរការកាន់តែប្រសើរ ជួយបង្កើនថាមពល រួមទាំងកាត់បន្ថយហានិភ័យនៃជំងឺមហារីកផងដែរ។ ចំណែកឯគ្រឿងផ្សំសំខាន់គឺចេក ជួយបំប៉នពោះវៀន និងបញ្ចុះសម្ពាធឈាម។ ព្រោះវាជាផ្លែឈើដែលមានជាតិសរសៃខ្ពស់ ជួយធ្វើឱ្ឲ្យមានតុល្យភាព microorganisms នៅក្នុងពោះវៀន ធ្វើឲ្យប្រព័ន្ធរំលាយអាហារកាន់តែប្រសើរឡើង វាក៏មានប៉ូតាស្យូមនៅក្នុងផ្លែចេកដែលជួយបណ្តេញជាតិសូដ្យូមលើស កាត់បន្ថយហានិភ័យនៃជំងឺបេះដូង និងដាច់សរសៃឈាមខួរក្បាល។ វាជួយឲ្យស្បែកស្អាត និងមានសុខភាពល្អផងដែរ។ ព្រោះវាមានវីតាមីន B2 ជួយចិញ្ចឹមស្បែកភ្លឺថ្លា។ មិនចាស់មុនអាយុ រួមទាំងអាចបង្កើនថាមពល ដោយសារតែជាតិស្ករនៅក្នុងផ្លែចេក និងអាស៊ីតនៃក្រូចឆ្មានៅក្នុងទឹកខ្មះ ជំរុញការផលិតថាមពលក្នុងរាងកាយ ចេកក៏មានសារធាតុប្រឆាំងអុកស៊ីតកម្ម ជួយកាត់បន្ថយហានិភ័យនៃជំងឺមហារីក និងជំងឺរ៉ាំរ៉ៃផ្សេងៗទៀតផងដែរ។ សាស្ត្រាចារ្យ Shoko ក៏បានបញ្ជាក់ដែរថា ភេសជ្ជៈនេះបានជួយនាងមិនមានអារម្មណ៍នឿយហត់ដោយងាយ។ ទោះបីជាអ្នកខំធ្វើការរហូតដល់យប់ជ្រៅក៏ដោយ។ វាក៏ជួយបំបាត់ការឈឺស្មា ផ្តាសាយ និងការទល់លាមកផងដែរ។ លើសពីនេះ វេជ្ជបណ្ឌិតជនជាតិជប៉ុន Eda Kaoru បានពន្យល់បន្ថែម រូបមន្តទឹកខ្មេះ cider ចេកមានអត្ថប្រយោជន៍ជាច្រើនចំពោះសុខភាព ជួយអារម្មណ៍ស្រស់ស្រាយ គេងលក់ស្រួល និងការពារជំងឺផ្សេងៗ អ្នកដែលចង់បានសុខភាពល្អ និងអាយុវែង សាកល្បងធ្វើទឹកខ្មេះចេក តាមរូបមន្តនេះ៕	2024-06-17T21:31:00+07:00	kampucheathmey.com	https://www.kampucheathmey.com/health/722187
56f1914f-4121-40e5-bf05-49293f49ea8e	TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយ៣នាក់ (Video inside)	ក្រសួងសុខាភិបាល នៅថ្ងៃទី១៧ ខែ មិថុនា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ ៣នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៧ ខែមិថុនា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,២៥៦នាក់, អ្នកជាសះស្បើយសរុបចំនួន ១៣៦,១៦១នាក់, ស្លាប់សរុបចំនួន ៣,០៥៦នាក់៕	2024-06-17T19:39:00+07:00	freshnewsasia.com	https://m.freshnewsasia.com/index.php/en/localnews/345076-2024-06-17-05-39-40.html
7ba185ee-cac9-4b80-9dd3-1a928e1da4bb	ក្រុមគ្រូពេទ្យស្ម័គ្រចិត្ត ហ៊ុន ម៉ានី ចុះព្យាបាលជំងឺជូនប្រជាពលរដ្ឋ នៅស្រុកពាមជរ ខេត្តព្រៃវែង បានចំនួន៥០០០នាក់	លោកសួន សុម៉ាលីន អភិបាលខេត្តព្រៃវែង តំណាងលោក ហ៊ុន ម៉ានី ឧបនាយករដ្ឋមន្រ្តី រដ្ឋមន្រ្តីក្រសួងមុខងារសាធារណៈ និងជាប្រធានកិត្តិយសក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី នៅថ្ងៃទី១៦ ខែមិថុនាឆ្នាំ២០២៤ បានអញ្ជើញចូលរួមជាមួយក្រុមគ្រូពេទ្យស្ម័គ្រចិត្តហ៊ុន ម៉ានីចុះពិនិត្យព្យាបាលជំងឺ និងចែកឱសថព្យាបាលជំងឺ ដោយឥតគិតថ្លៃជូនប្រជាពលរដ្ឋប្រមាណ៥០០០ នាក់ នៅវិទ្យាល័យរស្មីសាមគ្គី ឃុំស្វាយភ្លោះ ស្រុកពាមជរ ខេត្តព្រៃវែង។ លោក សួន សុម៉ាលីន បានថ្លែងថា ការចុះពិនិត្យជំងឺជូនប្រជាពលរដ្ឋ ដោយឥតគិតថ្លៃនេះ គឺជាស្មារតីមនុស្សធម៌ សុទ្ធសាធដែលស្តែងចេញពីសេចក្ដីស្រឡាញ់បងប្អូនប្រជាពលរដ្ឋក្នុងនាមជាឈាមជ័រខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយ ណាមួយឡើយ សំដៅចូលរួមកាត់បន្ថយភាពក្រីក្ររបស់ប្រជាពលរដ្ឋផងដែរ។ ជាមួយគ្នានោះ លោកអភិបាលខេត្ត សូមកោតសរសើរ និងវាយតម្លៃខ្ពស់ ចំពោះក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ដែលបានខិតខំលះបង់ ស្របទៅនឹង អ្វីដែលជាបុព្វហេតុ និងបេសកកម្មមនុស្សធម៌ និងកិច្ចការងារសង្គមនានា ក្នុងការលើកកម្ពស់សុខុមាលភាព ប្រជាជនគឺនាំអោយមានកំណើនសេដ្ឋកិច្ច និងការកាត់បន្ថយភាពក្រីក្ររបស់ប្រជាពលរដ្ឋកម្ពុជាស្របទៅតាម គោលដៅអភិវឌ្ឍន៍ប្រកបដោយចីរភាពរបស់រាជរដ្ឋាភិបាលនៃព្រះរាជាណាចក្រកម្ពុជា។ លោកបានបន្ថែមថា ការចូលរួមសកម្មភាពបម្រើសង្គម រៀនសូត្របន្ថែមនៅមូលដ្ឋានជាក់ស្តែង និងចូលរួម ចំណែកលើកកម្ពស់សុខមាលភាពប្រជាជន ដែលស្របតាមគោលដៅអភិវឌ្ឍន៍ប្រកបដោយចីរភាព របស់ រាជរដ្ឋាភិបាលនៃព្រះរាជាណាចក្រកម្ពុជា អណត្តិទី៧ ដែលមានសម្តេចធិបតី ហ៊ុន ម៉ាណែត ជាប្រមុខដឹកនាំ ។ សូមបញ្ជាក់ថា បើយោងតាមរបាយការណ៍របស់ លោកប្រធានមន្ទីរសុខាភិបាលខេត្តបានឲ្យដឹងថាការពិគ្រោះជំងឺរួមមាន ជំងឺទូទៅ អប់រំសុខភាព ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺឬដូងបាត ជំងឺសួត ក្រពះ ពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ជំងឺសើស្បែក ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺរលាកថ្លើម ជំងឺកាមរោគ ជំងឺគ្រុនចាញ់ ជំងឺគ្រុនឈាម ជំងឺភ្នែក សុខភាពមាត់ធ្មេញ ជំងឺទឹកនោមផ្អែម ជំងឺបេះដូង លើសឈាម ជំងឺត្រចៀក ច្រមុះ បំពង់ក ជំងឺកម្រងនោម អេកូសាស្ត្រ ម៉ាស៊ីនផ្លុំរក មេរោគក្រពះតាមរយះខ្យល់ដង្ហើម វាស់ចង្វាក់បេះដូង មន្ទីរពិសោធន៍ (វិភាគឈាម) វះកាត់តូចនិងព្យាបាលរបួសជាដើម។ ក្នុងឱកាសនោះ ប្រជាពលរដ្ឋដែលមកទទួលការពិនិត្យ ព្យាបាល និងពិគ្រោះជំងឺ របស់ក្រុមគ្រូពេទ្យលោក ហ៊ុន ម៉ានី នេះក៏បានសម្ដែងនូវអារម្មណ៍សប្បាយរីករាយ និងត្រេកអរយ៉ាងខ្លាំងដោយបានមកពិនិត្យ និងព្យាបាលជំងឺដោយឥតគិតថ្លៃ នឹងសូមអរគុណលោក ហ៊ុន ម៉ានី ដែលបាននាំក្រុមគ្រូពេទ្យមកពិនិត្យសុខភាពពលរដ្ឋដល់ផ្ទះតែម្តង៕	2024-06-16T22:30:00+07:00	freshnewsasia.com	https://m.freshnewsasia.com/index.php/en/localnews/345001-2024-06-16-08-30-52.html
159fdac3-9274-47c1-aaaa-c9f01eba9729	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ៩នាក់ ខណៈអ្នកជាសះស្បើយ ៦នាក់ (Video inside)	ក្រសួងសុខាភិបាល នៅថ្ងៃទី១៦ ខែមិថុនា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ៩នាក់ ខណៈជាអ្នកជាសះស្បើយ ៦នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៦ ខែមិថុនា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,២៥៦នាក់, អ្នកជាសះស្បើយសរុបចំនួន ១៣៦,១៥៨នាក់, ស្លាប់សរុបចំនួន ៣,០៥៦នាក់៕	2024-06-16T18:57:00+07:00	freshnewsasia.com	https://m.freshnewsasia.com/index.php/en/localnews/344984-2024-06-16-04-57-37.html
31cfbddc-240e-425a-98c1-30e6e59e0439	អូស្ត្រាលីបិទកសិដ្ឋានមួយចំនួននៅពេលជំងឺផ្ដាសាយបក្សីរីករាលដាល	មេរោគផ្តាសាយបក្សីប្រភេទH7N3 ត្រូវបានគេរកឃើញនៅក្នុងកសិដ្ឋានចំនួន ៤ ខណៈមេរោគមួយប្រភេទទៀត H7N9 ត្រូវបានគេរកឃើញនៅកសិដ្ឋានមួយកន្លែងទៀតក្នុងរយៈពេលជាច្រើនសប្តាហ៍ចុងក្រោយនេះនៅក្នុងរដ្ឋ Victoria នៃប្រទេសអូស្ត្រាលី។ កសិដ្ឋាននៅប្រទេសអូស្ត្រាលីមួយចំនួនត្រូវបានបញ្ជាឱ្យបិទ។ សត្វស្លាបយ៉ាងតិច ៥៨០.០០០ ក្បាលត្រូវបានសម្លាប់ចោល ដែលនេះជាផ្នែកមួយនៃការគ្រប់គ្រងជីវសុវត្ថិភាព។ ប្រទេសជប៉ុននិងសហរដ្ឋអាមេរិកបានហាមឃាត់ជាបណ្ដោះអាសន្នមិនឱ្យមានការនាំចូលសត្វបក្សីពីរដ្ឋ Victoria ដើម្បីជាការប្រុងប្រយ័ត្ន។ នៅប្រទេសអូស្ត្រាលី ផ្សារទំនើបមួយចំនួនកំពុងដាក់កំហិតលើចំនួនស៊ុតដែលអតិថិជនអាចទិញបាន ដោយសារតែមានការបង្អាក់ចំពោះសង្វាក់ផ្គត់ផ្គង់ស៊ុត។ មេរោគផ្តាសាយបក្សីគឺជាមេរោគដែលគេរកឃើញនៅទូទាំងពិភពលោក។ មេរោគនេះរីករាលដាលនៅក្នុងចំណោមសត្វស្លាប ឬនៅពេលដែលចំណីសត្វដែលមានមេរោគនិងឧបករណ៍ដែលត្រូវបានប្រើប្រាស់ជាមួយសត្វស្លាបទាំងនោះត្រូវបានផ្ទេរពីតំបន់មួយទៅតំបន់មួយ។ អ្នកស្រី Danyel Cucinotta ដែលជាអនុប្រធានសហព័ន្ធកសិកររដ្ឋ Victoria បានប្រាប់បណ្ដាញព័ត៌មាន Australian Broadcasting Corp កាលពីថ្ងៃទី ១១ ខែមិថុនាកន្លងទៅនេះថា មេរោគនេះអាចរីករាលដាលបានយ៉ាងឆាប់រហ័ស។ អ្នកស្រីថ្លែងថា៖ «‍មានកិច្ចការតិចតួចណាស់ដែលយើងអាចធ្វើបាន ហើយមិនថាអ្នកព្យាយាមរក្សាជីវសុវត្ថិភាពរបស់អ្នកឱ្យល្អប៉ុណ្ណានោះទេ គឺអ្នកមិនអាចរារាំងហ្វូងសត្វព្រៃដែលចូលមកបានឡើយ។ នេះគឺជាផ្លូវហោះហើរសម្រាប់សត្វស្លាបដែលធ្វើចំណាកស្រុក។ មានការដាក់បញ្ជានៅពេលនេះ ដែលមានន័យថាសត្វស្លាបទាំងអស់ត្រូវបានដាក់នៅកន្លែងបិទជិតមិនអាចចេញក្រៅបាន។ ការធ្វើដូចនេះគឺដើម្បីការពារសត្វស្លាបរបស់យើងនិងការពារសង្វាក់ផ្គត់ផ្គង់អាហារ»។ ប្រភេទជំងឺផ្ដាសាយបក្សីដែលគេបានកំណត់អត្តសញ្ញាណឃើញនៅក្នុងរដ្ឋ Victoria និងរដ្ឋ Western Australia អាចឆ្លងទៅមនុស្សបាន ក៏ប៉ុន្តែអ្នកជំនាញអះអាងថា ករណីនោះគឺកម្រកើតមានណាស់។ មេរោគនៃជំងឺផ្តាសាយបក្សីនេះក៏អាចឆ្លងទៅសត្វគោបានដែរ។ ក្រសួងកសិកម្មរបស់សហរដ្ឋអាមេរិកបានបញ្ជាក់ថា ជំងឺផ្ដាសាយបក្សីបានឆ្លងទៅសត្វគោដែលគេចិញ្ចឹមយកទឹកដោះប្រមាណជាង ៨០ ហ្វូងនៅក្នុងរដ្ឋមួយចំនួននៅសហរដ្ឋអាមេរិកតាំងពីចុងខែមីនាមក។ កម្មករយ៉ាងតិច ៣ នាក់ ដែលធ្វើការនៅកសិដ្ឋានចិញ្ចឹមគោយកទឹកដោះនៅសហរដ្ឋអាមេរិកបានធ្វើតេស្តហើយទទួលលទ្ធផលវិជ្ជមានថាមានជំងឺផ្ដាសាយបក្សីបន្ទាប់ពីបានប៉ះពាល់សត្វគោដែលមានមេរោគ។ អ្នកទាំង ៣ នាក់នោះបានធូរស្បើយពីជំងឺនេះជាបណ្ដើរៗហើយ។ មជ្ឈមណ្ឌលបង្ការនិងទប់ស្កាត់ជំងឺរបស់សហរដ្ឋអាមេរិក (CDC) បានបញ្ជាក់ថា ការឆ្លងនេះមិនបានផ្លាស់ប្តូរការវាយតម្លៃរបស់ខ្លួនដែលថាជំងឺផ្ដាសាយបក្សីមានហានិភ័យទាបសម្រាប់សហគមន៍ទូទៅនោះទេ និងថាខ្លួនមិនឃើញមានភ័ស្តុតាងនៃការឆ្លងពីមនុស្សទៅមនុស្សនោះឡើយ។ កាលពីខែឧសភាកន្លងទៅនេះ អាជ្ញាធរផ្នែកសុខាភិបាលនៅក្នុងប្រទេសម៉ិកស៊ិកបានបញ្ជាក់ពីករណីមនុស្សស្លាប់ដោយសារការឆ្លងមេរោគផ្តាសាយបក្សីដែលត្រូវបានគេរាយការណ៍ថាមាននៅក្នុងសត្វបក្សី៕	2024-06-16T07:00:00+07:00	khmer.voanews.com	https://khmer.voanews.com/a/australia-locks-down-farms-as-avian-influenza-spreads/7657937.html
19cc51f9-2a92-41f8-a01e-4518787145ee	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ៥នាក់ ខណៈអ្នកជាសះស្បើយ ៣នាក់ (Video inside)	ក្រសួងសុខាភិបាល នៅថ្ងៃទី១៥ ខែមិថុនា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ៥នាក់ ខណៈជាអ្នកជាសះស្បើយ ៣នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៥ ខែមិថុនា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,២៤៧នាក់, អ្នកជាសះស្បើយសរុបចំនួន ១៣៦,១៥២នាក់, ស្លាប់សរុបចំនួន ៣,០៥៦នាក់៕	2024-06-15T18:53:00+07:00	freshnewsasia.com	https://m.freshnewsasia.com/index.php/en/localnews/344857-2024-06-15-04-53-51.html
b62ccea0-7c75-473d-8906-dd20ed0b54e0	រដ្ឋមន្ត្រីសុខាភិបាល ជំរុញលើកទឹកចិត្តដល់អង្គការស្នាមញញឹមកម្ពុជា បន្តជួយវះកាត់ជូនអ្នកជំងឺមានបញ្ហាមាត់ឆែប ក្រអូមមាត់ឆែប និងពិការភាពមុខមាត់ផ្សេងៗ	លោកសាស្ត្រាចារ្យ ឈាង រ៉ា រដ្ឋមន្ត្រីក្រសួងសុខាភិបាល បានថ្លែងជំរុញដល់អង្គការស្នាមញញឹមកម្ពុជា (Smile Cambodia) បន្តជួយវះកាត់ជូនអ្នកជំងឺមានបញ្ហាមាត់ឆែប ក្រអូមមាត់ឆែប និងពិការភាពមុខមាត់ផ្សេងៗ។ ការថ្លែងបែបនេះរបស់លោកសាស្ត្រាចារ្យរដ្ឋមន្ត្រី ក្នុងឳកាសទទួលជួបសម្តែងការគួរសម និងពិភាក្សាការងារជាមួយលោក ចាន់ កុក ចយ អនុប្រធាន និងនាយកប្រតិបត្តិអង្គការស្នាមញញឹមកម្ពុជា (Smile Cambodia) និងគណៈប្រតិភូ នៅរសៀលថ្ងៃទី១៤ ខែមិថុនា ឆ្នាំ២០២៤ នៅទីស្តីការក្រសួងសុខាភិបាល។ លោកសាស្ត្រាចារ្យរដ្ឋមន្ត្រី បានសម្តែងការស្វាគមន៍យ៉ាងកក់ក្តៅ និងបានកោតសរសើរដល់អង្គការស្នាមញញឹមកម្ពុជា (Smile Cambodia) ចំពោះការលះបង់ទាំងកំលាំងកាយ កំលាំងចិត្ត ពិសេសធនធានថវិកា ក្នុងការចូលរួមផ្តល់សេវាវះកាត់ជូនដល់អ្នកជំងឺដែលមានបញ្ហាមាត់ឆែប ក្រអូមមាត់ឆែប និងពិការភាពមុខមាត់ផ្សេងៗ និងទម្រង់មុខខុសធម្មតា។ លើសពីនេះ លោកសាស្ត្រាចារ្យរដ្ឋមន្ត្រី បានសម្តែងការពេញចិត្ត អំពីពីអត្ថប្រយោជន៍នៃការផ្តល់លទ្ធភាពទទួលបានការថែទាំវះកាត់ប្រកបដោយសុវត្ថិភាព និងប្រសិទ្ធភាពសម្រាប់ប្រជាពលរដ្ឋកម្ពុជា ដែលមានមាត់ឆែប ក្រអូមមាត់ និងពិការភាពមុខមាត់ផ្សេងៗ និងបានសម្តែងការគាំទ្រអស់ពីចិត្តចំពោះបេសកកម្មរបស់អង្គការស្នាមញញឹមកម្ពុជា (Smile Cambodia)។ ជាចុងក្រោយ លោកសាស្ត្រាចារ្យរដ្ឋមន្ត្រី បានថ្លែងអំណរគុណដ៏ជ្រាលជ្រៅ ជូនដល់គណៈប្រតិភូ និងសូមស្វាគមន៍ចំពោះកិច្ចសហការបន្ថែមលើភាពជាដៃគូសម្រាប់កម្មវិធីនាពេលអនាគត និងភាពជាដៃគូដើម្បីបន្តពង្រីកលទ្ធភាពបន្ថែមរបស់អង្គការស្នាមញញឹមកម្ពុជា (Smile Cambodia) ដើម្បីចូលរួមចំណែកជាមួយនឹងកិច្ចខិតខំប្រឹងប្រែងរបស់ក្រសួងសុខាភិបាលកម្ពុជា ក្នុងការលើកកម្ពស់សុខុមាលភាពរបស់ប្រជាជនកម្ពុជា ដើម្បីឈានទៅសម្រេចបាននូវការគ្របដណ្តប់សុខភាពជាសកល ស្របតាមផែនការយុទ្ធសាស្រ្តបញ្ចកោណ នៃរាជរដ្ឋាភិបាលអាណត្តិទី៧ ក្រោមការដឹកនាំប្រកបដោយគតិបណ្ឌិតរបស់ សម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រីកម្ពុជា៕	2024-06-15T04:34:00+07:00	freshnewsasia.com	https://m.freshnewsasia.com/index.php/en/localnews/344823-2024-06-14-14-34-43.html
2afb3b50-4589-4a21-85d2-2672b914b02f	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ៩នាក់ ខណៈអ្នកជាសះស្បើយ ៨នាក់ (Video inside)	ក្រសួងសុខាភិបាល នៅថ្ងៃទី១៤ ខែមិថុនា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ៩នាក់ ខណៈជាអ្នកជាសះស្បើយ ៨នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៤ ខែមិថុនា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,២៤២នាក់, អ្នកជាសះស្បើយសរុបចំនួន ១៣៦,១៤៩នាក់, ស្លាប់សរុបចំនួន ៣,០៥៦នាក់៕	2024-06-14T18:45:00+07:00	freshnewsasia.com	https://m.freshnewsasia.com/index.php/en/localnews/344702-2024-06-14-04-45-36.html
e8177615-cad6-425d-b08b-113da2666dd2	រដ្ឋមន្រ្តីក្រសួងសុខាភិបាល អំពាវនាវដល់បងប្អូន ប្រជាពលរដ្ឋ បន្តចូលរួមបរិច្ចាគឈាម ឆ្លើយតបទៅតាមសេចក្តីត្រូវការរបស់អ្នកជំងឺបានគ្រប់ពេលវេលា	រាជធានីភ្នំពេញ៖ ព្រឹកថ្ងៃសុក្រ ទី១៤ ខែមិថុនា ឆ្នាំ២០២៤ ឯកឧត្តមសាស្រ្ដាចារ្យ ឈាង រ៉ា រដ្ឋមន្រ្តីក្រសួងសុខាភិបាល បានអញ្ជើញជាអធិបតីក្នុងពិធីអបអរសាទរ ទិវាពិភពលោកនៃអ្នកបរិច្ចាគឈាម ១៤ មិថុនា ២០២៤ ក្រោមប្រធានបទ «ខួប ២០ឆ្នាំ នៃការបរិច្ចាគឈាម សូមអរគុណសប្បុរសជនបរិច្ចាគឈាម» ដែលរៀបចំឡើងនៅមជ្ឈមណ្ឌលជាតិផ្តល់ឈាម។ ទិវាពិភពលោកនៃអ្នកបរិច្ចាគឈាមប្រារព្ធធ្វើឡើងនៅថ្ងៃទី១៤ ខែមិថុនា ជារៀងរាល់ឆ្នាំ បន្ទាប់ពីសន្និបាតអង្គការសុខភាពពិភពលោកលើកទី៥៨ ក្នុងឆ្នាំ២០០៥ ដែលក្នុងពេលនោះរដ្ឋមន្រ្ដីក្រសួងសុខាភិបាលនៃប្រទេសលើពិភពលោកបានបោះឆ្នោតគាំទ្រជាឯកច្ឆន្ទលើដំណោះស្រាយ WHA58.13 បង្កើតទិវាពិភពលោកនៃអ្នកបរិច្ចាគឈាមជារៀងរាល់ឆ្នាំតរៀងមក ហើយឆ្នាំនេះគឺជា ខួបលើកទី២០ នៃទិវាពិភពលោកនៃអ្នកបរិច្ចាគឈាម។ ឯកឧត្តមសាស្រ្តាចារ្យរដ្ឋមន្រ្តី បានលើកឡើងថា ដើម្បីជាការតបស្នងការយកចិត្ដទុកដាក់របស់រាជរដ្ឋាភិបាល ចំពោះសុខភាពសុខុមាលភាពប្រជាពលរដ្ឋគ្រប់រូប ក្រសួងសុខាភិបាលបានជំរុញ ឱ្យមជ្ឈមណ្ឌលជាតិផ្តល់ឈាម មជ្ឈមណ្ឌលផ្តល់ឈាមខេត្ត៖ ការផ្តល់ឈាម គឺជាការធ្វើអំពើល្អ ជាការជួយសង្រ្គោះជីវិតមនុស្ស ហើយមានមនុស្សរាប់លាននាក់បានធ្វើអំណោយឈាម តាមរបាយការណ៍របស់អង្គការសុខភាពពិភពលោក មានអំណោយឈាមប្រមាណ ១១៨.៥លានប្លោក នៅទូទាំងពិភពលោកក្នុងមួយឆ្នាំ។ នៅព្រះរាជាណាចក្រកម្ពុជា យើងទទួលបានអំណោយឈាមចំនួន ១៤៣,១៤៣ប្លោក ក្នុងឆ្នាំ២០២៣ កើនឡើង ២៥.០៥% ច្រើនជាងអំណោយឈាមក្នុងឆ្នាំ២០២២ ចំពោះការផ្គត់ផ្គង់ឈាម និងសមាសភាពឈាមមានចំនួន ១៤៩,២៧៤ប្លោក កើនឡើង២៩.៨១%ច្រើនជាងឆ្នាំ២០២២។ ឆ្លៀតក្នុងឱកាសនោះ ឯកឧត្តមសាស្រ្ដាចារ្យរដ្ឋមន្ត្រីក្រសួងសុខាភិបាល សូមគោរពថ្លែងអំណរគុណដ៏ខ្ពង់ខ្ពស់បំផុតជូនចំពោះ សម្តេចអគ្គមហាសេនាបតីតេជោ ហ៊ុន សែន ក្នុងឋានៈសម្ដេចជានាយករដ្ឋមន្រ្តីនៃព្រះរាជាណាចក្រកម្ពុជា នាពេលនោះ បានអំពាវនាវលើកទឹកចិត្ដជាបន្តបន្ទាប់ឱ្យប្រជាពលរដ្ឋ និងយុវជន ចូលរួមបរិច្ចាគឈាមដោយស្ម័គ្រចិត្ត និងសូមគោរពថ្លែងអំណរគុណដ៏ខ្ពង់ខ្ពស់បំផុតជូនចំពោះសម្តេចកិតិ្តព្រឹទ្ធបណ្ឌិត ប៊ុន រ៉ានី ហ៊ុន សែន ប្រធានកាកបាទក្រហមកម្ពុជា ចំពោះការគាំទ្រយុទ្ធនាការលើកកំពស់ការបរិច្ចាគឈាមដោយស្ម័គ្រចិត្ត តាមរយៈសាខាកាកបាទក្រហមកម្ពុជា រាជធានី ខេត្ត។ សូមគោរពថ្លែងអំណរគុណដ៏ខ្ពង់ខ្ពស់បំផុតជូនចំពោះសម្តេចមហាបវរធិបតីហ៊ុន ម៉ាណែត នាយករដ្ឋមន្រ្តីនៃព្រះរាជាណាចក្រកម្ពុជា ដែលសម្តេចជាសប្បុរសជនបរិច្ចាគឈាមទៀតទាត់ជាគំរូសម្រាប់ យុវជន កងទ័ព និងប្រជាពលរដ្ឋទូទៅនៅក្នុងព្រះរាជាណាចក្រកម្ពុជា សម្តេចបានចាត់ទុក «ការបរិច្ចាគឈាម គឺជាការធ្វើអំពើមនុស្សធម៌ ដើម្បីសង្រ្គោះជីវិតមនុស្ស និងជាកាដូនៃសេចក្តីស្រលាញ់ ហូរចេញពីបេះដូងយ៉ាងពិតប្រាកដ ជូនចំពោះជនរួមជាតិខ្មែរទាំងអស់គ្នា»។ ដើម្បីធានាភាពជាម្ចាស់ការក្នុងការផ្គត់ផ្គង់ឈាម និងផលិតផលឈាម ឆ្លើយតបទៅតាមសេចក្តីត្រូវការរបស់អ្នកជំងឺបានគ្រប់ពេលវេលា ឯកឧត្តមសាស្រ្តាចារ្យរដ្ឋមន្រ្តី សូមអំពាវនាវដល់បងប្អូន ប្រជាពលរដ្ឋ យុវជន យុវនារី បន្តចូលរួមបរិច្ចាគឈាមនៅមជ្ឈមណ្ឌលជាតិផ្តល់ឈាម និងនៅតាមមជ្ឈមណ្ឌលផ្តល់ឈាមខេត្តទាំង២៤ទៀត និងតាមក្រុមចល័តចុះទទួលអំណោយឈាម នៅតាមស្ថាប័ន អង្គភាព សកលវិទ្យាល័យ វិទ្យាល័យ ក្រុមហ៊ុនឯកជន ឱ្យបានច្រើនកុះករបន្ថែមទៀត និងសូមបន្ដគាំទ្រដល់សេវាកម្មជាតិផ្ដល់ឈាមរបស់យើង ដើម្បីឧត្ដមប្រយោជន៍មនុស្សធម៌ និងការជួយជីវិតមនុស្ស។ អ្នកផ្តល់ឈាម គឺជាវីរៈបុរស ហើយការផ្តល់ឈាមគឺជាការជួយសង្រ្គោះជីវិត ផ្តល់ជីវិត ផ្តល់ការស្រឡាញ់ និងការសាមគ្គី។ ក្នុងឱកាសនោះដែរ ឯកឧត្តមសាស្រ្តាចារ្យរដ្ឋមន្រ្តី បានផ្តល់ជូនលិខិតថ្លែងអំណរគុណជូនដល់ក្រុមហ៊ុន ដែលតែងតែសហការគាំទ្រកន្លងមកក្នុងយុទ្ធនាការផ្តល់ឈាម និងជូនពាន ដល់អ្នកបរិច្ចាគឈាមជាប្រចាំ ពោលគឺ ៤ដងក្នុងមួយឆ្នាំ សម្រាប់បុរស និង៣ដងក្នុងមួយឆ្នាំ សម្រាប់ស្រ្តី ព្រមទាំងមេដាយជាការលើកទឹកចិត្តដល់អ្នកបរិច្ចាគឈាមជាប្រចាំផងដែរ។ ពិធីនេះដែរក៏មានការអញ្ជើញចូលរួមពី ឯកឧត្តម សុះ មុះសិន អនុប្រធានសហភាពសហព័ន្ធយុវជនកម្ពុជា និងជាតំណាងឯកឧត្តម ហ៊ុន ម៉ានី ប្រធានសហភាពសហព័ន្ធយុវជនកម្ពុជា ឯកឧត្តម លោកជំទាវ រដ្ឋលេខាធិការក្រសួងសុខាភិបាល តំណាងក្រសួងយុត្តិធម៌ ក្រសួងផែនការ ក្រសួងរ៉ែ និងថាមពល កាកបាទក្រហមកម្ពុជា អង្គការសុខភាពពិភពលោកប្រចាំកម្ពុជា និងក្រុមហ៊ុនវ័នហ្វ្រេតធើនីធី ក្រុមហ៊ុន ស៊ីភី ខេមបូឌា និងធនាគារ លីហួរ ព្រមទាំងមន្រ្តីរាជការ សិស្ស និស្សិត និងអ្នកចូលរួមបរិច្ចាគឈាម៕ រក្សាសិទ្ធដោយ ៖ សុទ្ធលី	2024-06-14T14:51:51+07:00	cen.com.kh	https://cen.com.kh/archives/760243.html
7ee3a927-5a99-413a-a7df-b97efd7c6c25	កម្ពុជារកឃើញកំណើនជំងឺផ្ដាសាយនិងកូវីដ-១៩ ដូចនៅតំបន់អាស៊ីប៉ាស៊ីហ្វិកខាងលិចនិងប្រទេសជិតខាង	ក្រសួងសុខាបាលបានចេញសេចក្ដីប្រកាសកាលពី ថ្ងៃពុធថា កម្ពុជាបានរកឃើញកំណើនជំងឺកូវីដ-១៩ និងជំងឺផ្ដាសាយក្នុងអំឡុងខែឧសភានិងខែមិថុនា ដែលមានលក្ខណៈស្រដៀងនឹងបណ្ដាប្រទេសជាច្រើននៅតំបន់អាស៊ីប៉ាស៊ីហ្វិកខាងលិចនិងបណ្ដាប្រទេសជិតខាង។ ក្រសួងសុខាភិបាលបានបញ្ជាក់ថា ការរកឃើញនេះធ្វើឡើងតាមរយៈប្រព័ន្ធតាមដានជំងឺផ្តាសាយនិងប្រព័ន្ធតាមដានជំងឺរលាកផ្លូវដង្ហើមធ្ងន់ធ្ងរនៅកម្ពុជា។ ក្រសួងសុខាភិបាលថា ការធ្វើតេស្ដវិភាគកំណត់អត្តសញ្ញាណប្រភេទនិងអនុក្រុមវីរុស (Virus Sequencing) ដោយវិទ្យាស្ថានជាតិសុខភាពសាធារណៈបានរកឃើញអនុក្រុមវីរុសកូវីដ-១៩បំប្លែងខ្លួន ដែលស្ថិតក្នុងក្រុមត្រូវចាប់អារម្មណ៍និងប្រុងប្រយ័ត្ន (Variant of Interest) តែមិនមែនជាអនុក្រុមដែលត្រូវព្រួយបារម្ភ (Variant of Concern) ដែលនឹងធ្វើឱ្យមានការសម្រាកនៅមន្ទីរពេទ្យច្រើនទេ។ ទន្ទឹមនឹងនេះ ក្រសួងសុខាភិបាលបានដាក់ចេញវិធានការមួយចំនួនដើម្បីបង្ការការឆ្លងរាលដាលជំងឺផ្ដាសាយ និងជំងឺកូវីដ-១៩ ជាលក្ខណៈទ្រង់ទ្រាយធំ។ ក្រសួងសុខាភិបាលបានអំពាវនាវដល់ពលរដ្ឋកម្ពុជាចូលរួមអនុវត្តវិធានការម៉ឺងម៉ាត់ ដូចជាការលាងសម្អាតដៃត្រឹមត្រូវ ការថែរក្សាអនាម័យ ពេលក្អកកណ្តាស់ត្រូវខ្ទប់មាត់ដោយពាក់ម៉ាស់ ឬប្រើកន្សែងដៃ ឬប្រើផ្នត់កែងដៃ និងមិនត្រូវខាកស្តោះពាសវាលពាសកាលឡើយ។ លើសពីនេះត្រូវចៀសវាងការចូលរួមក្នុងទីប្រជុំជនឬការធ្វើដំណើរនៅពេលមានការៈក្តៅខ្លួន ក្អក និងពិបាកដកដង្ហើម និងត្រូវបន្តចាក់វ៉ាកសាំងកូវីដ-១៩ឱ្យបានគ្រប់ដូសទាំងដូសមូលដ្ឋាននិងដូសជំរុញនៅតាមមមន្ទីរពេទ្យឬមណ្ឌលសុខភាព ដើម្បីពង្រឹងប្រព័ន្ធភាពស៊ាំបង្ការការឆ្លងជំងឺកូវីដ-១៩។ ក្រសួងសុខាភិបាលបានបន្ថែមថា៖ «ប្រសិនបើមានរោគសញ្ញាគ្រុនក្តៅ ក្អក ឈឺក្បាល ហៀរសំបោរ ឬពិបាកដកដង្ហើម សូមស្វែងរកការពិគ្រោះយោបល់នៅមណ្ឌលសុខភាព ឬមន្ទីរពេទ្យឱ្យបានទាន់ពេលវេលា ឬទូរសព្ទមកកាន់លេខ១១៥ ដើម្បីទទួលបានការណែនាំនិងពិគ្រោះយោបល់»។ ក្រសួងបន្ថែមទៀតថា៖ «ប្រសិនបើធ្វើតេស្តឃើញវិជ្ជមានកូវីដ-១៩ ត្រូវដាក់ខ្លួននៅដាច់ដោយឡែកពីសមាជិកគ្រួសាររហូតដល់គ្មានរោគសញ្ញាជំងឺ»។ លោកវេជ្ជបណ្ឌិត គួច ម៉េងលី អ្នកជំនាញសុខភាពសាធារណៈដ៏ល្បី បានកត់សម្គាល់ឃើញថា នៅប្រទេសជិតខាងកម្ពុជាមានការកើនឡើងជំងឺកូវីដ-១៩ ហើយនៅប្រទេសកម្ពុជាអាចចម្លងគ្នាទៅវិញទៅមកតាមរយៈការធ្វើដំណើរចេញចូលក្រៅប្រទេស។ លោកយល់ឃើញថា ទោះបីជាក្រសួងសុខាភិបាលប្រកាសពីកំណើនការឆ្លងជំងឺកូវីដ-១៩ ប៉ុន្តែមិនគួរមានការព្រួយបារម្ភពេកទេ ព្រោះប្រជាជននៅទៅទាំងប្រទេសបានចាក់វ៉ាក់សាំងគ្រប់គ្រាន់អស់ហើយ។ តាមរយៈការចាក់វ៉ាក់សាំងនេះបានធ្វើឱ្យភាពស៊ាំក្នុងសហគមន៍ ដែលការកំរើកឡើងវិញជំងឺកូវីដ-១៩មិនធ្ងន់ធ្ងរដូចពីកាលពីមុន។ លោកបានមានប្រសាសន៍ថា៖ «ដោយសារតែមានភាពស៊ាំនឹងការចាក់វ៉ាក់សាំង ជំងឺកូវីដ-១៩បានក្លាយទៅជាជំងឺផ្ដាសាយមួយ ដែលគេទទួលស្គាល់ដូចជាផ្ដាសាយធំដែរ។ វាបានកើតឡើងដោយនៅរដូវភ្លៀវ ដែលដំបូងមានការកើតជំងឺផ្ដាសាយច្រើនតាមការឆ្លងគ្នាទៅវិញទៅមក ដោយសារតែវីរុសហោះហើរនៅពេលភ្លៀងធ្លាក់»។ លោកបន្ថែមថា៖ «ដូច្នេះវាមិនមែនជាជំងឺដែលគួរការព្រួយបារម្ភខ្លាំងពេកទៀតទេ តែគួរតែមានការប្រុងប្រយ័ត្ន ហើយគួរអនុវត្តតាមការណែនាំរបស់ក្រសួងសុខាភិបាល ជាពិសេសវិធានការដែលរដ្ឋាភិបាលបានដាក់ចេញពេលផ្ទុះការរីករាលដាលជំងឺកូវីដដំបូងៗ ដើម្បីចៀសវាងការឆ្លង។ ជាងនេះទៅទៀត អ្នកដែលមិនទាន់បានចាក់វ៉ាក់សាំងគួរតែមានការជំរុញឱ្យទៅចាក់ ដើម្បីការពារខ្លួន»។ ក្រសួងសុខាភិបាលបានប្រកាសពីលទ្ធផលតេស្ដរកឃើញវិជ្ជមានកូវីដ-១៩ស្ទើររៀងរាល់ថ្ងៃ គឺរកឃើញចន្លោះពីមួយករណីទៅ១០ករណីក្នុងមួយថ្ងៃ៕	2024-06-14T07:00:00+07:00	khmertimeskh.com	https://www.khmertimeskh.com/501505758/%E1%9E%80%E1%9E%98%E1%9E%96%E1%9E%87%E1%9E%9A%E1%9E%80%E1%9E%83%E1%9E%89%E1%9E%80%E1%9E%8E%E1%9E%93/
3059a1d7-8b15-4d73-81c0-a453bcbad338	ឧបនាយករដ្ឋមន្រ្តី ស សុខា ដឹកនាំប្រតិភូស្វែងយល់ និងពិនិត្យដោយផ្ទាល់លើការងារ អន្តោប្រវេសន៍ សន្តិសុខសាយប័រ និងការប្រឆាំងកម្មវិធីមេរោគនៅអូស្ត្រាលី	ភ្នំពេញ ៖ បន្ទាប់ពីបន្តដំណើរពីទីក្រុងមែលប៊ន មកដល់ទីក្រុងកង់បេរ៉ា ដោយមានការទទួលស្វាគមន៍និងសំណេះសំណាលជាមួយថ្នាក់ដឹកនាំ និងមន្រ្តីស្ថានឯកអគ្គរាជទូតព្រះរាជាណាចក្រកម្ពុជា ប្រចាំប្រទេសអូស្ត្រាលី នាថ្ងៃទី១៣ ខែមិថុនា ឆ្នាំ២០២៤ លោកឧបនាយករដ្ឋមន្រ្តី ស សុខា រដ្ឋមន្រ្តីក្រសួងមហាផ្ទៃ និងលោកស្រី កែ សួនសុភី ស សុខា បានដឹកនាំគណៈប្រតិភូចូលរួមស្ដាប់បទបង្ហាញដោយមន្រ្តី និងអ្នកជំនាញអូស្ត្រាលី ព្រមទាំងចុះពិនិត្យនិងស្វែងយល់ដោយផ្ទាល់អំពីការអនុវត្តការងារអន្តោប្រវេសន៍។ ផ្ដើមមុនគេ គឺកិច្ចជំនួបពិភាក្សា និងស្ដាប់ការធ្វើបទបង្ហាញស្ដីពីកម្មវិធីអន្តោប្រវេសន៍ ជាមួយភាគីអូស្ត្រាលី ដឹកនាំដោយលោក Damien Kilner នាយកគ្រប់គ្រងស្ដីទី នៃក្រុមប្រតិបត្តិការអន្តោប្រវេសន៍ នៅទីស្ដីការក្រសួងមហាផ្ទៃអូស្ត្រាលី ដើម្បីស្វែងយល់អំពីយុទ្ធសាស្រ្តទេសន្តរប្រវេសន៍ និងកំណែទម្រង់កម្មវិធីទិដ្ឋាការនៃប្រទេសអូស្ត្រាលី សុចរិតភាព និងអនុលោមភាពទិដ្ឋាការ និងការវិនិយោគលើវិស័យធុរកិច្ច និងទេសន្តរប្រវេសន៍របស់និយោជិតជំនាញ។ បន្ទាប់មក គឺកិច្ចជំនួបពិភាក្សា និងស្ដាប់ការធ្វើបទបង្ហាញស្តីពីគោលនយោបាយបច្ចេកវិទ្យា។ នៅទីស្ដីការក្រសួងមហាផ្ទៃអូស្រ្តាលី ដដែលនោះ លោកឧបនាយករដ្ឋមន្រ្តី ស សុខា និងលោកស្រី ព្រមទាំងគណៈប្រតិភូ បានបន្តផ្លាស់ប្ដូរយោបល់ និងស្វែងយល់អំពីយុទ្ធសាស្ត្រ និងផែនការសកម្មភាពស្តីពីសន្តិសុខសាយប័រ និងការងារប្រយុទ្ធប្រឆាំងកម្មវិធីមេរោគ (Ransomware) ជាមួយភាគីអូស្ត្រាលី ដឹកនាំដោយលោក Brendan Dowling ឯកអគ្គរដ្ឋទូត ទទួលបន្ទុកកិច្ចការសាយប័រ និងបច្ចេកវិទ្យា។ ក្រោយបញ្ចប់ជំនួប និងស្ដាប់បទបង្ហាញ គណៈប្រតិភូបន្ត ទស្សនកិច្ចសិក្សាមន្ទីរពិសោធន៍ប្រព័ន្ធច្រកទ្វារវៃឆ្លាតរបស់កម្លាំងត្រួតពិនិត្យព្រំដែនអូស្ត្រាលី ដោយមានការទទួលស្វាគមន៍ និងធ្វើបទបង្ហាញដោយផ្ទាល់ពីតំណាងក្រុមការងារ និងក្រុមប្រតិបត្តិការនៃកម្លាំងត្រួតពិនិត្យព្រំដែន។ ទស្សនកិច្ចនេះ បានផ្តោតលើបទពិសោធ និងការគិតគូរអំពីអភិក្រមច្រកទ្វារវៃឆ្លាត នៃប្រទេសអូស្ត្រាលី ដំណើរការផ្ទៀងផ្ទាត់អត្តសញ្ញាណបុគ្គល ការបង្ហាញកម្មវិធីសាកល្បងច្រកទ្វារវៃឆ្លាតជំនាន់ទី៣ និងកម្មវិធីប្រព័ន្ធស្វ័យប្រវត្តិកម្ម។ គួរកត់សម្គាល់ថា ក្នុងការងារអន្តោប្រវេសន៍ អូស្ត្រាលី បាននឹងកំពុងបន្តផ្ដល់ជំនួយក្រសួងមហាផ្ទៃកម្ពុជា ទាំងផ្នែកសម្ភារៈ និងគម្រោងបច្ចេកទេស និងការកសាងសមត្ថភាពមន្រ្តីលើជំនាញវិភាគឯសារធ្វើដំណើរ វិភាគព័ត៌មាន បច្ចេកទេសប្រៀបធៀបមុខមាត់ ជំនាញស៊ើបអង្កេត សួរចម្លើយ វាយតម្លៃអ្នកដំណើរ និងភាសាអង់គ្លេស។ ក្នុងជំនួបជាមួយ ឧបនាយករដ្ឋមន្រ្តី ស សុខា នាថ្ងៃម្សិលមិញ រដ្ឋមន្រ្តីក្រសួងអន្តោប្រវេសន៍អូស្ត្រាលី បានបញ្ជាក់ពីការបន្តគាំទ្រ ពិសេសលើជំនាញប្រយុទ្ធប្រឆាំងបទល្មើសបច្ចេកវិទ្យា និងជំរុញកិច្ចសហប្រតិបត្តិការថ្មីៗបន្ថែមទៀត៕	2024-06-14T04:00:00+07:00	dap-news.com	https://dap-news.com/national/2024/06/13/422606/
f6392c9b-d29e-4a2e-bddf-16fd9ef1544f	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ៣នាក់ ខណៈអ្នកជាសះស្បើយ ៧នាក់ (Video inside)	ក្រសួងសុខាភិបាល នៅថ្ងៃទី១៣ ខែមិថុនា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ៣នាក់ ខណៈជាអ្នកជាសះស្បើយ ៧នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៣ ខែមិថុនា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,២៣៣នាក់, អ្នកជាសះស្បើយសរុបចំនួន ១៣៦,១៤១នាក់, ស្លាប់សរុបចំនួន ៣,០៥៦នាក់៕	2024-06-13T20:09:00+07:00	freshnewsasia.com	https://m.freshnewsasia.com/index.php/en/localnews/344541-2024-06-13-06-09-33.html
4b9f4d7d-b6b5-4315-b669-108183e349b3	លោកស្រី ឡោក ខេង បានផ្តល់យុទ្ធសាស្ត្រថ្មីៗដើម្បីទប់ស្កាត់ជំងឺមិនឆ្លងនៅមណ្ឌលសុខភាពបុស្បូវ	លោកស្រី ឡោក ខេង ប្រធានគណៈកម្មការសុខាភិបាល សង្គមកិច្ច អតីតយុទ្ធជន យុវនីតិសម្បទា ការងារ បណ្តុះបណ្តាលវិជ្ជាជីវៈ និងកិច្ចការនារី នៃរដ្ឋសភា នៅព្រឹកថ្ងៃទី១២ ខែមិថុនា ឆ្នាំ២០២៤ បានចុះពិនិត្យ និងស្វែងយល់ពីសេវាសុខាភិបាល ព្រមទាំងផ្តល់យុទ្ធសាស្ត្រថ្មីៗសម្រាប់ទប់ស្កាត់ជំងឺមិនឆ្លងដល់មណ្ឌលសុខភាពបុស្បូវ នៅស្រុកព្រះនេត្រព្រះ ខេត្តបន្ទាយមានជ័យ។ នេះបើតាមការផ្សព្វផ្សាយរបស់រដ្ឋសភានៅលើទំព័រហ្វេសប៊ុក នៅថ្ងៃទី១២ ខែមិថុនា។ តាមការផ្សព្វផ្សាយរបស់រដ្ឋសភាបានឱ្យដឹងថា មណ្ឌលសុខភាពបុស្បូវគឺជាទីតាំងផ្តល់សេវាសុខាភិបាលថ្នាក់មូលដ្ឋានដែលនៅជិតប្រជាពលរដ្ឋ មានផ្តល់សេវាកម្មចាក់វ៉ាក់សាំងការពារជំងឺ ការពិនិត្យជំងឺក្មេង ពិនិត្យផ្ទៃពោះ ពន្យារកំនើត ការពិនិត្យសុខភាព ការពិគ្រោះជំងឺក្រៅ និងព្យាបាលជំងឺផ្សេងៗ ក្នុងនោះមានជំងឺមិនឆ្លង ដូចជា ជំងឺមហារីក មហារីកមាត់ស្បូន ជំងឺទឹកនោមផ្អែម ជំងឺលើសសម្ពាធឈាម ជំងឺខ្សោយបេះដូង ផងដែរ។ លោកស្រី ឡោក ខេង បានកោតសរសើរដល់មន្ត្រីពេទ្យក្នុងមណ្ឌលសុខភាព ដែលបានខិតខំបម្រើសេវាសុខភាពជាសកលជូនប្រជាពលរដ្ឋឱ្យទាន់ពេលវេលា និងជួយផ្សព្វផ្សាយពីផលលំបាកនៃជំងឺមិនឆ្លង ជូនដល់ប្រជាពលរដ្ឋឱ្យបានយល់ដឹងកាន់តែច្បាស់ តាមគ្រប់រូបភាព ដើម្បីចូលរួមក្នុងការកាត់បន្ថយភាពក្រីក្រ ព្រមទាំងដាក់ប៉ាណូផ្សព្វផ្សាយពីជំងឺមិនឆ្លងតាមមណ្ឌលសុខភាព។ បន្ថែមពីនេះ លោកស្រី បានជំរុញលើកទឹកចិត្តឱ្យមន្ត្រីពេទ្យទាំងអស់ និងមន្ត្រីប.ស.ស ត្រូវចូលរួមសហការផ្សព្វផ្សាយពីសារៈសំខាន់នៃប.ស.ស បន្ថែមទៀត និងត្រូវជំរុញឱ្យមន្ត្រីទាំងអស់ពង្រឹងសមត្ថភាពរបស់ខ្លួនបន្ថែមទៀតផងដែរ។ ប្រភពដដែលបានបញ្ជាក់ថា នៅមណ្ឌលសុខភាពបុស្បូវ ជាមួយនឹងមន្ត្រីបម្រើការងារ ០៩រូប ក្នុងនោះមានវេជ្ជបណ្ឌិតចំនួន ០១រូប ឆ្មបចំនួន ០៥រូប និងគិលានុបដ្ឋាយិកាចំនួន ០៣រូប គ្របដណ្តប់លើប៉ុស្តិ៍សុខភាពចំនួន០២ ឃុំចំនួន ០១ មាន ១៧ភូមិ និងមានប្រជាជនចំនួនជាង១ម៉ឺន៤ពាន់នាក់ មណ្ឌលសុខភាពខាងលើក៏ប្រឈមនឹងបញ្ហាមួយចំនួនដូចជា ខ្វះធនធានមនុស្ស និងកន្លែងសម្រាកព្យាបាលជំងឺជាដើម។ ដោយឡែកពាក់ព័ន្ធនឹងការប្រើប្រាស់សេវា ប.ស.ស និងមូលនិធិសមធម៌ ថ្នាក់ដឹកនាំមណ្ឌលសុខភាពក៏លើកឡើងដែរថា នឹងមានស្ថានភាពរឹតតែល្អជាងពេលបច្ចុប្បន្នក្នុងករណីប្រជាពលរដ្ឋយកប័ណ្ណ និងបំពេញឯកសារបានត្រឹមត្រូវ គឺមានលក្ខណៈងាយស្រួល ឆាប់រហ័សក្នុងការទទួលសេវាព្យាបាលជំងឺផងដែរ។ ជាមួយគ្នានេះ លោកស្រី ក៏បានទទួលយកសំណើទាំងអស់របស់មណ្ឌលសុខភាពយកទៅពិភាក្សាជាមួយក្រសួង និងជំរុញពន្លឿនការដោះស្រាយជូនមណ្ឌលសុខភាពឱ្យបានឆាប់រហ័ស និងជួយផ្សព្វផ្សាយអំពីហានិភ័យ នៃជំងឺមិនឆ្លង ជូនដល់ប្រជាពលរដ្ឋឱ្យបានយល់ដឹងកាន់តែច្បាស់ ដើម្បីចូលរួមក្នុងការកាត់បន្ថយភាពក្រីក្រ ដេីម្បីឈានទៅសម្រេចបានគោលដៅឆ្នាំ២០៣០ ជាប្រទេសដែលមានចំណូលមធ្យមកម្រិតខ្ពស់ និងជាប្រទេសមានចំណូលខ្ពស់នៅឆ្នាំ២០៥០ ផងដែរ ៕	2024-06-13T16:41:00+07:00	kampucheathmey.com	https://www.kampucheathmey.com/health/720150
7827b6c8-fbf9-4a06-bfc2-14cd24e35122	ប្រធានសមាគមសិល្បករខ្មែរអំពាវនាវ៧ចំណុចដល់សិល្បករ ជុំវិញបញ្ហាមរោគអេដ៍-ជំងឺអេដស៍	ភ្នំពេញ ៖ អ្នកឧកញ៉ា ម៉ៅ ចំណាន ប្រធានសមាគមសិល្បករខ្មែរ អញ្ជើញចូលរួមជាអធិបតីក្នុងសិក្ខាសាលាស្ដីពី “ការអប់រំផ្សព្វផ្សាយមេរោគអេដស៍ និងជំងឺអេដស៍ ជូនដល់សិល្បករ-សិល្បការិនី” ដែលរៀបចំឡើងដោយអាជ្ញាធរជាតិប្រយុទ្ធនឹងជំងឺអេដស៍ នៅភោជនីយដ្ឋានទន្លេបាសាក់២ រាជធានីភ្នំពេញ។ នៅក្នុងសុន្ទរកថាខ្លី អ្នកឧកញ៉ា ម៉ៅ ចំណាន បានលើកឡើងថា រហូតមកដល់ពេលនេះ មេរោគអេដស៍នៅតែមិនទាន់មានថ្នាំបង្កានៅឡើយ ហើយជំងឺអេដស៍នៅតែមិនទាន់មានឱសថសម្រាប់ព្យាបាលឱ្យបានជាសះស្បើយនៅឡើយដែរ។ បន្ថែមលើនេះ មេរោគអេដស៍ និងជំងឺអេដស៍ កំពុងបន្តបង្កផលលំបាកដល់ស្ថានភាពសង្គម ក៏ដូចជាស្ថានភាពសេដ្ឋកិច្ចផងដែរ។ អត្រានៃការឆ្លងនៅចំណោមយុវជនវ័យក្មេង និងអត្រានៃអ្នកស្លាប់ដោយសារជំងឺអេដស៍នៅតែជាការព្រួយបារម្ភ ដែលយើងទាំងអស់គ្នាត្រូវផ្ដោតការយកចិត្តទុកដាក់ និងចូលរួមប្រយុទ្ធទប់ស្កាត់ឱ្យសកម្មបំផុត។ ក្នុងនាមជាប្រធានសមាគមសិល្បករខ្មែរ អ្នកឧកញ៉ា ម៉ៅ ចំណាន បានធ្វើការអំពាវនាវ៧ចំណុចជូនដល់សិល្បករ-សិល្បការិនី ដូចតទៅ៖ ទី១.សិល្បករ-សិល្បការិនី ទាំងអស់ ចូលរួមស្វែងយល់ពីមេរោគអេដស៍ និងជំងឺអេដស៍ឱ្យបានស៊ីជម្រៅ និងបញ្ជ្រាបការយល់ដឹងទាំងនេះក្នុងគ្រប់ទម្រង់សិល្បៈឱ្យបានទូលំទូលាយ ដើម្បីឱ្យប្រជាជនយើង ជាពិសេសក្រុមយុវជនបង្កាខ្លួនចៀសផុតពីការឆ្លងមេរោគអេដស៍ ។ ទី២.នៅគ្រប់វេទិការនៃការសម្ដែងសូមគ្រប់ពិធីករ-ពិធីការិនី តារាសម្ដែង តារាកំប្លែងលើកអំពីសារខ្លីៗដែលអប់រំពីមេរោគអេដស៍ និងជំងឺអេដស៍ឱ្យបានជាប់ជាប្រចាំ។ ទី៣.សូមអ្នកនិពន្ធ អ្នកដឹកនាំរឿង ផលិតដឹកនាំរឿងខ្លីស្ដីពីការអប់រំការបង្កា និងការប្រយុទ្ធទប់ស្កាត់ការរីករាលដាលមេរោគអេដស៍ និងជំងឺអេដស៍។ ទី៤. សូមសិល្បករ-សិល្បការិនី បញ្ចៀសការប្រព្រឹត្តប្រឈមនឹងការឆ្លងមេរោគអេដស៍ និងជំងឺអេដស៍ តាមការស្មោះស្ម័គ្រស្នេហាប្រពន្ធមួយ-ប្ដីមួយ ឬគូសង្សារតែមួយ ឬប្រើប្រាស់ស្រោមអនាម័យឱ្យបានត្រឹមត្រូវជាប់ជាប្រចាំនៅពេលរួមភេទជាមួយដៃគូផ្សេង។ ទី៥.សូមសិល្បករ-សិល្បការិនី ដែលសង្ស័យថា បានប្រព្រឹត្តប្រឈមទៅនឹងការឆ្លងមេរោគអេដស៍ ជំងឺអេដស៍ សូមរួសរាន់ទៅទទួលសេវាធ្វើតេស្តរកមេរោគអេដស៍ ដើម្បីទទួលបានការព្យាបាលថែទាំ។ ទី៦. សូមសិល្បករ-សិល្បការិនី ចូលរួមលុបបំបាត់ការមាក់ងាយ និងការរើសអើងលើគ្រប់ទម្រង់ភេទនៃអ្នកផ្ទុកមេរោគអេដស៍ និងអ្នកជំងឺអេដស៍ ដោយចាត់ទុកអ្នករងគ្រោះទាំងអស់ជាមិត្តភក្ដិបងប្អូនរបស់យើង ត្រូវជួយគ្នា និងលើកទឹកចិត្តគ្នា ធ្វើការរួមគ្នា ដើម្បីភាពសុខដុមនៃសង្គមជាតិយើង។ ទី៧. សូមសិល្បករ-សិល្បការិនីទាំងអស់ ចាត់ទុកថា មានភារកិច្ចសំខាន់មួយទៀតរបស់យើង ក្រៅពីការផ្ដល់ការកម្សាន្ត និងភាពរីករាយ គឺការចូលរួមទប់ស្កាត់ការរីករាលដាលមេរោគអេដស៍ និងជំងឺអេដស៍ ដោយធ្វើជាគម្រូដល់អ្នកគាំទ្រទាំងឡាយអំពីមេរោគអេដស៍ និងជំងឺអេដស៍។ ក្នុងនាមសិល្បករ-សិល្បការិនី អ្នកឧកញ៉ាប្រធានសមាគមសិល្បករខ្មែរបានប្រកាសជាឱឡារិកថា យើងទាំងអស់គ្នា មានមោទនភាពបំផុត ដែលបានចូលរួមជាមួយរាជរដ្ឋាភិបាលក្នុងការឈានឆ្ពោះទៅបញ្ចប់អេដស៍នៅកម្ពុជា៕ រក្សាសិទ្ធដោយ ៖ សុទ្ធលី	2024-06-13T13:54:33+07:00	cen.com.kh	https://cen.com.kh/archives/759859.html
5790afe3-e555-434a-8fb3-53ce02551dab	ពលរដ្ឋ ត្រូវប្រុងប្រយ័ត្ន ចំពោះសុខភាពផ្ទាល់ខ្លួន ដើម្បីបង្ការ នូវការឆ្លងជំងឺផ្ដាសាយ និងកូវីដ១៩	តាមរយៈសេចក្ដីប្រកាសព័ត៌មាននាថ្ងៃទី១២ ខែមិថុនា ឆ្នាំ២០២៤នេះ ក្រសួង បានបញ្ជាក់ថា តាមរយៈប្រព័ន្ធ តាមដានជំងឺផ្តាសាយ និងប្រព័ន្ធតាមដានជំងឺរលាកផ្លូវដង្ហើមធ្ងន់ធ្ងរ នៅព្រះរាជាណាចក្រកម្ពុជា បានរកឃើញថា មានការកើនឡើងនូវជំងឺផ្តាសាយ និងជំងឺកូវីដ-១៩ ក្នុងអំឡុងខែឧសភា និងដើមខែមិថុនា ឆ្នាំ២០២៤ ដែលមានលក្ខណៈស្របគ្នាទៅនឹងការកើនឡើងនូវជំងឺទាំងនេះនៅក្នុងបណ្តាប្រទេសជាច្រើន នៅក្នុង តំបន់អាស៊ីប៉ាស៊ីហ្វិកខាងលិច និងបណ្តាប្រទេសជិតខាងរបស់កម្ពុជា។ ការធ្វើតេស្តវិភាគ (PCR Test) ដើម្បីកំណត់អត្តសញ្ញាណប្រភេទនិងអនុក្រុមវីរុស (Virus Sequencing) ដោយវិទ្យាស្ថានជាតិសុខភាព សាធារណៈ បានរកឃើញអនុក្រុមវីរុសកូវីដ-១៩ បំប្លែងខ្លួន ដែលស្ថិតក្នុងក្រុមត្រូវចាប់អារម្មណ៍និងប្រុងប្រយ័ត្ន t of Interest (VOI)) តែមិនមែនជាអនុក្រុមដែលជាការព្រួយបារម្ភ (Variant t of Concern (VOC) (Variant ដែលនឹងធ្វើឱ្យមានការសម្រាកនៅមន្ទីរពេទ្យច្រើននោះទេ។ ក្រសួងសុខាភិបាល គូសបញ្ជាក់ថា «សូមអំពាវនាវ និងក្រើនរំលឹក ដល់បងប្អូនប្រជាពលរដ្ឋ ទាំងអស់គ្នា ត្រូវយកចិត្តទុកដាក់ប្រុងប្រយ័ត្ន ថែរក្សាសុខភាពផ្ទាល់ខ្លួន និងក្រុមគ្រួសារ ដើម្បីបង្ការនូវការឆ្លង រាលដាលនូវជំងឺផ្តាសាយ និងជំងឺកូវីដ-១៩ ជាលក្ខណៈទ្រង់ទ្រាយធំជាយថាហេតុ»៕	2024-06-13T02:02:00+07:00	dap-news.com	https://dap-news.com/national/2024/06/12/422196/
901dd469-17d4-4651-b568-e9d1203aa5b0	ក្រសួងសុខាភិបាល ចេញសេចក្តីប្រកាសព័ត៌មាន ស្តីពីការបង្ការការកើនឡើងនូវជំងឺផ្តាសាយ និងជំងឺកូវីដ១៩	នៅរសៀលថ្ងៃទី១២ ខែមិថុនា ឆ្នាំ២០២៤នេះ ក្រសួងសុខាភិបាល ចេញសេចក្តីប្រកាសព័ត៌មាន ស្តីពីការបង្ការការកើនឡើងនូវជំងឺផ្តាសាយ និងជំងឺកូវីដ១៩។	2024-06-13T01:30:00+07:00	freshnewsasia.com	https://m.freshnewsasia.com/index.php/en/localnews/344462-2024-06-12-11-30-16.html
35505c8b-52df-4bcd-941b-7151ea4f2442	ខេត្តសៀមរាប នឹងផ្តល់ការពិនិត្យជំងឺទឹកដក់ក្នុងភ្នែកជូនពលរដ្ឋដោយមិនគិតថ្លៃរយៈពេលជាងមួយសប្តាហ៍	រដ្ឋបាលខេត្តសៀមរាប សហការជាមួយមន្ទីរពេទ្យអន្តរជាតិមិត្តភាពអង្គរជប៉ុន នឹងរៀបចំពិនិត្យវាស់កម្រិតនៃការមើលឃើញ និងជំងឺទឹកដក់ក្នុងភ្នែកដល់ពលរដ្ឋក្នុងខេត្តសៀមរាបដោយមិនគិតថ្លៃ ចាប់ពីថ្ងៃទី១២ ដល់ថ្ងៃទី២០ ខែមិថុនា ឆ្នាំ២០២៤។ នេះបើតាមសេចក្តីជូនដំណឹងរបស់រដ្ឋបាលខេត្តសៀមរាប នៅថ្ងៃទី១១ ខែមិថុនា។ តាមប្រភពដដែលបានឱ្យដឹងថា ការពិនិត្យនេះ នឹងធ្វើនៅមន្ទីរពេទ្យអន្តរជាតិមិត្តភាពអង្គរជប៉ុន ស្ថិតក្នុងភូមិចន្លោង សង្កាត់ស្រង៉ែ ក្រុងសៀមរាប ខេត្តសៀមរាប ចាប់ពីថ្ងៃទី១២ ដល់ថ្ងៃទី២០ ខែមិថុនា ឆ្នាំ២០២៤ វេលាម៉ោង ៨៖៣០នាទីព្រឹក ដល់ម៉ោង ១៦៖៣០នាទីរសៀល។ អាស្រ័យហេតុនេះ រដ្ឋបាលខេត្តអំពាវនាវដល់ព្រះសង្ឃ មន្ត្រីរាជការ ប្រជាពលរដ្ឋគ្រប់វ័យ ដែលមានបញ្ហាដូចរៀបរាប់ខាងលើ សូមនិមន្ត និងអញ្ជើញទៅធ្វើការពិនិត្យដោយមិនគិតថ្លៃ តាមកាលបរិច្ឆេត និងទីតាំងដែលបានបញ្ជាក់ខាងលើ។ ព័ត៌មានបន្ថែម អាចទាក់ទងតាមលេងទូរសព្ទ ០៧៦៣ ៣៣៩ ៦៦៦ ឬ ០៩៦៣ ៣៣៩ ៦៦៦៕	2024-06-13T00:25:00+07:00	kampucheathmey.com	https://www.kampucheathmey.com/health/719967
a2c5c60e-f49d-4aa0-b049-ede8d011d366	ផ្អាកសកម្មភាពទីតាំងបន្ទប់ពិគ្រោះព្យាបាលជំងឺ ចំនួន២ទីតាំង នៅក្រុងបាវិត ដោយបុគ្គលិកគ្មានអាជ្ញាប័ណ្ណគណៈវិជ្ជាជីវៈ និងប្រើប្រាស់ឱសថគ្មានចុះបញ្ជិកាពីក្រសួងសុខាភិបាល	ខេត្តស្វាយរៀង៖ នៅថ្ងៃអាទិត្យ ទី៩ ខែមិថុនា ឆ្នាំ២០២៤ ដោយទទួលអនុវត្តតាមអនុសាសន៍ណែនាំដ៏ខ្ពង់ខ្ពស់ពី ឯកឧត្តមសាស្ត្រាចារ្យ ឈាង រ៉ា រដ្ឋមន្ត្រីក្រសួងសុខាភិបាល និងក្រោមការដឹកនាំរបស់ ឯកឧត្តមបណ្ឌិត តូច ប៉ូលីវ៉ា អភិបាលរង នៃគណៈអភិបាលខេត្តស្វាយរៀង ទទួលបន្ទុកសុខាភិបាល រួមជាមួយក្រុមការងារនៃមន្ទីរសុខាភិបាលខេត្តស្វាយរៀង សហការជាមួយសាលាក្រុងបាវិត អធិការនគរបាលក្រុងបាវិត និងសមាសភាពពាក់ព័ន្ធមួយចំនួនទៀត ដោយមានការសម្របសម្រួលពីលោកព្រះរាជអាជ្ញារង អមសាលាដំបូងខេត្តស្វាយរៀង បានចុះពិនិត្យ និងផ្អាកទីតាំងផ្តល់សេវាពិគ្រោះព្យាបាលជំងឺទូទៅចំនួន ២កន្លែង ដែលបានផ្តល់សេវាហួសវិសាលភាព ដែលបានកំណត់ប្រើប្រាស់ បុគ្គលិកគ្មានអាជ្ញាប័ណ្ណគណៈវិជ្ជាជីវៈ និងប្រើប្រាស់ឱសថគ្មានចុះបញ្ចិកាពីក្រសួងសុខាភិបាល។ ការចុះពិនិត្យនេះស្ថិតនៅភូមិបាវិតកណ្តាល សង្កាត់បាវិត ក្រុងបាវិត ខេត្តស្វាយរៀង ដោយបានអនុវត្តនីតិវិធីដូចខាងក្រោម៖ ១. ផ្អាកសកម្មភាពផ្តល់សេវា នៅទីតាំងបន្ទប់ពិគ្រោះព្យាបាលជំងឺស៊ីហឺ ទទួលខុសត្រូវដោយលោកវេជ្ជបណ្ឌិត ឡី វិបុល ២.ផ្អាកសកម្មភាពផ្តល់សេវា នៅទីតាំងបន្ទប់ពិគ្រោះព្យាបាលជំងឺ សាន់សាញ ទទួលខុសត្រូវដោយលោកគ្រូពេទ្យ នួន រិទ្ធី ៕ រក្សាសិទ្ធដោយ ៖ សុទ្ធលី	2024-06-12T19:28:29+07:00	cen.com.kh	https://cen.com.kh/archives/759586.html
08125c55-4226-456f-8af4-c1b17cc91678	សមាគមលើកកម្ពស់សុខភាពកូរ៉េ សហការជាមួយមន្ទីរពេទ្យបង្អែកព្រែកព្នៅ ផ្ដល់ការពិនិត្យរកជំងឺលើសសម្ពាធឈាម និងទឹកនោមផ្អែម ដោយឥតគិតថ្លៃ	សមាគមលើកកម្ពស់សុខភាពកូរ៉េ (KAHP) បានសហការជាមួយមន្ទីរពេទ្យបង្អែកព្រែកព្នៅ បន្ដផ្ដល់ប្រឹក្សា និងធ្វើតេស្ដរោគវិនិច្ឆ័យដោយឥតគិតថ្លៃ សម្រាប់ជំងឺលើសសម្ពាធឈាម ជំងឺទឹកនោមផ្អែម និងជំងឺមិនឆ្លងផ្សេងទៀត ជូនប្រជាពលរដ្ឋកម្ពុជា ដែលនៅរស់នៅខណ្ឌព្រែកព្នៅ រាជធានីភ្នំពេញ។ ការផ្ដល់ប្រឹក្សា និងពិនិត្យព្យាបាលនេះ បានធ្វើឡើងនៅមន្ទីរពេទ្យបង្អែកព្រែកព្នៅ ដែលមានការអញ្ជើញចូលរួមពីលោកវេជ្ជបណ្ឌិត ជន សារុន អនុប្រធានមន្ទីរពេទ្យបង្អែកព្រែកព្នៅ, លោកវេជ្ជបណ្ឌិត ចុន មករា ប្រធានបច្ចេកទេសមន្ទីរពេទ្យបង្អែកព្រែកព្នៅ, លោក Geun Hyuk Yoo នាយកដ្ឋានវិស្វកម្មគីមី និងជីវម៉ូលេគុលនៃសកលវិទ្យាល័យសូហ្គាំង និងលោក Jun -Won Jeong នាយកប្រតិបត្តិទូទៅ នៃសមាគមលើកកម្ពស់សុខភាពកូរ៉េ ផ្នែកយុទ្ធសាស្ត្រអាជីវកម្ម នៅដើមខែមិថុនា ឆ្នាំ២០២៤នេះ។ លោក Geun Hyuk Yoo បានថ្លែងឱ្យដឹងថា កម្ពុជាជាប្រទេសមួយ ដែលត្រូវការការបង្ការ និងគ្រប់គ្រងជាបន្តបន្ទាប់ខណៈមនុស្ស ៩នាក់ក្នុងចំណោម១០នាក់ កំពុងប្រឈមនឹងហានិភ័យនៃការក្លាយជាក្រុម ដែលមានហានិភ័យខ្ពស់នឹងជំងឺមិនឆ្លង (NCD)។ លោកបន្ដថា នៅឆ្នាំ២០២១ ក្រសួងសុខាភិបាលកម្ពុជា បានស្នើសុំគម្រោងបង្ការ និងគ្រប់គ្រងជំងឺមិនឆ្លង (NCD) មកកាន់សមាគមលើកកម្ពស់សុខភាពកូរ៉េ (KAHP) ដែលមានបទពិសោធន៍ និងជំនាញក្នុងការប្រឹក្សាយោបល់អំពីជំងឺរ៉ាំរ៉ៃ និងជំងឺសំខាន់ៗមួយចំនួនទៀត។ ដូច្នេះ KAHP បានស្នើឱ្យគម្រោងភាពជាដៃគូសាធារណៈ ឯកជនកយកា (KIOCA) ដោយផ្តោតលើការពិនិត្យសុខភាព សម្រាប់ប្រជាពលរដ្ឋក្នុងស្រុក, ប្រព័ន្ធព័ត៌មានសុខាភិបាល ហើយនឹងការធ្វើឱ្យប្រសើរឡើង ចំពោះការផ្លាស់ប្តូរការរស់នៅ របបអាហារ និងការហាត់ប្រាណ។ លោកបានឱ្យដឹងទៀតថា មនុស្សជាច្រើនទៀតនៅកម្ពុជា ដែលត្រូវការការគ្រប់គ្រងជំងឺទឹកនោមផ្អែម និងជំងឺលើសសម្ពាធឈាម។ ដូច្នេះសមាគមលើកកម្ពស់សុខភាពកូរ៉េ ( KAHP) មានគម្រោងពង្រីកបន្តតំណាក់កាលទី២ នាពេលអនាគត ដោយសមាគមលើកកម្ពស់សុខភាពកូរ៉េ ( KAHP) គ្រោងនឹងពង្រីកតំបន់គោលដៅ ដើម្បីឱ្យប្រជាពលរដ្ឋកាន់តែច្រើន អាចទទួលបានអត្ថប្រយោជន៍ ក្នុងការទទួលបានចំណេះដឹងផ្នែកជំងឺមិនឆ្លងនេះ។ លើសពីនេះទៀតសមាគមលើកកម្ពស់សុខភាពកូរ៉េ ចង់រួមចំណែកក្នុងការបង្កើនសិទ្ធិ ស្ត្រី និងសម្រេចបាននូវគោលដៅអភិវឌ្ឍន៍ប្រកបដោយចីរភាព SDGs ដោយពិនិត្យមើលបន្ថែមជាពិសេសសុខភាពរបស់ស្ត្រី ដើម្បីធានាសិទ្ធិសុខភាពរបស់ស្ត្រីកម្ពុជា ដែលងាយរងគ្រោះនៅក្នុងប្រទេសកំពុងអភិវឌ្ឍន៍។ ជាមួយគ្នានោះដែរ លោកវេជ្ជបណ្ឌិត ជន សារុន អនុប្រធានមន្ទីរពេទ្យបង្អែកព្រែកព្នៅ បានថ្លែងឱ្យដឹងថា ក្រោមការជួយរបស់សមាគមលើកកម្ពស់សុខភាពកូរ៉េ ដល់មន្ទីរពេទ្យបង្អែកព្រែកព្នៅ ក៏ដូចជាប្រជាពលរដ្ឋយើង ដែលមកពិនិត្យសុខភាពដោយឥតគិតថ្លៃ លើជំងឺមិនឆ្លងនេះ ពិសេសការអប់រំសុខភាព ដែលធ្វើឱ្យប្រជាជនយើងមានការយល់ដឹងបានច្រើន ពីបញ្ហាសុខភាព ពិសេសលើជំងឺមិនឆ្លង។ គម្រោងគ្រប់គ្រងជំងឺមិនឆ្លង របស់សមាគមខាងលើនេះ មានរយៈពេល៣ឆ្នំា (២០២២-២០២៤) នេះជាឆ្នាំទី៣ហើយ ដែលបានអនុវត្ដផ្ដោតសំខាន់ទៅលើជំងឺទឹកនោមផ្អែម និងលើសសម្ពាធឈាម។ ក្នុងគោលដៅ គឺសមាគមគ្រោងនឹងផ្ដល់សេវាពិនិត្យ ព្យាបាលជំងឺមិនឆ្លង ជូនដល់ប្រជាពលរដ្ឋប្រមាណជា ២ពាន់នាក់ ដែលរស់នៅក្នុងសង្កាត់ព្រែកព្នៅ និងសង្កាត់គោករការ រាជធានីភ្នំពេញ។ បើតាមការបញ្ជាក់របស់លោកវេជ្ជបណ្ឌិត ចុន មករា ប្រធានបច្ចេកទេសមន្ទីរពេទ្យបង្អែកព្រែកព្នៅ, បានឱ្យដឹងថា ក្រោមជាជួយរបស់ភាគីកូរ៉េ ទាំងការអប់រំណែនាំពីរបៀបថែរក្សាសុខភាព ដើម្បីបង្ការពីជំងឺមិនឆ្លង ឃើញថាប្រជាពលរដ្ឋបានមកទទួលសេវាលើជំងឺទាំងអស់ លើសពីគម្រោងដែលបានគ្រោងទុកទៅទៀត៕	2024-06-12T19:12:00+07:00	freshnewsasia.com	https://m.freshnewsasia.com/index.php/en/localnews/344373-2024-06-12-05-12-44.html
f6a1cb8a-69ae-4e58-9ecc-1ed3165aca8c	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ១៤នាក់ ខណៈអ្នកជាសះស្បើយ ១០នាក់ (Video inside)	ក្រសួងសុខាភិបាល នៅថ្ងៃទី១២ ខែមិថុនា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ១៤នាក់ ខណៈជាអ្នកជាសះស្បើយ ១០នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១២ ខែមិថុនា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,២៣០នាក់, អ្នកជាសះស្បើយសរុបចំនួន ១៣៦,១៣៤នាក់, ស្លាប់សរុបចំនួន ៣,០៥៦នាក់៕	2024-06-12T19:02:00+07:00	freshnewsasia.com	https://m.freshnewsasia.com/index.php/en/localnews/344370-2024-06-12-05-02-53.html
7cf4fff9-2482-47d8-bf90-22b6a0f7b6b5	ក្រោមការជួយពីសម្ដេចកិត្ដិព្រឹទ្ធបណ្ឌិត ប៊ុន រ៉ានី ហ៊ុនសែន, ស្ដ្រីមានជំងឺគឺសទឹកបណ្ដាលឱ្យពោះធំរហូតដល់ទៅជាង ២៥គីឡូក្រាម ត្រូវបានវះកាត់ជោគជ័យ ដោយឥតគិតថ្លៃ នៅមន្ទីរពេទ្យកាល់ម៉ែត	លោកស្រី ប៉ែន សុខមាន អាយុ ៥២ឆ្នាំ នៅរស់នៅខណ្ឌសែនសុខ រាជធានីភ្នំពេញ មានមុខរបរជាសន្ដិសុខ សព្វថ្ងៃជាស្ដ្រីមេម៉ាយម្នាក់ គ្មានកូនតែត្រូវចិញ្ចឹមក្មួយតូចៗចំនួន ២នាក់ កំព្រារឪពុកម្ដាយនិងមានម្ដាយចាស់ជរាម្នាក់ទៀត អាយុ ៨១ឆ្នំា នៅក្នុងបន្ទុក។ តែជាអកុសលស្ដ្រីរូបនេះបានធ្លាក់ខ្លួនឈឺជាទម្ងន់ ដោយសារជំងឺរុំារ៉ៃមិនដឹងមុខ ក៏សម្រេចមកពិនិត្យតាមដានសុខភាពនៅមន្ទីរពេទ្យកាល់ម៉ែត គ្រូពេទ្យក៏តម្រូវឱ្យធ្វើការពិនិត្យតាមដានឱ្យបានទៀងទាត់ ដើម្បីដឹងពីស្ថានភាពជំងឺ, តែដោយសារមិនសូវមានការឈឺចុកចាប់ទៀត ស្ដ្រីមេម៉ាយរូបនេះ ក៏មិនបានទៅជួបជាមួយគ្រូពេទ្យទៅតាមការណាត់ ទោះការពិនិត្យព្យាលបាលដោយប្រើប្រាស់បណ្ណសមធម៌ ជាបន្ទុករបស់រាជរដ្ឋាភិបាលក៏ដោយ។ ប៉ុន្ដែរយៈពេលជាង ១ឆ្នាំចុងក្រោយនេះ ជំងឺរបស់ស្ដ្រីមេម៉ាយរូបនេះ បានលេចចេញនូវរូបរាងពោះកាន់តែធំទៅៗ ឈឺចុកចាប់ពិបាកក្នុងខ្លួន មិនអាចដើរបានដូចមុន បានត្រឹមរំកិលខ្លួនតិចៗ និងមិនអាចទៅបំពេញការងារចិញ្ចឹមជីវិតដូចមុន បានធ្វើឱ្យស្ដ្រីជាអ្នកជំងឺនេះ គ្មានទីពឹង ហើយបន្ទុកទាំងនោះត្រូវបានធ្លាក់ទៅម្ដាយរបស់ខ្លួនជារ៉ាប់រងទាំងស្រុង។ ដោយសារភាពចាស់ជរាពេក ម្ដាយរបស់ស្ដ្រីអ្នកជំងឺ អាយុ ៨១ឆ្នាំ មិនអាចធ្វើការងារអ្វីបាន ក៏បានត្រឹមតែដើររើសអេតចាយ យកលុយមកចិញ្ចឹមកូន និងចៅៗទាំងពីរ។ ក្រោយទទួលបានដំណឹងពីការលំបាកវេទនាខាងលើនេះ សម្ដេចកិត្ដិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា បានទាក់ទងទៅអាជ្ញាធរនៅក្នុងខណ្ឌសែនសុខ ចុះទៅពិនិត្យករណីខាងលើនេះ ក៏ឈានទៅដល់ការរកឃើញ ជាមួយគ្នានោះដែរសម្ដេចកិត្ដិព្រឹទ្ធបណ្ឌិត ក៏បានចាត់តំណាងនាំយកអំណោយមនុស្សធម៌ ប្រគល់ជូនដល់គ្រួសារអ្នកជំងឺ បន្ទាប់មកអាជ្ញាធរខណ្ឌសែនសុខ ក៏បានបញ្ជូនអ្នកជំងឺ ទៅកាន់មន្ទីរពេទ្យកាល់ម៉ែត ដើម្បីពិនិត្យព្យាបាល។ ក្រោមអនុសាសន៍ណែនាំរបស់សម្ដេចកិត្ដិព្រឹទ្ធបណ្ឌិត ប៊ុន រ៉ានី ហ៊ុនសែន, លោកសាស្ដ្រាចារ្យ ឈាង រ៉ា រដ្ឋមន្ដ្រីក្រសួងសុខាភិបាល ក៏បានចាត់ឱ្យក្រុមគ្រូពេទ្យនៅមន្ទីរពេទ្យកាល់ម៉ែត ចាំទទួលអ្នកជំងឺ និងយកមកពិនិត្យព្យាបាល ជូនស្ដ្រីក្រខ្សត់ខាងលើនេះដោយឥតគិតថ្លៃ រួមទាំងការហូបចុក របស់គ្រួសារអ្នកជំងឺផងដែរ។ ស្រ្ដីជាអ្នកជំងឺរូបនេះ បានទៅដល់មន្ទីរពេទ្យកាល់ម៉ែត នៅរសៀលថ្ងៃទី៦ ខែមិថុនា ឆ្នាំ២០២៤ ក្រោយពីការវាយតម្លៃដោយក្រុមគ្រូពេទ្យជំនាញរួចរាល់ អ្នកជំងឺត្រូវបានបញ្ជូនទៅសម្រាកព្យាបាលនៅផ្នែករោគស្ត្រី។ លុះនៅថ្ងៃទី៧ ខែមិថុនា ឆ្នាំ២០២៤ នៅវេលាម៉ោង ១២៖៣០នាទី អ្នកជំងឺបានបញ្ជូនទៅបន្ទប់វះកាត់។ ក្រោយការវះកាត់ប្រព្រឹត្តទៅអស់រយៈពេល ៣ម៉ោង ពីក្រុមគ្រូពេទ្យ គឺទទួលបានជោគជ័យល្អណាស់។ តាមការបញ្ជាក់បន្ថែមរបស់លោកវេជ្ជបណ្ឌិត គាន់ អូន ប្រធានផ្នែករោគស្ដ្រី នៅមន្ទីរពេទ្យកាល់ម៉ែត បានប្រាប់បណ្ដាញព័ត៌មាន Fresh News នៅថ្ងៃទី១១ ខែមិថុនា ឆ្នាំ២០២៤ ឱ្យដឹងថា ។ ។ នេះបើតាមការឱ្យដឹងរបស់លោកវេជ្ជបណ្ឌិត។ ក្នុងឱកាសដែលលោកវេជ្ជបណ្ឌិតចុះទៅពិនិត្យតាមដានសុខភាពអ្នកជំងឺ ក្រោយការវះកាត់ដ៏ជោគជ័យនេះ ស្ដ្រីអ្នកជំងឺរូបនេះ បានបង្ហាញអារម្មណ៍រំភើបសប្បាយរីករាយយ៉ាងខ្លាំង ជាមួយស្នាមញញឹមដ៏មានសង្ឃឹមជាថ្មី និងបានលើកដៃប្រណមថ្លែងអំណរគុណអ្នកមានគុណ មាតាមនុស្សធម៌ សម្ដេចកិត្ដិព្រឹទ្ធបណ្ឌិត ប៊ុន រ៉ានី ហ៊ុនសែន ដែលបានជួយជីវិតគាត់ផុតពីសេចក្ដីស្លាប់។ ក្នុងនោះស្ដ្រីអ្នកជំងឺរូបនេះ ក៏បានថ្លែងអរគុណដល់ក្រុមគ្រូពេទ្យទាំងអស់ ដែលបានជួយព្យាបាលវះកាត់ និងមើលថែខ្លួនបានយ៉ាងល្អ ក្រោមការចង្អុលបង្ហាញរបស់លោកសាស្ដ្រាចារ្យរដ្ឋមន្ដ្រីក្រសួងសុខាភិបាល និងលោកសាស្ដ្រាចារ្យ អគ្គនាយកមន្ទីរពេទ្យកាល់ម៉ែត។ សម្រាប់គ្រួសារអ្នកជំងឺ ដែលត្រូវជាក្មួយ មកមើលថែអ្នកជំងឺវិញ បានឈររំភើបត្រេកអររហូតហូរទឹកភ្នែក និងប្រាប់ពីអារម្មណ៍របស់ខ្លួនថា ។ គូរបញ្ជាក់ថា លោកស្រី ប៉ែន សុខមាន ជាស្ដ្រីមេម៉ាយ រយៈពេល ១៨ឆ្នាំមកហើយ រស់នៅជាមួយម្ដាយចាស់ជរា អាយុ ៨១ឆ្នាំ នៅក្នុងផ្ទះជួលដ៏តូចមួយក្នុងមួយខែបង់ ៥ម៉ឺនរៀល។ មុនស្ដ្រីអ្នកជំងឺធ្លាក់ខ្លួនឈឺ គឺមានមុខរបរជាសន្ដិសុខ ដើម្បីចិញ្ចឹមជីវិតខ្លួន ម្ដាយ និងក្មួយតូចៗពីរនាក់ ។ដោយសារអត់លុយផង និងមានបន្ទុកត្រូវរ៉ាប់រងផង ស្ដ្រីមេម៉ាយដ៏កំសត់ និងពូកែស៊ូម្នាក់នេះ មិនបានយកចិត្ដទុកដាក់នឹងខ្លួនឯងនោះទេ ហើយមិនបានយល់ដឹងពីសុខភាពផងទៀតនោះ បានប្រើប្រាស់ថ្នាំបុរាណខ្មែរ គ្មានប្រភពច្បាស់លាស់។ ជុំវិញនឹងបញ្ហាសុខភាពនេះ លោកវេជ្ជបណ្ឌិត គាន់ អូន បានផ្ដល់សារសុខភាពជូនដល់ប្រជាពលរដ្ឋថា ។សុខភាពល្អ ទើបអាចប្រកបកិច្ចការងារបានរលូន, កាលណាបើមានជំងឺហើយ នោះនឹងធ្វើអ្វីមិនកើត ដែលធ្វើឱ្យបាត់បង់ទាំងចំណូល ប៉ះពាល់ដល់ទាំងសេដ្ឋកិច្ចគ្រួសារ សុខភាព និងអាចឈានទៅដល់បាត់បង់ជីវិតផងដែរ៕	2024-06-12T00:51:00+07:00	freshnewsasia.com	https://m.freshnewsasia.com/index.php/en/localnews/344305-2024-06-11-10-51-09.html
65960693-627b-4c97-aadb-06e0182c1131	TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ៣នាក់ ខណៈអ្នកជាសះស្បើយ ៥នាក់ (Video inside)	ក្រសួងសុខាភិបាល នៅថ្ងៃទី១១ ខែមិថុនា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ៣នាក់ ខណៈជាអ្នកជាសះស្បើយ ៥នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១១ ខែមិថុនា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,២១៦នាក់, អ្នកជាសះស្បើយសរុបចំនួន ១៣៦,១២៤នាក់, ស្លាប់សរុបចំនួន ៣,០៥៦នាក់៕	2024-06-11T19:05:00+07:00	freshnewsasia.com	https://m.freshnewsasia.com/index.php/en/localnews/344249-2024-06-11-05-05-10.html
c2ada7ca-394d-473c-a19a-ff35ff9c1fbd	ក្រសួងសុខាភិបាល ពិភាក្សាលើការអនុវត្តសេវាគាំពារសុខភាពសង្គម ដល់អ្នកជំងឺរបេង	ដោយទទួលការអនុញ្ញាតពី សាស្ត្រាចារ្យ ឈាង រ៉ា រដ្ឋមន្ត្រីក្រសួងសុខាភិបាល នាថ្ងៃទី១០ ខែមិថុនា ឆ្នាំ២០២៤ នេះ វេជ្ជបណ្ឌិត យក់ សម្បត្តិ រដ្ឋលេខាធិការក្រសួងសុខាភិបាល បានអញ្ជើញជាអធិបតីភាព បើកអង្គសិក្ខាសាលាផ្សព្វផ្សាយ ស្តីពី លទ្ធផលស្រាវជ្រាវវាយតម្លៃលើការចំណាយរបស់គ្រួសារដែលរងផលប៉ះពាល់ពីជំងឺរបេងនៅក្នុងប្រទេសកម្ពុជា។ឮ សិក្ខាសាលានេះ រៀបចំឡើងក្នុងគោលបំណង៖ ១. ផ្សព្វផ្សាយរបកគំហើញ នៃការអង្កេតស្រាវជ្រាវពីការចំណាយរបស់គ្រួសារដែលរងផលប៉ះពាល់ពីជំងឺរបេងនៅក្នុងប្រទេសកម្ពុជា ដល់ដៃគូពាក់ព័ន្ធនានា។ ២. ស្វែងរកការព្រមព្រៀងលើការព្រាងអនុសាសន៍ និងពិភាក្សាលើការអនុវត្តអនុសាសន៍ក្នុងការធ្វើឱ្យប្រសើរឡើងនូវការគ្រប់ដណ្តប់សេវាគាំពារសុខភាពសង្គម ដល់អ្នកជំងឺរបេង និងក្រុមគ្រួសារនៅក្នុងប្រទេសកម្ពុជា។ ឆ្លៀតក្នុងឱកាសបើកអង្គសិក្ខាសាលាខាងលើនេះ វេជ្ជបណ្ឌិត យក់ សម្បត្តិ រដ្ឋលេខាធិការក្រសួងសុខាភិបាល បានជួបពិភាក្សាការងារជាមួយអង្គការ KHANA អំពីការត្រៀមរៀបចំកិច្ចប្រជុំថ្នាក់តំបន់ ស្តីពី ជំងឺរបេង ក្រោមប្រធានបទ “លើសពីកិច្ចប្រជុំកម្រិតខ្ពស់របស់អង្គការសហប្រជាជាតិ តំបន់តែមួយ ចក្ខុវិស័យរួមគ្នាតែមួយ ទៅជាសកម្មភាព”។ អង្គសិក្ខាសាលាមានការអញ្ជើញចូលរួមពី វេជ្ជបណ្ឌិត ម៉ៅ តាន់អ៊ាន អនុរដ្ឋលេខាធិការក្រសួងសុខាភិបាល លោក ហ៊ុន ហួង អគ្គនាយករងបច្ចេកទេសសុខាភិបាល និងលោកប្រធាននាយកដ្ឋានអត្តសញ្ញាណកម្មគ្រួសារក្រីក្រ នៃក្រសួងផែនការ តំណាងមជ្ឈមណ្ឌលជាតិ កំចាត់រោគរបេង និងហង់សិន តំណាងមជ្ឈមណ្ឌលជាតិ ប្រយុទ្ធនឹងជំងឺអេដស៍ សើសែ្បក និងកាមរោគ តំណាងបេឡាជាតិសន្តិសុខសង្គម (ប.ស.ស) មន្ទីរសុខាភិបាល នៃរដ្ឋបាលខេត្តចំនួន១២ ព្រមទាំងដៃគូអភិវឌ្ឍន៍ USAID, WHO, KHANA, FHI360, ASHA, LHSS ។	2024-06-11T16:22:00+07:00	kampucheathmey.com	https://www.kampucheathmey.com/health/718905
bb6d2fdc-ec26-4a88-94be-509e3f4f8803	កូវីដ នៅថៃ ឆ្លងខ្លាំងឈានដល់កម្រិតព្រួយបារម្ភ ខណៈមានអ្នកស្លាប់ រាល់ថ្ងៃ	សារព័ត៌មាន បានរាយការណ៍នៅថ្ងៃអង្គារទី១១ខែមិថុនាថា ករណីឆ្លងជំងឺកូវីដ១៩នៅប្រទេសថៃ កំពុងហក់ឡើងក្នុងកម្រិតគួរឲ្យព្រួយបារម្ភ ហើយអ្វីដែលជាកង្វល់គឺថា មានអ្នកជំងឺស្លាប់ជារៀងរាល់ថ្ងៃ។ តាមទិន្នន័យពីមជ្ឈមណ្ឌលព័ត៌មានជំងឺកូវីដ១៩ ក្រោមនាយកដ្ឋានទំនាក់ទំនងសាធារណៈ, ករណីជំងឺកូវីដកាលពីសប្តាហ៍មុន បានហក់ឡើងដល់៩០០ករណី ហើយមួយថ្ងៃមានអ្នកស្លាប់ម្នាក់។ តាមទិន្នន័យ, ក្នុងរយៈពេលមួយសប្តាហ៍គិតចាប់ពីថ្ងៃទី២ដល់៨ខែមិថុនា មានអ្នកជំងឺកូវីដចំនួន ១ ៧៦២នាក់ បានចូលសម្រាកក្នុងមន្ទីរពេទ្យ ពោលជាមធ្យម មួយថ្ងៃមានអ្នកឆ្លង ៣៩៥ករណី។ បើធៀបនឹងថ្ងៃទី២៦ខែឧសភាដល់ថ្ងៃទី១ខែមិថុនា, តួលេខនេះមានការកើនឡើង ៤៨.៣% ពោលគឺមានអ្នកជំងឺចូលពេទ្យ ១ ៨៦៣នាក់ ស្មើនឹង ២៦៦នាក់ក្នុងមួយថ្ងៃ។ បើគិតចាប់តាំងពីខែមករាដើមឆ្នាំនេះមក មានអ្នកជំងឺរហូតដល់ទៅ ២៣ ២៤៥នាក់ ត្រូវបញ្ជូនចូលមន្ទីរពេទ្យ ព្យាបាលជំងឺកូវីដ១៩ ហើយសរុបមកទល់ពេលនេះ មានមនុស្សស្លាប់ ១៣៧នាក់ហើយ៕ ចុចអាន៖	2024-06-11T15:31:00+07:00	kampucheathmey.com	https://www.kampucheathmey.com/global-news/718853
d5fb2913-e834-41ab-8813-2c7aef9db330	មជ្ឈមណ្ឌលសិទ្ធិមនុស្សកម្ពុជាណែនាំសាធារណជនឱ្យយល់ដឹងអំពីសុខភាពផ្លូវចិត្តមនុស្សចាស់	មជ្ឈមណ្ឌលសិទ្ធិមនុស្សកម្ពុជាសហការជាមួយមជ្ឈមណ្ឌលស្នេហា ណែនាំសាធារណជនឱ្យយល់ដឹងអំពីសុខភាពផ្លូវចិត្តមនុស្សចាស់ ដោយប្រកាន់យកសារសំខាន់ថា «គ្រប់គ្នាមានសុខភាពផ្លូវចិត្តល្អប្រសើរ គ្រួសារមានសុភមង្គល សហគមន៍រីកចម្រើន»។ នៅក្នុង ចេញផ្សាយនៅថ្ងៃទី១០ ខែមិថុនា មជ្ឈមណ្ឌលសិទ្ធិមនុស្សកម្ពុជា បានលើកមកបង្ហាញពីសញ្ញានៃជំងឺផ្លូវចិត្ត ឬវិបត្តិផ្លូវចិត្ត ផលប៉ះពាល់នៃវិបត្តិនេះ និងវិធីដោះស្រាយ ព្រមទាំងការគាំទ្រពីកូនៗ គ្រួសារ និងសង្គម។ សញ្ញានៃវិបត្តិផ្លូវចិត្តរបស់មនុស្សចាស់មានបីផ្នែកសំខាន់ រួមមាន សញ្ញាផ្នែកផ្លូវអារម្មណ៍ ផ្នែកពុទ្ធិ និងផ្នែករាងកាយ។ សញ្ញាផ្នែកផ្លូវអារម្មណ៍រួមមាន អារម្មណ៍ប្រែប្រួលប្លែកខុសពីមនុស្សធម្មតា ព្រួយច្រើន គិតអវិជ្ជមាន ឆាប់ខឹង មួម៉ៅ ឆេវឆាវ សោកសៅ ឯកោ នឿយហត់ អាចមើលឃើញ ស្ដាប់ឮ ឬមានអារម្មណ៍ ចំពោះរបស់ ដែលអ្នកផ្សេងមើលមិនឃើញ ស្ដាប់មិនឮ ឬគ្មានអារម្មណ៍ដូចគាត់។ សញ្ញាផ្នែកពុទ្ធិរួមមាន ពិបាកផ្ដោតអារម្មណ៍ គិតរឿងដដែលៗ មានគំនិតចង់ធ្វើសកម្មភាព ដែលអាចបណ្ដាលឱ្យប៉ះពាល់ដល់អ្នកនៅជុំវិញខ្លួន។ ចំណែកសញ្ញាផ្នែករាងកាយវិញ រួមមាន ពិបាកសម្រាន្ត ឬសម្រាន្តច្រើនជ្រុល បាត់បង់ចំណង់អាហារ ឬពិសាជ្រុល ឈឺក្បាល ឬផ្នែកផ្សេងនៃរាងកាយជាប្រចាំ មានបញ្ហាក្រពះ ឬប្រព័ន្ធរម្លាយអាហារ ចាប់ផ្ដើមប្រើគ្រឿងស្រវឹង ឬថ្នាំ សារធាតុញៀន ធ្វើសកម្មភាព ដែលអាចនាំឱ្យគ្រោះថ្នាក់ដល់ខ្លួនឯង និងអ្នកនៅជុំវិញខ្លួន រអ៊ូរទាំច្រើន ទើសច្រើន មិនងាយត្រូវចិត្ត និយាយច្រើន ឬចាយប្រាក់ច្រើនខុសប្រក្រតី ដោយមិនចាំបាច់ ខ្លាច ឬប្រយ័ត្នជ្រុល ឬមិនអាចបង្ហាញការស្រឡាញ់។ ក្នុងករណីលោកអ្នកឃើញសមាជិកគ្រួសារ ឬមនុស្សជិតស្និទ្ធមានបញ្ហា ដែលទាក់ទងនឹងវិបត្តិផ្លូវចិត្តទាំងនេះ សូមស្វែងរកអ្នកជំនាញផ្លូវចិត្ត ដើម្បីបញ្ជាក់ថា ពួកគាត់មានបញ្ហាផ្លូវចិត្តពិតប្រាកដ ឬទេ។ មជ្ឈមណ្ឌលសិទ្ធិមនុស្សកម្ពុជាណែនាំទៀតថា មនុស្សចាស់មានវិបត្តិផ្លូវចិត្ត ត្រូវការឱ្យមានការគាំទ្រពីកូនៗ និងគ្រួសារ ដែលរួមមាន ស្ដាប់បញ្ហារបស់គាត់ ដោយយកចិត្តទុកដាក់ អត់ធ្មត់ និងព្យាយាមយល់ ជំរុញលើកទឹកចិត្ត បង្កើនទំនាក់ទំនង បង្កើតឱកាសធ្វើលំហាត់ប្រាណ ឬសមាធិ ញាំអាហារសុខភាព កុំទុកគាត់ចោល និងចូលក្រុមអ្នកថែទាំសុខភាពផ្លូវចិត្ត។ ជាមួយគ្នានេះ ការគាំទ្រពីសង្គម ក៏ជាចំណុចសំខាន់ ដែលអាចជួយដល់ពួកគាត់ដែរ។ អង្គការសុខភាពពិភពលោករកឃើញថា មនុស្សចាស់ ដែលមានអាយុលើសពី ៦០ឆ្នាំ ចំនួនប្រហែល ១៤នាក់ ក្នុងចំណោម ១០០នាក់ នៅលើពិភពលោក រស់នៅជាមួយបញ្ហាផ្លូវចិត្ត។ បញ្ហាផ្លូវចិត្តអាចបណ្ដាលមកពីបញ្ហាមូលហេតុជាច្រើន ដែលរួមមាន ភាពឯកា និងការផ្ដាច់ខ្លួនពីសង្គម ទទួលរងអំពើហិង្សាគ្រប់ទម្រង់ (ផ្លូវកាយ ពាក្យសម្ដី ឬជេរស្ដី ផ្នែកហិរញ្ញវត្ថុ) ការបាត់បង់មនុស្សជាទីស្រឡាញ់ បទពិសោធន៍ប៉ះទង្គិចផ្លូវចិត្តពីមុន (សង្គ្រាម អំពើហិង្សាក្នុងគ្រួសារ សាលារៀន) មានជំងឺផ្លូវកាយធ្ងន់ធ្ងរ ឬរ៉ាំរ៉ៃ៕	2024-06-11T08:02:50+07:00	rfa.org	https://www.rfa.org/khmer/news/health/cchr-and-sneha-center-to-release-a-series-of-educated-posters-titled-mental-health-in-older-adults-06102024205020.html

Subsets and Splits

No community queries yet

The top public SQL queries from the community will appear here once available.